
Cuvânt înainte 


Către cititorul obişnuit 


Seria “Acces la istorie” a fost inițiată mai ales la nivelul cerințelor studenţilor 
şi elevilor care susțin examene legate de subiectele respective, dar oferă o 
mulțime de informaţii interesante şi cititorului obişnuit. Partea principală a 
cărții (textul propriu-zis, mai puţin îndrumările de la sfârşitul capitolelor) 
reprezintă un studiu uşor de citit şi incitant totodată, ce are coerenţa necesară 
unei cercetări istorice. Intenţia autorilor a fost nu doar să ofere o prezentare 
clară şi concisă a unor evenimente din trecut, ci să stimuleze cititorii (chiar şi 
pe cei neiniţiaţi) în a-şi forma o opinie despre subiectul pus în discuţie. Astfel, 
în loc să transmită o sumă de “adevăruri istorice” plate, lucrările din această 
colecţie conţin puncte de vedere şi interpretări diferite. 


Către studenți şi elevi 


În funcţie de subiectele care vă interesează şi de timpul de studiu pe care îl 
aveţi la dispoziție, puteţi proceda în mod diferențiat atunci când folosiți această 
carte pentru pregătirea unui examen. 

De exemplu, dacă doriţi să vă formaţi o idee generală asupra subiectului, 
în cel mai scurt timp posibil, următoarele căi ar fi, probabil, cele mai eficiente: 

e Citiţi capitolul 1 în întregime. 

e Pentru fiecare dintre capitolele următoarele, începeți cu secțiunea “Să 
luăm notițe” şi, dacă subiectul vă interesează, citiți tot capitolul, oprindu-vă la 
fiecare subcapitol (sau la semnul *) pentru a nota principalele probleme 
dezbătute. 

Dacă doriţi totuşi să abordaţi întreaga tematică a cărții şi dispuneți de timpul 
necesar, ar fi avantajos să folosiți pentru fiecare capitol următoarea procedură: 

l. Citiţi tot capitolul, de preferat într-o singură şedinţă. 

2. Studiaţi schema de la sfârşitul capitolului, asigurându-vă că în linii mari 
l-aţi înţeles. 

3. Citiţi secțiunea “Să luăm notițe” (şi secțiunea “Să răspundem la 
întrebări-eseu”) şi decideţi dacă mai aveţi de lucrat la capitolul respectiv. 

4. Abordaţi secțiunea “Întrebări bazate pe izvoare”. Citiţi întrebările şi 
formulaţi-vă răspunsurile mental sau în scris. 

După ce aţi citit întreaga lucrare, studiați secțiunea “Lecturi suplimentare” 
şi alegeţi acele titluri care v-ar putea completa informațiile. 

Scopul nostru a fost să vă trezim interesul şi să vă facem studiul cât mai 
agreabil. Sperăm că la încheierea lecturii veţi aprecia că el a fost atins. 


CAPITOLUL 1 
Introducere: Cadrul politic 


1. Marea Britanie: 1939 şi 1964 


În 1939 puţini erau cei care se îndoiau de faptul că Marea Britanie este 
o mare putere. Acest lucru era absolut evident. Imperiul britanic 
reprezenta aproape 25 la sută din suprafața ocupată de uscat a pământului 
şi cam tot atât din populaţia globului. Franța, care avea al doilea imperiu 
ca mărime (excluzând URSS), reprezenta doar 9 la sută din suprafața 
globului. Într-o perioadă de criză (aşa cum a fost cea a primului război 
mondial) imperiul a putut fi o importantă rezervă de resurse materiale 
şi umane. În 1939 mai nimic nu dădea de înţeles că imperiul este pe 
cale să se dezintegreze. Majoritatea britanicilor erau mândri de imperiu, 
pentru că vedeau în el un sistem eficient şi binevoitor aducător de pace, 
prosperitate şi fericire popoarelor mai oropsite de soartă. Cei mai mulți 
erau de părere că vor trece zeci de ani, poate chiar sute de ani, până 
când coloniile să fie în stare să îşi dobândească independența. Mai mult, 
în 1939 nici o ţară nu reprezenta de fapt o amenințare imediată pentru 
imperiu. Chiar şi Hitler, dictatorul nazist al Germaniei, dorea ca imperiul 
să continue să existe! 

Existenţa imperiului era susținută şi întreținută de puterea economică 
a Marii Britanii. În 1939 Marea Britanie era încă cea mai mare putere 
comercială a lumii. Economia ei era destul de puternică pentru a ţine 
strâns legate între ele toate țările imperiului în cadrul sistemului colonial 
britanic. Coloniile şi dominioanele cu autoguvernare se bazau pe Marea 
Britanie pentru înlesniri bancare, pentru investiţii, pentru produse 
industriale şi ca piață de desfacere pentru produsele lor de export. 
Introducerea în anii '30 a sistemului comercial preferențial pentru țările 
ce făceau parte din imperiu, a întărit şi mai mult legăturile dintre Marea 
Britanie şi imperiul ei. 

Puterea economică a Marii Britanii presupunea că ea are resursele 
necesare pentru a-şi permite înarmări masive. Forţele maritime britanice 
continuau să stăpânească mările. În 1939 Marea Britanie s-a străduit 
atât de mult să îşi sporească aviația militară, încât în anul 1940 ea avea 
să producă mai multe avioane decât Germania. Numeroasa armată 


2 Introducere: Cadrul politic 


indiană controlată îndeaproape de britanici era o forță utilă pentru 
menţinerea ordinii în țările atât de vaste ale imperiului. 

Marea Britanie avea interese atât în Europa cât şi în imperiu. La 
sfârşitul anilor '30 ea era socotită, şi asta era şi părerea britanicilor, țara 
care putea să constituie în cele mai bune condiţii o contrapondere pentru 
Germania nazistă. Prin urmare Marea Britanie era preocupată de viitorul 
țărilor est-europene ca Cehoslovacia şi Polonia. 

Douăzeci şi cinci de ani mai târziu, Marea Britanie nu mai era o 
supraputere. În 1964 marea majoritate a celor 80 sau aşa ceva de teritorii 
care formaseră în 1939 Imperiul britanic nu mai făceau parte din el. 
Marea Britanie, ca putere economică, fusese eclipsată deja nu numai de 
Statele Unite şi URSS, ci şi de Germania, Japonia şi Franța. Din punct 
de vedere militar, Marea Britanie nu mai făcea parte din aceeaşi categorie 
cu Statele Unite şi URSS. Într-adevăr, în 1964, în privinţa apărării ea 
depindea în mare măsură de Statele Unite, se confrunta în continuare 
cu posibilitatea unei distrugeri totale care depindea de bunul plac al 
Rusiei (şi controla în foarte mică măsură politica americană care putea 
provoca această distrugere totală). “În mod absolut sigur, niciodată, cu 
excepţia efectului produs de o înfrângere militară zdrobitoare, o ţară 
importantă nu a decăzut atât de rapid de la statutul de mare putere mondială 
la acela de stat complet neajutorat.” scria George Kennan, un diplomat şi 
istoric american. 

De ce să se fi schimbat oare atât de radical, într-un interval de 25 de 
ani, poziția internațională a Marii Britanii? Ce anume nu a funcţionat? 

Istoricii au o gamă foarte variată de explicaţii pentru declinul Marii 
Britanii. 

a) Unii istorici sunt convinşi că germenii declinului Marii Britanii 
existau încă înainte de 1939. Ei consideră că poziția Marii Britanii era 
în primejdie înainte de 1914, iar declinul a continuat să se accentueze 
în anii '20 şi '30. Unii pun accentul pe declinul economic. Unii subliniază 
sensibilitatea tot mai exagerată a oamenilor politici şi a opiniei publice 
britanice. Unii dau vina pe schimbarea contextului internațional şi afirmă 
că Statele Unite şi URSS (poate şi Germania şi Italia) erau aproape 
sigure că vor ajunge din urmă Marea Britanie în grupul marilor puteri. 
Alţii cred că amploarea crescândă a manifestărilor de naționalism în 
colonii a demonstrat că zilele imperiului sunt numărate. Fără imperiu 

Marea Britanie nu mai putea fi o mare putere. Unii istorici sunt convinşi 
că declinul Marii Britanii era aproape inevitabil, oricine s-ar fi aflat la 
putere după 1939 şi orice ar fi făcut. Ei consideră că al doilea război a 
fost un simplu catalizator, un accelerator al unor direcţii deja stabilite. 

b) Alţi istorici preferă să reliefeze importanța celui de-al doilea război 
mondial. Ei consideră că Marea Britanie era în 1939 o putere de primă 
mărime şi sunt convinşi că imperiul nu era absolut obligatoriu să se 
descompună. Ei sunt de părere că al doilea război mondial a afectat 
foarte serios forțele Marii Britanii, acest lucru determinând prin urmare 
declinul ei. De aceea unii au pus la îndoială implicarea în război a Marii 
Britanii, susținând că politica de conciliere adoptată de Neville 
Chamberlain (şi alţii) în anii '30 a însemnat mult mai mult decât ideile 
privind victoria cu orice preț a puterilor strâns unite, susținută de Winston 
Churchill. 

c) Alţi istorici dau vina pe guvernele britanice de după război. Unii 
acuză guvernul laburist (1945-1951) pentru că a sacrificat India, 
nestemată din coroana Imperiului britanic, pentru că nu a ştiut să fie 
vioara întâi a Europei şi/sau pentru că a apropiat prea mult Marea Britanie 
de Statele Unite. Alţii critică guvernele conservatoare din perioada 
1951-1964, în special guvernul condus de Anthony Eden pentru pierderea 
canalului Suez. 

d) Alți istorici apreciază că declinul Marii Britanii s-a datorat mai 
degrabă profundelor schimbări, economice, sociale, culturale şi de 
atitudine petrecute în Marea Britanie după 1945. Aceştia sunt de părere 
că opinia publică britanică, nefiind interesată de imperiu, nu era de acord 
să se cheltuiască resursele şi aşa destul de limitate pentru menţinerea 
acestuia. Majoritatea britanicilor erau mult mai preocupați de problemele 
legate de locurile de muncă şi de bunăstarea socială, decât de cele de 
apărarea frontierelor imperiului. Politicienii erau în mod incontestabil 
influențați de opinia publică. 

Declinul Marii Britanii din poziţia de mare putere este un subiect 
extrem de complex. În plus acesta este un subiect care stârneşte mari 
patimi. Este încă dificil, de exemplu, ca cineva să analizeze indiferent 
cariera lui Winston Churchill care, în ciuda multelor sale eşecuri, a 
devenit o figură de proporții legendare. Spulberarea Imperiului britanic 
este de asemenea un subiect controversat. Pentru unii sfârşitul regimului 

colonial este o victorie morală cc merită să fie sărbătorită. Pentru alții 
este un dezastru ce trebuie deplâns. 

Singurul lucru care poate fi afirmat cu o oarecare certitudine este 
acela că declinul Marii Britanii nu va putea fi motivat aducând ca 
argument o singură cauză. Se pare că momentele de slăbiciune dinainte 
de 1939, impactul celui de-al doilea război mondial şi activitatea 
guvernelor (reflectând atitudinea opiniei publice) de după 1945, toate 
au contribuit la pierderea de către Marea Britanie a statutului de mare 
putere. Subcapitolul următor va analiza punctele slabe ale Marii Britanii 
în 1939. Efectul pe care l-a avut al doilea război mondial şi activitatea 
guvernelor din perioada 1939-1964 reprezintă subiectele ce vor fi 
abordate pe parcursul întregii cărți. 


2. Slăbiciunea Marii Britanii în 1939 


Majoritatea istoricilor vor accepta ideea că poziția Marii Britanii în 
1939 nu era atât de puternică pe cât se credea sau cum îşi închipuiau 
unii politicieni ai vremii (printre care şi Winston Churchill). În 1939 
Rusia, Germania şi Franța aveau toate armate mult mai numeroase decât 
Marea Britanie. Statele Unite şi Japonia aveau forțe navale foarte 
puternice. Statele Unite aveau o economie mult mai puternică decât 
Marea Britanie. Germania producea mai mult cărbune, fier şi oţel. 
Planurile cincinale ale lui Stalin au determinat o creştere importantă a 
producției industriale ruseşti. Statele Unite, Rusia şi Germania aveau 
toate o populaţie mult mai numeroasă. 

Imperiul britanic, deşi avea dimensiuni considerabile, era, de fapt, 
un conglomerat de țări independente, semi-independente şi dependente 
pe care le țineau laolaltă diverse interese economice, politice sau 
culturale. În 1931 cele mai evoluate sectoare ale imperiului — domi- 
nioanele “albe” — erau independente şi doreau să îşi consfințească 
independenţa. Acest lucru însemna că Marea Britanie nu mai putea conta 
pe sprijinul lor. Mulţi dintre băştinaşii de origine olandeză din Africa 
de Sud şi mulți dintre canadienii de limbă franceză nu erau favorabili 
Marii Britanii. Acelaşi lucru se poate spune şi despre locuitorii din sudul 
Irlandei. Marea Britanic avea un control foarte superficial asupra Indiei. 
Acest lucru depindea foarte mult de indieni, care deveneau din ce în ce 

mai neliniştiţi. În 1939 recunoaşterea statutului de dominion Indiei părea 
inevitabilă. Celelalte țări membre ale imperiului erau subdezvoltate din 
punct de vedere politic, social şi economic. Politica colonială a Marii 
Britanii în perioada interbelică a fost marcată de o indiferență 
binevoitoare. Dat fiind că a investit atât de puțin, Marea Britanie nu se 
putea aştepta să obțină mare lucru. 

Problemele majore erau administrarea şi apărarea acestei colecţii de 
teritorii atât de eterogenă şi de întinsă ca dimensiuni. Unii istorici 
consideră într-adevăr că acest imperiu supradimensionat este mai 
degrabă o piedică din punct de vedere strategic decât un element de 
forță. Nici britanicii nu erau toți convinşi de avantajele imperiului. Mulți 
dintre cei de stânga se îndoiau de onestitatea regimului colonial britanic. 
Iată de ce în 1939, îndelungata carieră a Imperiului britanic părea să se 
apropie de sfârşit. 

Bogăția determină de obicei puterea, iar capacitatea tot mai scăzută 
a Marii Britanii de a influenţa politica internațională s-a datorat în mare 
măsură diminuării puterii ei economice. Din 1900 industria britanică a 
avut de înfruntat o puternică concurență din partea Germaniei şi Statelor 
Unite. Istoricii sunt de părere că în anii '20 şi '30 Marea Britanie a 
suferit de numeroase maladii economice — proastă conducere, tehnologie 
depăşită, nepricepere în domeniul comercial, o rată scăzută a investiţiilor, 
sindicate atotputernice şi lipsa de calificare în muncă. De la sfârşitul 
anilor '30 Marea Britanie a înregistrat un permanent deficit al balanței 
de plăţi, care reflecta o situație precară a producției industriale: 

Dificultăţile economice au redus capacitatea Marii Britanii de a se 
înarma. În anii '30 puterea maritimă a Marii Britanii, esenţială pentru 
apărarea imperiului său, atingea cote maxime, dat fiind că trebuia să 
facă față provocărilor Statelor Unite, Japoniei şi Italiei. Forţele navale 
nu mai erau însă de ajuns nici pentru apărarea Marii Britanii, darămite 
şi a imperiului. În timpul primului război mondial submarinele germane 
amenințaseră Marea Britanie cu înfometarea pentru a se preda. Mult 
mai serioase au fost însă progresele aviației. Bombardierele inamice 
puteau trece acum peste Canalul Mânecii. Marea Britanie nu mai era 
acum la adăpost împotriva atacurilor aeriene. Londra, reşedinţa 
guvernului şi a unei cincimi din populația Marii Britanii era probabil o 
țintă mai importantă decât orice alt oraş al Europei. 

În anii °30 Marea Britanie era amenințată de puterea şi ambițiile 
crescânde ale Germaniei, Italiei, Japoniei şi Rusiei. Hitler îşi pusese în 
gând să stăpânească centrul şi estul Europei şi era foarte greu de ştiut 
până unde mergeau ambițiile lui Mussolini, liderul fascist al Italiei, care 
spera să transforme Marea Mediterană într-un lac italian. Aceasta era o 
provocare directă pentru Marea Britanie care stăpânea Mediterana de 
peste un secol. Tendinţele expansioniste ale Japoniei păreau o posibilă 
amenințare pentru posesiunile britanice din Asia. Unii, în special din 
dreapta eşicherului politic, considerau Rusia comunistă o amenințare 
pentru pacea şi stabilitatea lumii. Cei care criticau guvernul în anii '30, 
atât cei de stânga cât şi cei de dreapta, pretindeau că Marea Britanie ar 
trebui să joace rolul de poliţist al lumii întregi, luându-și sarcina de a se 
ocupa de toți agresorii, oriunde ar apărea ei. Politicienii de stânga 
considerau că Marea Britanie ar trebui să facă acest lucruprin intermediul 
Ligii Naţiunilor, socotind că Liga va apăra cumva pacea fără să fie nevoie 
de un efort deosebit din partea cuiva. Mulţi politicieni de stânga cereau 
să se întreprindă ceva împotriva Germaniei, Italiei şi Japoniei, dar 
susțineau dezarmarea Marii Britanii. Ei îşi imaginau copilăreşte că 
“forța” morală şi amenințarea cu aplicarea de sancțiuni vor fi de ajuns 
pentru a-i opri pe Hitler, Mussolini şi/sau pe militariştii japonezi. 

Politicienii de dreapta apreciau importanţa forței, dar aveau tendința 
de a supraaprecia puterea Marii Britanii. Churchill, de exemplu, credea 
că Marea Britanie poate şi trebuie să îi oprească cât mai curând pe Hitler 
şi pe ceilalți agresori. Se uită însă adeseori că, mai mult ca sigur, acest 
lucru nu ar fi determinat evitarea războiului. Războiul — sau războaiele 
— lui Churchill ar fi avut loc însă mai devreme şi nu avem deloc certi- 
tudinea că acest lucru ar fi fost în avantajul Marii Britanii. 

Istoricii au avut tendința de a-i da dreptate lui Churchill şi a-i 
condamna pe “împăciuitoriştii” anilor '30, în special pe Neville 
Chamberlain, pentru a fi dus o politică a concilierii. Unii istorici din 
zilele noastre au tratat însă cu mai multă înțelegere guvernele britanice 
ale anilor '30, evidențiind problemele grave cu care s-au confruntat, 
susținând că aceste guverne au fost mult mai realiste decât criticii lor. 
Guvernele britanice au acceptat ideea că există o disproporţie crescândă 
între angajamentele internaţionale ale Marii Britanii şi capacitatea ei 
de a le îndeplini. Ei şi-au dat seama că singurul aliat sigur al Marii 

Britanii este Franța, o ţară divizată din punct de vedere politic şi social. 
Ei au recunoscut, aproape pe tot parcursul anilor '30, că anumite părți 
ale lumii nu fac parte din sfera de influență a Marii Britanii. Şefii Statului 
Major au evidenţiat în mod repetat faptul că Marea Britanie nu poate 
înfrunta simultan Germania, Italia şi Japonia. Conștienți că economia 
britanică nu ar putea rezista efectelor unui război prelungit şi că Marea 
Britanie nu dispune de forțele necesare pentru a câştiga repede, 
guvernanţii britanici au făcut tot posibilul pentru a evita războiul. 


3. Cine a fost autorul politicii externe britanice? 


Orientarea politicii externe britanice a fost (şi încă mai este) rezultatul 
unei strânse colaborări dintre primul ministru şi ministrul de externe. 
Relativa putere şi influență a miniştrilor de externe asupra prim-miniş- 
trilor a oscilat în funcţie de personalitățile implicate. Unii prim-miniştrii 
au ales miniştri de externe în care să poată avea încredere şi pe care să 
îi investească cu o autoritate însemnată. Alţii au încercat să îşi 
construiască singuri politica externă, ajungând adeseori în stări 
conflictuale cu miniştrii lor de externe. Dintre toți miniştrii de externe 
care au deţinut acest portofoliu în perioada 1939-1964, numai doi, Ernest 
Bevin şi Anthony Eden, au avut iniţiative personale semnificative. 
Răspunderea revenea în principal primului ministru. 

Orientarea politicii britanice nu depindea în totalitate de hotărârile 
prim miniştrilor şi ale miniştrilor de externe. Toţi prim miniştrii erau 
obligaţi să țină seama de opiniile altor membri ai cabinetului. Destul de 
puţine decizii diplomatice sau privind “imperiul” au ajuns însă la nivelul 
cabinetului, iar atunci când s-a întâmplat aşa, în cele mai multe cazuri 
tot prim miniştrii au fost cei care au avutultimul cuvânt. Cu toate acestea, 
toți prim miniştrii au fost conştienţi de necesitatea de a avea sprijinul 
cabinetului în problemele cheie ale politicii externe şi chiar prim miniştrii 
puternici au ținut cont de sfatul cabinetelor lor, uneori chiar împotriva 
unor proprii hotărâri mult mai bune. 

Prim miniştrii şi cabinetele lor erau obligați să răspundă în cele din 
urmă în fața Parlamentului. Cu toate că Parlamentul intervenea arareori 
în probleme curente ale politicii externe, mulți parlamentari erau foarte 
interesați de evoluţia evenimentelor externe şi se informau adeseori 

despre oportunitatea orientării guvernamentale. În situații limită 
Parlamentul putea obliga guvernul să ia anumite măsuri. De exemplu, 
ținând cont de opinia Camerei Comunelor, Neville Chamberlain a fost 
obligat să declare război Germaniei la 3 septembrie 1939. 

Parlamentul reprezenta, în schimb, opinia publică. Deşi opinia publică 
în ansamblul ei era arareori interesată de detaliile politicii externe, nu 
se putea face abstracţie de opinia publică atunci când se stabileau 
coordonatele esenţiale ale politicii guvernului. Ceea ce guvernele, 
dornice de a câştiga alegerile, nu au putut niciodată ignora, a fost faptul 
că majoritatea populaţiei prefera ca pe timp de pace guvernele să 
cheltuiască mai mult pentru rezolvarea problemelor interne, decât pentru 
apărare sau intervenţie în exterior. 

Opinia publică, la rândul ei, era influențată de mass media, în special 
de presă şi din ce în ce mai mult de radio, jurnale de actualități (pe care 
oamenii le vedeau când mergeau la cinema) şi de televiziune (de la 
mijlocul anilor 50). O problemă foarte controversată în rândul istoricilor 
este în ce măsură mass media erau influențate — sau influențau — atât 
guvernele cât şi opinia publică. Bineînțeles că mass media aveau 
capacitatea de a orienta preocupările opiniei publice punând accentul 
pe anumite ştiri şi acordându-le o anumită coloratură şi importanță. 
Evoluţia şi extinderea mijloacelor de comunicare permiteau acum 
publicului să ia parte la negocierile oamenilor politici. În mod invariabil, 
guvernele au reuşit, totuşi, să găsească mijloacele de a controla mass 
media. De exemplu, în 1953 presa a fost convinsă să ascundă ştirea 
accidentului vascular suferit de Churchill şi faptul că Marea Britanie a 
fost condusă fără el timp de o lună! 

Orientarea politicii externe depindea în egală măsură de diplomaţii 
de carieră din Ministerul de Externe şi de politicieni. Cel mai important 
funcţionar al Ministerului de Externe, secretarul general al Ministerului 
de Externe avea puterea să îi influențeze pe miniştrii de externe şi astfel 
că determine o anumită orientare a politicii. Cu toate acestea şi alte 
departamente ale guvernului controlau într-o oarecare măsură politica 
externă. În ceea ce priveşte imperiul forța dominantă înainte de 1947 a 
fost Ministerul Indiilor care era veriga de legătură dintre guvern şi 
teritoriul Indiei prin persoana unui vicerege care se bucura de o reală 
putere. Ministerul Coloniilor se ocupa de celelalte teritorii din străinătate 

ale Marii Britanii. Exista, de asemenea, un Minister al Dominioanelor 
care intermedia relaţiile cu Canada, Terra-Nova, Australia, Noua 
Zeelandă, Africa de Sud şi Statul Liber Irlandez. După dobândirea 
independenţei de către India în 1947, ministerele Indiilor şi 
Dominioanelor au fuzionat formând Ministerul Relaţiilor cu 
Commonwealth-ul. Funcţionarii din conducerea Ministerului de Finanțe, 
dat fiind că aveau obligaţia să analizeze toate propunerile care 
presupuneau cheltuieli guvernamentale, aveau de asemenea foarte multă 
putere. Iată de ce politica externă era manevrată de o mulțime de 
departamente guvernamentale, adeseori rivale. Punerea de acord a 
diferitelor puncte de vedere, cel mai adesea contradictorii a irosit mult 
timp şi multă energie. Absența unui sistem unitar pentru analizarea şi 
revizuirea politicii era foarte gravă. Abia în 1957 s-a ajuns la un sistem 
unitar oficial de planificare. Până în 1964 nu se poate vorbi nici măcar 
de şedinţe zilnice ale funcţionarilor mijlocii. 

Unii istorici sunt convinşi că funcționarii de stat îşi îndeplineau 
conştiincios şi competent sarcinile de serviciu. Alţii însă, sunt de părere 
că existența unui puternic sistem birocratic la nivelul aparatului de stat 
a determinat o politică de mică anvergură care a răspuns într-o oarecare 
măsură celor mai multe interese, dar care împiedica orice schimbări 
majore. Mulţi dintre funcţionarii ministerelor proveneau cam din aceleaşi 
medii ca politicienii. Ei erau absolvenţi ai aceloraşi şcoli de stat (în 
special Eton şi Harrow), ai aceloraşi universități (în marea majoritate 
Oxford şi Cambridge) şi adeseori frecventau aceleaşi cluburi din Londra. 
S-a afirmat adeseori că această “elită” controla politica guvernului în 
favoarea propriilor sale interese de “clasă”. Această concluzie este poate 
pripită. Ea nu justifică faptul că membrii acestei elite aveau puncte de 
vedere foarte diferite în multe probleme politice. 

Ultimul aspect — foarte evident însă — este acela că politica britanică 
a fost puternic influențată de acţiunile celor din afară. Sau aşa cum a 
afirmat Herbert Morrison, ministru de externe laburist în 1951, “politica 
externă ar fi O.K. dacă n-ar fi blestemații (afurisiţii) de străini”. Prim 
miniştrii britanici, miniştrii de externe, guvernele, parlamentele, opinia 
publică, mass media sau funcționarii statului nu puteau influenţa politica 
Statelor Unite, a Rusiei, Germaniei, Japoniei etc., iar autorii politicii 

britanice erau obligaţi să ţină cont de acţiunile multor puteri, atât prietene 
cât şi ostile. 

În perioada 1939-1964, prim miniştrii, miniştrii de externe şi cabi- 
netul au luat cel mai adesea deciziile importante. Totuşi, politicienii 
importanţi lăsau adeseori impresia că ei controlează derularea 
evenimentelor mai mult chiar decât era cazul. 

Hotărârile guvernului erau de fapt cel mai adesea reacţii hazardate 
menite să surprindă adversarul sau să ia pe neaşteptate o stare de criză 
Şi erau luate foarte frecvent pe baza unei informări sumare şi în contextul 
unei stări conflictuale generale. 

4. Politica externă şi colonială a Marii Britanii înainte 
de 1939 


Această carte tratează problema politicii externe şi coloniale a Marii 
Britanii în perioada 1939-1964. Este, totuşi, necesară înțelegerea 
principalelor obiective ale autorilor politicii externe a anilor '20 şi '30 
pentru a putea înțelege orientarea politicii britanice după 1939. 

Deşi au existat unele diferenţe de abordare, majoritatea guvernelor 
interbelice, fie conservator, laburist sau național, au avut în general 
aceleaşi obiective. Interesul național primordial al Marii Britanii pare 
să fi fost menţinerea păcii. Cumplitele pierderi suferite de Marea Britanie 
în timpul primului război mondial, i-au determinat atât pe politicieni, 
cât şi opinia publică să se teamă de perspectiva unui nou război. Pacea 
putea contribui la dezvoltarea comerțului, factor atât de important pentru 
creşterea bunăstării. Britanicii erau, de asemenea, conştienţi de faptul 
că ţara lor este vulnerabilă în fața atacurilor aeriene. În anii '30 Marea 
Britanie părea să aibă totul de pierdut şi nimic de câştigat de pe urma 
unui nou război mondial. 

Deşi guvernele au făcut tot posibilul pentru a se evita un conflict, 
cele mai multe au fost însă preocupate să asigure Marii Britanii, în cazul 
izbucnirii unui război, apărarea necesară. Politica de apărare a Marii 
Britanii avea patru obiective majore: securitatea Regatului Unit; 
protejarea principalelor drumuri comerciale; apărarea Imperiului; şi 
disponibilitatea de a coopera la apărarea organizată de aliații Marii 
Britanii. Guvernele erau obligate să stabilească cerințele apărării Marii 
Britanii în lumina situaţiei internaționale şi în limita a ceea ce țara îşi 
putea permite. Până la jumătatea anilor '30 guvernele care s-au succedat 
la putere au încercat să mențină cheltuielile destinate apărării la un nivel 
cât mai redus şi să promoveze pe cât posibil dezarmarea. 

Multă vreme a fost recunoscut faptul că aliații ar fi putut spori puterea 
Marii Britanii. Mulţi politicieni au sperat într-o mai strânsă cooperare 
cu Statele Unite, potenţial cea mai mare putere a lumii. Fără ajutorul 
americanilor părea puţin probabil că Marea Britanie şi Franţa ar mai fi 
putut câştiga primul război mondial. După 1919 însă Statele Unite nu 
păreau dornice să se mai implice în problemele Europei sau chiar 
mondiale. Deşi pe preşedintele Franklin D. Roosevelt nu îl lăsau 

indiferent problemele Europei (sau ale Asiei), dorinţa lui şi posibilitatea 
de a acționa erau puternic constrânse de situația internă politică şi 
economică a Statelor Unite. Guvernele britanice şi-au dat seama curând 
că nu îşi pot construi politica externă bazându-se pe ajutorul americanilor. 
În perioada interbelică principalul aliat al Marii Britanii a fost Franţa. 
Interesele Marii Britanii şi ale Franţei nu erau deloc aceleaşi şi uneori 
cele două țări ajungeau să se înfrunte. Creşterea puterii Germaniei naziste 
era, însă, o preocupare constantă a ambelor țări, ceea ce a încurajat 
strângerea relaţiilor de cooperare. Din punct de vedere global, interesele 
britanice depăşeau sfera continentului şi foarte puţini politicieni 
considerau Marea Britanie un adevărat stat european. Toate guvemele 
sperau să menţină echilibrul de forțe al Europei, aceasta fiind, după 
părerea lor, cea mai bună garanţie împotriva unui nou război. Cei mai 
mulți însă nu şi-au luat nici un angajament concret pentru susținerea 
acestui obiectiv. Participarea la o alianță militară continentală ar fi putut 
obliga Marea Britanie să menţină o armată mai mare decât îşi putea 
permite. 

La sfârşitul anilor °30 Adolf Hitler, dornic să pună stăpânire pe cât 
mai multe teritorii din centrul şi estul Europei, părea să amenințe 
echilibrul de forțe din Europa. Unii politicieni (în special Winston 
Churchill) au afirmat că Marea Britanie trebuie să îl înfrunte pe Hitler. 
Guvernele britanice, temându-se de implicarea Italiei şi a Japoniei, 
îngrijorați de Rusia lui Stalin care părea a fi singura țară ce ar avea de 
câştigat de pe urma unui conflict franco/britanic — german, au preferat 
să negocieze. lată de ce politica britanică de conciliere specifică anilor 
celui de-al doilea război mondial pare să fi dobândit un înțeles 
depreciativ, iar cuvântul (conciliere) este adeseori folosit pentru a denumi 
o resemnare laşă urmată de predare în faţa forţei. În mai tot timpul 
anilor *30 conciliatorismul a fost privit cu ochi buni: el era socotit 
continuarea unei îndelungate tradiții diplomatice prin care s-a încercat 
rezolvarea pe cale paşnică a conflictelor. Cei care s-au opus politicii de 
conciliere au fost socotiți aţâțători la război. În 1939 însă (când a renunțat 
de fapt la conciliatorism) eşecul politicii lui Chamberlain a determinat 
transformarea acestui termen (de conciliatorism) într-unul peiorativ. 

În septembrie 1939 Marea Britanie a declarat război Germaniei 
naziste ca rezultat al disputei dintre Germania şi Polonia în privința 

Danzigului şi a coridorului polonez. Încă din 1939 majoritatea istoricilor 
au susținut că Marea Britanie era îndreptăţită să declare război 
Germaniei. În ultima vreme însă, unii istorici şi-au pus întrebarea dacă 
într-adevăr acest pas a fost o dovadă de înțelepciune din partea Marii 
Britanii. Aliindu-se cu Polonia, Marea Britanie a încălcat unul din 
principiile de bază ale politicii sale externe: nici un angajament în Europa 
de Est. Conducătorii armatei britanice erau conştienţi că Marea Britanie 
nu avea cum să ajute Polonia — o ţară cu un guvern corupt, elitist şi 
rasist, care se aliase cu Hitler în anii '30. Poate ar fi fost mai bine pentru 
Marea Britanie să îl încurajeze pe Hitler să facă presiuni în continuare 
în estul Europei (departe de Marea Britanie) până când ar fi ajuns în 
conflict deschis cu URSS. Acest lucru ar fi fost însă numai conjunctural. 
În septembrie 1939 Marea Britanie era de fapt în război cu Genmania; 
un război pe care Marea Britanie nu şi-l putea de fapt permite, dar pe 
care nu îşi putea permite nici să îl piardă. 


Încercaţi să faceţi un rezumat al capitolului “Introducere: Cadrul 
politic” 


Capitolul are patru obiective: să vă ajute să înțelegeți punctele forte şi 
scăderile Marii Britanii în 1939, să vă facă cunoscut faptul că istoricii 
au puncte de vedere diferite despre poziția Marii Britanii în 1939 şi 
despre impactul celui de-al doilea război mondial; să vă lămurească 
într-o oarecare măsură despre modul în care era concepută politica 
britanică; şi să vă ajute să înțelegeți politica externă britanică dinainte 
de 1939. Nu trebuie să luaţi notițe foarte detaliate, dar trebuie să stăpâniți 
într-o oarecare măsură aceste lucruri înainte de a ataca restul problemelor 
dezbătute în carte. Pe măsură ce citiți capitolele următoare, încercați să 
aflați de ce Marea Britanie a decăzut din poziţia ei de mare putere. 
Acest declin a fost inevitabil sau s-a datorat anumitor (sau tuturor) 
guverne britanice? 


Puterea Marii Britanii în 1939 
| Forță armată || Rol major în Europa | 


| Slăbiciunea Marii Britanii în 1964 | 
Ce anume a provocat declinul ? 
Impactul celui p S 

CAPITOLUL 2 


Al doilea război mondial 


1. De la Chamberlain la Churchill 


În septembrie 1939 Neville Chamberlain, care încercase timp de doi 
ani să păstreze pacea, s-a trezit în situaţia de a conduce o naţiune aflată 
în război. El îşi nota în jurnalul său cât de mult “Urăsc şi detest acest 
război. Niciodată nu mi-am dorit să fiu ministru de război”. A rămas 
însă în funcţie datorită puternicului său simţ al datoriei şi datorită faptului 
că nu concepea să părăsească funcția de prim ministru. Pentru a 
demonstra că îşi va da toată silinţa în acest război, Chamberlain a format 
un nou guvern în care i-a adus pe Winston Churchill în funcţia de ministru 
al marinei şi pe Anthony Eden în funcţia de ministru al dominioanelor. 

În timp ce Marea Britanie se pregătea de război, Germania a atacat 
Polonia. Atacând simultan cu tancuri şi aviaţie militară, nemții au invadat 
rapid Polonia. La mijlocul lunii septembrie, situația s-a agravat şi mai 
mult pentru că ruşii au invadat Polonia din est. Rezistenţa Poloniei a 
cedat, iar Germania şi Rusia au împărţit Polonia potrivit planului impus 
de tratatul “Ribbentrop-Molotov”. La Londra a fost creat un guvern în 
exil pentru a încerca să continue lupta, dar Polonia — precum şi 
perspectiva unui front în est — au dispărut. Nemţii erau acum pregătiți 
să îşi deplaseze grosul armatei în vestul Europei. 

Franţa şi Marea Britanie nu au făcut mai nimic pentru a ajuta Polonia. 
Francezii, conştienţi de numeroasele pierderi pricinuite de primul război 
mondial, nu aveau nici cea mai mică intenţie să lanseze o ofensivă 
serioasă împotriva fortificațiilor germane de la frontiere, chiar dacă 
numai o treime din efectivele armatei se aflau în septembrie 1939 în 
vestul Europei. Vor trece câțiva ani până când Marea Britanie va putea 
trimite efective serioase pe frontul din Europa. Chamberlain nu era de 
acord cu un război violent şi credea în continuare că blocada economică 
(sancţiunile economice) va îngenunchea Germania. 

În octombrie Hitler lansează nişte vagi, dar posibile, propuneri de 
pace Marii Britanii şi Franței. Democraţiile occidentale aveau motive 
întemeiate să încheie pace. Un război împoriva Germaniei ar fi adus 

teribile pierderi de vieţi omeneşti şi capital. Singurele țări avantajate 
păreau a fi cele neutre. Foarte puţini politicieni britanici erau însă dispuşi 
să aibă încredere în Hitler şi să sacrifice Polonia. 

Timp de câteva luni nu s-a putut vorbi nici de încheierea păcii, dar 
nici de război în adevăratul sens al cuvântului. Aceasta a fost perioada 
“războiului ciudat”. Toate armatele implicate în război erau mulțumite 
să aştepte în spatele liniilor defensive. Nici una dintre țările beligerante 
nu dorea să fie prima care să lanseze masive atacuri aeriene asupra 
oraşelor. În Marea Britanie au murit mai mulți oameni din pricina 
accidentelor rutiere cauzate de restricțiile impuse de camuflaj decât în 
urma bombardamentelor. Numai pregătirile de pe mare aminteau că 
acesta este un război adevărat. Din fericire, Germania nu dispunea încă 
de suficiente submarine pentru a crea probleme drumurilor comerciale 
ale aliaților. Nici Italia şi nici Japonia nu au încercat să profite de ocazie 
în acest moment al evoluţiei evenimentelor, deci cele mai negre preziceri 
ale susținătorilor strategiilor de apărare nu s-au materializat încă. 

Rusia a fost țara care a beneficiat cel mai mult de pe urma situației 
existente. În octombrie țările baltice — Estonia, Letonia şi Lituania — au 
fost silite să accepte garnizoanele sovietice. Stalin şi-a îndreptat apoi 
atenţia spre Finlanda, dar finlandezii au refuzat pretenţiile lui teritoriale. 
În noiembrie 1939 Rusia a invadat Finlanda. Spre surprinderea tuturor, 
finlandezii au luptat cu pricepere şi vitejie rezistând astfel mult mai 
numeroasei armate sovietice. Mulţi politicieni (în special Churchill), 
au considerat că Marea Britanie şi Franţa ar trebui să trimită ajutoare 
Finlandei şi să lupte şi împotriva URSS ca şi împotriva Germaniei. În 
cele din urmă a fost elaborat un plan minuţios pentru trimiterea unei 
armate de 100.000 de oameni în Finlanda, prin Norvegia şi Suedia, care 
permitea aliaților să împiedice Suedia să furnizeze în continuare minereu 
de fier Germaniei. “Cea mai generoasă concluzie este că guvernele 
britanic şi francez şi-au pierdut minţile”, scria A. J. P. Taylor. Unii dintre 
autorii acestui plan au apreciat total eronat potenţialul de luptă al URSS. 
În martie 1940 însă, chiar atunci când armata aliaţilor se pregătea de 
drum, războiul ruso-finlandez s-a sfârşit brusc. Finlanda a cedat din 
teritoriul cerut de Rusia, dar nu atât de mult cât ceruse Stalin inițial. 

Deşi aliații nu mai puteau ajuta acum Finlanda, ei nu au renunțat, 
totuşi la ideea de a bloca minereul de fier suedez destinat Germaniei. 

Traseul de iarnă pentru aprovizionare trecea prin Narvik în Norvegia şi 
cobora apoi pe coasta norvegiană până în Germania. În aprilie 1940 
aliaţii au hotărât să blocheze acest drum prin amplasarea de mine în 
apele teritoriale ale Norvegiei. A doua zi după ce aliaţii au început să 
amplaseze minele, Germania a ocupat Danemarca şi principalele oraşe 
din Norvegia. Danezii s-au predat fără a opune rezistență. Norvegienii 
au încercat să înfrunte Germania şi au acceptat ajutorul oferit de aliați. 
Campania anglo-franco-norvegiană a fost însă prost concepută şi pusă 
în practică, prin urmare, la sfârşitul lunii aprilie forțele aliate au fost 
evacuate de pe mai tot teritoriul Norvegiei. 

În zilele de 7 şi 8 maiîn Camera Comunelor a fost dezbătută campania 
din Norvegia. Mulţi parlamentari erau nemulțumiți de felul în care s-a 
desfăşurat această campanie. În mod foarte ciudat, ţinta atacurilor lor 
nu a fost Churchill, care purta în mare măsură responsabilitatea acestei 
acțiuni, ci Chamberlain. Primul ministru a fost aspru criticat; mulți i-au 
reproşat că planul său a fost lipsit de eficiență şi că nu a avut o viziune 
de ansamblu asupra lucrurilor. Declaraţia lui, făcută cu câteva zile înainte 
de campania din Norvegia, potrivit căreia Hitler “a pierdut trenul”, s-a 
dovedit neîntemeiată. În timpul unei dezbateri aprinse, Leo Amery, un 
parlamentar conservator neimportant, lansându-se într-un atac violent 
împotriva lui Chamberlain şi-a încheiat intervenţia citind cuvintele 
adresate de Oliver Cromwell Parlamentului lung (The Rump Parliament, 
The Long Parliament 1640-1650 şi 1659-1660): “Ai stat prea mult pentru 
puţinul bine pe care l-ai făcut. Pleacă, îți spun, şi lasă-ne în pace. Pentru 
numele lui Dumnezeu, pleacă!” 

Aproximativ 40 de parlamentari conservatori au vbtat împotriva 
guvernului şi mai bine de 60 s-au abținut. Guvernul a avut o majoritate 
de 81 de voturi, dar acest număr era departe de majoritatea de voturi de 
care se bucura de obicei de peste 200 de voturi. Era limpede că 
Chamberlain pierduse încrederea Camerei Comunelor şi probabil şi pe 
cea a națiunii. S-a discutat apoi modul în care ar putea fi întărit guvernul. 
Liderii laburişti s-au oferit să participe la un guvern de coaliție, condus 
însă de altcineva decât de Chamberlain. Chamberlain s-a hotărât să 
demisioneze. Existau cu adevărat doar doi posibili succesori — Lord 
Halifax (ministrul de externe) sau Winston Churchill. Churchill era cel 
mai simpatizat membru al cabinetului, ce întruchipa dorinţa de victorie 

a Marii Britanii. Popularitatea lui nu era însă împărtăşită nici de cabinet, 
nici de parlament. Atitudinea sa din ultimele trei decenii fusese adeseori 
discutabilă, iar Chamberlain, regele George VI şi mulți parlamentari 
conservatori l-ar fi preferat pe Halifax. Halifax, conştient totuşi că va fi 
greu să conducă războiul din Camera Lorzilor, nu era prea nerăbdător 
să ajungă prim ministru. Churchill nu îşi făcea astfel de probleme! El 
era convins că este omul potrivit pentru această funcție şi la 10 mai a 
devenit noul prim ministru. 

Churchill a format un nou guvern care includea, pe lângă Chamberlain 
şi Halifax, şi o serie de lideri laburişti şi liberali. Deosebirile programelor 
politice de partid erau depăşite de conştiinţa luptei comune, dar Churchill 
a declarat că din punct de vedere militar intenționează să fie conducătorul 
suprem al acestui război. Într-un discurs rostit la 10 mai în Camera 
Comunelor Churchill spunea: 


1 Nu vă pot oferi nimic altceva decât sânge, trudă, lacrimi şi 
sudoare... Mă întrebaţi, care este politica noastră? Vă voi 
răspunde: ea este să purtăm acest război pe mare, pe pământ şi 
în aer cu toată forța noastră şi cu toată puterea pe care ne-o va 

5 da Dumnezeu: să purtăm acest război împotriva unei tiranii 
monstruoase fără precedent în întunecata istorie a crimelor 
îndreptate împotriva omenirii. Aceasta este politica noastră. 
Mă întrebaţi care este obiectivul nostru? Pot să vă răspund cu 
un singur cuvânt: Victoria — victoria cu orice preţ, victoria în 

10 pofida terorii, victoria, oricât de lung şi de greu ar fi drumul 
spre ea; pentru că fără victorie nu putem supraviețui. 


2. Marea Britanie singură 


Primele săptămâni ale guvernării lui Churchill au coincis cu o serie de 
înfrângeri militare. La 10 mai trupele germane au invadat Olanda şi 
Belgia. Alte unități germane au penetrat linia de apărare franceză lângă 
Sedan, provocând o fisură trupelor aliate din Franţa. Peste zece zile 
tancurile germane au ajuns la Canalul Mânecii. Majoritatea trupelor 
britanice erau desfăşurate la nord pentru a curma o eventuală contraac- 
țiune a nemților, iar evacuarea părea singura alternativă pentru a evita 

nimicirea. La sfârşitul lui mai şi începutul lui iunie, aproximativ 350.000 
soldaţi britanici şi trupe aliate au fost evacuate din Dunkirk cu ajutorul 
unei flote formate din nave sub tot felul de pavilioane. Dunkirk este 
socotit uneori a fi un succes. Bineînţeles că numărul celor care au reuşit 
să se întoarcă în Marea Britanie depăşea cu mult cele mai optimiste 
statistici întocmite la începutul operaţiunii. Aşa cum a declarat, însă, 
Churchill, “Războaiele nu se câştigă prin evacuări”. Trupele evacuate 
au fost obligate să îşi abandoneze tot armamentul greu, iar drumul şi 
întoarcerea în țară s-au făcut haotic determinând o stare generală de 
demoralizare. 

Franţa era acum într-o situaţie disperată. La 10 iunie Italia a intrat în 
război alături de Germania. Deşi armata franceză a luptat eroic împotriva 
italienilor, nemții îşi continuau înaintarea. Churchill a făcut mai multe 
vizite în Franța pentru a încerca să încurajeze guvernul francez să reziste, 
ajutorul său s-a limitat însă numai la vorbe. Guvernul francez, după 
îndelungate dezbateri, a hotărât să capituleze, iar la 22 iunie a acceptat 
termenii armistițiului oferit de Germania. Nord-vestul Franţei a fost 
ocupat de trupele germane. Zona liberă de ocupaţie avea propriul ei 
guvern cu sediul la Vichy. Generalul Charles de Gaulle a fugit în Marea 
Britanie (Anglia), dar organizația lui “Franța liberă” avea încă puţini 
susținători la vremea aceea. 

Discuţiile privind cine poartă răspunderea pentru capitularea Franţei 
sunt încă aprinse. Englezii îi acuză pe politicienii francezi şi pe şefii 
armatei. Mulţi francezi, pe de altă parte, susțin încă ideea că Anglia ar 
fi trebuit să se străduiască mai mult şi ar fi trebuit să lupte nu să se 
retragă din Dunkirk. Aceste probleme erau pur teoretice în 1940. Aşa 
stând lucrurile, Anglia era acum singură împotriva unei Europe naziste. 
Pentru unii, de la regele George VI încoace, eliberarea de legăturile cu 
Europa a fost o binefacere. Cel puţin în felul acesta măcelul nu va 
cuprinde prea curând vestul Europei. Marea Britanie nu era, totuşi, chiar 
singură. Ea se putea baza pe sprijinul imperiului, care îi putea furniza 
materii prime esenţiale şi trupe numeroase. Chiar şi aşa situația Marii 
Britanii părea lipsită de speranţe. Nimeni, nici chiaroptimistul Churchill, 
nu îşi mai putea închipui ziua în care trupele britanice vor debarca din 
nou în Europa şi vor înfrânge pe nemți. Nu mai exista nici perspectiva 
unui bombardament sau a unei blocade ce ar obliga Germania să se 

predea. În schimb, părea mult mai posibil ca trupele germane să ocupe 
Marea Britanie. 

În iulie 1940 Hitler a lansat o nouă “ofensivă a păcii”. El era dispus 
să garanteze securitatea Imperiului britanic în schimbul recunoaşterii 
de către Marea Britanie a cuceririlor Germaniei din Europa. El nădăjduia 
că Marea Britanie va accepta condiţiile impuse de el în termeni destul 
de rezonabili. Este foarte posibil ca atât Chamberlain cât şi Halifax să fi 
acceptat aceste condiţii. Churchill, însă, neîncrezător, şi-a menținut 
poziția şi a îndemnat poporul englez să lupte. El a dat de înțeles că 
guvernul său nu va “parlamenta” niciodată cu Hitler. 

Fără îndoială că poziţia lui Hitler reflecta punctul de vedere al unei 
mari majorităţi a britanicilor care erau hotărâți să continue războiul şi, 
într-un fel sau altul, împotriva oricărei logici militare, să îl încheie cu 
succes. Cei mai mulți britanici considerau că în Hitler nu se poate avea 
încredere, deci era puţin probabilă perspectiva unei păci durabile. Nimeni 
nu voia să creadă că războiul a fost pierdut. Churchill, citând încrezător 
evenimentele istorice şi susținând că Marea Britanie s-a descurcat şi în 
alte împrejurări asemănătoare, încerca să îşi convingă compatrioţii că 
războiul poate fi încă câştigat. 

La sfârşitul lui iulie Hitler a ordonat o masivă ofensivă aeriană 
împotriva Marii Britanii ce avea să fie unmată în septembrie de un asalt 
îndreptat împotriva Canalului Mânecii, “asta pentru a fi mai siguri că 
englezii sunt zdrobiţi”. Nemţii nu au prevăzut însă că va trebui să îşi 
îndrepte atacurile împotriva Marii Britanii atât de curând şi nu erau cu 
adevărat pregătiți pentru acest lucru. Hitler, care se gândea deja la un 
război împotriva Rusiei, nu a părut niciodată prea interesat de 
“Operaţiunea Leul de Mare”. Dacă însă aviața germană ar fi pus capăt 
supremaţiei aeriene a Marii Britanii, s-ar fi organizat în grabă probabil 
o invazie germană. Bătălia Marii Britanii era, de aceea, vitală pentru 
supraviețuirea Marii Britanii. 

Această bătălie nu are un început oficial sau un sfârşit, dar cei mai 
mulți istorici britanici sunt de acord că ea a durat de la jumătatea lunii 
iulie până la jumătatea lunii septembrie 1940. La început aviația germană 
dispunea de 4.550 avioane spre deosebire de aviația britanică ce număra 
doar 3.000 avioane dintre care doar 800 erau bombardiere sau avioane 
de vânătoare. La începutul lui septembrie aviația britanică era foarte 

aproape de înfrângere. Nemţii au făcut însă o gafă îngrozitoare renunțând 
la bombardarea staţiilor radar şi a bazelor aeriene pentru a bombarda 
Londra. Acest lucru a pennis aviaţiei britanice să se repună pe picioare, iar 
la 15 septembrie, “Ziua Vulturului”, aviatorii britanici au distrus 50 avioane 
germane (nu 183 aşa cum se susținea pe vremea aceea). Prin simplul fapt 
că a rămas o forță viabilă, aviația britanică a câştigat Bătălia Marii Britanii. 
Toate planurile lui Hitler de invadare a Marii Britanii au fost amânate. 

Nemţii şi-au îndreptat acum atenția spre bombardamentele de noapte 
asupra oraşelor îndreptate în special împotriva Londrei. Deşi în timpul 
atacurilor aeriene asupra Londrei (războiul fulger) au murit aproximativ 
45.000 oameni, nemții nu dispuneau de destule bombardiere pentru a 
putea distruge economia britanică sau moralul populaţiei civile. Tot ceea 
ce au reuşit a fost să stârnească o ură durabilă în sufletele britanicilor. 

În noiembrie 1940 Chamberlain a murit şi curând Halifax a plecat 
ca ambasador la Washington. Anthony Eden a devenit acum ministru 
de externe, funcție pe care avea să o dețină până în iulie 1945. Principala 
preocupare a lui Churchill, Eden şi a tuturor diplomaților britanici în 
perioada 1940-1941 era să găsească aliați. Churchill a continuat să fie 
optimist, convins că derularea evenimentelor va determina poate Statele 
Unite şi URSS să intre în război de partea Marii Britanii; şi că această 
“Mare Alianţă” se va dovedi invincibilă. 

Încă de la început preşedintele Roosevelt a împărtăşit cauza Marii 
Britanii. În 1939 el şi Churchill au început o corespondenţă particulară 
care a devenit o cale esenţială pentru relaţiile anglo-americane în timpul 
războiului. La sfârşitul anului 1939 Roosevelt a convins Congresul 
american să permită aliaţilor să achiziționeze arme potrivit condiţiilor 
de vânzare în cadrul ligii de neutralitate a Statelor Unite “cash and carry” 
(“plăteşte în numerar şi transportă ulterior cu mijloace proprii”). După 
capitularea Franței, Roosevelt a fost şi mai dornic să acorde asistență 
Marii Britanii. America a înzestrat armata Marii Britanii cu 50 
distrugătoare cerând în schimb dreptul de a îşi aşeza bazele militare pe 
teritoriul posesiunilor britanice din Antile. Roosevelt spunea despre 
Statele Unite că au devenit “arsenalul democraţiei”, iar în martie 1941 
el a semnat Legea de împrumut şi închiriere (Lend Lease Bill) (cu privire 
la împrumutarea şi închirierea de armament) prin care s-au pus la 
dispoziția Marii Britanii uriaşe cantități din resursele militare americane. 

Sondajele de opinie din Statele Unite indicau o deosebită simpatie pentru 
cauza Marii Britanii. Cu toate acestea în ciuda faptului că neutralitatea 
Statelor Unite era tot mai discutabilă, majoritatea americanilor nu doreau 
să se implice de fapt în război. 

URSS nua dat nici o dovadă de simpatie Marii Britanii. Sir Stafford 
Cripps, avocat de stânga trimis ca ambasador la Moscova pentru a încerca 
să îmbunătăţească relaţiile anglo-sovietice, a fost ţinut la distanță de 
Stalin. Marea Britanie nu avea ce să ofere URSS drept compensație 
pentru o ruptură cu Germania. Cripps scria în august 1940, cu tristețe, 
că dacă ruşii ar trebui să aleagă între cele două tabere “ar alege fără 
îndoială Germania”. Relaţiile germano-sovietice au dat totuşi, unele 
speranțe Marii Britanii. Anexarea de către Uniunea Sovietică a țărilor 
baltice şi ambițiile pe care le avea în Balcani l-au înfuriat pe Hitler. 
Pactul germano-sovietic din 1939 nu era decât o căsătorie de 
conveniență. Hitler detesta comunismul şi visa să dobândească spațiu 
vital (lebensraum) în estul Europei. 

Germania părea, totuşi, că se descurcă mai bine decât Marea Britanie 
în anii 1940-1941 în câştigarea aliaţilor. În septembrie 1940 Germania, 
Italia şi Japonia au încheiat Pactul Tripartit. Din fericire acest pact era 
mai degrabă o dovadă de prietenie decât o alianță propriu-zisă, iar 
Japonia nu a intrat încă în război. Mussolini era principalul aliat al lui 
Hitler în 1940-1941. Trupele italiene amenințau poziția Marii Britanii 
în Egipt şi în Orientul Mijlociu. Churchill credea că este esenţial să 
dețină controlul asupra Canalului Suez, astfel încât era dispus să trimită 
trupe în Egipt, chiar atunci când Marea Britanie însăşi era pe punctul de 
a fi invadată. Invaziei italiene în Egipt din septembrie 1940 i s-a pus 
capăt foarte repede, iar Marea Britanie a ocupat imediat după aceea 
teritoriile aparținând Italiei din Somalia, Etiopia şi mare parte din Libia 
(vezi harta de la pag. 28). Oaltă invazie a italienilor vizând în octombrie 
1940 Grecia, a fost şi ea sortită eşecului. 

Aceste eşecuri ale Italiei au umbrit prestigiul Axei. Ele puteau, de 
asemenea, permite francezilor din nordul Africii să se alăture Marii 
Britanii, iar Marii Britanii să îşi stabilească o bază permanentă în Grecia. 
Nemţii l-au trimis de aceea, pe generalul Rommel în fruntea corpului 
de armată Africa (Afrika Korps) în Libia pentru a le veni în ajutor 
italienilor. Au făcut apoi tot mai multe presiuni asupra grecilor pentru a 

accepta condiţiile umilitoare impuse de Germania. Grecii erau hotărâți 
să opună rezistență. În martie 1941 în Iugoslavia a avut loc o lovitură de 
stat. Noul guvern era antigerman. În aprilie 1941 nemții au atacat şi ocupat 
în foarte scurt timp atât Iugoslavia cât şi Grecia, izgonind corpul expediționar 
britanic, ghinionist şi de această dată. Au capturat apoi Creta printr-un 
spectaculos atac cu paraşutişti. Între timp, generalul Rommel a obținut 
o scrie de victorii împotriva trupelor britanice din nordul Africii. 

Singura modalitate prin care Marea Britanie ar fi putut lovi Germania 
era bombardamentul aerian. Raidurile bombardierelor britanice nu au 
fost însă bine puse la punct şi de aceea nu s-au bucurat de prea mult 
succes. Pierderile suferite de echipajele britanice au fost aproape la fel 
de mari ca cele suferite de populaţia civilă germană. Submarinele 
germane erau mult mai eficiente decât bombardierele britanice. 
Germania şi-a îmbogăţit rapid flota formată din submarine şi în 1941 a 
câştigat Bătălia Atlanticului. Deşi Churchill se dovedise încrezător în 
faptul că Marea Britanie după ce a primit ajutorul în arme de la Statele 
Unite va şti să se descurce singură, s-a dovedit că fără aliaţi victoria 
Marii Britanii părea imposibilă. 


3. Marea Alianță 


La 22 iunie 1941 Hitler a declanşat “Operaţiunea Barbarossa” — 
invadarea Rusiei. Acest lucru a provocat o mai mare surpriză URSS-ului 
decât Marii Britanii. Serviciile secrete britanice aveau cunoştinţă despre 
acest atac iminent cu câteva săptămâni înainte de declanşarea lui, dar 
eforturile lor de a-l avertiza pe Stalin de acest pericol au eşuat. Churchill 
a declarat într-un cadru intim restrâns că “Dacă Hitler ar fi invadat Iadul, 
aş fi putut cel puţin să îl vorbesc de bine pe Diavol în Casa Comunelor”. 
Declaraţia lui oficială suna însă astfel “cauza oricăruia dintre ruşi, care 
luptă pentru căminul lui şi pentru ţara sa este cauza oricărui om liber şi 
a oricărui popor liber de oriunde de pe glob... vom ajuta atât cât vom 
putea Rusia”. Peste câteva săptămâni Marea Britanie şi Rusia au încheiat 
un acord de asistență mutuală. 

Mulţi analişti britanici au prevăzut că Rusia va ceda foarte repede în 
timp ce trupele germane avansau tot mai mult spre estul Europei. Cu 
toate că Armata Roşie a suferit pierderi mari, ea a continuat să lupte şi, 

după cum observa Churchill, nu conta unde se află frontul, ci faptul că 
el continua să existe. Marea Britanie câştigase deci un aliat în stare să 
facă față covârşitoarei maşini de război germane. 

În iulie 1941 Stalin a cerut Marii Britanii să lanseze un atac în vest 
pentru a distrage atenţia trupelor germane din Rusia. Churchill, dornic 
să se facă util, ar fi încercat un atac în Norvegia sau Normandia. Şefii 
Marelui Stat Major l-au convins însă că nu îşi pot permite nici măcar un 
atac diversionist pe scară redusă. Singura modalitate prin care Marea 
Britanie ar fi putut ajuta Rusia era furnizarea de material de război. Din 
păcate însă, era foarte greu de trimis acest material în Rusia şi în plus 
Marea Britanie însăşi ducea lipsă de material de război. Preşedintele 
Roosevelt a acceptat totuşi, să aplice prevederile Legii de împrumut şi 
închiriere (Lend Lease Bill) şi în privința Rusiei. 

În august 1941 Roosevelt şi Churchill s-au întâlnit în afara localității 
Placentia Bay din Terra Nova şi au căzut de acord asupra unei declaraţii 
de principii — “Carta Atlanticului”. Prin aceasta, America se angaja să 
participe “la distrugerea finală a tiraniei naziste”. În Cartă se afirma că 
aliații luptă pentru redobândirea unui mare număr de “libertăţi”, nu pentru 
expansiune teritorială. Caracterul vag al uneia dintre fraze ascundea 
deosebirile de păreri existente între America şi Marea Britanie în anumite 
privinţe. Carta i-a fost de folos lui Roosevelt care trebuia să convingă opinia 
publică americană că merită să fie susținută cauza anglo-sovietică. Churchill 
a raportat Cabinetului de Război că Roosevelt a spus că va lupta în acest 
război, dar nu va declara război. Roosevelt îndrepta tot mai mult Statele 
Unite spre război. În iulie 1941 forțele americane ocupaseră deja Islanda. 
Statele Unite se obligau, de asemenea, să escorteze convoaiele din 
America spre zona de mijloc a Atlanticului. Acest lucru a dus în mod 
inevitabil la intrarea în conflict a navelor americane cu submarinele 
germane. Evenimentele din Pacific, nu cele din Atlantic au fost cele 
care au determinat în cele din urmă intrarea în război a Americii. 

Din 1939 încoace Marea Britanie se bazase pe sprijinul Statelor Unite 
pentru a împiedica Japonia să profite de situaţia din Orientul Îndepărtat. 
Relaţiile americano-japoneze s-au deteriorat constant în perioada 
1940-1941. În 1941, în loc să atace URSS, Japonia şi-a îndreptat atenţia 
spre sud, punând stăpânire pe Indochina franceză. Marea Britanie şi 
America au ripostat îngheţând toate creditele destinate Japoniei. Statele 

Unite au mers şi mai departe impunând embargou petrolului destinat 
Japoniei. Japonia trebuia să se hotărască acum, fie să se retragă din 
China şi Indochina (aşa cum îi cereau Statele Unite), fie să ocupe noi 
teritorii în sud de unde îşi putea procura materiile prime (în special 
petrol) de care avea nevoie pentru a continua lupta. O astfel de politică 
expansionistă era menită să conducă la război cu Statele Unite şi Marea 
Britanie. În octombrie, în Japonia a fost format un nou guvern pentru a 
se putea rezolva problema. În ciuda intenselor eforturi diplomatice ce 
au continuat şi în luna noiembrie, Japonia şi Statele Unite nu au reuşit 
să ajungă la o înţelegere. 

La 7 decembrie 1941 japonezii au atacat Pearl Harbor şi au distrus o 
mare parte din flota americană din Pacific. Imediat după aceea Japonia a 
declarat război Marii Britanii şi Statelor Unite. Atât Marea Britanie cât şi 
Statele Unite se aşteptau la un atac din pariea Japoniei, dar nu ştiau cu 
siguranță nici unde, nici când va avea loc, şi nici nu s-au pregătit efectiv 
pentru acestatac. Pentru Marea Britanie acest lucru nici nu conta prea mult. 
Important era că Statele Unite intraseră în război. Churchill a spus mai 
târziu, “s-a dus să se culce şi a dormit somnul celui salvat şi recunoscător”. 

La 11 decembrie Germania şi Italia, respectând angajamentele 
Pactului Tripartit, au declarat război Statelor Unite. Acesta a fost, după 
părerea lui A. J. P. Taylor, un act “gratuit de loialitate sau de nesăbuință”. 
Dacă Hitler nu ar fi declarat război, America şi-ar fi putut concentra energiile 
pentru războiul împotriva Japoniei şi nu pentru războiul din Europa. 

Churchill a trecut în grabă Atlanticul pentru a-l întâlni pe Roosevelt. 
Şi unul şi celălalt au fost de acord că cea dintâi prioritate trebuie să o 
reprezinte strategia destinată Europei, care fusese pusă la punct în 
planurile secrete de dinainte de război. Strategia generală şi controlul 
operaţiunilor vor fi coordonate de un Stat Major combinat. Roosevelt a 
inventat măreaţa formulă — Naţiunile Unite — pentru puterile aliate, iar 
în ianuarie 1942 toți au dat o declaraţie comună prin care se angajau să 
poarte războiul împreună şi să nu încheie o pace separată. Vizita lui 
Churchill a fost un imens succes personal, ceea ce l-a făcut să se întoarcă 
de la Washington încântat. 

În timp ce Churchill era în America, Eden a vizitat Moscova. Această 
vizită nu a fost la fel de prietenească. Stalin părea preocupat mai mult 
de poziţia postbelică a Rusiei decât de război în sine. El a propus un 

tratat secret cu condiţia ca Marea Britanie să accepte achiziţiile teritoriale 
ale Rusiei din anii 1939-1940, Rusia urmând să susțină aspiraţiile pe 
care Marea Britanie le-ar avea în Europa de Vest. Eden nu era în măsură 
să semneze un astfel de document, chiar dacă ar fi vrut s-o facă. El însă 
contravenea nu numai garanțiilor date de Marea Britanie Poloniei, ci şi 
Cartei Atlanticului. Era limpede că lui Stalin nu îi păsa de viziunea 
idealistă a Cartei Atlanticului şi că cra hotărât să menţină frontierele 
din 1941 ale Rusiei. 

Reacţia lui Churchill la propunerile teritoriale ale lui Stalin a fost 
promptă. Statele Baltice, a declarat el, “au fost anexate prin acte de 
agresiune printr-o ruşinoasă înțelegere cu Hitler”. Strămutarea populaţiei 
acestor țări “contravine tuturor principiilor pentru apărarea cărora ne 
aflăm în război şi ne dezonorează cauza”. Încheierea acestui tratat a fost 
amplu dezbătută atât în Marea Britanie cât şi în America. În cele din urmă, 
Marea Britanie şi Rusia au semnat în mai 1942 o alianță pe termen 
lung, în care nu se menţiona problema frontierelor. Eden a acceptat, 
totuşi, ca Marea Britanie să recunoască poziția Rusiei în țările baltice. 

În mai 1942 Molotov, ministrul sovietic de externe, a făcut presiuni 
asupra aliaților pentru a se lansa un atac direct împotriva zonelor din 
Europa ocupate de nemți. Liderii americani au fost de acord cu această 
idee, dar britanicii erau mult mai precauți. Comandanții militari au atras 
atenția asupra faptului că aliaţii nu dispun de suficienți oameni, aparate 
de zbor şi vase de debarcare. În august Churchill a vizitat Moscova 
pentru a demonstra că nu este necesar un al doilea front în 1942. Deşi 
Stalin a primit “foarte posac” această veste, a fost impresionat, se pare, 
de declaraţiile lui Churchill, privind bombardamentul strategic şi 
debarcările pe care îşi propuneau aliații să le facă în nordul Africii. În 
ciuda suspiciunilor reciproce, cei doi au colaborat în bune condiţii şi 
s-au despărțit în relaţii amicale. 

“Marea Alianţă” dintre Marea Britanie, Statele Unite şi URSS 
însemna că acum victoria este posibilă, deşi nu se poate spune sub ce 
formă, mai ales că poziția Marii Britanii ca mare putere părea periclitată. 
Churchill nu mai avea deja încredere în Stalin, iar Statele Unite şi Marea 
Britanie, în ciuda legăturilor pe care le aveau, aveau o viziune diferită 
asupra problemelor mondiale. Dat fiind că Statele Unite erau dispuse 
să se înhame cu vastele lor resurse în război, era limpede că Marea 

Britanie va fi ruda săracă. Faptul că Roosevelt privea cu suspiciune 
Imperiul britanic, care reprezenta un obstacol pentru comerțul american 
şi un afront adus conceptului de autodeterminare, reprezenta, de 
asemenea, un motiv de îngrijorare. 

În anii 1940-1941, principalele probleme ale Marii Britanii au fost, 
totuşi, mai degrabă de ordin militar, decât de ordin diplomatic. În 
Orientul Îndepărtat, Marea Britanie şi America au suferit cumplite 
înfrângeri din partea japonezilor. Pierderea oraşului Singapore în 
februarie 1942 a fost descrisă de Churchill “ca cel mai cumplit dezastru... 
din istoria Marii Britanii”. În vara anului 1942 trupele japoneze 
amenințau Australia şi India. Trupele germane obțineau noi succese în 
nordul Africii şi Rusia. Bătălia Atlanticului mergea prost. În 1942 nemţii 
aveau aproape 400 submarine şi în fiecare lună pierderile de vase 
comerciale sporeau. 


4. Răsturnarea situaţiei 


În 1942-1943 situația militară a aliaților s-a îmbunătăţit. În vara anului 
1942 s-a pus capăt definitiv expansiunii japoneze în bătăliile din Marea 
de Coral şi Midway (insule din nordul Pacificului aparținând SUA). 
Bătălia Atlanticului s-a întors astfel în mod dramatic în favoarea aliaților. 
În vara anului 1943 pierderile de vase comerciale din Atlantic se 
împuținaseră şi numeroase submarine fuseseră scufundate. Atlanticul 
devenise un drum relativ sigur. Acest lucru însemna că aprovizionarea 
Marii Britanii de către America cu oameni şi provizii pentru armată se 
desfăşura nestingherită. În 1943 raidurile aeriene ale aliaţilor începuseră 
să provoace daune oraşelor germane. Aviația americană adoptase metoda 
raidurilor de zi îndreptate împotriva anumitor ținte. Marea Britanie 
continua să atace oraşele germane noaptea. Cât de multe pagube au 
provocat este încă un lucru discutabil. Economia germană, care de-abia 
acum este pregătită la toți parametrii pentru război nu a fost afectată de 
bombardamente, dar atacurile, având drept ţintă obiective industriale, 
cum ar fi rafinăriile de petrol, şi-au atins scopul. 

În noiembrie 1942 generalul Montgomery l-a înfrânt pe Rommel în 
lupta de la El Alamein din Egipt. Acest lucru a reprezentat pentru 
Churchill garanţia unei importante victorii britanice. Rommel a fost 

silit să se retragă dincolo de Libia, iar speranța Axei de a captura Canalul 
Suez s-a spulberat. O armată anglo-americană, sub conducerea 
generalului american Eisenhower, a debarcat în Maroc, ce aparținea 
francezilor, pentru a continua presiunile. Opoziția guvernului de la Vichy 
faţă de invaie s-a spulberat rapid. Pentru scurt timp principalele probleme 

ale aliaţilor au devenit mai degrabă politice decât militare. Ei erau 
obligaţi să decidă cu care dintre liderii francezi să trateze. Aveau mai 
multe posibilități. Era însă din ce în ce mai evident că dificilul şi 
arogantul general de Gaulle nu mai putea fi ignorat, deşi Roosevelt ar fi 
preferat să îl ignore. 

Adevărata răsturnare de situaţie s-a petrecut în Rusia. În toamna 
anului 1942 trupele germane au ajuns la Stalingrad. Toată iarna s-au dat 
lupte violente. În cele din urmă, în ianuarie 1943 trupele germane au capitulat. 
Stalingrad, socotit adesea bătălia decisivă a celui de-al doilea război mondial, 
a fost unnat de alie victorii sovictice, în special bătălia de la Kursk, iar 
trupele germane din Rusia au început să se retragă încetul cu încetul. 

Ruşii, care au dus greul luptei şi au capturat mare parte din efectivele 
armatei germane, continuau să facă presiuni asupra aliaților să deschidă 
un al doilea front. Americanii erau de acord, cei mai mulți dintre ei, cu 
un atac imediat îndreptat împotriva Franței, socotind că aliaţii nu îşi 
vor irosi timpul şi energia pentru a deschide noi fronturi. 

În Marea Britanie, stânga dcecelanşase o intensă campanie pentru 
deschiderea unui al doilea front. Churchill, convins că ideea unui atac 
dinspre mare îndreptat împotriva Franței era nesigură din punct de vedere 
militar, a rezistat presiunilor. În 1942-1943 Churchill avea încă un rol 
important în stabilirea strategiei aliaților. Deşi americanii introduceau 
în luptă tot mai multe efective, armata britanică din Europa deţinea 
încă supremaţia numcrică şi încerca să îşi impună în acest fel punctul 
de vedere. Churchill susținea în continuare acțiunea militară în 
Mediterana, nu neapărat pentru că acest lucru ar fi fost în folosul 
Imperiului britanic (mulţi americani îl suspectau de acest lucru), ci pentru 
că, gândea el, aceste acţiuni ar fi putut determina câştigarea războiului. 
Aşa stând lucrurile, multe trupe aliate se aflau deja în nordul Africii, 
următorul pas logic fiind atacarea Siciliei urmată de o campanie în Italia. 
Acest lucru oferea ocazia unui atac “surpriză” îndreptat împotriva Axei 
fără a exista perspectiva unor mari pierderi omeneşti, ceea ce Churchill 
era de părere că nu ar fi fost posibil în cazul unei confruntări prea timpurii 
cu trupele germane din Franța. 

În ianuarie 1943 Roosevelt şi Churchill s-au întâlnit la Casablanca 
în Maroc şi Churchill l-a convins pe preşedintele american, ce şovăia 
încă, să fie de acord cu invadarea Siciliei de către aliați. Cei doi lideri 

au discutat şi alte obiective de viitor ale războiului şi au căzut de acord 
că puterile Axei trebuie să se predea necondiționat. Unii istorici au criticat 
această decizie, susținând că datorită ei nemţii şi japonezii au continuat 
să lupte cu disperare chiar şi atunci când era limpede că războiul fusese 
pierdut. Atitudinea lor a fost intens vehiculată de propaganda puterilor 
Axei. Cu toate acestea, “capitularea necondiționată” n-a însemnat mare 
lucru pentru puterile Axei. Liderii germani şi japonezi, precum şi mulți 
dintre oamenii lor erau hotărâți să lupte până la sfârşit, iar aliații se 
angajaseră deja că vor obține o victorie totală. 

În iulie 1943 aliaţii, care controlau acum nordul Africii, au invadat 
şi ocupat rapid Sicilia. Acest lucru a determinat răsturnarea de la putere 
a lui Mussolini. Noul guvern italian a început în secret negocierile pentru 
încheierea armistițiului. Abia acum americanii, care susținuseră o invazie 
rapidă în Franța, au înțeles rostul invadării zonei continentale a Italiei. 
În urma întâlnirii dintre Churchill şi Roosevelt care a avut loc în august 
la Quebec s-a confirmat sprijinul pe care îl vor acorda americanii 
campaniei din Italia, dat fiind că Marea Britanie acorda prioritate invaziei 
din Franţa în 1944. Invadarea Italiei de către aliați a început în septembrie 
1943, iar guvernul italian a anunțat imediat că a trecut de partea aliaților. 
Această declarație nu a schimbat lucrurile. Nemţii au trimis rapid tnuipe 
în Italia, l-au readus la putere pe Mussolini, dar au socotit din acest 
moment Italia un teritoriu ocupat. Aliaţii au înaintat în susul peninsulei 
cu eforturi serioase. Aprecierea lui Aneurin Bevan cum că aliaţii au fost 
forțați “să se cațere pe coloana vertebrală” a Italiei, pare mai aproape 
de adevăr decât ideea lui Churchill despre “punctul slab”. Aliaţii i-au 
forțat într-adevăr pe nemți să îşi retragă forțele de pe frontul din est şi 
au reuşit, înaintând în forță spre nord, să intre în Roma în iunie 1944. 

În acest timp, ruşii au înaintat spre Europa de Vest. Acest lucru 
însemna că de-acum era din ce în ce mai dificil să se amâne luarca unei 
decizii privind viitorul Poloniei. În 1943 URSS a propus ca frontiera de 
est a Poloniei să se încadreze în “Linia Curzon”. Această linie, stabilită 
de aliați în 1919 ca o posibilă frontieră, care nu s-a materializat, era 
cam acelaşi lucru cu linia ce despărțea ocupația germană de cea sovietică 
din Polonia în septembrie 1939. Polonia urma să fie despăgubită pentru 
pierderile ei din est prin dobândirea unor teritorii în defavoarea 
Germaniei, în vest. Guvernul polonez din exil, aflat la Londra, nu 

intenționa să renunțe la nici un teritoriu şi de aceea relațiile sale cu 
URSS s-au deteriorat rapid. Descoperirea de către nemți a unei gropi 
comune în pădurea Katyn unde erau îngropați circa 8-10.000 ofiţeri 
polonezi, a înrăutățit şi mai mult lucrurile. Aceşti ofițeri, potrivit 
declaraţiilor (corecte ale) nemților, fuseseră omorâți de autoritățile 
sovietice în 1940. Ruşii au declarat (în mod fals) că nemții poartă 
răspunderea acestor atrocități. Guvernul polonez din exil a propus ca 
asociaţia Crucea Roşie Internaţională să investigheze cazul. URSS a 
răspuns prin ruperea relaţiilor diplomatice cu guvernul polonez aflat la 
Londra. Churchill se afla acum în fața unei dileme. El bănuia că 
declaraţiile nemților sunt “probabil adevărate” dar îşi dădea seama că 
Hitler speră să folosească descoperirea de la Katyn pentru a provoca o 
ruptură între aliaţii occidentali şi URSS. De aceea, el nu a ţinut seama 
de masacrul de la Katyn. 

În ciuda argumentelor furnizate de Polonia, relaţiile dintre ruşi şi 
aliaţii occidentali au rămas în general bune. Toţi cei “Trei Mari” păreau 
hotărâți să dea deoparte divergențele de ordin politic pentru a câştiga 
războiul. Roosevelt, în ciuda relaţiei sale speciale cu Churchill, nu era 
de acord să accepte o situaţie în care Marea Britanie şi Statele Unite să 
se unească automat împotriva Rusiei. El spera că Stalin, manevrat abil, 
va colabora pentru o lume a păcii şi a democraţiei. Conferința de la 
Teheran din noiembrie 1943, prima întâlnire dintre Roosevelt, Churchill 
şi Stalin, a fost în multe privințe adevărata dovadă a unității aliaților. 
Pentru Churchill, însă, Teheran a fost aproape un dezastru. Roosevelt a 
demonstrat că este gata oricând să se separe de Churchill şi să trateze 
direct cu Stalin, iar acest lucru însemna în mod clar că influența Marii 
Britanii se alterează. Churchill remarca mai târziu: 


Acolo am stat având de o parte uriaşul urs sovietic cu labele 
ridicate, şi de cealaltă parte uriaşul bizon american, iar între cei 
doi stătea bietul măgăruş englez care, numai el singur... ştia 
drumul spre casă. 


Principalul rezultatul al Conferinţei de la Teheran a fost că Churchill şi 
Roosevelt au căzut de acord să invadeze Franța în mai 1944 în timp ce 
Stalin a fost de acord să fie atacată Japonia după sfârşitul războiului 

împotriva Germaniei. S-au discutat şi unele problerne referitoare la soarta 
Poloniei. Churchill era dispus să accepte propunerile de frontiere făcute 
de Stalin pentru Polonia, dar eforturile lui de a intimida guvernul polonez 
de la Londra să fie de acord cu acestea nu s-au bucurat de succes. 

În tot acest timp în Marea Britanie continuau pregătirile pentru 
“Operaţiunea Overlord” — invadarea Franţei. În 1944 în Marea Britanie se 
aflau aproximativ 500.000 soldaţi şi ofițeri americani. Nemţii ştiau că se 
fac pregătiri pentru atacarea “fortăreței Europei”. Ceea ce nu ştiau însă 
era când şi unde va avea loc atacul. Generalul Einsenhower, comandantul 
suprem al forțelor aliate, a făcut tot posibilul pentru a nu se afla amănunte. 


5. Victoria 


La 6 iunie 1944 — ziua Z — trupele anglo-americane au debarcat pe țărmul 
Normandiei în Franţa constituind acolo un permanent cap de pod. Timp 
de două săptămâni s-au dat lupte crâncene până ce aliaţii să reuşească 
să forțeze înaintarea spre interiorul țării. La jumătatea lunii august, însă, 
rezistenţa germană a fost înfrântă, mai întâi în Normandia şi apoi pe 
întreg teritoriul Franţei. Parisul a fost eliberat, iar trupele aliate au înaintat 
spre Belgia şi Olanda. În 1944-1945 aviația aliaţilor deținea aproape în 
întregime controlul. Oraşele germane au fost acum bombardate fără 
milă. Raidurile aeriene din februarie 1945 asupra Dresdei au omorât 
cel puţin 30.000 (cifra este posibil să fie 100.000) oameni. 

Ruşii şi-au continuat nestingheriţi înaintarea spre estul Europei. 
Problema esențială, în măsura în care Marea Britanie era preocupată de 
acest lucru, era cine va avea controlul asupra unor zone din Europa de 
Est după război. Soarta Poloniei era principala preocupare. Guvernul 
polonez din exil nu era de acord nici acum să colaboreze nici cu ruşii, nici 
cu “Comitetul Naţional dc Eliberare”, organizaţie poloneză înființată de 
curând la Lublin, dar controlată de ruşi. Evenimentele de la Varşovia din 
august şi septembrie 1944 au agravat situaţia. Aşteptând ajutorul ruşilor, 
populaţia din capitala polonă s-a ridicat împotriva ocupanților germani. 
Ruşii nu le-au venit însă în ajutor şi revolta a fost înăbuşită în sânge. 

Churchill era din ce în ce mai îngrijorat de intenţiile ruşilor şi de 
aparenta lipsă de interes a americanilor în privința Europei de Est. În 
septembrie 1944 la Quebec a avut loc o conferință anglo-americană. 

Rezultatele ei au fost însă modeste. 1944 esa anul alegerilor prezidențiale 
în Statele Unite, iar Roosevelt refuza să se implice până după alegeri în 
probleme care aveau legătură cu URSS. În octombrie 1944 Churchill şi 
Eden s-au dus la Moscova. Churchill şi Stalin nu au reuşit să ajungă la 
o înțelegere în privinţa Poloniei, au rezolvat în schimb unele probleme 
legate de restul Europei de Est. Churchill descria mai târziu astfel cele 
petrecute la Moscova: 


1 Momentul era prielnic pentru rezolvarea unor probleme, aşa 
că am spus: Să trecem la rezolvarea problemelor pe care le 
avem în Balcani. Trupele voastre sunt în România şi Bulgaria. 
Avem şi noi acolo interese, misiuni şi agenți. Să încercăm să 

5 nuajungem la neînțelegeri. În măsura în care şi Marca Britanie 
şi Rusia sunt interesate, ce-ar fi ca influența noastră în Grecia 
să fie în proporţie de 90%, iar în Iugoslavia procentul să fie de 
50-50? În timp ce i se traducea lui Stalin, am luat o jumătate 
de coală de hârtic şi am scris: 

10 România 
Rusia 90% 
Ceilalți 10% 
Grecia 
Marea Britanie 
15 (împreună cu Statele Unite) 90% 
Rusia 10% 
Iugoslavia 50%-50% 
Ungaria 50%-50% 
Bulgaria 
20 Rusia 75% 
Ceilalţi 25% 
I-am întins hârtia lui Stalin, care ascultase până atunci 
traducerea. A urmat o scurtă pauză. Apoi şi-a luat stiloul a 
bifat totul şi mi-a dat hârtia înapoi. Totul a fost stabilit în tot 
25 atâta timp cât am aşternut totul pe hârtie. 


Deşi era greu de spus ce însemna de fapt 10 la sută influență aliați şi 90 
la sută influență sovietică în România, Churchill era încântat de 

înțelegerea pe care o încheiase. La întoarcerea în Marea Britanie, el a 
declarat că “Relaţiile noastre cu Uniunea Sovietică nu au fost niciodată 
mai apropiate, mai intime şi mai cordiale decât sunt în prezent”. Buna 
credință a lui Stalin a fost curând demonstrată în practică. Încercările 
comuniştilor de a prelua puterea în Grecia au fost zădărnicite de trupele 
britanice. Stalin nu a făcut nici un efort pentru a-i ajuta pe comuniştii 
greci, iar la putere avenitun guvern favorabil monarhiei şi Marii Britanii. 
Dar Churchill se temea încă de ambițiile liderului sovietic. Această teamă 
i-a intensificat lui Churchill dorinţa de a vedea Franța renăscută, pentru 
ca aceasta, alături de Marea Britanie să poată constitui o contrapondere 
împotriva URSS. Acest lucru era esenţial ținând cont că trupele 
americane urmau să se retragă din Europa la sfârşitul războiului. 

În noiembrie 1944 Roosevelt a fost reales şi a realizat necesitatea 
unei conferinţe la nivel înalt pentru rezolvarea problemelor urgente. În 
februarie 1945, Churchill, Roosevelt şi Stalin s-au întâlnit la Yalta, în 
Crimeea. Multe dintre probleme, cum ar fi viitoarea ocupaţie din 
Germania şi împărțirea acesteia în trei zone de ocupație, fuseseră 
rezolvate încă înainte de conferință. Cei Trei Mari erau dispuşi să rezolve 
o serie întreagă de probleme. Churchill a primit acordul celorlalți doi 
pentru propunerea ca zona militară destinată Franței să fie scoasă din 
zona propusă pentru Marea Britanie. S-a ajuns la o înţelegere privind 
desfăşurarea de alegeri libere în țările din Europa eliberată. Stalin a 
acceptat să intre în Organizaţia Naţiunilor Unite şi să se implice în 
războiul împotriva Japoniei la trei luni după ce războiul împotriva 
Germaniei va lua sfârşit. S-a ajuns la un acord şi în privinţa granițelor 
Poloniei. Frontiera de est a fost fixată aşa cum ceruse Stalin cu mult 
timp înainte. Frontiera de vest a Poloniei urma să fie traseul râului 
Oder-Neisse, ceea ce însemna că o mare porțiune din Germania revenea 
Poloniei. După discuţii prelungite s-a ajuns la un acord de principiu în privința 
guvernului interimar polonez de până la desfăşurarea alegerilor “libere”. 

Încă din 1945 hotărârilor luate la Yalta li s-au adus multe critici. 
Unii istorici au susținut că Roosevelt, bolnav şi pe moarte, a fost îndrumat 
greşit să facă prea multe concesii Rusiei. După război Churchill a afirmat 
şi el acest lucru, susținând că la Yalta el a încercat să adopte o poziţie 
mai fermă în anumite privinţe, dar nu a fost susținut în nici un fel de 
Roosevelt. Este greu, totuşi, de presupus că Marea Britanie sau Statele 

Unite ar fi putut adopta o altă poziţie la Yalta sau ar fi putut obține alte 
condiţii. Trupele sovietice controlau deja efectiv mare parte din țările 
Europei de Est. Principalele preocupări ale lui Roosevelt erau să se 
încheie, cât mai curând posibil, războiul împotriva Germaniei şi Japoniei 
şi să rămână în bune relaţii cu Stalin după război. Stalin promisese, cel 
puţin, să intre în ONU (marea speranță pentru viitor a lui Roosevelt) şi 
să lupte împotriva Japoniei. Conferinţa de la Yalta s-a încheiat într-o 
atmosferă aparent prietenească, iar Churchill, întors la Londra, a declarat 
că are “toată încrederea în Stalin”. 

Încrederea lui avea să fie însă curând zdruncinată de rapoartele 
primite din Polonia. Comuniştii polonezi păreau preocupaţi mai mult 
de arestarea şi executarea duşmanilor decât de libertăţile civile. În martie 
1945 Churchill i-a scris lui Roosevelt cerându-i să adopte o atitudine 
mai fermă față de URSS şi exprimându-şi temerea că la Yalta ei “au 
semnat un program fals”. La sfârşitul lui martie Eden scria în jurnalul 
său “Am primit, de peste tot, cele mai sumbre informaţii despre 
comportamentul ruşilor... politica noastră externă este un trist eşec”. 

Situaţia militară era mai puţin îngrijorătoare. În martie 1945 trupele 
aliate au traversat Rinul şi au pătruns în Germania. Churchill a vrut să 
asedieze şi să captureze Berlinul înaintea ruşilor, dar Eisenhower a 
refuzat. În acest stadiu al războiului, Statele Unite dădeau din ce în ce 
mai des tonul. În 1944 producţia de armament a Statelor Unite era de 
şase ori mai mare decât cea a Marii Britanii, iar americanii aveau mai 
mulți oameni în Europa decât Marea Britanie. Eisenhower nu voia să 
aibă mai multe pierderi decât era necesar. Planurile pentru împărțirea 
Germaniei în zone de ocupaţie, fuseseră deja puse în practică, iar 
teritoriul capturat în Germania de est urma să fie preluat de URSS. 

Moartea lui Roosevelt în aprilie 1945 l-a şocat pe Churchill. Noul 
preşedinte american, Harry Truman, era lipsit de experienţă şi era nevoie 
de prea mult timp pentru a se ajunge la o relaţie la fel de strânsă ca cea 
pe care o avusese Churchill cu Roosevelt. Moartea lui Mussolini şi apoi 
a lui Hitler la sfârşitul lui aprilie, au produs o mai mică surpriză. La 8 
mai Germania a capitulat în sfârşit. Conflictul european era încheiat. 
Războiul împotriva Japoniei trebuia încă câştigat. 

Churchill nu se putea bucura încă. În momentul victoriei el scria “În 
timp ce merg prin mulțimea ce aclamă, mintea mi-e cotropită de teamă 

pentru soarta de mâine şi de tot felul de dileme”. Cu câteva zile înainte 
el îi scria lui Truman, avertizându-l despre impresionanta prezență 
militară a Rusiei în Europa şi folosea termenul “Cortină de Fier” pentru 
a descric bariera care există între zona din Europa ocupată de ruşi şi cea 
ocupată de aliaţii occidentali. El dorea ca trupele americane să rămână 
în Europa. Administraţia americană, însă, nu era convinsă că Stalin 
reprezintă o amenințare pentru viitorul păcii în lume. Churchill nu era 
de acord nici cu opinia publică britanică. Mulţi englezi, informaţi despre 
vitejia cu care luptaseră ruşii, îl priveau pe Stalin ca pe un blând “Uncle 
Joe” şi, datorită propagandei laburiste, considerau URSS un fel de 
paradis al muncitorilor. 

În Marea Britanie, Partidul Laburist hotărâse că a venit momentul 
să se retragă din coaliția din timpul războiului. S-au programat alegeri 
generale pentru luna iulie. Conservatorii sperau că prestigiul şi 
popularitatea lui Churchill vor fi de ajuns. Campania lui electorală a 
fost însă lipsită de strălucire şi nu a reuşit să convingă electoratul că el 
sau conservatorii ştiu exact ce vor face în viitor. Partidul Laburist, şi-a 
axat campania electorală pe problemele majore, cum ar fi lipsa de 
locuințe, asigurările sociale şi şomajul. Ziua fixată peniru alegeri a fost 
5 iulie; problemele legate de strângerca voturilor trupelor aflate în afara 
granițelor țării au determinat amânarea anunțării rezultatelor cu trei 
săptămâni. Acest lucru însemna că atât Churchill, cât şi Attlee, liderul 
laburist, aşteptau deschiderea lucrărilor Conferinței de la Potsdam din 
iulie 1945. Părerea generală era că, dacă Attlee avea să ajungă prim 
ministru, el se va pricepe de minune să descurce ițele politicii. 
Într-adevăr, Partidul Laburist a câştigat alegerile cu o covârşitoare 
majoritate, iar Attlee a fost cel care a format noul guvern. 

Schimbarea de guvern din Marea Britanie nu a influenţat Conferința 
de la Potsdam al cărei principal obiectiv era discutarea problemelor 
legate de ocuparea Germaniei. S-au înregistrat aici şi unele progrese, 
dar la mai toate punctele aflate pe ordinea de zi, se ajunsese în impas. În 
timpul Conferinţei preşedintele Truman i-a spus lui Stalin că americanii, 
după ani de cercetări, au inventat o nouă armă, bomba atomică, care, 
speră el, va scurta războiul împotriva Japonici. 

Japonia părea dispusă să continue lupta încă câteva luni. Deşi aliaţii 
făceau presiuni asupra japonezilor, ei întâmpinau în continuare o 

puternică rezistență. Truman, temându-se că aliaţii ar putea suferi mai 
multe picrderi decât în războiul împotriva Germaniei, a hotărât, cu 
aprobarca lui Churchill şi Attlee, să folosească bomba atomică. La 6 
august noua bombă era lansată asupra Iliroshimcei, omorând zeci de mii 
de oameni. Deşi hotărârea de a se lansa bomba a fost aspru criticată din 
1945 încoace, în august 1945 ar fi fost greu să nu se ia accastă hotărâre 
şi ar fi fost şi mai greu ca ea să fie justificată. Două zile mai târziu 
Rusia declara război Japoniei. În ziua următoare o a doua bombă atomică 
a fost lansată la Nagasaki. Guvernul japonez a accepiat în cele din urmă 
să capituleze. 


6. Winston Churchill 


Winston Churchill a fost multă vreme socotit unul dintre cei mai 
importanți prim miniştri ai Marii Britanii. De curând, însă, istoricii 
revizionişti, cum ar fi John Channley, a pus la îndoială “măreţia” lui 
Churchill. Bineînţeles că miticul Churchill (şi memoriile lui de război!) 
nu a fost totuna cu Churchill din istorie. Cu toate acestea majoritatea 
istoricilor consideră că Churchill a fost un conducător de război inspirat, 
care inspira încredere şi altora, “salvatorul ţării sale”. 


a) Formaţie şi caracter 


Întreaga viaţă a lui Chamberlain pare să fi fost dedicată pregătirii sale 
pentru a ajunge un lider al celui de-al doilea război mondial. El a condus 
cele mai importante ministere ale guvernului şi a fost un foarte bun 
negociator şi un organizator pe primă mână. El ştia despre război mai 
multe lucruri decât oricare alt prim ministru britanic din secolul XX. 
Avea o extraordinară încredere în sine. În memoriile lui Churchill a 
menţionat cât de emoţionat a fost când a devenit prim ministru: “Am 
avut un puternic sentiment de uşurare. În sfârşit puteam da ordine pe 
întreaga scenă. Mă simţeam de parcă mergeam mână în mână cu 
destinul”. Mulţi dintre cei care l-au cunoscut pe Churchill şi mulți istorici 
care i-au studiat viaţa şi activitatea, au subliniat deosebita energie, 
inteligența, precum şi extraordinarul său curaj. Avea totuşi, şi unele 
defecte. Era extrern de egoist. Era irascibil şi ciufut. Era nehotărât. Mulţi 

se temeau de lipsa lui de judecată. Arareori putea rezista unei idei 
originale, uneori spre binele Marii Britanii, alteori nu. 


b) “Stilul” său de conducător 


Încă de la început Churchill a adoptat un stil plin de curaj şi hotărâre. 
Excentric în îmbrăcăminte, discurs şi gestică, el a captat şi a păstrat 
atenţia opiniei publice. Mulţi au evidenţiat importanţa stilului său 
oratoric. Churchill, însuşi, a făcut o declarație ceva mai modestă: 
“Destinele naţiei şi ale rasei de pe toată suprafața pământului depindeau 
de voinţa leului. Am avut norocul să fiu eu cel chemat să dea tonul”. Nu 
Churchill a fost cel care a invocat în 1940 “spiritul Dunkirk”-ului. Mulți 
britanici erau hotărâți în 1940 să lupte până la capăt, oricine ar fi fost 
prim ministru. Cu toate acestea, era foarte important cine dădea “tonul”. 
Discursurile lui Churchill din Camera Comunelor şi din emisiunile de 
la radio (ascultate adeseori de peste 50 la sută din populaţie) reuşeau 
aproape întotdeauna să îşi atingă scopul. În zilele întunecate ale 
războiului, declaraţiile sale că Marea Britanie nu va capitula niciodată 
au susținut moralul populaţiei. 

Churchill era însă mult mai mult decât o voce. El era preşedintele 
Cabinetului de Război şi ministru al apărării. El hotăra strategia militară. 
El a soluționat probleme disputate în afacerile interne. A participat 
personal la cele mai multe tratative ale Marii Britanii cu parteneri străini. 
El şi-a dominat întreaga administrație. Cei mai mulţi se temeau de limba 
lui ascuţită şi era foarte greu ca cineva să i se împotrivească. 

Churchill nu putea însă să facă totul şi nici nu a făcut totul. Influenţa 
lui asupra membrilor Cabinetului de Război era covârşitoare, dar nu 
absolută. În anumite situaţii era depăşit. Influenţa lui era uneori redusă 
datorită frecventelor absenţe datorate bolii sau vizitelor în străinătate. 
Era puţin preocupat de problemele interne şi a lăsat rezolvarea lor în 
seama politicienilor laburişti. Frâiele puterii au ajuns însă în mâinile 
lui, şi a fost fericit să îşi asume această răspundere. Era într-adevăr în 
elementul lui. A. J. P. Taylor spunea, “N-a avut o clipă de linişte. În 
vâltoarea evenimentelor a făcut unele greşeli grave şi multe greşeli 
mărunte. De mirare este că nu a făcut şi mai multe. Nimeni altul nu ar fi 
putut face ceea ce a făcut el, şi cu atât de multă însuflețire”. 

c) Churchill şi strategia militară 


Churchill era comandantul suprem al efortului de război britanic. El a 
numit şi revocat generali, amirali, mareşali ai aviaţiei. Ordinele adresate 
acestora erau date în numele lui. El se considera un expert în problemele 
războiului. (Fusese ofițer în armată, se aflase în fruntea Ministerului 
Marinei în două războaie mondiale şi scrisese cărți despre război.) Prin 
urmare s-a amestecat în organizarea operațiunilor militare mult mai 
mult decât o făcuse vreun alt prim ministru vreodată. 

Churchill a fost criticat în epocă, şi de-atunci încoace, pentru strategia 
sa militară din timpul celui de-al doilea război mondial: pentru că a 
supraapreciat acţiunile pe care le-ar fi putut îndeplini forțele navale şi 
aeriene şi pentru că a subapreciat dificultățile pe care le presupunea 
aplicarea planurilor sale. El a fost criticat pentru o mulțime de eşecuri 
pe plan militar — Norvegia în 1940; Grecia, Creta, Singapore în 
1941-1942. Unii istorici susțin în continuare că aliații ar fi trebuit să 
deschidă un al doilea front în Franța, mai degrabă în 1943 decât în 1944. 
Churchill este acuzat şi pentru că a fost de acord cu bombardarea 
nemiloasă a Germaniei, care este socotită de mulți comentatori pe cât 
de imorală pe-atât de inutilă. Mulţi istorici l-au criticat pentru că s-a 
implicat prea mult şi în special pentru înlocuirea unor comandanți 
capabili, cum ar fi Dowding de exemplu, care a contribuit la victoria RAF 
(aviația regală britanică) în 1940 şi curând după aceea a fost destituit. 

Este posibil ca succesele lui Churchill să fie supraevaluate. Uneori 
ele s-au datorat faptului că Marea Britanie putea intercepta şi descifra 
multe mesaje radio aparținând unor personalități ale Axei. Decodorii 
de la Bletchley Park (cunoscuţi adesea sub numele de Ultra) furnizau 
informaţii tot mai valoroase pe măsură ce războiul lua amploare. Faptul 
că serviciul Ultra a fost ţinut secret până în 1973 a dat impresia, multă 
vreme, că unele hotărâri ale lui Churchill au fost mult mai inspirate 
decât era de fapt cazul. 

Churchill are totuşi, şi apărători. Faptul că el era dispus să se amestece 
în mai toate problemele legate de război, trebuie să fi fost destul de 
greu de suportat pentru subordonații săi, dar preocuparea lui, sugestiile 
şi pretenţiile lui erau dovada clară a minuţiozităţii cu care trata aceste 
probleme. Susţinea de obicei politica “profesioniştilor” săi din armată, 

rareori respingea sfaturile primite. Eşecuri!c suferite au fost rezultatul 
hotărârilor pe care şefii Statului Major le-au aprobat. Spre liniştea lui, 
Churchill şi-a alcătuit o echipă de profesionişti militari care s-a bucurat 
de succes. “Înainte de El Alamein nu am obţinut nici o victorie. După 
El Alamein nu am mai fost niciodată învinşi”, se lăuda Churchill, 
încercând să se scuze. Tot în favoarea lui Churchill s-a spus că Marea 
Britanie a evitat vărsarea de sânge din primul război mondial. Refuzul 
lui de a deschide în 1943 un al doilea front poate fi şi el argumentat. 
Nici Marea Britanie, nici Statele Unite nu erau pregătite pentru un asalt 
dinspre mare asupra Franţei, iar un eşec ar fi costat multe vieți omeneşti 
Şi ar fi dat înapoi cu câțiva ani efortul de război. Chiar şi bombardamentul 
strategic asupra Germaniei poate fi susținut. Aceasta era una din cele 
câteva modalități prin care Marea Britanie putea lupta cu Germania, iar 
raidurile acriene au produs pagube producţiei de război a Germaniei. 
Unii istorici sunt de părere că, dacă Churchill s-ar fi aflat pe “locul 
şoferului” în 1944-1945, aliaţii ar fi capturat Berlinul, mare parte din 
Germania de est şi Balcanii înaintea ruşilor. Ceea ce Churchill descria 
drept “Cortina de Fier” s-ar fi aflat mult mai la est. Cu toate acestea, în 
1944-1945 Churchill nu a încurajat foarte mult politica antisovietică, 
pe care, mai târziu, el şi alții au declarat că au susținut-o. Principala sa 
preocupare era mai degrabă să îi înfrângă pe duşmanii existenți, decât 
să se pregătească să rezolve problemele ce aveau să survină ulterior. 


d) Churchill — Diplomatul 


Churchill nu a condus politica externă “din turnul de fildeş”. Degi el era 
autorul principalelor direcții ale politicii externe, Eden, ministrul de 
externe, era cel care îl ajuta. Cei doi au colaborat destul de bine, chiar 
dacă metodele de lucru ale lui Churchill erau uneori la fel de obositoare 
pentru Eden ca şi pentru Şefii Statului Major. 

Churchill considera că principala sa sarcină este să sudeze relaţiile 
membrilor “Marii Alianțe” şi să se asigure că strategia adoptată este 
cea mai bună pentru a înfrânge duşmanul. El şi-a exagerat poate impor- 
tanţa, socotindu-se “vârful de lance” al Alianţei. Stalin şi Roosevelt erau 
pregătiți, evident, să adopte fiecare calea dorită sau chiar să se unească 
uneori împotriva lui. A avut tendința să sc bazeze prea mult pe relaţiile 

sale personale cu liderii rus şi american, bazându-se pc faptul că lucrurile 
se vor rezolva cumva. Unii istorici îl laudă, totuși, pentru diplomația sa 
şi pentru cforturile pe care le-a făcut pentru a menține o alianță contra 
naturii — imperialismul britanic, capitalismul american şi comunismul 
sovictic — laolaltă. Deşi era cel mai în vârstă dintre cei “Trei Mari”, el a 
călătorit cel mai mult, întâlnindu-se de cinci ori cu Stalin şi de zece ori 
cu Roosevelt, călătorind adesca cu avionul într-o epocă în care aceste 
călătorii crau încă periculoase şi incomode. 

Faptul că mama sa era americancă l-a avantajat în strângerea relaţiilor 
cu America. El a rcuşit să îi convingă pe americani şi pe preşedintele 
lor să ajute Marea Britanie în perioada dificilă a anilor 1940-1941. După 
intrarea Statelor Unite în război, cl a întreținut relații cordiale cu 
Roosevelt şi cu alți politicieni şi comandanţi militari americani. Aceste 
relaţii nu crau întotdeauna uşor de întreţinut. Politica americană sc axa, 
în parte, pe promovarea desființării coloniilor britanice, ceca ce a 
determinat permanente tensiuni în China, Persia, India, Palestina şi Egipt. 
În 1944 America domina tot mai mult alianța anglo-saxonă și nu acționa 
întotdeauna în sensul pe care Churchill îl socotea favorabil intercsclor 
Marii Britanii. Churchill a criticat foarte mult politica Statelor Unite 
faţă de URSS. 

Relaţiile Marii Britanii cu URSS au fost criticate pentru că au fost şi 
prea dure şi prea blânde — şi (în mod ceva mai justificat) prea 
inconsistente şi impulsive. Relaţiile cu URSS au fost întotdeauna dificile, 
ținând scama de ideologia total diferită care îi deosebca pc cei doi lideri. 
Churchill a recunoscut, totuşi, că cra absolut necesară colaborarea cu 
Rusia şi, dând dovadă de mult tact şi răbdare, a reuşit să perfecteze o 
relație de colaborare cu Stalin. Principala problemă, pentru istoricii de 
astăzi şi pentru Churchill la vremea aceea, era să înțeleagă obiectivele 
lui Stalin. Acţiunile lui să fi fost oare datorate fricii sau ambiţiei? 
Churchill a presupus că în mare parte, Stalin este mânat de ambitia sa, 
iar atitudinea primului ministru britanic față de politica sovietică s-a 
bazat pe acest lucru. Unii istorici sunt de părere că nici nu s-au făcut 
încercări pentru a îi câştiga încrederea lui Stalin prin acţiuni diplomatice 
cinstite şi gencroase. Ei consideră că suspiciunea lui Churchill față de 
Stalin cste factorul esenţial care a contribuit la declanşarea Războiului 
Rece. Alţi istorici, însă, afirmă că liderii occidentali — în special 

Roosevelt — nu au adoptat o poziţie mai categorică față de pretenţiile lui 
Stalin din timpul războiului, în special în privinţa Poloniei, încurajându-l 
astfel să îşi sporească aceste pretenții. 

Afirmația lui Churchill potrivit căreia dacă Statele Unite l-ar fi 
ascultat, puterile occidentale nu ar fi pierdut controlul asupra Europei 
de Est în favoarea URSS este extrem de importantă (şi constituie un 
argument foarte favorabil pentru reputaţia lui!). Istoricii contemporani 
au criticat totuşi acest punct de vedere susținând că politica lui Churchill 
față de Rusia a cunoscut mari fluctuații şi că, în 1945, America era 
dispusă să ia o atitudine fermă împotriva încălcării de către ruşi a 
hotărârilor luate la Yalta. 


e) Moştenirea lui Churchill 


Luptând şi câştigând cel de-al doilea război mondial, Marea Britanie 
l-a înfrânt pe Hitler şi a distrus nazismul, asigurându-se în acest fel că 
Germania nu va stăpâni Europa. În multe privinţe, însă, e greu de spus 
că acest război a fost un succes de proporţii pentru Marea Britanie. Ea 
nu a reuşit să salveze Polonia şi nici să împiedice totalitarismul sovietic 
să pătrundă în Europa. Ba mai mult, războiul a periclitat poziția Marii 
Britanii în lume. În 1945 ea era surclasată de Statele Unite şi URSS. 
Putem, de aceea, afirma că în momentul ei de glorie Marea Britanie a 
comis cea mai gravă eroare. În ce măsură este oare Churchill răspunzător 
pentru acest lucru? 

Churchill poate fi acuzat, bineînțeles, pentru că a determinat luarea 
deciziei de intrare a Marii Britanii în război, în 1939. Guvernul lui 
Chamberlain a perceput mult mai exact situaţia reală, privind poziția 
Marii Britanii la sfârşitul anilor *30, decât impulsivul Churchill. Unii 
istorici (de exemplu Charmley) au mers şi mai departe, totuşi, 
criticându-l pe Churchill ca lider de război. Principala acuzaţie care i se 
aduce este faptul că şi-a concentrat întreaga atenție asupra înfrângerii 
lui Hitler, ignorând total rolul Marii Britanii în lume, în perioada 
postbelică. Prin urmare, pentru a îl opri pe Hitler, Churchill a ruinat 
Marea Britanie, i-a ipotecat viitorul lăsându-i-l în mâinile Statelor Unite 
Şi a contribuit la creşterea influenţei sovietice în Europa — care reprezenta 
o amenințare mult mai mare decât cea distrusă. Cum s-ar fi putut oare 

preveni această situaţie? Charmley susține că poate ar fi fost mai bine 
pentru Marea Britanie să încheie pace cu Hitler în 1940-1941. Astfel, 
afirmă Charmley, puterea Marii Britanii ar fi rămas intactă în timp ce 
comuniştii şi naziştii s-ar fi războit în Europa de Est, chiar în beneficiul 
Marii Britanii poate. 

Aceste puncte de vedere merită mai multă atenţie. Ele nu pot fi însă 
mai mult decât nişte simple “presupuneri”. Este un lucru cert, însă, că 
Marea Britanie a declarat război Germaniei în 1939, cu orice pret. 
Implicându-se în acest conflict, ea nu mai avea altă alternativă decât să 
lupte până la sfârşit. Negocierea unei păci cu Hitler era exclusă atâta 
vreme cât acest lucru îi privea pe toți britanicii. Hitler nu era demn de 
încredere şi de aceea trebuia învins. Singura modalitate de a-l înfrânge 
era o alianţă cu Statele Unite şi URSS. În 1945 atât Statele Unite cât şi 
URSS erau mult mai puternice decât Marea Britanie. Singura consolare 
era că Marea Britanie ieşise victorioasă din al doilea război mondial. 
Dacă Marea Britanie avea să fie de acum înainte un satelit al Statelor 
Unite, era mult mai mult decât să se afle sub protectoratul Germaniei. 
Reputația lui Churchill ca mare conducător de război, deşi este în 
continuare atacată, nu a avut încă prea mult de suferit. Este încă mult 
mai uşor să spunem că el a fost omul potrivit, la momentul potrivit, în 
locul potrivit. 


Să luăm notițe despre “Al doilea război mondial” 


La acest capitol trebuie să luaţi notițe foarte amănunțite. Titlurile şi 
subtitlurile din text trebuie să vă ajute să vă întocmiţi notițele. Ar fi 
indicat să faceţi un efort pentru a separa “faptele” de “interpretări”. 
Pentru a vă susţine argumentaţia aveţi nevoie de o bază de fapte. În 
ceea ce priveşte interpretările, cel mai important lucru este să rețineţi 
mai degrabă ideile esenţiale decât detaliile. Încercaţi să faceţi un scurt 
sumar (nu mai mult de o propoziţie) redactând fiecare interpretare cu 
cuvintele dumneavoastră. Încercaţi apoi să adăugați detalii în plus. 
Notiţele dumneavoastră trebuie să vă ajute să stabiliţi ce rol a jucat 
Marea Britanie în al doilea război mondial şi să evidenţiaţi priceperea 
şi realizările lui Winston Churchill. Va trebui să încercaţi apoi să vă 

formulaţi propria părere despre Churchill şi despre acţiunile lui. Ar fi 
fost oare mai bine dacă încerca să încheie pacea cu Germania, în specia! 
în 1940-1941? A fost într-adevăr în interesul Marii Britanii alianța cu 
URSS şi SUA? Cât de mare credeţi că a fost “Marca Alianţă” şi credeți 
că într-adevăr Churchill a fost vârful de lance al acestei alianțe? Este 
Churchill vinovat pentru situația Marii Britanii în 1945? 


Să răspundem la întrebări-eseu despre “Al doilea război mondial” 


Este ca şi când aţi încerca să folosiți elemente din acest capitol pentru a 
răspunde anumitor întrebări despre orientarea politicii externe britanice 
în 1939-1945. Analizaţi următoarele întrebări: 


1. De ce nu a vrut guvernul britanic să încheie un tratat de pace cu 
Germania nazistă după septembrie 1939? 

2. Faceţi o apreciere critică la adresa realizărilor lui Winston 
Churchill în domeniul politicii externe din perioada 1940-1945. 


Regula de aur pentru scrierea eseurilor de istorie este simplă: răspundeți 
la întrebarea pusă şi nu la aceea care ați fi vrut să vi se pună! Primul 
paragraf — sau introducerea — este adeseori esenţial. Aceasta este pentru 
dumneavoastră ocazia de a-l impresiona plăcut sau neplăcut pe 
examinator. Nu există o formulă ideală pentru a scrie o introducere, dar 
sunt unele lucruri pe care trebuie să încercaţi să le faceţi. Ar trebui, mai 
întâi, să încercaţi să descifrați adevăratul sens al întrebării. Acest lucru 
presupune cel mai adesea să definiți elementele esenţiale din titlu şi 
datele evenimentelor esenţiale. Ar trebui, de asemenea, să identificați 
problemele cheie din întrebare pe care urmează să le dezvoltați. În final 
va trebui să evidenţiaţi pe ce argumente vă bazaţi spusele. Este o pierdere 
de timp şi spațiu să spuneți (aşa cum fac mulţi studenți) că veţi răspunde 
la întrebare. Cel mai bine ar fi să faceți pur şi simplu acest lucru încă de 
la început! 

Încercaţi să scrieţi o introducere pentru întrebarea 1. Încercaţi să 
formulaţi o frază potrivită de început. Continuaţi prin a identifica datele 
evenimentelor esenţiale. Trebuie să acoperiţi întreaga perioadă din 

septembrie 1939 până în mai 1945. Într-o anumită perioadă părea mai 
plauzibilă încheierea unui tratat de pace decât desfăşurarea altor 
evenimente. Amintiţi-vă că cele mai multe iniţiative de pace i-au 
aparținut lui Hitler. De ce nu a răspuns Marea Britanie acestor propuneri? 
De ce nu a vrut guvernul britanic să încheie pace cu Germania înainte 
de mai 1940? De ce nu voia Churchill să încheie pace în 1940-1941? 
De ce a susținut Churchill “capitularea necondiționată” după 1942-1943? 

O altă porțiune esenţială a eseului este paragraful final sau concluzia. 
Aici va trebui să puneţi cap la cap, să adunaţi laolaltă punctele 
argumentaţiei dumneavoastră şi apoi să vă spuneţi părerea despre 
problema care v-a fost supusă atenției. Concluzia dumneavoastră nu 
trebuie să fie încărcată de date. Nu trebuie nici să vă hazardaţi, nici să 
expuneţi nişte idei absolut noi, niciodată dezbătute, care v-au venit brusc 
în minte. Concluzia trebuie să reiasă în mod logic din restul eseului. Nu 
trebuie să vă temeți să aveţi un punct de vedere personal: la urma urmei, 
asta cere de obicei răspunsul la o întrebare. Încercaţi însă să nu folosiţi 
fraze de tipul, “cred că” sau “după părerea mea”. Un punct de vedere 
personal nu trebuie să sune foarte autoritar. Este mult mai bine să scrieţi, 
“faptele ne demonstrează că” sau “se pare că”. 

Încercaţi să scrieţi o concluzie de şase, opt propoziţii pentru întrebarea 
2. Întrebarea vă cere să aveţi un punct de vedere critic. Asta înseamnă 
că trebuie să analizați şi aspectele pozitive şi pe cele negative. Care au 
fost cele mai importante succese ale lui Churchill pe tărâm diplomatic? 
Care au fost cele mai grave eşecuri? Au predominat oare în activitatea 
sa succesele sau dimpotrivă? A avut el, oare, într-adevăr, un rol important 
în desfăşurarea evenimentelor? A reuşit oare să îşi atingă scopurile? 
Încercaţi să redactaţi o concluzie echilibrată, dar reţineţi că asta nu 
înseamnă să nu aveţi păreri personale. La urma urmei îl veţi lăuda sau îl 
veţi acuza pe Churchill — şi de ce? 


Întrebări bazate pe izvoare despre “Al doilea război mondial” 


1. Churchill: “sânge, muncă, lacrimi şi sudoare” 

Citiţi cu atenţie fragmentul din discursul rostit de Churchill în Camera 
Comunelor la 10 mai 1940, redat la pag. 18. Răspundeţi la următoarele 
întrebări: 


a) 
b) 


c) 
d) 

În ce fel “a purtat războiul “ Marea Britanie înainte de mai 1940? 
Pentru ce ar putea istoricii i) lăuda sau ii) critica tonul discursului 
lui Churchill? 

Cum îşi imagina oare în mai 1940 Churchill că este posibilă victoria? 
Ce credeţi că urmărea Churchill prin discursul lui? 


2. Părerea lui Churchill despre Conferinţa de la Teheran 
Citiţi cu atenţie părerea lui Churchill despre Conferinţa de la Teheran, 
redată la pag. 31. Răspundeţi la următoarele întrebări: 


a) 
b) 


c) 


d) 


Explicați cuvintele lui Churchill: “uriaşul urs sovietic de-o parte 
a mea cu labele ridicate”. 

Explicați cuvintele: “uriaşul bizon american” şi “bietul măgăruş 
englez”. 

Care să fi fost motivele pentru care Roosevelt şi Stalin nu păreau 
interesați să urmeze calea indicată de Churchill ca fiind “drumul 
bun spre casă”? 

Relatarea lui Churchill a fost scrisă la mulți ani după Conferința 
de la Teheran. Poate afecta oare acest lucru valoarea spuselor lui 
pentru istorici? 


3. Schimbări în Europa de est 1944 
Citiţi fragmentul în care Churchill descrie tratativele lui cu Stalin din 
octombrie 1944, redat la pag. 33. Răspundeţi la următoarele întrebări: 


a) 
b) 
c) 


d) 


De ce îşi dorea atât de mult Churchill ca Marea Britanie să se 
implice în Balcani? 

De ce era Churchill atât de mulțumit de acordul încheiat? Avea 
motive întemeiate să fie mulțumit? 

Ce anume l-ar fi putut nemulțumi pe Roosevelt în privința acestui 
acord anglo-sovietic? Argumentaţi răspunsul. 

Ce dovadă aduce acest fragment despre modul în care Churchill 
conducea relaţiile diplomatice? 


CAPITOLUL 3 


Problemele postbelice, 1945 - 1948 


1. Situaţia în 1945 


Marea Britanie a ieşit din al doilea război mondial victorioasă şi aparent 
nevătămată. Deşi a pierdut circa 400.000 oameni, această cifră reprezenta 
numai jumătate din pierderile suferite în primul război mondial şi numai 
o cincime din numărul morților înregistrați de Rusia. Amploarea 
distrugerilor suferite de oraşele britanice nu suportă comparaţie cu multe 
oraşe europene, în special din Germania. Ea a scăpat de rigorile impuse 
de ocupaţia duşmană, iar economia britanică părea mult mai în formă 
decât economiile distruse de război ale altor țări. În plus, Marea Britanie 
a ieşit din război cu imensul său imperiu intact. Victoria din 1945, ca şi 
cea din 1918, părea o realizare datorată evident şi puterii şi solidarității 
imperiului. 

În 1945 Marea Britanie urma să fie în mod categoric unul dintre 
principalii arbitrii ai negocierilor de pace postbelice. Ea era încă 
recunoscută drept una dintre cele Trei Mari puteri — pe picior de egalitate 
cu Statele Unite şi URSS. Armata ei jucase un rol esenţial în victoria 
aliaților. Trupele ei (care în 1945 numărau 5.000.000 de oameni) se 
aflau cantonate pe tot globul — în Germania, Austria, Italia, Grecia, 
Palestina, Persia, Irak, Siria, Africa de Nord, Indochina şi Indonezia, 
precum şi în multe zone ale imperiului. 

Deşi în 1945 Marea Britanie s-a aşezat şi ea la masa tratativelor 
diplomatice, ea nu se putea compara ca mărime şi putere cu Statele 
Unite şi URSS. URSS-ul suportase greul luptelor împotriva Germaniei 
Şi în ciuda catastrofalei devastări a teritoriului său, dispunea încă de un 
număr impresionant de trupe convenţionale. Statele Unite au continuat 
să fie şi după război cea mai bogată ţară din lume. Economia Statelor 
Unite, care nu a avut de suferit nici de pe urma bombardamentelor, nici 
a invaziei trupelor duşmane, a prosperat stimulată de război. În 1945 
Statele Unite produceau cam 50 la sută din produsele industriale ale 
lumii. America era şi o mare putere militară. Pe lângă numărul 
impresionant de trupe convenţionale, foarte bine dotate, ea era singura 
țară din lume capabilă să producă bomba atomică. 

Principala problemă a Marii Britanii era faptul că economia sa nu 
dispunea de resursele necesare pentru a egala cele două mari supraputeri. 
Al doilea război mondial a agravat problemele economice pe termen 
lung ale Marii Britanii. Distrugerea caselor, a fabricilor şi a vaselor 
comerciale a provocat o pierdere de 25 la.sută avuţiei naționale. Multe 
dintre bunurile deţinute de Marea Britanie în străinătate au fost vândute 
pentru a se plăti importurile absolut necesare pe durata războiului, acest 
lucru determinând scăderea venitului din străinătate care contribuise atât 
de mult până atunci la consolidarea puterii economice a Marii Britanii. 
Datorită efectelor produse de război industria britanică nu a mai putut 
fi modernizată şi retehnologizată. În 1945 exportul Marii Britanii 
reprezenta 350 milioane lire sterline — 40 la sută din suma totalizată înainte 
de război — în timp ce importurile ajunseseră la 2000 milioane lire sterline. 
Acest imens deficit comercial nu era uşor de remediat. Marea Britanie 
pierduse multe din importantele sale pieţe de desfacere în favoarea 
competitorilor americani şi se părea că aveau să treacă mulți ani până 
când să se poată reveni la producţia industrială de dinainte de război. 

Marea Britanie avea dc plătit în contul ajutorului primit în timpul 
războiului 3,500 milioane lire sterline. Înapoicrea acestei sume părea 
imposibilă. Într-adevăr, în 1945 singura posibilitate pentru Marea 
Britanie părea a fi aceea de a cheltui toată valuta forte pentru acoperirea 
datoriilor, nemaiputând astfel să importe alimente, combustibil şi 
materiile prime de care depindea economia. Ajutorul american era, şi 
de data acesta, vital. Mulţi politicieni birtanici erau însă deja nemulțumiți 
de dependenţa tot mai accentuată a Marii Britanii de Statele Unite, ei 
întrebându-se în ce măsură dependenţa Marii Britanii de împrumuturile 
americane este compatibilă cu cxistența acesteia ca mare putere 
independentă. 

Slăbiciunea economică a Marii Britanii impunea reducerea 
angajamentelor sale din străinătate şi a puterii sale anmate. Ţinând însă 
seama de instabilitatea situaţiei internaţionale acest lucru nu era deloc 
uşor. În 1945 Marea Britanie se temea de intenţiile URSS. Ruşii controlau 
deja mare parte din Europa de Est, iar Grecia, Turcia, Irakul, Iranul şi 
chiar Italia sufereau presiuni din partea URSS. De aceea, părea absolut 
necesar ca Marea Britanie să îşi menţină masiva prezenţă în Europa 
pentru a împiedica să se materializeze orice ameninţare venită din partea 

sovieticilor. Pentru a-şi putea pune la adăpost ansamblul bazelor militare 
din Europa era necesară suplimentarea bugetului destinat apărării, iar 
în India şi Palestina apăruseră deja tulburări. 

Existau şi alte probleme. În Europa domnea haosul. Problema 
refugiaților se agravase, de asemenea instabilitatea politică şi dezastrul 
economic. Şi, la fel ca în 1919, o problemă majoră o reprezenta viitorul 
Germaniei. Viitorul Germaniei, precum şi al altor țări din centrul şi 
estul Europei urma să fie stabilit prin diferite acorduri ce aveau să 
delimiteze zonele de ocupaţie militară. Soarta răsăritului Asiei, însă, nu 
a fost rezolvată prin astfel de acorduri. Marea Britanie, America, Rusia, 
Partidul Naționalist Chinez al lui Chiang Kai-Shek (Cian Kai-şi), Partidul 
Comunist Chinez al lui Mao Tze-dun, francezii şi olandezii aveau toți 
pretenţii — cel mai adesea contradictorii în privinţa sferelor de influență 
şi divizării teritoriale. 


2. Guvernul laburist 


Guvernul laburist, victorios în alegerile generale din iulie 1945, trebuia 
să rezolve aceste probleme. Partidul laburist nu mai deținuse niciodată 
majoritatea în Camera Comunelor şi mulți specialişti preziceau că va 
urma o schimbare majoră în politica externă şi colonială a Marii Britanii. 
Politica Partidului Laburist se deosebea destul de mult de cea a Partidului 
Conservator. Partidul Laburist avea, de multă vreme, o puternică 
aversiune față de “imperialism” şi “militarism”. Noul guvern era hotărât 
să acorde independenţa Indiei şi să promoveze, pe cât posibil, 
autoguvernarea în întregul imperiu. Mai mult, laburiştii au fost 
întotdeauna mai puţini favorabili americanilor şi mai înclinați spre 
URSS, decât Partidul Conservator, iar în 1945 unii parlamentari laburişti 
vorbeau despre dezvoltarea unei politici externe în mod clar “socialistă”. 
Sir Orme Sargent, ce avea să fie curând director în Foreign Office 
(Ministerul de Externe), se temea “de o avalanşă a comunismului asupra 
Europei, o slabă politică externă, de o revoluţie secretă în țară (răstunare 
a situaţiei în țară) şi de reducerea Marii Britanii la statutul de putere de 
mâna a doua”. 

Clement Attlee, prim ministrul laburist în vârstă de 62 de ani, era în 
multe privințe o figură definitorie — produsul unei școli de stat Oxbridge, 
reprezentant, mai degrabă, al intelectualității decât al socialismului 
muncitoresc. Descrierea făcută de Churchill “o oaie în piele de oaie” 
era nedreaptă. (Fusese viceprim-ministru din 1943 şi prezidase Cabinetul 
de Război!) Deşi nu avea o personalitate foarte puternică, era un 
politician foarte tenace şi un excelent şef de echipă. A condus o echipă 
guvernamentală din care făceau parte mulți membri ai fostului guvern 
național al lui Churchill. 

Attlee a încredinţat conducerea afacerilor externe lui Ernest Bevin, 
care s-a ridicat prin propriile mijloace, fost lider al Uniunii sindicale a 
docherilor şi secretar general al Uniunii sindicale a muncitorilor din 
transporturi. Pregătirea lui Bevin pentru această funcţie părea foarte 
deficitară. Deşi avea o bogată experiență de organizator, înainte de 1945, 
principala sa preocupare fuseseră relațiile de muncă şi problemele 
economice — el fusese de altfel ministrul muncii în cabinetul de război 
al lui Churchill. În tot timpul războiului el s-a dovedit însă deosebit de 
interesat de atacurile externe şi a fost în bune relaţii atât cu Churchill 
cât şi cu Eden. Muncitorul Bevin (care continua să aibă o pronunție 
deficitară) nu a făcut schimbări radicale în rândul funcţionarilor Foreign 
Office-ului şi foarte curând a devenit un apropiat al diplomaților de 
carieră. Şi ei la rândul lor i-au arătat un deoscbit respect lui Bevin care 
s-a dovedit a fi (acest lucru nepărând prea surprinzător ținând seama de 
trecutul lui de lider sindical) un iscusit şi tenace negociator, aducând 
(după părerea multora) un plus de judecată sănătoasă şi simţ practic 
relaţiilor externe. Adoptând o anumită atitudine politică (orientare 
politică), el era cel autorizat să o prezinte guvernului, bucurându-se 
întotdeauna de deplinul sprijin al lui Attlee. 

Părerea unora, potrivit căreia Attlee şi Bevin vor da politicii externe 
a Marii Britanii o orientare de stânga, s-a dovedit neîntemeiată. Amândoi 
erau ferm hotărâți să menţină statutul Marii Britanii de mare putere, să 
apere interesele acesteia împotriva oricui. Nici unul dintre ei nu îşi dorea 
să se spună despre el că a contribuit la lichidarea Imperiului britanic. 
Bevin, în special, era hotărât să apere integritatea puterii Marii Britanii. 
Nimic nu l-ar fi putut convinge să renunţe la această intenție, dacă nu 
l-ar fi silit împrejurările să o facă. Atât Attlee, cât şi Bevin credeau că 

dificultățile economice ale Marii Britanii se vor dovedi de scurtă durată, 
iar resursele industriale şi sistemul de comerţ internațional, care se baza 
pe imperiu, se vor reface curând. Amândoi aveau o puternică aversiune 
împotriva comunismului, care se baza pe eforturile deosebite pe care le 
făcuseră pentru a-l exclude din sânul Partidului Laburist şi din mişcarea 
sindicală. Bevin, ca şi Churchill, era de părere că Marea Britanie trebuie 
să se opună Rusiei (el se lăuda că ştie cum să îi manevreze pe comunişti) 
Şi că o relaţie de cooperare cu Statele Unite ar fi calea cea mai potrivită 
pentru a preveni expansiunea puterii sovietice. 


3. Problema URSS 


În 1945 lumea spera, sau poate se aştepta la acest lucru, ca alianța din 
timpul războiului dintre Marea Britanie, Statele Unite şi URSS să 
continue. Exista de asemenea credința că Organizaţia Naţiunilor Unite 
este un mecanism pentru rezolvarea problemelor internaţionale. Unele 
medii din Marea Britanie (cât şi din Statele Unite) se temeau de intențiile 
imediate ale URSS. Mulţi oameni politici, ca Churchill de exemplu, 
credeau că Stalin nu este demn de încredere şi se temeau că intenționează 
să provoace o revoluție comunistă mondială. 

Simpatizanţii ruşilor (şi atunci şi de atunci încoace) au susținut că Stalin, 
departe de a constitui o ameninţare pentru echilibrul mondial de forțe 
existent, se temea de un atac din partea țărilor capitaliste. Tot ceea ce îşi 
dorea el (se afirma) erao zonă tampon formată de țările din sfera de influență 
a Rusiei la graniţele acesteia. El a instrumentat, se pare, o remarcabilă politică 
pasivă în Grecia, dar nu a avut prea mare influență asupra comunistului 
chinez Mao-Tze-dun. La prima vedere temerile lui Churchill în privința 
amenințării sovietice în Europa (şi Asia) pot părea exagerate. În 1945 
Marea Britanie şi America aveau o populaţie mult mai unită decât URSS. 
Tehnologia lor era în multe privințe superioară, iar productivitatea mult 
mai mare. Statele Unite aveau şi bomba atomică. URSS nu era, de aceea, 
în situaţia de a-şi folosi superioritatea în privința forțelor convenţionale 
pentru a constrânge Occidentul. 

Cu toate acestea, mulţi istorici occidentali sunt de părere că 
politicienii britanici (şi mai târziu cei americani) erau îndreptățiți să se 
teamă dc Stalin, al cărui caracter, era neîntrecut, se pare, în cruzime şi 

un prudent oportunism. Disimularea specifică ruşilor, precum şi faptul 
că nici Stalin, nici Molotov, ministrul sovietic al afacerilor externe, nu 
ar fi spus exact ce au de gând, constituiau de asemenea o barieră 
permanentă în calea înțelegerii intenţiilor acestora. Iată de ce, în mod 
deloc surprinzător, Attlee şi Bevin au ajuns la concluzia că Rusia este 
însuflețită mai degrabă de ambiţie decât de teamă — şi au luat măsuri 
corespunzătoare. Bevin i-a socotit curând, atât pe Stalin cât şi pe 
Molotov, “primejdioşi” şi a considerat că URSS este în mod fundamental 
ostil tuturor valorilor pe care le promovează societatea britanică şi cea 
americană. 

Deşi Marea Britanie nu a rupt imediat relaţiile cu URSS, acestea 
s-au deteriorat din ce în ce mai mult în 1945-1946. Acest lucru a devenit 
evident într-o serie de conferinţe care au avut loc între miniştrii de externe 
ai celor patru ţări aliate (cele Trei Mari puteri plus Franţa) în încercarea 
de a ajunge la o înţelegere în privinţa prevederilor acordurilor de pace 
ce urmau să fie încheiate cu foştii inamici. Cele mai serioase probleme 
vizau Germania. Conferinţa de la Potsdam a reuşit să stabilească 
granițele definitive ale zonelor de ocupaţie, inclusiv prevederile speciale 
pentru Berlin, careurma să fie ocupat împreună de trupe ale celor patru 
puteri. Teoretic Germania trebuia tratată unitar, atât din punct de vedere 
economic, cât şi politic, dar, pentru că fiecare dintre puterile de ocupaţie 
a încercat să obțină reparaţii din propria zonă, divizarea economică a 
Germaniei a început din primele zile ale ocupaţiei militare a aliaților. 
Nu se ajunsese la o înţelegere de principiu pe termen lung pentru că nici 
puterile occidentale, nici URSS nu îşi puteau permite riscul ca Germania 
unită (şi încă destul de puternică) să se alăture celorlalți. 

Multă lume în Marea Britanie era alarmată de situația din cstul 
Europei, unde era limpede că URSS nu respectă prevederile Conferinţei 
de la Yalta. Dominația comuniştilor în Polonia, Bulgaria, Ungaria şi 
România, deşi nu totală, a devenit curând o realitate. Numai 
Cehoslovacia a reuşit să aibă un guvern din care făceau parte pe lângă 
comuniştii susținuți de sovietici şi unii politicieni de tradiţie occidentală. 
Grecia a rămas singurul punct de sprijin al Marii Britanii în Balcani. 
Chiar şi aici părea posibilă răsturnarea guvernului grec probritanic de 
către comuniştii insurgenți. În Marea Britanie existau temeri şi în privința 
ambițiilor pe care le avea URSS atât în Mediterana (unde ruşii făceau 

presiuni tot mai mari asupra Turciei) cât şi în Orientul Mijlociu (unde 
ruşii amânau să îşi retragă trupele din Iran). 

Pericolul sovietic a fost evidențiat de Winston Churchill. Într-un 
celebru discurs rostit la Fulton, Missouri, în martie 1946 el declara: 


1 O cortină de fier s-a lăsat asupra Europei de la Stettin în Marea 
Baltică până la Trieste în Marea Adriatică. În spatele acestei 
cortine au rămas toate capitale vechilor state din centrul şi estul 
Europei. Varşovia, Berlin, Praga, Viena, Budapesta, Belgrad, 

5 Bucureşti şi Sofia. Toate aceste oraşe celebre, precum şi 
populaţia lor se află în sfera de influență sovietică şi toate, 
într-o formă sau alta, suportă nu numai influenţa sovietică, dar 
şi un control amănunțit şi tot mai sporit din partea Moscovei. 
Numai Atena... îşi poate decide singură viitorul. 

10 Cu toate acestea, în foarte multe ţări, aflate departe de 
graniţele sovietice şi răspândite peste tot în lume, coloana a 
cincea comunistă îşi are reprezentanţi, care execută întru totul 
ordinele primite de la centru... 

Pe de altă parte, refuz să audcăunalt război este inevitabil, 

15 dacă nu chiar iminent. Refuz să cred acest lucru pentru că sunt 
sigur că destinul este în mâinile noastre şi că avem puterea să 
salvăm viitorul, despre care simt nevoia să vă vorbesc acum... 
Nu cred că Rusia Sovietică vrea război. Ceea ce vor ruşii este 
să aibă roadele războiului şi extinderea nelimitată a puterii şi a 

20 doctrinei lor... Din cât am reuşit să-mi dau eu seama prietenii 
noştri ruşi şi aliații noştri din război, sunt convins că nu 
apreciază nimic mai mult decât puterea şi nu disprețuiesc nimic 
mai mult decât o armată slabă. 


Intenţia lui Churchill a fost ca prin aceste cuvinte să stârnească 
îngrijorarea americanilor pentru pericolul pe care îl reprezintă Rusia 
Sovietică. El a vorbit doar în calitatea sa de lider al opoziţiei. Multă 
lume din URSS şi Statele Unite au considerat, însă, discursul de la Fulton 
o declaraţie foarte importantă. Acest discurs a fost prost primit de unele 
medii din Marea Britanie, care mai sperau încă într-o colaborare cu 
Stalin. Nici Bevin, nici Attlee nu şi-au exprimat, totuşi, dezacordul față 

de aprecierile lui Churchill. Asemeni lui Churchill ei au învăţat din 
“lecţiile politicii de conciliere” şi au fost de acord că este mai bine să 
rezişti decât să cedezi în fața unui potenţial agresor. 

Suspiciunea pe care o aveau Bevin şi Attlee în privința Rusiei nu 
însemna că ei au renunțat la ideea unor relații acceptabile cu Stalin. 
Attlee era mai optimist decât Bevin în privința încheierii unui acord 
prin intermediul Organizaţiei Naţiunilor Unite. Atât primul ministru, 
cât şi ministrul de externe considerau că este nevoie de un amestec de 
fermitate şi înțelegere. Cu toate acestea, la sfârşitul anului 1946 era 
limpede că orice tentativă de extindere a influenței sovietice, fie în estul 
Europei, fie în Mediterana sau Orientul Mijlociu va fi contracarată de 
Marea Britanie, de preferință de acord cu Statele Unite. 


4. Relaţiile cu Statele Unite, 1945-1946 


Unii politicieni britanici, ca Churchill de exemplu, au considerat 
colaborarea cu Statelc Unite esenţială pentru securitatea Marii Britanii 
şi pentru refacerea economică. Alții erau însă foarte îngrijorați de 
dependenţa tot mai accentuată a Marii Britanii de Statele Unite şi se 
temeau că accasta dintâi riscă să devină pur şi simplu un satelit al 
Americii. Unii politicieni de stânga considerau America un bastion al 
capitalismului. Alţii de dreapta vedeau în Statele Unite un rival periculos, 
hotărât să îşi îmbunătățească situația economică pe seama Marii Britanii. 

Attlee şi Bevin, conştienţi de necesitatea ajutorului american în 
Europa, încercau să cultive bunele relații stabilite cu Statele Unite în 
timpul războiului. Mulţi americani nu împărtăşeau, din păcate, 
entuziasmul guvernului britanic față de o colaborare strânsă. Majoritatea 
americanilor nu erau dispuşi să susțină Imperiul britanic şi crau 
neîncrezători în experimentul socialist întreprins de guvernul laburist. 

Principala temere a lui Bevin era că “excentricii” americani vor repeta 
figura de după 1918 şi se vor retrage, lăsând Marea Britanie să înfrunte 
singură URSS. În 1945-1946 astfel de temeri erau întemeiate. Trupele 
americane din Europa se reduseseră de la 3,5 milioane în iunie 1945 la 
200.000 în 1947. Vocile susținătorilor izolaționismului din Statele Unite 
erau încă ascultate. În America exista la vremea aceea şi un puternic 
grup de influență favorabil Chinei, care susținea că Orientul Îndepărtat 

este mult mai important pentru Statele Unite decât Europa. Mulţi ame- 
ricani, temându-se să nu fie implicaţi în ceea ce ei numeau o luptă anglo-so- 
vietică de modă veche pentru putere în Europa, nuau ţinut seama de temerile 
Marii Britanii privind intenţiile URSS. Ba mai mult în 1945-1946 
administrația americană spera încă într-o cooperare cu URSS. 

În culise, conducătorii armatelor britanică şi americană, neliniştiţi 
de politica sovietică, au păstrat legătura sub pretextul Corpului comun 
al şefilor de Stat Major, care continua să existe. Marea Britanie avea 
însă nevoie de un ajutor oficial din partea Statelor Unite, iar acesta 
părea să întârzie. Lipsa sprijinului american era îngrijorătoare în mod 
special în două domenii — finanțe şi bomba atomică. 

În august 1945, după capitularea Japoniei, Statele Unite au anunţat 
dintr-o dată că prevederile legii Lend-Lease nu mai sunt în vigoare. 
Hugh Dalton, ministrul de finanțe, a spus că Marea Britanie se va 
confunta “cu o totală ruină economică” dacă nu mai primeşte ajutor 
financiar din partea americanilor. O puternică echipă de negociatori 
britanici, în frunte cu distinsul economist Lord Keynes, a fost trimisă la 
Washington. Keynes spera să obțină un împrumut de 8 miliarde dolari, 
fără dobândă, în contul sacrificiilor de război ale Marii Britanii. 
Speranţele lui s-au dovedit deşarte. Mulţi americani nu priveau Marea 
Britanie ca pe un partener mai tânăr, care şi-a luat răspunderea unui 
război drept, ci ca pe un puternic potenţial rival în domeniul comerțului 
care ar trebui forțat să renunţe la sistemul său preferenţial ce favorizează 
țările din imperiu. În cele din urmă, după negocieri prelungite, s-a ajuns, 
totuşi, la o ofertă din partea americanilor prin care se scădeau datoriile 
Marii Britanii contractate în contul legii Lend-Lease (care ajunseseră la 
21 miliarde dolari) cu 650 milioane dolari şi se acorda un împrumut de 
3,75 miliarde dolari cu dobândă 2 la sută. Marea Britanie trebuia să 
accepte (în principiu) să renunțe la sistemul ei preferenţial ce favoriza 
țările din imperiu şi să promită că în 1947 toţi deținătorii de depozite de 
bani îşi vor converti lirele sterline în dolari. 

În comparaţie cu situaţia de după 1918 şi ţinând cont de poziția opiniei 
publice americane, condiţiile oferite erau foarte generoase. Mulţi 
parlamentari britanici le-au considerat usturătoare. Doi miniştri, socotiți 
în general purtătorii de cuvânt ai “stângii”, Aneurin Bevan şi Emanuel 
Shinwell, s-au luptat din răsputeri pentru ca guvernul să nu accepte 

aceste condiţii temându-se că Marea Britanie va ajunge la mila Americii 
în privinţa comerțului exterior. Cu toate acestea, majoritatea membrilor 
cabinetului considera că Marea Britanie nu are altă alternativă decât să 
accepte condiţiile. Fără un împrumut american programul de reformă 
internă ar avea de suferit, iar Marea Britanie nu va avea altă soluție 
decât să îşi micşoreze angajamentele militare din străinătate. În ciuda 
opoziţiei laburiştilor şi conservatorilor, acordul privind împrumutul a 
fost discutat şi aprobat de Parlament în decembrie 1945. 

Proiectul referitor la bomba atomică fusese iniţial un proiect 
anglo-american. Cercetările preliminare ale englezilor au fost deosebit 
de importante. Pe măsură însă ce lucrurile avansau, Statele Unite au 
devenit rapid partenerul esenţial. În 1943 Churchill a obţinut de la 
Roosevelt asigurări că Marii Britanii i se va cere aprobarea înainte de 
folosirea bombei. În noiembrie 1945 Truman a făgăduit “o deplină şi 
efectivă colaborare în domeniul energiei nucleare” între Statele Unite, 
Marea Britanie şi Canada. În timpul anului 1946, însă, sub presiunea 
Congresului obsedat de spionaj, şi-a retras promisiunile, iar în august 
1946 a aprobat legea Macmahon care interzicea schimbul de informații 
în domeniul atomic cu orice țară, inclusiv Marea Britanie. 


5. Apărarea Marii Britanii şi problemele financiare 


Având în vedere hotărârea Statelor Unite de a deține monopolul asupra 
armelor nucleare, Attlee a considerat că Marea Britanie nu are altă 
alternativă decât să îşi dezvolte propriul program de cercetare în 
domeniul energiei atomice. Hugh Dalton şi Stafford Cripps s-au opus 
acestei idei din motive financiare, dar şefii Statului Major erau de aceeaşi 
părere cu Bevin care la una din întâlnirile importante ale principalilor 
reprezentanţi ai Consiliului de miniştri din octombrie 1946 a declarat 
că “trebuie să avem şi noi lucrul ăsta aici, oricât ne-ar costa... Trebuie 
ca pe aşa ceva să se afle şi drapelul britanic”. Lucrările pentru realizarea 
bombei nucleare britanice au demarat la începutul lui ianuarie 1947. 
Hotărârea a fost aprobată de toată lumea, mai puţin decanii de vârstă ai 
guvernului şi parlamentului, pe o durată de 5 ani. Attlee nu se îndoia de 
justeţea hotărârii sale: 

1 Dacă am fi hotărât să nu o avem, ne-am fi dat definitiv pe 
mâna americanilor. Guvernul britanic nu îşi putea asuma un 
asemenea risc... Pe vremea aceea nu exista NATO. Pentru o 
putere ca Marea Britanie ar fi fost lipsit de sens să refuze să 

5 aibă bomba atomică. 


Având de înfruntat şi aparentul pericol sovietic, guvernul lui Attlee a 
decis, de asemenea, menţinerea unor puternice resurse convenţionale 
de apărare. Marea Britanie a păstrat un număr însemnat de militari 
britanici în Germania, demobilizarea desfăşurându-se lent şi a menținut 
serviciul militar obligatoriu — o măsură fără precedent pe timp de pace. 
În 1946-1947 Partidul Laburist era tot mai nemulțumit de cheltuielile 
Marii Britanii pentru apărare şi de menţinerea serviciului militar 
obligatoriu. Hugh Dalton a insistat asupra ideii că pentru a echilibra 
cheltuielile din exterior trebuie reduse angajamentele militare şi sporit 
rapid exportul în domeniul produselor industriale. Aceste două probleme 
erau strâns legate pentru că efective şi cheltuieli militare sporite înseamnă 
mai puţine fonduri destinate industriei. Spre Germania se îndreptau cele 
mai multe fonduri. Eşecul negocierilor de pace determinase rămânerea 
pe loc a trupelor de ocupaţie şi menţinerea economiei germane la nivelul 
subzistenței, cu obligaţia ca țara ale cărei trupe de ocupaţie se aflau 
într-o anumită zonă să asigure necesarul alimentelor de bază. Marea 
Britanie controla zona din nord-vestul Germaniei, zona cea mai putemic 
industrializată, dar şi cea mai puternic afectată de război. În 1946 Marea 
Britanie asigura 70 la sută din necesarul de alimente pentru zona sa de 
ocupație, într-o perioadă în care, în ţară pâinea se raţionalizase. O astfel 
de situaţie nu putea continua la nesfârşit. În iulie 1946 Marea Britanie 
şi Statele Unite au căzut de acord să îşi unească zonele de ocupaţie, în 
ciuda obiecţiilor exprimate de sovietici şi să încurajeze dezvoltarea în 
mod independent a producţiei industriale germane. Înființarea în ianuarie 
1947 a zonei (comune) anglo-americane de ocupaţie din Germania, nu 
a rezolvat însă imediat situaţia financiară şi a contribuit doar la 
înrăutățirea relaţiilor cu Moscova. 

În 1946 Attlee, care nu a crezut în pericolul real al unui război cu 
Rusia până la începutul anului 1950, a propus reducerea cheltuielilor 
militare în zona de est a Mediteranei. El a spus Comitetului de apărare 

al guvernului că “în actualele împrejurări nu este necesar să avem o 
flotă de mari proporţii pregătită să intre oricând în acţiune de vreme ce 
nu există nimeni împotriva căruia să lupte” şi a susținut că trupele 
britanice din zonă ar putea mai degrabă provoca un conflict decât să îl 
împiedice. Amenințţat cu demisia în bloc a şefilor de Stat Major, Attlee 
s-a hotărât să nu reducă, totuşi, imediat angajamentele britanice din 
zona de est a Mediteranei. 

Iarna aspră de la începutul anului 1947 a forțat, însă, mâna guvernului. 
Frigul exagerat şi viscolele puternice au împiedicat timp de câteva 
săptămâni desfăşurarea în bune condiţii a transportului, a activității 
industriei şi a minelor de cărbune. Producţia industrială a scăzut 
vertiginos, iar deficitul balanței de plăţi s-a generalizat în mod alarmant. 
Dalton a avertizat guvernul că Marea Britanie s-a angajat datorită 
creditului american “într-o cursă prea imprudentă şi care devine tot mai 
periculoasă” şi a prezis “posibilitatea unei catastrofe”. În februarie 1947 
guvernul lui Attlee era disperat să găsească mijloace pentru a-şi reduce 
angajamentele din exterior. 


6. Doctrina lui Truman şi planul Marshall 


Încă din 1944 trupele britanice staționau în Grecia pentru a sprijini 
guvernul împotriva insurgenților comunişti. Trupele au rămas şi după 
1945, dat fiind că Grecia era în pragul unui război civil. Costul ajutorului 
britanic era considerabil — 132 milioane lire sterline în 1945-1946. Pe 
la sfârşitul lunii ianuarie 1947, guvernul lui Attlee a hotărât că nu îşi 
mai poate permite să ajute Grecia. Părea însă un lucru aproape sigur că 
după retragerea trupelor britanice Grecia va ajunge să fie condusă de 
comunişti. URSS şi-ar fi putut permite atunci să renunțe la presiunile 
pe care le făcea asupra Turciei şi să controleze zona din estul Mediteranei. 
Singura modalitate de a-i împiedica pe comunişti să ajungă la putere 
era ca SUA să îşi asume responsabilitatea de a apăra Grecia (şi Turcia) 
împotriva comunismului. Bevin şi Foreign Office-ul s-au străduit luni 
de zile să convingă Statele Unite să îşi asume această responsabilitate. 

Mult mai importantă decât problema Greciei era aceea dacă Statele 
Unite vor prelua de la Marea Britanie importanta responsabilitate de a 
apăra Europa. Mulți politicieni americani însemnați s-au opus unei astfel 

de politici argumentând că un asemenea angajament ar implica riscuri 
şi cheltuieli care ar depăşi eventualele profituri. Cu toate acestea, la 
începutul anului 1947 mulți diplomați şi politicieni americani au ajuns 
la concluzia că pericolul sovietic este foarte serios şi trebuie contracarat. 

Informat în februarie 1947 despre faptul că Marea Britanie 
intenționează să îşi retragă trupele din Grecia, Truman a luat imediat 
măsuri. Noul său secretar de stat, George Marshall, un duşman de temut 

al URSS, i-a sugerat lui Truman să preia responsabilitatea Marii Britanii. 
În martie Truman a supus spre aprobare Congresului suma de 250 
milioane dolari ajutor pentru Grecia şi 150 milioane dolari pentru Turcia. 
Ajutorul său viza însă mult mai multe țări. Preşedintele şi-a imaginat acest 
program de ajutorare în termeni apocaliptici, el reprezentând de fapt o luptă 
generalizată a democrației împotriva totalitarismului. Acest program trebuic 
să fie, a spus el, politica Statelor Unite “de a sprijini popoarele libere care se 
confruntă cu tentativele unor minorităţi înarmate de a le subjuga sau cu 
presiuni din afară” şi să cuprindă nu numai un ajutor bănesc, ci şi trimiterea 
la nevoie a unor trupe americane pentru a veni în sprijinul popoarelor 
amenințate. Aceasta era aşa-numita doctrină Truman. Apelul adresat de 
preşedinte Congresului s-a bucurat de succes, Congresul votând suma de 
400 milioane dolari ajutor pentru Grecia şi Turcia. Doctrina lui Truman 
demonstra că politica externă americană se schimbase: de acum înainte 
Statele Unite vor acorda ajutor concret tuturor țărilor amenințate de 
URSS. Implicaţiile pentru Marea Britanie erau imense şi liniştitoare. 

La sfârşitul lui aprilie 1947 secretarul de stat Marshall s-a reîntors în 
America după o vizită în Europa, convins că Europa este pe cale să se 
dezintegreze din punct de vedere politic, social şi economic — în avantajul 
comuniştilor — dacă America nu îi oferă imediat ajutor economic. În 
iunie 1947 Marshall a rostit un discurs celebru la Harvard University, 
prin care anunţa disponibilitatea Statelor Unite de a oferi ajutor economic 
Europei. Principalele sale obiective erau restaurarea stabilităţii şi 
prosperității în Europa, factori ce puteau contribui la salvarea Europei 
de pericolul comunist şi garantau securitatea şi prosperitatea Statelor 
Unite. Marshall, evidențiind faptul că Europa trebuie să îşi asume 
responsabilitatea pentru propria refacere economică, a invitat naţiunile 
Europei să se întâlnească pentru a discuta despre nevoile lor şi a promis 
că America le va acorda ajutorul necesar. Aşa-numitul “Plan Marshall” 
nu îi aparţinea de fapt lui Marshall, el era mai degrabă, o invitație adresată 
celorlalți de a-şi întocmi propriile planuri. 

Bevin a categorisit propunerile lui Marshall drept “ancora de salvare 
a unui om terminat”. În vara anului 1947 împrumutul acordat de ameri- 
cani în 1945 era aproape epuizat, Marea Britanie avea un serios deficit al 
balanței de plăţi, şi o scădere dezastruoasă a rezervelor de aur şi dolari. Deşi 
Bevin ar fi preferat ca Marea Britanie să aibă parte de un tratament special, 

el şi-a consacrat, totuşi, întreaga energie coordonării unui plan care să 
reunească un răspuns al întregii Europe la solicitarea lui Marshall. La 
sfârşitul lui iunie miniştrii de externe ai Marii Britanii, Franţei şi URSS 
s-au întâlnit la Paris pentru a discuta Planul Marshall. Marshall declarase 
că socoteşte Rusia o națiune europeană, iar Bevin spera că ruşii “vor fi 
în cele din urmă de acord cu ceilalți”. Stalin, însă, (aşa cum prevăzuse 
Marshall) nu avea nici cea mai mică intenţie să colaboreze cu Occidentul. 
Catalogând propunerile americanilor drept “imperialismul dolarului”, un 
plan al americanilor destinat în mod evident dobândirii controlului în Europa, 
el a interzis guvernelor est-europene să se angajeze în acest plan. 

Marea Britanie şi Franța erau hotărâte să meargă mai departe. În 
iulie ele au invitat toate statele europene (cu excepția Spaniei) să 
colaboreze la alcătuirea unui plan ca răspuns la propunerile lui Marshall. 
Au fost puse atunci bazele unui Comitet de Cooperare Economică din 
care făceau parte 16 naţiuni. Înainte de sfârşitul lunii septembrie acest 
comitet i-a prezentat lui Marshall un plan de 4 ani pentru reconstrucția 
economică a Europei. Planul a fost acceptat integral, iar cele 16 naţiuni 
(vest europene) au înființat în aprilie 1948 Organizaţia pentru Cooperare 
Economică în Europa (OCEE). În perioada 1948-1951 Statele Unite au 
furnizat OCEE-ului spre administrare 12 miliarde de dolari. Marea 
Britanie a primit cea mai mare parte din această sumă — 2,6 miliarde 
dolari. Planul de ajutorare Marshall îşi atinsese aproape integral scopul. 
Producţia industrială europeană a crescut vertiginos, iar prospera Europă 
de Vest nu avea deloc de gând să devină comunistă. 

Aspectul nefericit al planului Marshall, precum şi efectul respingerii 
acestuia de către Stalin au fost accentuarea divizării Europei în două 
grupuri economice, unul bizuindu-se pe ajutorul Statelor Unite, celălalt 
patronat de URSS. În vara anului 1947 ultimele indicii ale cooperării 
dintre forțele comuniste şi non-comuniste ale Europei dispăruseră 
aproape definitiv. O conferință a miniştrilor de externe desfăşurată în 
decembrie 1947 s-a încheiat cu acuzaţii reciproce, nici o altă conferință 
nemaifiind planificată ulterior. Rusia şi Occidentul îşi aruncaseră 
mănuşa. Aşa au rămas lucrurile şi în următorii patruzeci de ani. 

7. Imperiul / Commonwealth-ul în 1945 


În 1942 Imperiul britanic din Asia părea a fi în pragul distrugerii. Malaya, 
Singapore, Burma şi Hong Kong fuseseră deja pierdute, iar acum exista 
pericolul să fie pierdute India şi Australia. În vara anului 1945 soarta 
Marii Britanii părea, totuşi, să se fi schimbat simţitor. Capitularea 
Japoniei în august a permis trupelor britanice din sud-estul Asiei să 
revină în fostele teritorii ocupate şi prin urmare Marea Britanie a putut 
afirma cu mândrie că nici o colonie britanică nu a fost pierdută definitiv 
datorită cuceririi de către forțe străine. În consecință, un sfert din 
suprafaţa locuibilă a Terrei a rămas în continuare parte componentă a 
Imperiului britanic sau Commonwealth-ului, cum era acum denumit. 
În tot timpul războiului dominioanele şi coloniile britanice au furnizat 
oameni şi materie primă. Unii istorici sunt de părere că războiul a întărit 
Imperiul/Commonwealth-ul promovând sentimentul interesului comun. 

Pe de altă parte, însă, războiul a contribuit la slăbirea legăturilor 
Marii Britanii cu imperiul. El a demonstrat deosebirea de interese între 
Marea Britanie şi fiecare dintre dominioanele “albe”. Irlanda nici măcar 
nu a luptat în război de partea Marii Britanii, iar mulți dintre sud-Africani 
nu au vrut să lupte. În 1945 Australia, Canada şi Noua Zeelandă au 
intrat în sfera de influență a Statelor Unite. În 1940 Canada împreună 
cu Statele Unite au înființat un Consiliu Comun pentru Apărare, prima 
alianță încheiată de un dominion cu o putere străină. Australia, încă 
înainte de 1941, nu a fost de acord cu necesitatea participării Marii 
Britanii la apărarea Orientului Îndepărtat. După căderea Singaporelui 
şi eşecul suferit prin urmare de puterea britanică în sud-estul Asiei, a 
devenit evidentă incapacitatea Marii Britanii de a apăra Australia şi 
Noua Zeelandă. Datorită pericolului pe care îl reprezenta invazia 
japoneză, primul ministru australian a declarat public că “Australia se 
va adresa Americii pentru ajutor, eliberată de orice fel de remuşcări 
datorate legăturilor noastre tradiţionale cu Regatul Unit al Marii 
Britanii.” În 1945 sentimentul dependenţei strategice de Marea Britanie 
s-a spulberat, iar cooperarea dintre Marea Britanie şi dominioane nu 
mai reprezenta o garanție. 

Războiul a obligat Marea Britanie să mobilizeze resursele imperiului 
într-o măsură fără precedent. Economia coloniilor era supusă unui 

control permanent al guvernului care viza producţia, prețurile, 
comercializarea produselor şi mâna de lucru. Opoziția manifestată în 
India şi Egipt față de autoritatea britanică a fost suprimată prin forță. 
Înregimentarea şi represiunea au condus, în unele colonii, la accentuarea 
opoziţiei față de autoritatea britanică. 

Războiul a distrus temelia puterii Marii Britanii ca imperiu şi în alte 
privințe. Succesul Japoniei a ştirbit prestigiul Marii Britanii în Asia — 
prestigiu pe care se baza în mare măsură regimul colonial. Chiar dacă 
Marea Britanie a învins în cele din urmă Japonia, cu ajutorul 
americanilor, victoriile japonezilor din timpul războiului au fost privite 
cel mai adesea ca un stimulent în favoarea independenţei Asiei. 

Războiul a determinat o nouă situaţie internațională, atât din punct 
de vedere politic, cât şi economic. Lupta ideologică împotriva lui Hitler 
a făcut ca principiile coloniale de dinainte de război să pară demodate. 
Deşi mulți politicieni britanici credeau încă (poate) că rasa albă este 
superioară, cra mult mai greu acum să afirmi în public acest lucru. Ba 
mai mult, cele două mari puteri, Statele Unite şi URSS, se împotriveau 
din punct de vedere ideologic ideii de colonie, iar împotrivirea lor față 
dc existența imperiului, a alimentat speranțele popoarelor din colonii. 
Înainte de 1939 puterea economică a Marii Britanii a contribuit la 
menţinerea tuturor țărilor din Imperiu/Commonwealth în sistemul 
Imperiului britanic. Debila economie a Marii Britanii din 1945 a prevestit 
mult rău pentru imperiu. Dacă Marea Britanie va fi prea săracă să 
cumpere produsele dominioanelor şi coloniile, prea săracă să investească 
în dezvoltarea lor economică şi incapabilă să le furnizeze produsele 
industriale de care au nevoie, atunci ea va pierde unul din cei mai 
importanţi factori ce menţin imperiul. 

Deşi unii parlamentari laburişti de stânga îşi doreau prăbuşirea 
imperiului, nu de aceeaşi părere era şi guvernul Attlee. Mulţi dintre 
miniştri au realizat că fără coloniile ei (şi bogatele lor materii prime), 
Marea Britanie nu va mai fi o mare putere, iar prosperitatea ei economică 
va fi amenințată. Guvernul laburist era hotărât să acorde numai Indiei 
independenţa. 

8. India, 1945-1948 


Soarta Indiei era probabil cea mai importantă problemă cu care se 
confrunta Attlee în 1945. În perioada interbelică mulţi indieni şcoliți au 
făcut presiuni pentru a obţine din partea Marii Britanii independența 
Indiei. Partidul Congresului, din care făceau parte Gandhi şi Nehru, 
reprezenta principalul mijloc de rezolvare a problemelor interne. 
Guvernele britanice anterioare anului 1939 făcuseră multe concesii 
importante şi părea doar o problemă de timp, obținerea de către India a 
statutului de dominion. Totuşi, în septembrie 1939, viceregele britanic, 
în virtutea prerogativelor sale şi fără a consulta vreun lider indian, a 
emis o lege de apărare a Indiei, care atribuia administraţiei coloniale 
puteri excepționale, lege menită să desființeze complet libertăţile 
democratice, o lovitură neaşteptată pentru acei lideri indieni care doreau 
autoguvernarea. 

Liderii indieni aveau păreri împărțite în privinţa războiului. Gandhi, 
ca pacifist, s-a opus oricărui sprijin acordat de India efortului de război 
britanic. Unii indieni naționaliști, considerând că situația Marii Britanii 
este o ocazie pentru India, erau dispuşi să colaboreze cu Germania şi 
Japonia. Partidul Congresului a refuzat să acorde ajutor efortului de 
război dacă India nu poate participa la război ca stat independent. Cu toate 
acestea, Mohammed Ali Jinnah, lider al Ligii Musulmane, a acordat un 
însemnat ajutor Marii Britanii pentru război, sperând că astfel se va putea 
bucura de ajutorul britanicilor pentru separarea statului musulman Pakistan. 

În 1942, în vreme ce trupele japoneze înaintau spre granițele Indiei, 
în interiorul țării se desfăşurau manifestații ostile guvernanților britanici. 
Cabinetul britanic, deşi părerile membrilor săi erau împărțite, a fost de 
acord în cele din urmă să acorde Indiei, după război, independență 
deplină în schimbul sprijinului politic acordat de aceasta în timpul 
războiului. Liderii Congresului, care nu voiau să amâne cu nici un preţ 
obținerea deplinei independenţe a Indiei, au refuzat oferta. Au urmat o 
puternică mişcare de nesupunere civilă şi o adevărată campanie de 
non-cooperare — “Quit India!”. Autorităţile britanice au luat măsuri 
drastice. Peste 1.000 indieni au fost ucişi şi aproape 100.000 au fost 
arestați. În noiembrie 1942 autoritățile stăpâneau situaţia. În mod 
semnificativ, armata indiană a rămas loială Marii Britanii. Activitatea 

Congresului a fost interzisă pe o durată de trei ani. Jinnah a avut astfel 
toate condiţiile să extindă influenţa Ligii Musulmane în acele provincii 
din nord unde musulmanii erau majoritari. 

În 1945, Churchill, crezând că poate adopta politica divide şi 
stăpâneşte, era convins că Marea Britanie poate şi trebuie să păstreze 
India — esenţială nu numai datorită întinderii ei ci şi ca principal furnizor 
de oameni pentru armata imperiului. Guvernul Attlee, însă, şi Attlee în 
special, era decis să acorde independenţa Indiei. Costurile tot mai sporite 
destinate întreţinerii administraţiei britanice din India au accentuat 
convingerea guvernului laburist că a venit vremea ca Marea Britanie să 
părăsească rapid India, înainte ca (ceea ce a mai rămas din) administraţia 
britanică să nu fie depăşită de evenimente (posibil violente). Guvernul 
se temea, de altfel, şi de o atitudine negativă a opiniei publice 
internaționale (în special cea americană) în cazul în care Marea Britanie 
ar fi încercat să se cramponeze de putere. Attlee spera că India 
independentă va rămâne unită şi membră a Commonwealth-ului, că va 
cere ajutor Marii Britanii pentru a îşi alege formula de conducere şi 
conducătorii de bunăvoie şi nesilită de nimeni. Marea Britanie ar putea 
chiar profita de pe urma independenței Indiei. Ea n-ar mai fi obligată să 
păstreze în India atât de mulți militari şi s-ar putea baza (din fericire) 
încă pe ajutorul armatei indiene pentru a-şi apăra interesele din Asia. 
Ambele obiective — unitatea Indiei şi rămânerea ei în Commonwealth — 
păreau însă greu de realizat. Înrăutăţirea relațiilor dintre Congres şi Liga 
Musulmană nu părea să dea prea mari speranțe ideii unei Indii unite. 
Tot mai reală părea însă perspectiva unui război civil. În plus, majoritatea 
liderilor Congresului, departe de a încuraja bune relaţii cu Common- 
wealth-ul, vorbeau despre o insurecție de proporții care va alunga 
“definitiv” Marea Britanie din India. 

Attlee nu avea de gând să impună o soluţie poporului indian, ci dorea 
ca indienii să găsească singuri soluţia care le convine, acest lucru era 
însă mai uşor de spus decât de făcut. În 1945 viceregele englez Lord 
Wavell a participat la o conferință a liderilor politici ai tuturor partidelor, 
desfăşurată la Simla, pentru a încerca să îi determine pe aceştia să ajungă 
la o înțelegere. Reprezentanţii Partidului Congresului şi ai Ligii 
Musulmane nu au căzut însă de acord şi de aceea conferinţa de la Simla 
a fost curând amânată. Bevin, care avea unele dubii în privinţa politicii 

laburiste, a susținut ideea să se amâne cu câţiva ani acordarea indepen- 
denţei Indiei pentru a permite Marii Britanii să finanţeze un program de 
dezvoltare pentru India. Propunerea lui a fost foarte curând abandonată 
pentru că India ar deveni suspicioasă din cauza oricărei amânări, iar 
Marea Britanie nu şi-ar putea permite cheltuielile pe care le presupune 
un astfel de program având în vedere propriile ei dificultăți economice. 

În martic 1946 guvernul, pentru a se informa, a trimis în India o 
misiune şi a ajuns rapid la concluzia că, fără participarea efectivă a 
britanicilor, indienii nu păreau să ajungă la vreo înțelegere. De aceea, 
în mai 1946, misiunea britanică a elaborat propriul ei plan. Acesta 
prevedea ca cele unsprezece provincii ale Indiei să se grupeze pe zone, 
acest lucru permiţând provinciilor musulmane să se adunc laolaltă într-un 
fel de Pakistan fără a avca însă suveranitate deplină. Un guvern federal 
format din reprezentanţi ai tuturor provinciilor va coordona politica 
externă, apărarea şi comunicațiile, iar guvernele provinciilor se vor ocupa 
de toate celelalte probleme. Câtva timp părea că această formulă va fi 
acceptată şi de Partidul Congresului şi de Liga Musulmană. 

Liderii Congresului s-au folosit însă de tot felul de subterfugii pentru 
a refuza propunerea misiunii britanice şi drept urmare la sfârşitul lui 
iulie Liga Musulmană şi-a retras sprijinul față de acesta şi a declarat că 
va trece la “acțiune directă” pentru formarea Pakistanului. Această 
declaraţie a fost urmată de o puternică revoltă în Calcutta în timpul 
căreia au fost omorâte mii de persoane. Masacrele hindo-musulmane 
s-au extins până departe în nordul Indiei. 

În decembrie 1946 Wavell a revenit în Marea Britanic. El a anunţat 
Cabinetul că războiul civil dintre cele 255 milioane hinduși şi 92 
milioane musulmani din India poate izbucni în orice clipă şi că Marea 
Britanie nu va putea stăpâni situația până în martic 1948, dacă luptele 
vor dura până atunci. El a sugerat că situația s-ar putea schimba dacă 
Marea Britanie ar declara că are intenţia să rămână în India pentru 
următorii 15 ani şi să suplimenteze efectivele sale armate cu încă 4 sau 
5 divizii. Având însă în vedere promisiunile guvernului laburist, nici nu 
putea fi vorba de așa ceva. Înrăutăţirea situaţiei economice a Marii 
Britanii în 1946-1947 a forțat guvernul să grăbească lucrurile. Attlee a 
citit o declaraţie a guvernului în care se afirma că englezii vor părăsi 
India cel târziu în cursul anului următor. Wavell nu a fost de acord cu 

această declaraţie. Cei doi nu s-au înțeles nici în privința modului în 
care se va produce retragerea britanicilor. Wavell era de părere că 
acțiunea trebuie să fie planificată asemeni unei evacuări a trupelor 
dintr-un teritoriu duşman. Cabinetul era convins că rezultatul unui 
asemenea lucru, care ar semăna cu o retragere forțată, ar fi neplăcut atât 
pentru India, cât şi pentru Marea Britanie. Attlee credea încă într-un 
transfer de putere prietenesc şi care să se desfăşoare în ordine. 

Attlee a avut în acest moment două iniţiative esenţiale. În februarie 
1947 el a anunţat în mod public că Marea Britanie va părăsi India, orice 
s-ar întâmpla, nu mai târziu de iulie 1948. El l-a demis pe Wavell, care 
a fost înlocuit în funcţia de vicerege de Lord Mountbatten, fost 
comandant suprem al forţelor aliate din sud-estul Asiei. Mountbatten, 
înainte de a accepta funcţia, a cerut să fie investit cu puterea de a lua 
prompt propriile decizii, acest lucru fiind acceptat. El a sosit în India în 
martie 1947, sperând că este încă posibilă ajungerea la o înțelegere 
privind unitatea Indiei. 

În ciuda acestei convingeri Mountbatten s-a lămurit curând că singura 
rezolvare este divizarea Indiei, alternativa ar fi însemnat un cumplit 
război civil. Nehru, cu care Mountbatten era în relaţii apropiate, i-a dat 
acestuia acordul său de principiu. Aceasta a fost poate cea mai importantă 
realizare a lui Mountbatten — deşi unii istorici consideră că a fost mai 
degrabă realizarea soţiei sale care avea relaţii foarte intime cu liderul 
Congresului! În iunie 1947 a avutloc o conferinţă finală în cadrul căreia 
atât Nchru cât şi Jinnah s-au declarat de acord cu planul lui Mountbatten. 
Mountbatten, considerând că nu trebuie să anunțe o eventuală amânare, 
a hotărât ca planul său să fie pus în aplicare la jumătatea lunii august, 
renunțând astfel la orice speranță în privinţa unui tratat de apărare 
anglo-indian. Planul se referca la două dominioane — India şi Pakistan. 
Fiecare provincie indiană era liberă să se alăture la care dintre ele ar fi 
dorit. În plan nu era prevăzut nimic referitor la modul în care cele 565 
state princiare urmau să fie integrate în cele două dominioane. Nu se 
spunea nici un cuvânt nici despre felul în care se vor stabili fronticrele 
în zonele de graniță. Un lucru era însă sigur, anume acela că separarea 
nu va ţine seama de numeroasele minorităţi religioase existente atât în 
India, cât şi în Pakistan. Cu toate acestea, Legea de independență a 
Indiei a fost foarte rapid înaintată spre aprobare parlamentului, şi a primit 

ratificarea regală la 15 august. Dominația britanică a luat sfârşit, iar 
destinele Indiei şi Pakistanului au ieşit de sub controlul Marii Britanii. 

Mulţi istorici, preluând părerile contemporanilor, sunt de părere că 
Marea Britanie nu avea altă alternativă decât aceea de a părăsi India (şi 
mulți comentează graba cu care s-au petrecut evenimentele). Alternativa 
ar fi fost o povară prea mare pentru autorităţile britanice din India şi 
perspectiva unui război civil. Exista de asemenea pericolul înrăutățirii 
relațiilor Marii Britanii cu Statele Unite şi cu lumea musulmană. Ținând 
seama de neînțelegerile dintre hinduşi şi musulmani, în 1947 nu exista 
altă alternativă decât separarea. Hotărârea celor două țări, India şi 
Pakistan, de a rămâne membre ale Commonwealth-ului, era un simbol 
al succesului guvernului britanic. Deşi retragerea Marii Britanii a fost 
urmată de o serie întreagă de masacre, Attlee a insistat asupra ideii că 
Marea Britanie nu poate fi acuzată de violență. 

Criticii lui Attlee au avut totuşi — şi au — o nemulțumire. Liderii 
conservatori îl acuză pe Attlee că a trădat atât India, cât şi propria tradiție 
a Marii Britanii. Marea Britanie a plecat din India dezonorată şi fără 
demnitate. Retragerea precipitată a contribuit probabil la declanşarea 
şirului de violenţe (în care şi-au pierdut viața aproximativ 500.000 de 
persoane) care a însoțit plecarea Marii Britanii. Din punctul de vedere 
al Marii Britanii, Attlee nu a îndeplinit nici unul din obiectivele sale 
iniţiale. India era divizată, iar Marea Britanie nu avea un acord de apărare 
semnificativ nici cu India, nici cu Pakistanul, care acum erau efectiv 
total independente. Semnificativul precedent creat de India, prima 
colonie, ai cărei locuitori nu sunt albi, devenită stat independent, avea 
să exercite o puternică influență asupra desfăşurării evenimentelor dintr-o 
serie întreagă de alte colonii. India era cea mai importantă posesiune 
britanică. Churchill avea poate dreptate. Dacă Marii Britanii îi va lipsi 
voinţa de a stăpâni India, atunci întregul ei imperiu colonial va fi pierdut. 

Pierzând India, Marea Britanie nu mai avea interese strategice în 
Birmania şi Ceylon. Mare parte din Birmania fusese ocupată de Japonia 
în timpul celui de-al doilea război mondial şi un număr impresionant de 
birmanezi colaboraseră cu japonezii. O scurtă perioadă după 1945 s-a 
făcut o tentativă de revenire a stăpânirii britanice. Dar Attlee a hotărât 
la scurt timp după aceea că este bine să ajungă la o înțelegere cu puternica 
mişcare naționalistă birmaneză. În 1948 Birmania şi-a dobândit deplina 

independență şi a ieşit din Commonwealth. Ceylon, care făcuse paşi 
importanți pe calea autoguvernării încă înainte de 1945, şi-a dobândit 
independenţa în februarie 1948. Această țară (care şi-a schimbat mai 
târziu numele în Sri Lanka) a rămas în Commonwealth şi a fost de 
acord să încheie un tratat de apărare cu Marea Britanie. 


9. Orientul Mijlociu şi Palestina 


În 1945 Marea Britanie era o prezență majoră în Orientul Mijlociu. Ea 
controla implicit Malta şi Ciprul. Avea dreptul să îşi păstreze trupe în 
zona Canalului Suez, iar stăpânirea asupra Sudanului o împărțea cu 
Egiptul. Ea deținea Aden şi controlul efectiv asupra majorității 
dominioanelor aflate de-a lungul coastei peninsulei arabe şi în Golful 
Persic. Avea baze militare în Irak şi avea legături strânse cu Iordania, a 
cărei armată era comandată de un ofițer britanic. Naţiunile Unite îi 
încredințează de asemenea conducerea sub mandat a Palestinei. 
Singurele state care făceau excepţie erau Arabia Saudită, unde influența 
americană era tot mai mare şi Iran, pe care Marea Britanie şi URSS îl 
ocupaseră împreună în 1941. 

Bevin considera că Orientul Mijlociu are o importanță majoră pentru 
Regatul Unit al Marii Britanii, în primul rând datorită rezervelor sale 
de petrol, care erau controlate în marea lor majoritate de companiile 
petroliere britanice, şi în al doilea rând datorită Canalului Suez. El era 
hotărât ca această zonă să rămână în sfera de influență a Marii Britanii 
şi era foarte hotărât să nu permită accesul ruşilor aici. El spera că o 
eventuală colaborare cu politicienii Orientului Mijlociu va înlocui 
metodele coercitive pe care se bazase Marea Britanie până în 1940. 

Principala dificultate după 1945 era să intre în Palestina, care fusese 
condusă sub mandat de Marea Britanie din 1919 şi constituise o problemă 
în perioada interbelică. În 1917 Declaraţia Balfour promisese să faciliteze 
întemeierea în Palestina a unui stat naţional pentru poporul evreu — 
acest lucru se presupunea însă că nu va prejudicia drepturile civile şi 
religioase ale comunităților neevreieşti existente în zonă. Evreii 
aşa-numiți sionişti au interpretat Declaraţia ca pe o promisiune pentru 
întemeierea unui stat evreiesc independent în Palestina. În perioada anilor 
1920-1930 un număr foarte mare de evrei s-au stabilit în Palestina. (În 

1939 ei reprezentau aproximativ 30 la sută din populația Palestinei.) 
Cu toate acestea, arabii care trăiau în Palestina nu voiau să îşi piardă 
teritoriul în favoarea imigranților evrei. Perioada anilor '30 a fost 
permanent confruntată cu tulburări, care au culminat cu revolta arabilor 
din Palestina dintre anii 1936-1939. Oficialitățile britanice îi aprobau 
într-o oarecare măsură pe arabii palestinieni şi au făcut tot posibilul să 
limiteze imigrația evreiască. În 1939 o Carte Albă propunea o limită 
maximă de 75.000 imigranţi evrei în Palestina sub stăpânirea majorităţii 
arabe. Acest lucru părea să pună capăt visului sioniştilor privind 
întemeierea unui stat evreiesc. 

Al doilea război mondial a agravat problema palestinienilor. În 1945 
toată lumea arăta extrem de multă simpatie supraviețuitorilor 
holocaustului, în special în Statele Unite. Ba mai mult, în vara anului 
1945 în Europa erau strămutați aproximativ 200.000 evrei, mulţi dintre 
ei dorind să se stabilească în Palestina. În Palestina, Marea Britanie 
trebuia să facă față unei miliții evreieşti, binc organizate şi înarmate — 
Haganah carc avea ca vârf de atac două organizații teroriste, grupările 
Stern şi Irgun. Marea Britanie trebuia să dea satisfacţie şi arabilor din 
Palestina care erau hotărâți să se opună afluxului de imigranți şi 
întemeierii unui stat evreiesc. Cauza lor avea să fie bineînţeles, apărată 
de toate statele arabe, mai ales de cele care se aflau la granița Palestinei. 
În plus, Marea Britanie trebuia să îşi apere propriile interese. Ţinând 
cont de viitorul nesigur al Canalului Suez, comandanții militari au 
declarat că Palestina este importantă din punct de vedere strategic şi că 
Marea Britanie îşi va păstra în continuare trupele militare aici. 

În 1945 multă lume se aştepta ca guvernul lui Attlee să sprijine cauza 
sioniştilor. Laburiştii, în 1939, s-au opus Cărţii Albe, iar o declaraţie 
politică a laburiştilor din 1944 sugera că ar trebui să li se permită evreilor 
să devină majoritari în Palestina. Cu toate acestea, după ce a venit la 
putere, guvernul laburist şi-a schimbat brusc punctul de vedere. Bevin 
era în mare măsură răspunzător de această schimbare. Imediat după ce 
a devenit ministru de externe el şi-a exprimat unele rețineri față de 
imigrația în masă. Ţinând cont de importanţa petrolului din Orientul 
Mijlociu, el nu dorea să şi-i îndepărteze pe arabi. Principalul obiectiv al 
lui Bevin, ca şi al guvernelor britanice din perioada interbelică, era să 
ajungă la un compromis care să dea satisfacție atât evreilor, cât şi arabilor. 

Speranţelc de a se ajunge la un compromis, în ciuda optimismului inițial 
al lui Bevin (el spunea că îşi va dedica întreaga activitate politică 
negocierii unei înțelegeri) nu au fost niciodată prea mari. 

În septembrie 1945 un comitet al guvernului l-a sprijinit pe Bevin şi 
a recomandat o cotă lunară de 1.500 evrei imigraţi în Palestina. Acest 
lucru nu a fost pe placul numeroaselor agenţii evreieşti care cercau 
intrarea imediată în Palestina a 100.000 de evrei. În Palestina sioniştii 
recurgeau la tot mai multe acţiuni teroriste, iar autorităţile britanice nu 
mai reuşeau să menţină ordinea. Preşedintele Truman, care viza voturile 
evreilor, dar care era şi în mod natural de partea cauzei evreilor, a cerut 
continuarea imigrației şi un stat evreu independent (deşi a refuzat să îşi 
asume vreo răspundere în privinţa situaţici din Palestina). Attlee a 
încercat, fără succes, să îl convingă pe preşedintele american că evreii 
pot fi primiţi şi de alte state. 

În noiembrie 1945 Bevin s-a ocupat de o întâlnire a unui comitet 
anglo-american care să ajungă la unele rezultate în privința soartei 
Palestinei. Marea Britanie spera că astfel vor fi discutate cele două 
probleme legate de viitorul Palestinei şi repartizarea evreilor din Europa. 
Americanii nu au vrut să ia în discuţie decât problema stabilirii evreilor 
în Palestina. Raportul Comitetului anglo-american, din mai 1946, sc 
opunea ideii de dezmembrare, dar recomanda admiterea imediată a 
100.000 de evrei imigranţi. Raportul a fost respins atât de liderii evreilor, 
cât şi de liderii arabi. Politicienii britanici nu erau de acord cu 
recomandările referitoare la imigranți datorită pericolului de a deteriora 
relațiile anglo-arabc. Truman a anunţat, totuşi imediat că este de acord 
cu primirea a 100.000 de imigranţi. Attlee şi Bevin erau îngroziți. 
Cabinetul britanic a hotărât că va fi de acord cu acest lucru, cu condiţia 
ca organizaţiile militare evreieşti ilegale din Palcstina să fie desființate 
Şi cu condiţia ca Statele Unite împreună cu Marea Britanie să îşi asume 
răspunderea pentru aplicarea hotărârilor Comitetului anglo-american. 
Nici una din aceste condiţii nu a fost îndeplinită. 

Acţiunile teroriste s-au intensificat. În iulie 1946 hotelul King David 
din Ierusalim a fost aruncat în aer de teroriștii evrei, în această explozic 
pierzându-şi viaţa 91 de oameni, mulți dintre ei britanici. Acest 
eveniment a sporit hotărârea Marii Britanii de a se opune concesiilor 
acordate imigranților evrei. Cel mai important plan al Marii Britanii, în 

vara anului 1946, era ca Palestina să fie împărțită în două provincii, una 
arabă şi una evreiască, având o administraţie unică condusă de un Înalt 
Comisar britanic. Acest plan nu s-a bucurat, însă, de succes. Preşedintele 
Truman nu a fost de acord, nici arabii şi nici evreii, iar încercarea de a 
convoca o conferință la Londra pentru a discuta această propunere a 
rămas fără rezultat. 

Relaţiile anglo-americane s-au înrăutățit în octombrie 1946 când 
Truman şi-a reafirmat acordul pentru admiterea imediată a 100.000 de 
imigranţi evrei. Attlee i-a transmis preşedintelui refuzul său categoric. 
În ianuarie 1947 a început o nouă rundă de convorbiri. Acum Truman a 
acceptat ideea separării celor două state, dar Bevin, conştient că arabii 
nu sunt de acord cu un stat evreu în nici o zonă a Palestinei şi că nici 
una din părți nu va fi de acord cu graniţele acceptate de cealaltă parte, 
s-a opus. Se părea că nu se va putea ajunge la o situaţie de compromis, 
iar Bevin a declarat că este “la capătul puterilor”. 

La începutul anului 1947 100.000 de oameni, reprezentând a zecea 
parte din efectivele trupelor britanice, au ocupat un teritoriu de mărimea 
Ţării Galilor — reprezentând un soldat la 18 locuitori — cu un cost anual 
de 40 milioane lire sterline. Autorităţile britanice nu au putut, totuşi, 
face față mişcării de rezistență a evreilor. Nici măcar Churchill nu vedea 
ce rost ar mai avea ca trupele britanice să rămână în Palestina. Recruţii 
care se aflau acolo “ar putea fi acasă să ajute la consolidarea industriei 
noastre, atât de sleită de putere”, a declarat el în Camera Comunelor. 
“Ce fac ei acolo? Ce avantaj avem noi dacă ei sunt acolo?” 

În februarie 1947, dat fiind că situaţia economică a Marii Britanii se 
înrăutățea, Bevin a supus atenţiei Naţiunilor Unite problema Palestinei. 
Acest gest era un joc şi în egală măsură o recunoaştere a înfrângerii. 
Bevin credea că Naţiunile Unite nu vor reuşi să găsească o soluţie 
practică şi că acest lucru va întări prestigiul Marii Britanii şi va reduce, 
dacă nu chiar va pune capăt, criticilor din partea americanilor şi ale 
opiniei publice internaţionale. 

Marea Britanie a continuat să piardă prestigiul internațional de care 
se bucura în timpul războiului. În iulie 1947 vasul Exodus, având la 
bord 4.500 de refugiaţi ilegali a fost oprit de flota regală din Palestina şi 
forțat să se întoarcă. Marea Britanie a hotărât să trimită refugiații la 
Hamburg, care se afla în zona deținută de Marea Britanie din Germania, 

o hotărâre dură care a furnizat cauzei sioniste elementul necesar pentru 
a da o nouă lovitură prestigiului Marii Britanii. 

Comitetul special al Naţiunilor Unite, însărcinat cu rezolvarea 
problemelor legate de Palestina, şi-a făcut cunoscute concluziile în 
septembrie 1947. În acest raport se spunea că mandatul acordat Marii 
Britanii se va încheia, iar Palestinei i se va acorda independența cât mai 
curând posibil. Prin şapte voturi contra patru comitetul a aprobat 
separarea celor două state, Ierusalimul urmând să rămână sub controlul 
Naţiunilor Unite. Viitorul stat palestinian urma să acopere 55 la sută 
din suprafața Palestinei, deşi evreii reprezentau numai o treime din 
populație. 150.000 de imigranţi evrei urmau să fie primiţi în următorii 
doi ani, timp în care Marea Britanie avea să fie în continuare putere 
mandatată să conducă destinele acestei țări. 

Bevin s-a simţit jignit de propunerile Naţiunilor Unite, care i se păreau 
a fi “total nedrepte pentru arabi” şi care prevestesc, spunea el, o revoltă 
a arabilor în Palestina. În Noiembrie 1947 raportul a fost, însă, aprobat 
cu 33 voturi contra 13. Marea Britanie s-a abținut. În decembrie guvernul 
britanic a declarat că nu intenționează să accepte ceva cu care nu este 
profund de acord şi a anunţat că Marea Britanie va părăsi Palestina în 
următoarele şase luni. 

În ciuda presiunilor făcute de americani, Bevin nu a renunţat la 
hotărârea ca Marea Britanie să se retragă din Palestina, iar în mai 1948 
majoritatea trupelor britanice plecaseră. Statul Israel a fost proclamat 
Şi imediat recunoscut de Statele Unite. El a fost curând invadat de statele 
arabe vecine — Egipt, Cisiordania, Liban, Siria şi Irak. Totuşi, în ianuarie 
1949, în ciuda inferiorităţii lor numerice (şi a aşteptărilor britanicilor), 
evreii i-au respins pe invadatori şi şi-au dobândit teritoriul. Iată de ce 
planul Naţiunilor Unite de separare a celor două state nu s-a mai aplicat 
şi mulți arabi palestinieni s-au trezit pe teritoriul noului stat Israel. Marea 
Britanie a recunoscut într-un târziu Israelul în ianuarie 1949. 

Unii istorici au atribuit tragica situație a Palestinei proastei conduceri 
a britanicilor. Mulţi arabi acuză, în primul rând, Marea Britanie că a 
permis intrarea imigranţilor evrei în Palestina. Evreii, pe de altă parte, 
au acuzat uneori Marea Britanie că este antisemită şi că se opune creării 
Israelului. Se pot aduce, desigur, învinuiri Declaraţiei Balfour din 1917, 
care a încurajat stabilirea evreilor în Palestina. Această hotărâre a fost, 

însă, luată cu mulți ani înainte de venirea la putere a guvernului Attlee. 
De fapt, Attlee şi Bevin au moştenit în 1945 o situaţie foarte dificilă. 
Bevin a făcut tot posibilul pentru a repara ireparabilul, dar, ţinând cont 
de intransigența ambelor părți, s-a dovedit că este imposibil să se ajungă 
la un compromis. Marea Britanie poate fi acuzată că în 1948 a abdicat 
de la îndatoririle sale din Palestina — dar până atunci a pierdut 
aproximativ 300 de vieţi omeneşti şi 100 de milioane lire sterline într-o 
încercare zadarnică de a potoli forţele naționaliste ale evreilor şi arabilor. 
Ar fi, poate, mult mai corect să îi acuzăm pe arnericani (aşa cum a făcut 
Bevin însuşi) pentru că au promovat cauza sionismului şi nu au acceptat să 
îşi asume răspunderi mai mari în Palestina. Nu este corect să îl acuzăm pe 
Bevin de antisemitism. El spera să colaboreze în egală măsură cu evreii 
şi cu arabii. Era, însă, în acelaşi timp hotărât să păstreze influența Marii 
Britanii în Orientul Mijlociu. O politică favorabilă evreilor din Palestina ar 
fi înrăutățit relaţiile Marii Britanii cu toate statele arabe din regiune. Deşi 
Marea Britanie a ieşit cu onoarea şifonată din bătălia pentru Palestina, Bevin 
a reuşit cel puțin să izoleze problema Palestinei de evoluţia generală a 
relațiilor anglo-americane, iar Marea Britanie a continuat să domine 
Orientul Mijlociu şi să îşi păstreze alianțele cu multe state arabc. 


10. Concluzie 


În 1945 guvernul laburist spera că va urma o eră de pace şi prosperitate şi 
intenţiona să apere statutul de mare putere al Marii Britanii. În 1948 aceste 
speranţe au fost brutal risipite. Relaţiile dintre URSS şi statele occidentale 
erau dominate de neîncredere reciprocă şi antipatie. Marea Britanie s-a 
zbătut între o criză economică şi alta, iar în 1948 era limpede că ea nu mai 
face parte din grupul supraputerilor, alături de Statele Unite şi URSS. 
Ținând cont de această situație era — şi încă este — uşor să critici 
politica cxternă a guvernului laburist. “Cu adâncă durere privesc cum 
Imperiul britanic dispare şi odată cu el întreaga lui glorie”, declară în martie 
1947 Churchill în Camera Comunelor. “Fuga este peste tot la ordinea zilei.” 
Mulţi politicieni de stânga au criticat aspru relaţiile Marii Britanii de 
servitute tot mai accentuată față de Statele Unite şi erau dezamăgiți că 
Marea Britanie nu a reuşit să ofere lumii exemplul unei ideologii 
distincte, aflată la jumătatea drumului american. Istoricii moderni (cu 

vederi atât de stânga, cât şi de dreapta) au tendinţa să îi critice pe laburişti 
pentru că nu au anulat obligațiile Marii Britanii din străinătate. 

Există un grăunte de adevăr în toate aceste acuzaţii. Mulţi istorici 
sunt convinşi, totuşi că, datorită numeroaselor probleme cu care sc 
confrunta Marea Britanie, Attlee şi Bevin merită mai degrabă să fie 
lăudaţi decât acuzaţi. Declinul economic reprezenta problema majoră. 
Nu degeaba le-a spus Bevin minerilor britanici să îi mai dea încă un 

milion de tone de cărbune şi le va da în schimb o nouă politică externă! 
Acuzaţia de fugă poate fi socotită nedreaptă. Bevin nu era acela care să 
renunţe de bunăvoie la puterea de care beneficia Marea Britanie. Marea 
Britanie nu avea însă altă alternativă decât să accepte independenţa Indiei 
şi până şi Churchill a fost de acord cu retragerea din Palestina. Ținând 
cont de situația economică a Marii Britanii, ideea că aceasta ar putea 
deveni cumva “o a treia putere” era mai mult decât o iluzie. Ideea că 
într-un fel sau altul Marea Britanie va putea sau va fi alături de Statele 
Unite şi URSS şi va arbitra competiţia dintre aceste două puteri era, de 
asemenea, o iluzie. Chiar şi guvernul laburist întreținea relații mai strânse 
cu Statele Unite decât cu URSS-ul totalitarist. Cea mai mare realizare a 
lui Bevin a fost, de fapt, aceea de a încerca să convingă Statele Unite că 
trebuie să îşi asume în mare măsură rolul de “jandarm al lumii” pe care 
până atunci îl avusese Marea Britanie. Se poate spune că departe de a fi 
un satelit al Americii, Marea Britanie în 1947-1948 a determinat Statele 
Unite să acţioneze potrivit voinţei ei. 

Guvernul laburist nu a avut de fapt încotro şi a trebuit să accepte 
angajamentele pe care Marea Britanie le avea pe plan internațional. De 
aceea, se poate spune că orice alt guvern britanic care ar fi adoptat o 
politică de retragere forțată ar putea fi acuzat de defetism, iar o abdicare 
prematură de la îndatoririle sale, ar fi avut cu siguranță drept rezultat un 
haos pe plan local, un câştig de cauză în favoarea comuniştilor şi 
dezastruoase consecințe economice pentru Marea Britanie. 


Să luăm notițe despre “Problemele postbelice, 1945-1948” 


Acest capitol este menit să ne prezinte problemele cu care s-a confruntat 
guvernul Attlee imediat după război şi modul în care acesta a încercat 
să le rezolve. Titlurile şi subtitlurile folosite în acest capitol ar trebui să 
vă ajute să vă organizați materialul şi să redactați un sumar detaliat al 
principalelor evenimente din perioada 1945-1948. Ca şi în cazul 
capitolului precedent, ar trebui să încercați să dezvoltați secțiunea ultimă 
(“Concluzia”), încercând să vă formulaţi propriile aprecieri la adresa 
succeselor şi insucceselor politicii externe a Marii Britanii în această 
perioadă. Pentru a face acest lucru, ar trebui să răspundeţi pe scurt la 
următoarele întrebări: 

Care au fost obiectivele lui Attlee şi Bevin şi de cât de mult succes 
s-au bucurat ei în realizarea acetora? 

Avea oare guvernul laburist altă alternativă decât aceea de a adopta 
poziţia pe care a adoptat-o față de URSS, Statele Unite, India şi 
Palestina? 

În ce măsură poate fi acuzată Marea Britanie pentru declanşarea 
Războiului Rece? 


Întrebări bazate pe izvoare despre “Problemele postbelice, 1945-1948” 


1. Discursul lui Churchill de la Fulton, 1946 
Citiţi discursul lui Churchill de la pag. 54. Răspundeţi la următoarele 


întrebări: 

a) Lace se referea Churchill când folosea termenul “cortina de fier”? 

b) Churchill menţionează 10 capitale. Denumiţi țările est-europene 
la ale căror capitale se referă Churchill. 

c) Lace anume se referea Churchill când folosea termenul “coloana 
a cincea”? 

d) Din ce cauză Churchill nu era convins de iminenţa unui nou război? 

e) Ce răspuns a propus Churchill ca replică a anglo-americanilor la 
amenințarea sovietică? 

f) Care credeţi că a fost motivaţia rostirii acestui discurs? 

g) În ce măsură Attlee şi Bevin au fost sau nu de acord cu părerile 


exprimate de Churchill? 


2. Amenințarea sovietică 1947 
Analizaţi caricaturile de la pag. 55 şi 61. Răspundeţi la următoarele 


întrebări: 

a) Ce vrea să sugereze caricatura intitulată “Linia lui Truman”? 

b) Ce vrea să sugereze caricatura lui Low? 

c)  Descrieţi portretul aflat în partea dreaptă a caricaturii lui Low. 

d) Care dintre țările ce apar în caricatura lui Low erau deja controlate 
de comunişti la sfârşitul anului 1947? 

e) Cepunctede vedere comune sau nu există în cele două caricaturi? 


CAPITOLUL 4 


Politica externă şi colonială a guvernului 
laburist, 1948-1951 


1. Introducere 


Anul 1947 a fost un an dramatic pentru relațiile externe ale Marii Britanii. 
În acest an s-au luat hotărâri cheie — în special părăsirea Greciei, Indiei şi a 
Palestinei — prin care s-a rupt definitiv orice legătură cu trecutul şi care au 
creat premisele noii orientări a viitoarelor guverne. Politicienii aveau totuşi 
mai multe alternative. Ei se puteau ocupa de legăturile pe care Marea Britanie 
le avea deja cu țările care făceau încă parte din imperiu, puteau face eforturi 
să aibă relații mai strânse cu țările europene sau puteau contribui şi mai 
mult la strângerea relaţiilor cu Statele Unite. Bevin avea unele dubii în 
privința orientării pe care trebuia să o aibă politica externă a Marii 
Britanii. El era ferm convins că URSS reprezintă principala amenințare 
pentru Marea Britanie. Prin urmare, obiectivul său era să se asigure că 
Statele Unite nu se vor limita la Doctrina Truman şi Planul Marshall şi 
se vor angaja direct în apărarea vestului Europei. Deteriorarea situaţiei 
internaţionale era o asigurare pentru Bevin că îşi va putea atinge scopul. 


2. Amenințarea comunistă în 1948 


La începutul anului 1948 relaţiile dintre țările occidentale şi Rusia crau 
deosebit de încordate. Se ajunsese la un impas în problema Germaniei, 
iar stalinizarea estului Europei progresa cu paşi repezi. În ianuarie 1948 
Attlee, adresându-se la radio naţiunii spunea: 


Comunismul sovietic este un imperialism sub altă formă — 
ideologic, economic şi strategic — care ameninţă bunăstarea şi 
modul de viață al celorlalte națiuni din Europa. 


Bevin era şi mai convins că expansiunea sovietică reprezintă un adevărat 
pericol. “Este vorba de-acum”, spunea el “de apărarea civilizației 
occidentale”. 


Amenințarea comunistă în 1948 81 


În februarie 1948 comuniştii, sprijiniți de sovietici, au pus mâna pe 
putere în Cehoslovacia, ultimul avanpost al democrației din Europa de 
Est. Noul guvern comunist ceh a anunțat că Jan Masaryk, ministrul de 
externe cu vederi occidentale, s-a sinucis aruncându-se de la fereastra 
băii sale. (Acum se ştie cu precizie, ceea ce mulți bănuiau la vremea aceea, 
că de fapt nu s-a aruncat, ci a fost împins de poliția secretă comunistă.) 
Evenimentele din Cehoslovacia au redus la tăcere criticile la adresa 
politicii lui Bevin ce veneau din aripa stângă a eşicherului politic. 

În primăvara anului 1948 se întrevedea un atac sovietic împotriva 
Norvegiei. Nota ce urmează, adresată de Bevin în martie 1948 
secretarului de Stat american George Marshall, ne prezintă punctul de 
vedere al ministrului de externe britanic: 


1 Domnul Bevin este de părere că se impune luarea unor măsuri 
efective înainte ca Norvegia să fie ocupată, pentru încheierea... 
unui Pact de Asistenţă Mutuală între țările limitrofe bazinului 
Atlanticului, la care pot participa toate țările direct amenințate 

5 de expansiunea sovietică spre Atlantic... Inspirăm destula 
încredere pentru a consolida Occidentul împotriva expansiunii 
sovietice şi putem determina guvernul sovietic să respecte aşa 
cum trebuie Occidentul şi să înceteze orice tentativă asigurând 
în felul acesta o perioadă îndelungată de pace. Alternativa este 

10 repetarea experienţei pe care am avut-o cu Hitler. 


În cele din urmă amenințarea sovietică la adresa Norvegiei nu s-a 
materializat. Nici Statele Unite nu s-au implicat însă direct în apărarea 
Europei Occidentale. Conştientă că America este dispusă să se angajeze 
să apere Europa numai dacă țările europene demonstrează că sunt în 
stare să se apere singure, Marea Britanie (în martie 1948) a semnat 
Tratatul de la Bruxelles cu Franţa şi cu țările Beneluxului (Belgia, Olanda 
şi Luxemburg). Cele cinci țări s-au angajat să vină în ajutorul acelora 
dintre ele care sunt atacate. Curând au fost întocmite planuri comune şi 
planificate exerciții comune. Bevin spera că Tratatul de la Bruxelles va 
fi “momeala” pentru a prinde “peştele mare” — America. 

3. Podul aerian de la Berlin, 1948-1949 


În 1948 era limpede că nu există perspectiva încheierii unui acord între 
Rusia şi țările occidentale în privința Germaniei. În zona sovietică 
influența comunistă era foarte puternică în vreme ce în zonele ocupate 
de Marea Britanie şi Statele Unite, situaţia era destul de neclară. Deşi 
Germania nu-i inspira deloc încredere, Marea Britanie a acceptat în 
cele din urmă punctul de vedere al americanilor potrivit căruia Europa 
nu se va reface deplin după urmările războiului până când Germania de 
Vest nu se va reface economic. Prin urmare, puterile occidentale erau 
de părere că, decât să lase problema Germaniei in limbo! ar fi mai bine 
să îşi construiască toate planurile pornind de la premisa că separarea 
celor două Germanii este definitivă. La jumătatea lui iunie 1948 s-au 
întocmit planuri pentru înfiinţarea Republicii Federale a Germaniei de 
Vest, care includeau şi introducerea unei noi monezi. 

Acesta a fost momentul în care a intervenit şi Rusia. Sperând să facă 
presiuni asupra țărilor occidentale, să renunţe la crearea unui stat 
vest-german, ruşii (la sfârşitul lui iunie 1948) au impus o blocadă pe 
toate căile ferate şi şoselele care duceau spre Berlin, în zona de ocupație 
a celor 4 puteri occidentale şi până departe în zona de ocupaţie sovietică. 
Părea un lucru sigur că Berlinul de Vest, cu o populație de aproximativ 
2.500.000 de oameni şi hrană suficientă numai pentru 36 de zile, va fi 
obligat să se predea prin înfometare. 

Criza Berlinului nu fusese anticipată nici în Statele Unite, nici în 
Marea Britanie, dar ambele puteri au realizat imediat că ruşii nu trebuie 
lăsaţi să îşi continue drumul. Dacă Berlinul de Vest era deja pierdut, 
întreaga Germanie de Vest putea avea aceeaşi soartă. Preşedintele 
Truman, în ciuda sfatului lui Churchill, a hotărât să nu recurgă la 
amenințarea cu bomba atomică. În schimb Statele Unite au organizat 
un convoi militar care urma să forțeze intrarea în Berlin pe autostradă. 
Bevin, de teama războiului, a adoptat ideea autorităților britanice din 
Berlin şi a propus un pod aerian pentru aprovizionarea Berlinului de 
Vest. Americanii au adoptat rapid această idee, socotind că, chiar dacă 
Rusia ar putea opune rezistență unui convoi militar, ea nu ar risca să 
doboare avioane de transport. 


1 În suspensie (în original în limba latină) 

Podul aerian comun anglo-american a fost o realizare deosebită. 
Avioanele occidentale, care aterizau la intervale de trei minute, au reuşit 
să asigure aprovizionarea Berlinului de Vest timp de unsprezece luni. 
(Marea Britanie asigura o treime din zboruri, o pătrime din cantitatea 
de alimente şi cea mai mare parte din organizarea la sol.) În mai 1949 
URSS a acceptat înfrângerea şi a renunțat la blocadă. În vara aceluiaşi 
an, a luat naştere prin reunirea zonelor de ocupaţie britanică, americană 
Şi franceză, Republica Federală a Germaniei. 

Criza Berlinului a avut un rezultat important pentru Marea Britanie. 
În iulie 1948 au sosit în Marea Britanie bombardiere strategice americane 
B-29. Baza lor a fost stabilită în estul Angliei, unde se aflau la o distanță 
destul de mare față de Moscova. Contrar impresiei (lăsate intenționat), 
avioanele B-29 nu aveau la început încărcătură atomică. În 1949, însă, unele 
aveau la bord bombe atomice. Prezenţa încărcăturii nucleare americane pe 
teritoriul Marii Britanii a fost un pas important pentru ambele națiuni. 
Un Comitet al guvernului (nu parlamentul) a aprobat sosirea bombardierelor 
B-29, convins că existența bazelor militare americane în Marea Britanie 
este esențială şi va contribui la angajarea fermă a Statelor Unite în apărarea 
Europei. Problema care s-a pus în mod destul de acut în următorii trei ani 
a fost cine controlează de fapt aceste bombardiere. Marea Britanie a 
sperat (fără succes) să obțină o garanție că Statele Unite nu vor lansa un 
atac nuclear din Marea Britanie fără acordul Marii Britanii. 


4. NATO 


Criza Berlinului l-a împiedicat pe Bevin să îşi realizeze obiectivul propus 
şi anume acela de a implica Statele Unite în apărarea Europei. În vara 
anului 1948 administraţia Truman era dispusă să sprijine această idee, 
iar Congresul a fost de acord cu inițierea unor serioase negocieri în 
acest sens. Realegerea lui Truman la alegerile prezidențiale din 1948 a 
favorizat aceste negocieri. Rezultatul lor a fost — în aprilie 1949 — Tratatul 
Atlanticului de Nord. Acesta, angaja America, Marea Britanie, alte 10 
țări (Franţa, Belgia, Olanda, Luxemburg, Italia, Norvegia, Danemarca, 
Islanda, Portugalia şi Canada) să participe la apărarea oricăreia dintre 
aceste țări în cazul în care va fi atacată. Cel mai important articol al 
acestui Tratat este articolul 5: 

D 


VINO ÎN GRĂDINĂ, CLEM 
(Caricatură de Vicky desenată pentru “News Chronicle”, dar ne publicată) 


i t=. Rău cu rău — 
Ce durere de cap ji dar mai rău fără rău 
îmi dă uneori America si —Of, Doamne ! 


Caricatură de David Low, Daily Herald, 12 ianuarie 1951 

1 Părţile sunt de acord că un atac armat îndreptat împotriva uneia 
sau mai multora dintre ele în Europa sau în America de Nord 
va fi considerat un atac împotriva tuturor şi, în consecință, sunt 
de acord, ca în cazul unui astfel de atac, fiecare dintre ele, 

5 exercitându-şi dreptul individual sau colectiv la autoapărare 
recunoscut de articolul 51 al Cartei Naţiunilor Unite, să ajute 
partea sau părțile astfel atacate, luând măsurile care se impun 
individual sau împreună cu celelalte părţi, inclusiv folosirea 
forței armate, pentru restabilirea sau menținerea securităţii în 

10 zona Atlanticului de Nord. 


Unii critici ai vremii susțineau că frazeologia întortocheată a articolului 
5 dovedeşte că Tratatul este de fapt lipsit de substanță. Bineînţeles că 
modul în care era formulat acest articol lăsa, în principiu, Statelor Unite 
(şi celorlalte state semnatare) libertatea de a alege dacă să intre în război 
sau nu. În 1949 Tratatul Atlanticului de Nord era poate mai degrabă un 
vag pact de apărare mutuală decât o puternică alianță militară. Cu toate 
acestea el era extrem de important. El reprezenta prima alianță încheiată 
vreodată de Statele Unite pe timp de pace şi punea Europa de Vest la 
adăpostul ajutorului militar american promis. În ianuarie 1950 
Organizaţia Tratatului Atlanticului de Nord (NATO) lua ființă în mod 
oficial cu o structură de conducere permanentă. Hotărârile privind 
strategia militară urmau să fie luate în mod colectiv. Fiecare stat membru 
urma să îşi delege un corp de armată pentru a fi la dispoziția NATO. 
După 1949 forţe ale Marii Britanii au fost la dispoziția NATO, iar 
orientarea politicii externe britanice a ţinut seama cu mare atenţie de 
punctele de vedere ale partenerilor din NATO, în special de cele ale 
Americii, care era de departe membrul cel mai puternic al organizaţiei. 


5. Amenințarea comunistă, 1949-1950 


Ținând seama de neta superioritate numerică a forțelor militare sovietice 
din Europa (unde 175 divizii sovietice aveau de înfruntat 14 divizii 
occidentale), guvernul lui Attlee a considerat că nu are altă soluţie decât 
să menţină fondurile alocate apărării. A continuat activitatea pentru 
producerea bombei atomice, fără ştirea opiniei publice, a Parlamentului 

şi chiar a Cabinetului. Forţele convenţionale ale Marii Britanii 
constituiau principalul subiect de discuţie, în special menţinerea 
serviciului militar obligatoriu. The National Service Bill (Legea 
serviciului militar) adoptată în martie 1947 care prevedea un serviciu 
militar de 18 luni a provocat numeroase vociferări din partea laburiştilor 
în timpul guvernării Attlee. Guvernul a socotit de cuviință să reducă 
termenul concentrării la 12 luni, dar nemulțumirea şefilor Statului Major 
al Armatei a făcut ca prevederea iniţială a legii să fie menţinută, iar 
legea a intrat în vigoare în 1949. 

În 1949 amenințarea comunistă a luat brusc proporții. Până în 1949 
puterile occidentale — sau mai bine spus Statele Unite — au avut forța să 
neutralizeze superioritatea forțelor armate sovietice pentru simplul motiv 
că aveau bomba atomică. În august 1949, însă, ruşii şi-au testat propria 
bombă atomică. Acest lucru fusese anticipat, dar rapiditatea cu care 
s-au desfăşurat lucrurile a depăşit aşteptările Vestului. 

Pentru a înrăutăți şi mai mult lucrurile, în septembrie 1949 forțele 
comuniste chineze, conduse de Mao Ţze-dun, au venit la putere după 
înfrângerea naționaliștilor chinezi. Liderul naţionalist Chian Kai-şi s-a 
retras în insula Taiwan. Marea Britanie şi Statele Unite aveau păreri 
împărţite în privința noii Chine. Statele Unite au refuzat să recunoască 
dreptul de a fi reprezentat la Naţiunile Unite. Bevin însă, care era 
preocupat de soarta coloniei britanice Hong Kong şi de interesele 
economice ale Marii Britanii în China, s-a grăbit să stabilească legături 
cu China. (El era convins, de asemenea, că aceasta este cea mai potrivită 
modalitate de a reduce influenţa sovietică în China.) De aceea, în ianuarie 
1950, Marea Britanie a recunoscut Republica Populară Chineză spre 
nemulțumirea americanilor care au considerat că Marea Britanie se îndreaptă 
“încetul cu încetul” spre comunism. Pentru a da satisfacţie Statelor Unite, 
Marea Britanie a acceptat ca regimul naţionalist chinez din Taiwan să 
ocupe locul Chinei în Consiliul de Securitate al Naţiunilor Unite. 

Un lucru era sigur, însă, şi anume acela că în 1950 cea mai mare țară 
din lume (URSS) şi cea mai populată ţară din lume (China) erau 
amândouă comuniste. Americanii, în marea lor majoritate, erau convinşi 
că cele două puteri comuniste vor colabora în încercarea de a determina 
victoria revoluţiei comuniste pe plan mondial. Ei nu au luat însă în 
calcul faptul că URSS şi China aveau propriile lor neînțelegeri destul 

de grave, de care Vestul, cu timpul, va putea profita. Cu toate acestea, 
în 1950 ideea de monolit comunist era uşor de acceptat, mai ales că 
Rusia şi China au semnat acum un tratat de prietenie. Evoluţia 
evenimentelor din Coreea avea însă să confirme amenințarea comunistă. 


6. Coreea 


În 1945 Coreea, condusă de Japonia în cea mai mare parte a secolului 
XX, a fost împărțită în două zone: zona aflată la nordul paralelei 38 
urma să fie controlată de ruşi, iar zona de la sud urma să fie sub control 
american. Această împărțire nu urma să aibă un caracter permanent, 
dar curând s-a ajuns la convingerea că nu este posibil să se ajungă la o 
înțelegere în privinţa destinului Coreii. După 1947 cele două zone ale 
Coreii au avut administrații civile separate, fiecare susținând că este 
unicul guvern legal al întregii ţări. În 1949 trupele sovietice şi americane 
s-au retras din nordul şi respectiv din sudul Coreii, dar ruşii au rămas 
mult timp consilierii armatei coreene. 

În iunie 1950 Coreea de Nord a atacat Coreea de Sud, luându-i prin 
surprindere atât pe coreeni cât şi pe americani. Americanii erau convinşi 
că această agresiune face parte dintr-un vast plan sovietic pentru 
promovarea cauzei comunismului. Foreign Office-ul nu se îndoia de 
implicarea ruşilor, chiar dacă instigarea lor nu era singura cauză a 
atacului Coreii de Nord. Politicienii britanici s-au temut că Stalin a 
plănuit invazia cu scopul de a atrage atenția americanilor spre Asia, 
pentru ca el să poată face în continuare presiuni asupra vestului Europei. 

La început se părea că datorită forțelor sale armate mai numeroase 
şi mai bine echipate, Coreea de Nord va obţine o victorie totală. Deşi 
istoricii încă discută în privința măsurii în care URSS a fost cel care a 
iniţiat acest atac, fără nici o îndoială că victoria Coreii de Nord va 
reprezenta o foarte importantă victorie morală a comunismului şi URSS. 
Prin urmare, preşedintele Truman era hotărât să sprijine Coreea de Sud. 

Guvernul lui Attlee a fost de acord şi el cu luarea unor măsuri ferme. 
Consiliul de Securitate al Naţiunilor Unite s-a întrunit în sesiunc 
extraordinară. Printr-o coincidență fericită Rusia tocmai boicota 
Naţiunile Unite protestând în cadrul Consiliului de Securitate pentru 
refuzul de a se acorda locul Chinei Naţionaliste, Chinei Roşii. Truman 

a putut astfel obține sprijinul unanim pentru o rezoluţie în care toți 
membrii ONU erau chemaţi să participe la constrângerea Coreii de Nord 
să îşi retragă forțele. Prin urmare misiunea armată trimisă în Coreea, 
deşi era în mare măsură formată din americani, lupta sub drapelul 
Naţiunilor Unite. Guvernul britanic, în calitatea sa de aliat loial al Statelor 
Unite şi de membru conştiincios al Naţiunilor Unite, a accelerat 
reînarmarea, a mărit durata serviciului militar la doi ani şi a trimis trupe 
britanice în Coreea. Deşi contribuția militară a Marii Britanii a fost 
modestă în comparaţie cu cea a Statelor Unite, ea a furnizat totuşi un 
substanțial suport aerian şi naval. 

Forţele Naţiunilor Unite conduse de generalul american, Douglas 
MacArthur, s-au bucurat inițial de mult succes. Ele i-au forțat pe 
nord-coreeni să se retragă, iar la sfârşitul lui septembrie au atins paralela 
38 şi erau gata să invadeze Coreea de Nord. Nici Statele Unite, nici 
Marea Britanie nu erau pregătite în acel moment să asiste la refacerea 
statu quo-ului. Ambele țări erau convinse că pentru agresiunea ei, Coreea 
de Nord trebuie să fie pedepsită. Cu toate că Marea Britanie (în mai 
mare măsură decât Statele Unite) era preocupată de perspectiva unei 
intervenţii a Chinei, acum se ivise o ocazie extraordinară pentru a mai 
tempera avântul comunismului. La începutul lui octombrie forțele 
Naţiunilor Unite au trecut paralela 38. 

În noiembrie 1950, trupele Naţiunilor Unite ocupaseră deja două 
treimi din Coreea de Nord şi ajunseseră la râul Yalu, care reprezenta 
frontiera dintre Coreea de Nord şi China. Marea Britanie a continuat să 
susţină că riscul unor ostilități din partea Chinei ar fi mai mic dacă 
aceasta ar fi admisă în ONU. Aceste avertismente nu au fost luate în 
seamă de americani care le-au ignorat şi pe cele ale liderului indian 
Nehru care susținea că se înregistrează semnale privind pregătirile făcute 
de China să intervină. Intervenţia Chinei s-a declanşat la sfârşitul lui 
noiembrie 1950. Forţele ONU, luate prin surprindere au bătut în retragere 
iar trupele Chinei au pătruns până departe în Coreea de Sud, amenințând 
să alunge forțele ONU din ţară. 

La 30 noiembrie Truman, a dat de înţeles, neintenționat, în cadrul 
unei Conferinţe de presă că Statele Unite analizează perspectiva folosirii 
armelor nucleare împotriva Chinei. Această perspectivă a înspăimântat 
atât de mult Marea Britanie încât Attlee a luat avionul spre America 

pentru a îl întâlni pe Truman. Truman i-a dat toate asigurările lui Attlee 
că Statele Unite nu intenţionează să folosească bomba atomică. Attlee 
uşurat l-a încurajat pe Truman să limiteze acest război la peninsula 
Coreea temându-se de intenția americanilor de a bombarda China. 

La începutul anului 1951 trupele ONU s-au refăcut şi i-au respins 
din nou pe comuniști până la paralela 38. În loc să forțeze înaintarea 
spre nord, trupele ONU au ocupat poziții de apărare în zona paralelei 
38, iar situaţia militară a ajuns într-un impas. De aceea, Truman, nu a 
mai stat pe gânduri dacă să accepte o înfrângere umilitoare ale cărei 
consecințe pe plan mondial puteau fi dezastruoase, sau să îşi implice 
oamenii şi resursele militare într-o acţiune nelimitată, de apărare a Coreii. 
El se confrunta, însă, cu alte probleme. Generalul MacArthur, care a 
încurajat un război total împotriva Chinei, şi-a exprimat în mod public 
dezacordul față de strategia defensivă adoptată de Truman în privința 
trupelor ONU. În aprilie 1951 Truman, hotărât să nu îşi asume riscul 
unui conflict general din pricina unui soldat insubordonat, l-a schimbat 
pe MacArthur din funcţie. Au fost iniţiate negocieri de pace care nu 
s-au soldat însă cu un rezultat pozitiv, iar războiul din Coreea a continuat 
până în 1953. Coreea nu mai constituia însă, centrul atenției pentru opinia 
publică internațională sau scânteia care putea declanşa al treilea război 
mondial. În 1951 era limpede că Coreea de Sud fusese salvată. 

Marea Britanie trimisese, după America, cele mai numeroase trupe 
în Coreea. Pierderile britanicilor (4.000 răniți, 700 morţi) au fost mici 
în comparaţie cu cele ale Statelor Unite (105.000 răniţi, 33.000 morţi). 
Trupele britanice şi-au făcut însă datoria şi fără participarea Marii 
Britanii în Coreea ar fi fost greu să se afirme că multilateralele 
contingente trimise în sprijinul Coreii de Sud au fost într-adevăr o forță 
a Naţiunilor Unite şi nu trupe americane. 

Statele Unite şi Marea Britanie au adoptat o poziție fermă şi au 
demonstrat că agresiunea nu rămâne nepedepsită. Din punctul de vedere 
al Marii Britanii, războiul din Coreea a avut unele rezultate pozitive. El 
a contribuit foarte mult la întărirea NATO. După 1950 Statele Unite 
Şi-au sporit atât forţele convenţionale, cât şi arsenalul nuclear şi s-au 
angajat deplin în apărarea Europei. Războiul din Coreea a contribuit, 
de asemenea, la întărirea relaţiilor dintre Marea Britanie şi Statele Unite. 
Războiul a afectat însă destul de serios situaţia economică a Marii Britanii. 

7. Problemele economice ale Marii Britanii 


Împrumutul american din 1945 şi planul Marshall (de ajutorare) după 
1948 au contribuit la refacerea economiei Marii Britanii. În 1948 
comerțul Marii Britanii îşi revenise datorită unei revigorări a exportului. 
Lira sterlină continua să fie totuşi devalorizată față de dolarul american, 
iar Marea Britanie avea în continuare rezerve mici de dolari şi aur. În 
septembrie 1949 guvernul, după puternice presiuni făcute asupra 
schimbărilor cu monedă străină, au devalorizat lira sterlină de la valoarea 
de 4.03 dolari americani la cea de 2.80 dolari americani. Această hotărâre 
luată fără consultarea, în prealabil a țărilor europene şi din Commonwealth, 
a fost o lovitură pentru prestigiul Marii Britanii. Cu toate acestea, 
devalorizarea a dat lirei sterline o valoare mai reală în comparaţie cu 
dolarul şi a întărit poziţia competitivă a Marii Britanii în străinătate. 

Războiul din Coreea a dat o lovitură serioasă refacerii economice a 
Marii Britanii. Guvernul lui Attlee, temându-se de agresiunea sovietică 
în Europa, şi presat de Statele Unite, a considerat că nu are altă soluţie 
decât să mărească fondurile alocate apărării. În perioada iunic 1950 şi 
ianuarie 1951 bugetul destinat apărării aproape că s-a dublat. 
Reînarmarea a determinat o stopare a exporturilor şi o nouă criză a 
balanței de plăţi, dat fiind că furnizorii armatei îi concurau pe 
producătorii de bunuri de larg consum în privința mâinii de lucru 
calificate, a utilajelor industriale şi a materiilor prime. În plus, guvernul 
a fost silit să mărească impozitele. Hotărârea de a permite pacienţilor 
ce beneficiază de serviciile Serviciului Naţional de Asistenţă Medicală 
(National Health Service) să plătească numai jumătate din prețul 
ochelarilor şi al protezelor dentare, a determinat demisia din Cabinet a 
ministrului muncii, Aneurin Bevan, care s-a plâns că Marea Britanie se 
complace “să fie a cincea roată la căruța diplomaţiei americanc”. 

Unii istorici sunt de părere că în 1950 Marea Britanie era în pragul 
unui miracol economic, care i-ar fi permis să îşi redobândească piețele 
de desfacere dat fiind că Germania şi Japonia nu îi puteau face 
concurență. Aceasta este doar o presupunere. Un lucru este însă cert, 
totuşi, şi anume accla că în 1951, Marea Britanie cheltuia pentru apărare 
din venitul său naţional un procent mai mare decât oricare din aliaţii săi 
NATO din Europa. Nu există nici un dubiu în privinţa faptului că unul 
dintre rezultatele războiului din Coreea pentru Marea Britanie a fost 

vulnerabilitatea tot mai accentuată a pieţelor sale de desfacere. În timp 
ce Marea Britanie fabrica tancuri şi avioane, Germania şi Japonia puneau 
la punct mecanismul ce avea să le ajute să ajungă la performanţele 
economice de mai târziu. 


8. Integrarea europeană 


După 1945 unii politicieni credeau că este nevoie de o mai strânsă 
cooperare vest-europeană. Motivul era simplu. Un efort comun ar fi 
putut contribui la refacerea Europei de Vest după ravagiile celui de-al 
doilea război mondial, ar fi putut preîntâmpina ameninţarea pe care o 
reprezenta Rusia şi ar fi putut preveni pe viitor eventualitatea unui război 
între țările vest-europene. În septembrie 1946 Winston Churchill a vorbit 
la Ziirich despre necesitatea creării unei entități numite “Statele Unite 
ale Europei” şi a recomandat crearea de urgență a unui Consiliu al 
Europei. Churchill, trebuie să spunem acest lucru, socotea Marea Britanie 
mai degrabă un garant decât un membru fondator al unui astfel de 
Consiliu. Astfel în ianuarie 1947 la Londra a luat ființă un Comitet al 
Europei Unite, avându-l ca preşedinte pe Churchill. Scopul acestui 
organism era crearea unei “Europe unificate”. 

Părerile despre cum ar trebui să fie o “Europă unificată” erau împărțite. 
Unii susțineau că statele Europei trebuie să îşi păstreze identitatea separată, 
dar să fie de acord să coopereze în problemele comerciale şi în cele legate 
de apărare, prin tratate şi acorduri mutuale. Unii susțineau ideea unei politici 
economice şi de apărare comune şi erau dispuşi să accepte existența unor 
autorități supranaţionale care să stabilească şi să aplice această politică. 
Foarte puţini se gândeau la un guvern de largă reprezentare europeană 
care să fie răspunzător în fața unui parlament european suveran. 

Guvernul lui Attlee, deşi nu era prea încântat de ideea unităţii 
europene, nici nu se împotrivea categoric existenţei unui bloc 
vest-european, condus de Marea Britanie. Bevin s-a străduit să 
stabilească relații mai strânse cu țările europene, în special cu Franța. 
Deşi instabilitatea politică a Franței crea dificultăți încheierii unui acord, 
totuşi, în martie 1947 Marea Britanie şi Franța au semnat o alianță 
defensivă — Tratatul de la Dunkirk. Tratatul era important nu pentru 
prevederile lui (care impuneau cooperarea în cazul unui viitor atac 

german!), ci pentru bunăvoința Marii Britanii de a se implica într-un 
angajament oficial cu o altă ţară europeană. 

În ianuarie 1948 Bevin a mers mai departe şi a propus ideea unei 
“Uniuni Occidentale” care să creeze o legătură între țările europene în 
plan cultural, economic şi al apărării. Speranţele lui, destul de vagi, în 
privinţa unei colaborări vest-europene, bazată pe cooperare 
interguvernamentală, au fost greu de transpus în practică. Organizaţia 
pentru Cooperare Economică în Europa (OCEE), înființată în aprilie 
1948 pentru a răspunde de aplicarea Planului Marshall, a reprezentat 
un pas important pe calea cooperării economice în Europa. 

Pentru guvernul Attlee erau însă mult mai importante legăturile cu 
Commonwealth-ul şi cu Statele Unite decât cele cu Europa, bulversată 
de război. La sfârşitul anilor '40 imperiul/Commonwealth era destinația 
a 50 la sută din produsele de export ale Marii Britanii, în timp ce în 
Europa de Vest ajungeau numai o pătrime din aceste produse. Mai mult, 
foarte puţini dintre parlamentarii laburişti erau de acord cu ideea intrării 
Marii Britanii într-o aşa-numită federaţie europeană cu prețul propriei 
suveranități. Scepticismul lor, în privinţa unui federalism european, a 
fost poate cel mai bine redat de Bevin: “dacă deschizi cutia Pandorei nu 
poți şti niciodată ce cai troieni vor ieşi din ea”. 

Bevin şi-a pierdut curând entuziasmul pentru “Uniunea Occidentală”. 
În mai 1948 Congresul de la Haga, prezidat de Churchill, a fost boicotat 
de guvernul laburist (în parte şi pentru că era prezidat de Churchill). 
Acest congres susținea crearea unui parlament european în care să fie 
reprezentate, prin parlamentari, toate statele membre. Churchill şi 
conservatorii au lăsat impresia (total falsă) că ei susțin ideea Europei 
unite, în timp ce Partidul Laburist nu. 

Deşi guvernul Attlee s-a opus creării unui Parlament european, în 
mai 1949 a fost creat un Consiliu al Europei alcătuit dintr-un Consiliu 
ministerial şi o “Adunare Consultativă”, formate din delegaţi ai parlamen- 
telor statelor membre. Aceste organisme urmau să se întrunească regulat 
pentru a discuta probleme de interes comun, dar Marea Britanie s-a străduit 
să facă în aşa fel încât nici unul dintre aceste organisme să nu depăşească 
faza simplelor recomandări. De aceea, Consiliul Europei era un simplu 
“club de discuţii”, iar din punctul de vedere al laburiştilor, total inofensiv. 

Crearea NATO reprezenta cel puțin la suprafață, un pas spre 
integrarea europeană în problemele de apărare. Bevin considera însă 


“Marea Britanie nu este doar o mică 

insulă aglomerată de lângă coasta de vest 

a Europei continentale” 

— Din declaraţia Partidului Laburist 


“HĂRȚI ŞI OAMENI” 


“Hărţi şi Oameni”, o caricatură de Vicky, 19 iunie 1950 

NATO mai degrabă o modalitate de a strânge relațiile Europei cu 
America decât un mijloc de a întări cooperarea europeană. Iată de ce, 
crearea NATO este o dovadă a faptului că Marea Britanie considera 
relațiile cu Statele Unite mult mai importante decât relațiile cu Europa. 

Când în primăvara anului 1949 francezii au lansat ideea unei uniuni 
economice anglo-franceze, ministrul francez al planificării Jean Monnet a 
fost refuzat categoric de autorităţile britanice. Respins de Marea Britanie, 
Monnet, pentru care Europa unită subordona totul, inclusiv suveranitatea 
națională, şi-a îndreptat atenţia spre noul stat vest-german. În mai 1950 
ministrul francez de externe, Robert Schuman, a lansat noul plan al lui 
Monnet pentru înființarea unei Comunităţi Europene a Cărbunelui şi 
Oţelului (ECSC) care să se bazeze în principal pe Franța şi Germania. 
Deşi atât Monnet cât şi Schuman erau convinşi de importanţa unei 
federalizări a Europei, ei au realizat că aceasta va fi o modalitate de in- 
cludere a Germaniei, o potenţială putere, într-o structură supranațională. 

Temându-se de reacţia britanicilor, Schuman a făcut această 
propunere mai întâi lui Acheson, noul secretar de stat american, şi lui 
Adenauer, cancelarul vest-german. Abia mai târziu, în mai, Marea 
Britanie a fost întrebată în mod oficial dacă doreşte să se alăture Franţei 
şi Germaniei pentru crearea ECSC-ului. Modul în care a fost conceput 
acest plan nu viza în mod obligatoriu sprijinul Marii Britanii. Bevin, 
crezând că este victima unui complot diplomatic, s-a simţit jignit şi a 
protestat vehement împotriva excluderii Marii Britanii de la discuţiile 
preliminare. Tratativele dintre Monnet şi unii funcționari superiori ai 
Marii Britanii nu au condus la nici un rezultat, ele au demonstrat doar 
cât de diferite sunt opiniile celor două părți. Principalul subiect al 
discordiei era suveranitatea națională. Francezii erau dispuşi să îşi 
sacrifice în parte suveranitatea naţională, englezii nu. Ei erau preocupaţi 
totodată de faptul că un rezervor european de cărbune şi oţel reprezintă 
o ameninţare pentru industria carboniferă britanică, de curând 
naționalizată şi pentru industria metalurgică ce urmează să fie şi ea cât 
de curând naţionalizată. De aceea, Attlee, a declarat în fața Camerei 
Comunelor că acest plan necesită un studiu mai amănunțit. 

Franţa, conştientă de faptul că Marea Britanie trage de timp, a luat 
inițiativa şi a invitat, la 1 iunie, Marea Britanie, Italia şi țările Beneluxului 
să se alăture negocierilor din ECSC. Toate țările urmau să îşi comunice 

participarea până a doua zi la ora 8 seara, şi să accepte dinainte principiul 
unei autorități supranaționale. Această invitaţie — ultimatum — i-a găsit 
pe membrii guvernului plecaţi, iar problema s-a considerat că nu este 
îndeajuns de importantă pentru rechemarea acestora. Attlee şi Cripps 
erau în vacanță (ca o cumplită ironie, chiar în Franţa), iar Bevin era 
bolnav; hotărârea definitivă a fost luată deci de o “rămăşiţă” a 
Cabinetului la 2 iunie 1950. Herbert Morrison, vice prim ministru, a 
spus că minerii din Durhom nu vor accepta acest plan şi a refuzat 
invitația. Această hotărâre, aprobată de Attlee şi Bevin, care nu aveau 
chef să primească ordine din partea Franţei, coincidea cu atitudinea 
oficială adoptată până în 1947. Prin urmare, Marea Britanie nu a 
participat la negocieri care au început la 3 iunie, la Paris şi care au 
condus, în cele din urmă, la formarea ESCS în aprilie 1951, având ca 
membri fondatori Germania, Italia, Belgia, Luxemburg şi Olanda. 

Un înalt funcţionar britanic, Edwin Plowden, care a participat la redac- 
tarea răspunsului Marii Britanii la propunerea Franţei, spunea mai târziu: 


1 Acţionam în folosul Marii Britanii şi ne gândeam ce înseamnă 
pentru ea să aibă de ales între Statele Unite şi Europa 
Occidentală şi Rusia şi aşa mai departe; acționam în interesul 
ei de mare putere independentă... Nu cred... că noi credeam de 

5 fapt în visul pe care el [Monnet] îl avea de a forma un nucleu 
în jurul căruia să se poată construi o nouă Europă. La urma 
urmelor, timp de atâtea sute de ani Marea Britanie a stat departe 
de Europa. Şi deodată cineva îi cere să schimbe această stare 
de fapt, să renunţe la rolul pe care îl are pe plan extern, pe plan 

10 mondial, pentru a se alătura unei Europe înfrânte, pretinzându-i 
să aibă o atitudine pe care sunt sigur că eu nu am avut-o şi mă 
îndoiesc că vreunul din cetăţenii Regatului Unit a avut-o 
vreodată. Unii poate cred că au avut-o, dar eu nu cred că e aşa. 


Considerente asemănătoare au dictat, în octombrie 1950, reacţia iniţială 
pripită a Marii Britanii față de planul Pleven. Acesta urmărea înființarea 
unei armate europene multinaționale care să răspundă în faţa unui 
Parlament european şi în faţa unui minister european al apărării. Acest 
plan era o extindere a principiilor supranaţionaliste ale lui Monnet din 

domeniul economic în cel al apărării. El reprezenta în acelaşi timp o 
modalitate de a răspunde la solicitarea americanilor privind reînarmarea 
Germaniei şi o cale de a alunga temerile (în special pe cele ale 
francezilor) pe care le presupunea un asemenea proces atât de curând 
după al doilea război mondial. 

La început Attlee a respins planul Pleven ca fiind “impracticabil şi 
eronat”. Totuşi, în toamna anului 1951 atitudinea guvernului laburist 
s-a schimbat datorită faptului că americanii au sprijinit acest plan şi 
pentru că aceasta părea cea mai bună modalitate de a astupa gura 
oponenților laburişti mai neînsemnați în privința reînarmării Germaniei. 
Chiar şi aşa stând lucrurile, guvernul lui Attlee a afirmat categoric că 
Marea Britanie doreşte să fie mai degrabă “asociată” decât implicată 
deplin în aplicarea acestor planuri. 

Unii istorici au apreciat că acordând prioritate suveranității naționale 
şi intereselor Marii Britanii din străinătate, guvernul lui Attlee a pierdut 
trenul european. Acheson, secretarul de stat american, a considerat că 
refuzul Marii Britanii de a se alătura ECSC este ““cea mai mare greşeală 
din perioada postbelică”. În 1951 Marea Britanie nu mai participa la 
procesul de integrare europeană, şi cu atât mai puţin îl conducea. 

Alţi istorici sunt însă mai indulgenți cu guvernul laburist. Ei 
evidenţiază faptul că până în 1948 Marea Britanie era cel puțin la fel de 
deschisă spre Europa ca şi Franța. Bevin, de exemplu, a încurajat foarte 
mult punerea la punct a unei infrastructuri militare europene comune. 
Mai mult, în 1950 hotărârea Marii Britanii de a limita integrarea 
economică europeană era deplin justificată pentru că această integrare 
părea incompatibilă cu relațiile comerciale speciale pe care Marea 
Britanie le avea cu Imperiul/Commonwealth. Acesta din urmă îi furniza 
materiile prime pe care Europa nu i le-ar fi putut furniza. Puţini erau în 
1950 cei care au realizat puternicul avânt al relaţiilor comerciale dintre 
națiunile industrializate din vestul Europei sau limitarea piețelor de 
desfacere tradiționale ale Marii Britanii. Pentru a fi corecţi față de Attlee 
ar trebui, de asemenea, să subliniem faptul că această rezervă, dacă nu 
chiar “ostilitate”, față de “europenism” nu era specifică doar guvernului 
laburist. În vreme ce Churchill vehicula destul de vag ideea unităţii 
europene, conservatorii, în marea lor majoritate (precum şi întreaga 
opinie publică) au rămas destul de indiferenți. Ne îndoim că orice alt 

guvern ar fi putut acționa sau ar fi acţionat altfel la vremea aceea în 
privința unor relații mai strânse cu Europa. 


9. Evoluţia Commonwealth-ului 


Retragerea din Palestina şi acordarea independenței Indiei, Pakistanului, 
Ceylon-ului şi Birmaniei în 1947-1948, nu au fost considerate de 
guvernul laburist drept debutul unui proces general de decolonizare. 
Puţine au fost cazurile în care Marea Britanie s-a confruntat cu intense 
presiuni interne ca în cazul celor care au condus la retragerea din 
Palestina şi din subcontinentul indian. Guvernul lui Attlee era foarte 
conştient de faptul că prosperitatea Marii Britanii şi menţinerea statutului 
ei de mare putere depindeau foarte mult de Imperiu/Commonwealth. 
Mulţi politicieni sperau că Imperiul/Commonwealth-ul va deveni o a 
treia forță, care să echilibreze puterea UR SS şi a statelor. Ei realizau, de 
asemenea, faptul că abandonarea de către Marea Britanie a unor teritorii 
pe care acum le stăpâneşte va determina crearea unui vid de putere de 
care URSS ar putea profita. 

Dintre toate statele şi teritoriile care alcătuiau Imperiul/ 
Commonwealth-ul, dominioanele cu guvernare proprie Canada, 
Australia, Noua Zeelandă şi Africa de Sud, erau socotite de Marea 
Britanie prieteni demni de încredere, legaţi de Marea Britanie nu numai 
prin interese şi tradiţii politice comune, ci şi prin adânci legături de 
rudenie. Înainte de 1939 dominioanele erau dispuse să fie conduse de 
Marea Britanie în relațiile internaţionale şi au intrat în război în 1939 
de partea Marii Britanii. 

Imediat după război speranțele că parteneriatul dintre Marea Britanie 
şi dominioane se poate transforma într-o grupare mai apropiată cu o 
politică externă comună, incluzând şi o apărare comună, s-au spulberat. 
De fapt, devenea tot mai limpede faptul că dominioanele (numite acum 
țările din Commonwealth) aveau propriile interese şi erau pregătite să 
îşi afirme propria identitate. În plus, dominioanele (asemenea Marii 
Britanii) doreau tot mai mult ca SUA să fie garantul securității lor. 

Deşi vechile relații dintre Marea Britanie şi dominioanele “albe” 
erau în schimbare, guvernul laburist continua să spere în crearea (din 
teritoriile fostelor colonii) unui “Nou” Commonwealth — o asociaţie 

internațională a unor state libere şi independente — care să nu țină seama 
de rasă, culoarea pielii şi religie. Commonwealth-ul cra considerat un 
experiment unic fără precedent în istorie şi foarte promițător pentru 
viitor. Era uşor de bănuit că el va fi, de fapt, un instrument al influenţei 
britanice şi că noile dominioane vor redeveni ceea ce au fost. 

Vechile legături de rudenie, bazate pe o origine şi o cultură comune, 
care cimentaseră până acum relaţiile Marii Britanii cu dominioanele ei, 
au fost contestate de noii membrii asiatici ai Commonwealth-ului. India, 
Pakistanul şi Ceylonul nu împărtăşeau entuziasmul dominioanelor albe 
față de pretenţiile de mare putere ale Marii Britanii, şi cu atât mai puțin 
erau de acord cu regimul colonial britanic. Noul Commonwealth avea 
de aceea mult mai puţin aspectul unui club. Noul Commonwealth nu se 
bucura de acceptul unora dintre țările membre ale fostului Common- 
wealth, în special al Africii de Sud. Guvernul naţionalist, care a venit la 
putere în 1948 cu sprijinul preponderent al burilor, era adeptul unei politici 
de apartheid. Datorită importanţei economice şi strategice a Africii de Sud 
(ea reprezenta principala sursă de uraniu şi aur), guvernul Attlee şi-a atenuat 
critica la adresa politicii naționaliste. Chiar şi-aşa politica de apartheid a 
Africii de Sud a rămas un impediment pentru Marea Britanie şi în egală 
măsură pentru ideile ce stăteau la baza Noului Commonwealth. 

În 1948-1949 exista pericolul ca Noul Commonwealth să se năruie. 
Înainte de 1948, țărilor dominioane li s-a cerut să recunoască Coroana 
Marii Britanii ca şef al propriilor state. În 1947 şi 1948 Marea Britanie 
nu a făcut nici un efort pentru a-şi mai îndulci stăpânirea şi pentru a 
permite în acest fel, fie Islandei, fie Birmaniei să devină republici şi să 
rămână în Commonwealth. Hotărârea Indiei de a deveni republică în 
1948-1949, a reprezentat totuşi sursa unei preocupări majore. India, un 
partener comercial potenţial de mare amploare şi un posibil important 
aliat pe un continent în care influența comunistă avansa rapid, era mult 
mai importantă decât Islanda sau Birmania. În cele din urmă s-a ajuns 
la un compromis prin care republica India va rămâne în Commonwealth, 
acceptându-l pe monarhul britanic, mai degrabă, drept “conducător al 
Commonwealth-ului” decât şef al statului indian. Această formulă a 
fost acceptată în aprilie 1949 de Conferinţa prim miniştrilor țărilor 
membre ale Commonwealth-ului. 

10. Zona lirei sterline 


Înainte de 1945 puterea economică a Marii Britanii reprezentase o 
importantă temelie pentru Imperiu/Commonwealth. Al doilea război 
mondial, însă, a contribuit la diminuarea puterii Marii Britanii ca națiune 
comercială, iar în 1945 capitalul ei scăzuse simțitor. Iată de ce unele 
țări care făceau parte din sistemul imperial al Marii Britanii şi care 
aveau toată libertatea în acest sens s-au reorientat spre un parteneriat 
economic cu Statele Unite. Pe de altă parte celelalte țări, strict dependente 
de Marea Britanie, se puteau revolta împotriva unui sistem colonial 
care le oferă prea puţine avantaje economice. 

În mod foarte bizar, totuşi, declinul economic postbelic al Marii 
Britanii a contribuit la întărirea solidarităţii țărilor membre ale 
Commonwealth-ului în domeniul comercial şi financiar. Mai toate 
dominioanele (şi multe dintre țările independente cum ar fi Irakul) 
foloseau lira sterlină britanică ca bază pentru schimbul lor monetar şi 
îşi depozitau toate beneficiile obţinute în străinătate la Londra. 
Amenințarea devalorizării lirei sterline din 1947 îi amenința pe toţi cu 
falimentul. Marea Britanie rămânea, totuşi, principala piaţă de desfacere 
pentru cei mai mulți membri ai zonei lirei sterline, iar perspectiva găsirii 
unor alte pieţe de desfacere pentru produsele lor esenţiale era destul de 
modestă. Se pare însă că ei nu aveau o altă soluţie decât să se lase în 
voia soartei alături de Marea Britanie. Diferite măsuri, luate de comun 
acord în 1947, i-au legat şi mai strâns decât înainte de 1939 pe membri 
independenți ai zonei lirei sterline de o politcă comercială comună, le-au 
limitat drepturile asupra propriilor lor credite şi i-au obligat să 
contracteze cele mai multe importuri în Marea Britanie. De aceea, zona 
lirei sterline, a devenit un bloc economic mult mai puternic decât fusese 
imperiul vreodată. Cu un procent de 25 la sută din populaţia lumii şi 25 
la sută din comerțul mondial, zona lirei sterline îşi depăşea principalul 
rival, zona dolarului. Principalul obiectiv al politicii britanice era acum 
perpetuarea acestui bloc comun comercial şi valutar. 


11. Dezvoltarea coloniilor 


În 1945 Marea Britanie avea încă în stăpânire o mulţime de teritorii, în 
special în Africa. Înainte de 1939 nici una dintre colonii nu întreprinsese 

mai nimic pentru a încuraja independența politică. Se acceptase în general 
ideea că stăpânirea britanică va continua la nesfârşit. Nu se luaseră nici un 
fel de măsuri, nici pentru promovarea unei reforme economice sau sociale. 
Puţine dintre colonii ajunseseră la o oarecare prosperitate economică. 

Ani de-a rândul politicienii laburişti au vorbit în termeni destul de 
vagi despre “dezvoltarea” coloniilor care s-ar face în cazul în care un 
guvern laburist ar veni vreodată la putere. Cei mai mulți însă nu aveau 
habar despre ce fel de dezvoltare ar fi vorba sau despre cum ar trebui ea 
să se petreacă. Totuşi, Arthur Creech-Jones, ministrul Coloniilor din 
guvernul lui Attlee, s-a hotărât să ajute coloniile britanice. El considera 
că Marea Britanie trebuie să se manifeste ca un administrator binevoitor 
față de popoarele coloniale, asigurându-se că nici coloniştii albi, nici 
capitaliştii britanici nu comit abuzuri şi nu îi exploatează. El era de 
părere că dezvoltarea economică şi socială a coloniilor este o condiție 
esenţială pentru a se putea ajunge la autoguvernare. În 1945 a fost adoptat 
Colonial Development and Welfare Act (legea privind dezvoltarea şi 
bunăstarea coloniilor) prin care se aloca suma de 120 milioane lire 
sterline pe o durată de 10 ani pentru a ajuta dezvoltarea coloniilor. În 
1948 s-a votat legea de înființare a Colonial Development Corporation 
(Corporaţia pentru dezvoltarea coloniilor) şi a Overseas Food 
Corporation (Corporaţia alimentară de peste mări) menite să contribuie 
la creşterea nivelului de trai în colonii. 

La sfârşitul anilor '40 guvernul laburist a afirmat că vechiul tip de 
imperialism capitalist a fost abolit. Adevărul nu era însă tocmai acesta. 
Departe de a contribui la dezvoltarea economică a coloniilor, Marea 
Britanie şi-a exploatat de fapt coloniile pentru tot ce aveau mai bun, 
restrângând investiţiile, controlând întregul comerț şi preţurile 
principalelor bunuri de consum, raționalizând bunurile pe care acestea 
le puteau procura din Marea Britanie. Principala preocupare a guvernului 
laburist după 1945 a fost să obțină dolari din export, şi apoi să îi 
mulțumească pe consumatorii şi pe industriaşii britanici. Coloniile se 
aflau la sfârşitul listei de priorități. În perioada 1945-1951 coloniile au 
fost obligate să împrumute Marii Britanii mult mai mulți bani decât 
aceasta investise de fapt în colonii. De fapt, guvernul Attlee, în ciuda 
tuturor vorbelor sale frumoase, a permis exploatarea coloniilor de peste 
mare în mult mai mare măsură decât se petrecuse vreodată. 

În Africa, Marca Britanie a înființat ceea ce s-a numit “un al doilea 
sistem de ocupație colonială”. Nerăbdătoare să dezvolte economia 
coloniilor cât mai rapid posibil pentru a aproviziona cât mai rapid Marea 
Britanie cu materiile prime necesare, guvernele coloniale s-au amestecat 
în toate sectoarele vieții economice şi o mulțime de experți britanici 
zeloşi au venit în Africa cu tot felul de scheme pentru îmbunătăţirea 
agriculturii. Cel mai cunoscut exemplu de intervenţie guvernamentală 
a fost East African Groundnut Scheme (Schema referitoare la alunele 
de pământ est-africane). Elaborată în 1946 cu scopul de a reduce deficitul 
de uleiuri şi grăsimi din Marea Britanie (mai degrabă decât pentru a 
ajuta Africa de Est), schema (care l-a costat pe contribuabilul britanic 
36 milioane lire sterline) nu a dat nici un rezultat până în 1949, nu a 
furnizat nici margarină Marii Britanii, nici locuri de muncă africanilor. 
Acest exemplu de incredibil de proastă organizare nu a fost însă un caz 
izolat. Entuziasmul guvernului britanic pentru schimbare a afectat 
interesele multora dintre autorităţile locale de al căror sprijin depindea 
guvernul colonial. Regimul colonial s-a înrăutățit, iar acest lucru a 
determinat sporirea resentimentelor localnicilor şi un tot mai acut 
sentiment de nesiguranță. 

Revoltele din 1948 din Accraau demonstrat guvernului britanic că Coasta 
de Aur (Ghana de azi) este în pragul revoluţiei. Marea Britanie s-a decis, 
deci, să acorde africanilor din Coasta de Aur mai multă autoritate politică. 
Unii consideră că acest moment reprezintă startul unui proces general de 
rapidă decolonizare a Africii. Dacă într-una din colonii puterea a fost 
încredințată africanilor, nu exista nici un motiv ca acelaşi lucru să nu se 
întâmple şi altundeva. Nigerienii, la curent cu situaţia din Ghana, au 
făcut presiuni (încununate de succes) pentru o mai semnificativă participare 
politică. Guvernul Attlee a crezut, însă, că Ghana şi Nigeria sunt cazuri 
speciale, iar cei mai mulți specialişti au fost de părere că vor trece mulți ani 
până când chiar şi aceste două ţări să aibă un guvern deplin responsabil şi 
poate şi mai mulți ani până să li se acorde independență deplină. 

Faptul că Marea Britanie încuraja în mod deliberat o politică 
democratică a dat, însă, ocazia politicienilor africani să se folosească 
de acest lucru. Iată de ce, guvernul laburist poate fi acuzat că şi-a făcut-o 
cu mâna lui. Intenţionat sau nu, guvernul Attlee a creat politicienilor 
din colonii condiţii favorabile să se organizeze şi în cele din urmă să 

înlăture regimul colonial britanic. În apărarea guvernului laburist, putem, 
totuşi, spune că mişcarea de eliberare africană a luat un deosebit avânt, 
nici un guvern britanic nu ar fi putut face nimic să împiedice acest lucru. 


12. Malaysia şi Asia de sud-est 


Marea Britanie a continuat să aibă anumite interese în Asia de sud-est, 
chiar şi după 1947. În 1945 peninsula Malacca era formată din nouă 
state, fiecare dintre ele fiind condus de un sultan, sub protecție britanică 
însă, două colonii britanice şi Singapore. Populaţia era multirasială: 
majoritatea o formau malaezii şi chinezii în număr aproape egal, dar şi 
indieni şi europeni. Zona era foarte importantă din punct de vedere 
economic pentru că ea producea o treime din producția mondială de 
cositor (tablă) şi mari cantități de cauciuc, întreaga producţie fiind 
vândută Statelor Unite pe dolari. Malaysia era importantă şi din punct 
de vedere strategic, dacă Oceanul Indian avea să rămână în stăpânirea 
Marii Britanii. 

În 1948, Marea Britanie, în scopul de a constitui o formaţiune mai 
puternică şi mai viabilă din punct de vedere politic, a hotărât să grupeze 
aceste state şi colonii într-o Federație a Malaysiei. Spre consternarea 
chinezilor malaezi, se părea că malaezii aveau să conducă noua 
formațiune. Comuniştii malaezi, profitând de nemulțumirea comunității 
chineze şi încurajați de evenimentele din China au declanşat greve şi 
acţiuni violente împotriva Marii Britanii. Situaţia s-a agravat în asemenea 
măsură încât a fost declarată stare de urgenţă şi au fost trimise trupe 
britanice în Malaysia. Războiul de gherilă cu comuniştii malaezi avea 
să dureze până la sfârşitul anilor '50. Succesul comuniştilor ar fi avut 
serioase repercusiuni pentru interesele economice şi strategice, iar 
retragerea Marii Britanii nu era prevăzută decât ca ultimă soluție. Marea 
Britanie, datorită faptului că majoritatea populaţiei a rămas de partea 
ei, s-a descurcat rezonabil în remedierea situaţiei, recolonizându-i pe 
toți comuniştii suspecți în sate special păzite. Forţele britanice nu au 
reuşit, însă, până în 1953 să elimine bandele luptătorilor de gherilă. 

Succesul obținut de Marea Britanie în Malaysia contrasta, însă, cu 
problemele pe care le avcau francezii în Indochina şi cu cele ale 
olandezilor din Indiile de est. Totuşi, problemele țărilor membre ale 

sistemului colonial european au influenţat poziția Marii Britanii în Asia 
de sud-est. Triumful lui Mao în China a sporit neliniştea Marii Britanii. 
Deşi Asia de sud-est reprezenta una din preocupările Europei, Bevin 
şi-a dat seama că are nevoie de sprijinul americanilor dacă vrea să 
împiedice răspândirea comunismului în regiune. După declanşarea 
războiului din Coreea, Statele Unite au început să intervină efectiv, ținând 
seama de masivul ajutor economic de care aveau nevoie francezii atât 
de încercați în Indochina. 

Declinul Marii Britanii din poziția de mare putere a devenit evident 
o dată cu formarea pactului militar ANZUS în 1951, din care făceau 
parte Australia, Noua Zeelandă şi Statele Unite. În mod semnificativ 
Marea Britanie a fost exclusă. Deşi Attlee a afirmat că pactul este 
construit pe ideea că fiecare dintre țările membre ale Common- 
wealth-ului ar trebui să preia conducerea în numele întregului 
Commonwcalth în zonele care îi interesează în mod special, pactul 
ANZUS părea să aibă la bază ideea că Statele Unite au preluat 
responsabilitățile Marii Britanii în Pacific. 


13. Orientul Mijlociu 


În ciuda retragerii sale din Palestina, Marca Britanie a continuat să 
exercite o considerabilă influență asupra Orientului Mijlociu. Ținând 
cont de faptul că poziţia importantă de care se bucura Marea Britanie în 
zonă a fost consolidată cu scopul de a apăra drumurile ce conduc spre 
India, pierderea subcontinentului indian ar fi determinat poate o 
reexaminare mai cuprinzătoare a viitorului pe care îl putea avea Marea 
Britanie în Orientul Mijlociu. Bevin a continuat însă să aprecieze zona 
ca fiind de mare importanță strategică şi economică, iar companiile 
britanice controlau mare parte din producţia de petrol din regiune. 

În general, Bevin a încercat să menţină hegemonia britanică 
cooperând cu statele arabe din regiune. El vorbea despre “un parteneriat 
comun” în cadrul căruia Marea Britanie va oferi investiţii şi asistență 
tehnică în schimbul unor noi tratate care să garanteze interesele vitale 
ale Marii Britanii. Din nefericire, declinul economic al Marii Britanii 
nu i-a permis acesteia să ajute prea mult statele arabe în domeniul 
economic. 

După 1947 principalul centru militar britanic din Orientul Mijlociu 
a fost Egiptul în zona Canalului Suez aflându-se un complex de baze 
militare unde erau cantonaţi în 1951 400.000 militari britanici. Egiptenii 
doreau ca trupele britanice să părăsească Suezul. Începând din 1945 
s-au inițiat convorbiri bilaterale privind soarta Suezului şi a Sudanului, 
dar nu s-a ajuns la nici un rezultat. În aprilie 1951 guvernul egiptean a 
cerut ca trupele britanice să fie retrase din ţară în interval de un an. În 
octombrie 1951 Egiptul a abrogat oficial tratatul din 1936 prin care 
Marea Britanie avea dreptul să îşi păstreze baza militară din zona 
Canalului Suez. Regele Egiptului, Faruk, şi-a arogat şi titlul de rege al 
Sudanului. Aceste acțiuni urmăreau în mod clar să accentueze conflictul 
anglo-egiptean. 


14. Sfârşitul lui Bevin şi Attlee 


Partidul Laburist a câştigat alegerile generale în februarie 1950 cu numai 
5 voturi în plus față de celelalte partide. Acest rezultat a făcut ca 
guvernarea să fie foarte dificilă. În 1951 Bevin, pionul de bază al 
guvernului din 1945, a demisionat. Mai tot anul 1950 el a fost bolnav. A 
murit în aprilie 1951. În funcţia de ministru de externe l-a succedat 
Herbert Morrison. Deşi era un lucru ştiut că relațiile dintre Bevin şi 
Morrison erau proaste, Morrison nu a avut altă soluţie decât să se 
folosească de politica lui Bevin ca punct de plecare. În ciuda disputelor 
lor, Morrison era un patriot la fel de înflăcărat ca şi Bevin. El nu avea o 
experiență anterioară în domeniul politicii externe şi se spunea adesea 
despre el că, în vreme ce Bevin nu putea pronunţa corect numele unor 
locuri din străinătate, Morrison nu ştia unde se află aceste locuri. 
Principala preocupare a lui Morrison era Iranul, statul care producea 
cel mai mult petrol din Orientul Mijlociu şi principala sursă a importului 
britanic de petrol. Compania anglo-iraniană de petrol (în care guvernul 
britanic era unul dintre principalii acționari), deținea majoritatea 
terenurilor petroliere şi o uriaşă rafinărie la Abadan. În aprilie 1951 
noul guvernul iranian, condus de Dr Mohammed Mossadiqg, a 
naționalizat Compania anglo-iraniană. Guvernul lui Attlee, deşi în 
principiu nu era împotriva naţionalizării, s-a înfuriat pentru că iranienii 
nu au plătit nici un fel de despăgubiri. Morrison (care a refuzat să facă 

serviciul militar în primul război mondial!) a simțit o dorință aprigă să 
folosească forța armată, dar fără ajutorul armatei indiene. Marea Britanie 
nu avea forțele necesare să intervină imediat. Exista, de asemenea, riscul 
ca o intervenție britanică în sudul Iranului să provoace o acţiune similară a 
ruşilor în nordul Iranului. Statele Unite, temându-se de o acțiune 
antiimperialistă şi de perspectiva intrării Iranului sub influența URSS, 
s-a împotrivit folosirii forței. Statele Unite îi simpatizau oarecum pe iranieni 
pe care îi considerau victime ale imperialismului britanic. În absența 
acordului americanilor, guvernul Attlee a hotărât că nu îşi poate permite o 
acțiune militară de amploare. El a impus în schimb un embargou 
petrolului iranian. Conflictul a fost înaintat spre rezolvare Curţii 
internaționale de la Haga, darnus-a ajuns la niciun rezultat. Întregul episod 
a dovedit însă din păcate declinul tot mai accentuat al Marii Britanii. 

Attlee, datorită sciziunilor din cadrul partidului, a crizei balanței de 
plăți, şi pentru că i s-a părut greu să rezolve toate problemele cu o atât 
de mică majoritate, a hotărât să organizeze noi alegeri generale în 
octombrie 1951. Politica externă era unul dintre argumentele forte în 
campania electorală. Winston Churchill, care era încă liderul 
conservatorilor, a profitat de reputaţia lui în diplomaţie. Marea Britanie 
era încă în război cu Coreea de Nord, iar Churchill era un conducător de 
război încercat. Acuzaţia lui Churchill privind neglijarea de către laburişti 
a intereselor naţionale ale Marii Britanii (în special în Iran) a stârnit 
reacția laburiştilor care l-au acuzat pe Churchill că este un “aţâțător la 
război”. Daily Mirror, sugerând că pacea nu face casă bună cu Churchill, 
a publicat cu litere de-o şchioapă titlul “Al cui deget vreţi să apese pe 
trăgaci?”. Churchill a dat ziarul în judecată pentru calomnie, dar 
strădaniile laburiştilor de a înspăimânta electoratul s-au bucurat de 
oarecare succes. Laburiştii au avut rezultate mai bune decât sperau şi 
au câştigat mai multe voturi decât conservatorii. Conservatorii au câştigat 
însă mai multe locuri în Camera Comunelor, iar Churchill l-a înlocuit 
pe Attlee în funcţia de prim ministru. 


15. Concluzie 


Putem aduce laude laburiştilor pentru politica externă şi colonială a 
Marii Britanii în perioada 1945-1951. Unii istorici, ca Alan Bullock, îl 

consideră pe Ernest Bevin unul dintre cei mai importanți miniştri de 
externe ai Marii Britanii — un om care a avut o mare influență în Cabinet 
şi Parlament, a fost respectat de majoritatea diplomaților străini şi a 
avut curajul să lupte pentru adevărul său. EI a înfăptuit de fapt mai tot 
din ceea ce şi-a propus. El a mânuit în aşa fel lucrurile încât a convins 
Statele Unite că pericolul pe care îl reprezintă Rusia pentru Europa este 
rcal. Crearea NATO este socotită adescori cca mai importantă realizare 
a lui Bevin, care i-a slujit interesele timp de 40 ani şi a permis Marii 
Britanii să exercite o mai mare influență asupra politicii americane decât 
ar fi putut-o face cu alte mijloace. Guvernul lui Attlec poate fi apreciat 
pentru luarea unor decizii grele, dar practice, inclusiv producerea bombei 
atomice şi trimiterea trupelor în Coreea. Chiar dacă a pierdut India, 
chiar dacă a trecut printr-o serie de crize monetare şi comerciale, iar 
lumea s-a împărțit în două tabere ostile, în 1951 Marea Britanie era 
încă în fruntea tuturor celorlalte state cu excepția URSS şi a Statelor 
Unite, în domeniile militar, industrial şi tehnologic. Ea a continuat să 
stăpânească Africa şi Orientul Mijlociu, iar Oceanul Indian a rămas al 
ei. Zona lirei sterline i-a asigurat Marii Britanii o piață de desfacere 
privilegiată care a scutit economia britanică de competiţie şi nu a forțat-o 
să se alăture federaţiei curopenc. 

Putem, însă, să şi criticăm politicienii laburişti. Politica externă 
promovată de Bevin nu ar trebui separată de context. Acţiunile Rusici 
au contribuit mult mai mult decât iscusita diplomaţie britanică la 
convingerea Americii că este necesar să intervină în Europa. Bevin a 
exagerat poate ameninţarea sovietică şi a legat mult prea strâns Marea 
Britanie de Statele Unite — atât de mult încât America părea a fi de fapt 
în frunte şi nu la fel cu toate celelalte state. Prin urmare Marea Britanie 
a fost târâtă în războiul din Coreea. Ba mai mult în 1949 Marea Britanie 
devenise una dintre principalele baze nucleare ale Statelor Unite. După 
ce URSS şi-a produs propria bombă atomică, Marea Britanie era expusă 
oricând dispariţiei de pe fața pământului fără a putea replica. Guvernul 
lui Attlee poate fi acuzat şi pentru că a ratat ocazia de a conduce Europa 
şi de a se afla printre statele fondatoare ale Pieței Comune. Alţi istorici 
susțin că guvernul laburist şi-a făcut planuri prea puţin realiste în privința 
Noului Commonwealth, a refuzat să accepte realitatea diminuării 
importanţei pe care Marea Britanie o avea în lume şi (în mod nesăbuit) 

şi-a păstrat iluziile de mare putere. Unii sunt de părere că hotărârea 
laburiştilor de a produce bomba atomică a fost total eronată. 
Discuţiile privind succesele sau insuccesele politicii externe şi 
coloniale a laburiştilor britanici vor continua probabil la nesfârşit. Există 
însă şi o altă problemă. Istoricul Peter Hennessy a afirmat că perioada 
1948-1951 a fost ultima ocazie în care miniştrii britanici erau în măsură 
să aibă o contribuţie decisivă în orientarea politicii externe britanice şi 
că de-acum înainte guvernele britanice vor fi obligate să accepte conse- 
cințele “instinctelor şi analizelor” făcute de Attlee şi Bevin, consecințele 

“impulsurilor şi acţiunilor lor”. Aceasta este o afirmaţie interesantă dar, 
poate puţin cam prea dramatică. Ea presupune că politica externă 
britanică va trebui de-acum înainte să se implice în concret — ceea ce 
până acum nu a făcut! Această afirmaţie implică, de asemenea, ideea că 
guvernul lui Attlee avea o extraordinară libertate de mişcare — şi nu este 
deloc aşa! Asemeni tuturor guvernelor, guvernul Attlee a fost obligat să 
țină cont de împrejurări în toate acţiunile lui. Este foarte posibil ca, 
chiar dacă Churchill şi conservatorii ar fi fost la putere în cei şase ani de 
după 1945, politica externă şi colonială britanică să fi fost cam aceeaşi. 


Să luăm notițe despre “Politica externă şi colonială a guvernului 
laburist, 1948-1951” 


Înainte de a începe să luaţi notițe despre acest capitol ar fi bine să vă 
recitiți notițele de la capitolul precedent. Notiţele pe care le luați după 
citirea acestor două capitole ar trebui să vă ajute să înțelegeți principalele 
evenimente care au avut loc şi deciziile luate de guvernul Attlee în 
perioada 1948-1951 şi să vă permită în acelaşi timp să vă pronunțați 
asupra stilului de guvernare al guvernului laburist (şi în special asupra 
lui Ernest Bevin). Pe măsură ce citiți capitolul încercaţi să vă lămuriţi 
dacă obiectivele lui Bevin erau întemeiate. Ce altceva ar fi putut sau ar 
fi trebuit să facă? Reprezenta Rusia o ameninţare atât de mare cât şi-o 
închipuia Bevin? A procedat bine guvernul Attlee legând atât de strâns 
Marea Britanie de Statele Unite? S-ar fi putut face mai mult în privința 
Imperiului/Commonwealth-ului? Trebuie acuzat guvernul laburist că a 
ratat “trenul” european? În ce măsură a reuşit, totuşi, guvernul Attlee să 
îşi realizeze obiectivele? 


Să răspundem la întrebări eseu despre “Politica externă şi colonială 
a partidului laburist, 1948-1951” 


Veţi folosi probabil informaţiile din ultimele două capitole pentru a 
răspunde la întrebările referitoare la succesele (sau insuccesele) politicii 
externe şi coloniale britanice din perioada 1945-1951. Aveţi în vedere 
următoarele întrebări referitoare la politica externă a guvernului laburist: 

1. “Un cu adevărat extraordinar ministru de externe”. Comentaţi 
această părere despre Bevin. 

2.  Înce măsură şi-a realizat guvernul laburist (1945-1951) obiectivele 
în domeniul politicii externe şi coloniale? 

3. Faceți o apreciere a politicii externe şi coloniale a guvernului 
laburist Attlee (1945-1951). 

4. Analizaţi şi explicaţi schimbările intervenite în relaţiile Marii 
Britanii cu Statele Unite şi cu URSS în perioada 1945-1951. 


Reaşezaţi întrebările în ordinea dificultății. Care credeţi că este cea mai 
uşoară şi care cea mai grea? Pregătiţi-vă să explicați de ce. Mulţi vor 
socoti întrebarea 3 ca fiind cea mai uşoară deoarece, aparent, la această 
întrebare se poate răspunde direct, înşirând evenimentele. Tocmai pentru 
că la astfel de întrebări se poate răspunde aparent simplu, ele sunt mult 
mai dificile. Este foarte uşor să scrii un răspuns lung în care să înşiri 
evenimentele an după an, dar să nu abordezi decât pe jumătate 
problemele. Cuvântul cheie al întrebării este “Evaluaţi”. Acest lucru 
înseamnă că vi se cere să apreciați succesele şi eşecurile guvernului 
laburist. Politicienii şi-au realizat obiectivele? Aceste obiective erau 
ele reale? O altă problemă în legătură cu această întrebare este aceea de 
a stabili ce includem în răspuns şi ce omitem. Veţi dori probabil să aveţi 
paragrafe referitoare la amenințarea sovietică, la relațiile cu Statele 
Unite, politica colonială şi relaţiile cu Europa de Vest. Nu veţi avea însă 
timpul necesar să intrați în prea multe detalii despre podul aerian de la 
Berlin sau războiul din Coreea. Va trebui în schimb să aveţi grijă să 
enumerați principalele probleme, astfel încât să puteţi acoperi întreaga 
problematică a întrebării. 

Întrebarea 4 vă poate pricinui şi ea unele necazuri. Întrebările de tipul 
“ Analizaţi şi explicați” par adeseori simple, dar cel mai adesea, în cazul 
acestor întrebări, studenţii nu fac ceea ce le cere întrebarea — analizaţi şi 
explicaţi! Este relativ uşor să înşiri principalele aspecte ale relaţiilor 
Marii Britanii cu Statele Unite şi URSS. Ca să obţineţi însă un punctaj 
mare trebuie să explicați de ce politicienii au acţionat aşa şi nu altfel, 
demonstrând că relația Marii Britanii cu Statele Unite era determinată 
în mare măsură de teama ambelor țări față de URSS. Va trebui să 
examinați şi să explicaţi de ce, când şi cum a evoluat această temere 

comună. Încercaţi să întocmiţi întâi un plan al răspunsului. Care va fi 
introducerea? Ce paragrafe va conţine răspunsul? Care va fi concluzia? 


Întrebări bazate pe izvoare despre “Politica externă şi colonială a 
guvernului laburist, 1948-1951” 


1. Tratatul de apărare al Atlanticului de Nord 

Citiţi raportul lui Bevin şi articolul 5 al Tratatului Atlanticului de Nord 

de la pag. 81 şi 85. Răspundeţi la următoarele întrebări: 

a) Ce înțelegea Bevin prin “un Pact regional de asistență mutuală în 
zona Atlanticului”? 

b) Dece considera el necesar un asemenea Pact în 1948? 

c)  Explicaţi afirmaţia lui Bevin, “Alternativa este o nouă experiență” 
de tipul celei pe care am avut-o cu Hitler”. 

d) De ce formularea articolului 5 poate fi considerată confuză? 


2. Marea Britanie şi Statele Unite şi URSS 

Analizaţi caricaturile de la pag. 84 şi 93. Răspundeţi la următoarele 
întrebări: 

a)  Identificaţi cele 3 personaje ale caricaturii lui Vichy. 

b)  Comentaţi inscripţia “Seminţe de război” din caricatura lui Vichy. 
c) Ce vrea să ne sugereze Vichy prin această inscripție? 

d) Când să fi fost oare desenată caricatura lui Vichy? 

ʻe) Ce vrea să ne sugereze Low? 

f) Comentaţi data caricaturii lui Low. 

g)  Comentaţi deosebirile dintre cele două caricaturi. 


3. Marea Britanie şi Europa 

Analizaţi caricatura de la pag. 84 şi citiți relatarea lui Plowden de la 

pag. 95. Răspundeţi la următoarele întrebări: 

a)  Identificaţi cele 6 personaje ale caricaturii. 

b) Ce idee vrea să ne sugereze caricaturistul? 

c) Ce motive foloseşte Plowden pentru a justifica atitudinea Marii 
Britanii față de Planul Schuman? 

d)  Comentaţi ultima afirmaţie a lui Plowden. 


CAPITOLUL 5 


Politica externă şi colonială a guvernului 
conservator, 1951-1955 


1. Situaţia în 1951 


În octombrie 1951 Winston Churchill a revenit în funcţia de prim 
ministru, iar Anthony Eden în cea de ministru de externe. Politica extemă 
a fost unul din argumentele forte alc campaniei electorale şi, prin urmare, 
toată lumea se aştepta ca noul guvern să se afirme cu mai multă autoritate 
pe arena internațională decât o făcuse guvernul Attlee. Aceasta era 
desigur intenţia lui Churchill şi Eden deopotrivă. Amândoi erau convinşi 
că prezența Marii Britanii în “capul mesei” este esenţială pentru bunul 
mers al Marii Britanii şi al lumii întregi. Speranţele că Marea Britanie 
va rămâne o mare putere erau oarecum întemeiate. În 1951 Marea 
Britanie era încă o a treia mare putere a lumii — cu mult în urma Statelor 
Unite şi a URSS — darcu mult înaintea celorlalți concurenți. La începutul 
anilor '50 Churchill a lansat ideea “celor trei mari cercuri” — 
Commonwealth-ul, țările (vorbitoare) de limbă engleză şi Europa. “Dacă 
v-aţi gândi la cele trei cercuri legate între ele”, declara Churchill “aţi 
constata că noi suntem singura țară care ocupăm o mare parte din fiecare 
dintre ele”. Influenţa Marii Britanii în fiecare cerc era întărită de rolul 
ei din celelalte două. Atâta timp cât Churchill a fost prim ministru se 
pare că poziţia privilegiată pe care Marea Britanie o avea, i-a permis 
acesteia să joace un rol esenţial pe arena internaţională. 

Obiectivele lui Churchill au fost foarte limpede enunțate în 1951 
într-o cuvântare radiodifuzată: 


1 În timpul alegerilor generale s-a adunat mult capital politic pe 
seama aprecierii la adresa mea cum că aş fi “un aţâțător la 
război”. Acest lucru nu este adevărat. Acum când mă aflu în 
fruntea guvernului voi depune toate eforturile alături de aliații 

5 noştri pentru salvgardarea păcii. Dacă războiul se va declanşa, 
totuşi, acest lucru se va întâmpla din cauza unor forțe care nu 
se află sub controlul Marii Britanii. Ţinând seama de atmosfera 

generală, eu nu cred că se va declanşa un război. Orice s-ar 
întâmpla, însă, noi ne vom ridica cu toată forța pentru apărarea 
10 lumii libere, împotriva tiraniei comuniste şi a agresiunii. Ne 
vom da toată silința să menţinem Commonwealth-ul şi imperiul 
ca un factor independent pe arena mondială. Vom menţine 
asocierea fratenă a lumii de limbă engleză. Vom colabora 
prieteneşte pentru realizarea Europei Unite şi cu ea. 


Să îţi prezinţi obiectivele era relativ simplu. Să le realizezi era însă 
mult mai greu. Curând s-a dovedit că Churchill şi Eden se confruntă 
exact cu aceleaşi probleme cu care se confruntaseră Attlee şi Bevin. 
“Lucrurile au devenit de zece ori, de cincisprezece ori mai complicate” 
se plângea Churchill. “Problemele cu care mă confrunt acum sunt mult 
mai numeroase şi mai complexe decât erau până acum.” 

În multe privinţe problema numărul unu cu care se confrunta guvernul 
conservator era situația economiei britanice. Deşi economia se refăcea, 
Marea Britanie se confrunta cu o concurență sporită din partea 
Germaniei, Franţei şi a Japoniei, ale căror economii se refăceau mult 
mai rapid decât cea britanică. Criza economică internă, combinată cu 
revoluţia (economică) internațională, au creat o atmosferă de deprimare în 
care toate problemele păreau să fie insolubile. În decembrie 1952 Evelyn 
Shuckburgh, secretarul particular al lui Eden, scria în jurnalul său: 


1 Am dormit foarte prost, mă deprima foarte mult situația lumii 
întregi. Situaţia noastră economică, concurența germană şi 
japoneză, îndepărtarea influenţei britanice din ţările din zona 
Mediteranei şi din Orientul Mijlociu... americanii nu ne sprijină 

5 nicăieri. Distrugând Imperiul olandez, Statele Unite urmăresc 
de fapt să submineze cât mai mult posibil Imperiile francez şi 
britanic. 


Trezoreria a avertizat permanent guvernul că Marea Britanie şi-a 
asumat prea multe responsabilități în afara granițelor comparativ cu 
resursele financiare. Atât Churchill cât şi Eden au susținut că este 
necesară o reevaluare a politicii externe şi de apărare a Marii Britanii. 
Churchill nu era însă de acord să permită ca Marea Britanie să devină o 

putere de rang secund. Eden ar fi acceptat poate logica avută în vedere 
de specialiştii de la Trezorerie mai mult decât Churchill. Totuşi, el s-a 
opus ideii ca Marea Britanie să renunţe rapid la angajamentele ei de 
peste mări, susținând că acest lucru ar prejudicia atât poziţia pe plan 
internațional a Marii Britanii, cât şi economia ei. 


2. Churchill şi Eden 


În 1951 Churchill nu mai era pe culmile pe care fusese în timpul celui 
de-al doilea război mondial. Avea 77 de ani, avusese deja două accidente 
vasculare şi avea să sufere încă două în timpul mandatului său de prim 
ministru. După părerea medicului său curant, fosta lui capacitate de 
muncă era pierdută şi odată cu ea încrederea lui în sine. În 1954 Churchill 
spunea “Mă simt ca un avion scos din cursă, în amurg, care-şi pierde 
benzina în timp ce caută o pistă sigură de aterizare.” Tot mai surd, îşi 
îndeplinea sarcinile zilnice, dar îi lipseau puterea şi energia pentru a-şi 
urmări ideile. Unii contemporani au considerat că prezenţa lui a constituit 
o piedică în orientarea politicii britanice. În august 1953 Evelyn 
Shuckburgh nota în jurnalul său: 


1 Toată săptămâna încercăm să ne consultăm în privința politicii 
externe cu primul ministru care este la Chartwell şi ba face 
baie, ba doarme sau e prea ocupat să ia masa, în vreme ce noi 
trebuie să luăm decizii urgente. Trebuia să fie consultat în 

5 problema redactării răspunsului adresat Sovietelor; în privința 
fiecărei operaţiuni în parte a “serviciilor secrete” (operaţiuni 
interzise de el de obicei de teamă să nu-i supere pe ruşi), în 
privinţa telegramelor pentru Persia şi Egipt. Transmitem 
telefonic la Chartwell în permanență procese verbale şi proiecte 

10 de telegrame. 


Cu toate acestea, tulburările mentale şi slăbiciunea firească a lui 
Churchill pot fi exagerate. Primul ministru avea încă o minte limpede 
şi rămânea un energic combatant atât în Parlament cât şi în cadrul 
şedinţelor de guvern. Lord Alexander descria astfel stilul pe care îl adopta 
Churchill în abordarea problemelor în cadrul guvernului: 

1 Dacă îşi dorea foarte mult să se facă ceva anume, trata problema 
cu foarte multă grijă. La început îşi prezenta foarte simplu 
propunerea. Apoi, dacă observa unele frunţi încreţite în jurul 
mesei la care îşi desfăşura şedinţele Cabinetul, apela la farmecul 

5 personal. “Acesta” spunea el, “este un lucru pe placul inimii 
mele. Estc dorința mea cea mai arzătoare. Ani de zile am crezut 
în acest lucru, iar acum...” Dacă în continuare noi păream 
nemulțumiți aborda un stil mai autoritar. “Domnilor, de fapt 
eu sunt prim ministru...” Dacă nici formula asta nu ţinea şi era 

10 limpede că noi aveam de gând să refuzăm propunerea lui, atunci 
ne spunea: “Ei bine, şedinţele de Cabinet sunt locul ideal pentru 
clarificarea ideilor. Nu trebuie să ne grăbim să luăm o hotărâre. 
Să încheiem acum această şedinţă — şi gândiţi-vă la ceea ce 
v-am spus. Sunt convins, că după ce veţi reflecta puțin asupra 

15 acestor propuneri, veţi fi de acord cu mine. 


Churchill a dominat în continuare şi şedinţele Parlamentului: 
reprezentațiile pe care le-a dat în aprilie 1955 au fost “la fel de 
strălucitoare ca toate discursurile din cariera sa”, potrivit afirmaţici 
ziarului The Scotsman. Iată de ce părerea unora că în ultimii săi ani 
Churchill “se senilizase” este nedreaptă şi total eronată. 

Anthony Eden era în mod clar cel mai important membru al 
guvernului condus de Churchill. Majoritatea contemporanilor acestora 
afirmau că cei doi aveau de fapt obiective comune şi conlucrau 
îndeaproape. Între cei doi existau, totuşi, unele suspiciuni dacă nu chiar 
animozităţi. În 1951 Churchill a dat de înțeles că în cursul anului următor 
îi va ceda lui Eden funcţia de prim ministru. Din nefericire, însă, pentru 
Eden acest an a devenit întâi doi ani, apoi trei ani. Ba mai mult, Churchill 
a început să se îndoiască de faptul că Eden este într-adevăr omul potrivit 
să îi urmeze în funcţia de prim ministru. Au fost de asemenea cazuri 
când cei doi nu au fost de acord în unele probleme privind politica 
externă. Churchill era destul de neîncrezător în politica Foreign 
Office-ului “predispusă”, după părerea lui “conciliatorismului”. El 
continua să spere că va conduce politica externă, aşa cum făcuse în 
timpul celui de-al doilea război mondial şi ori de câte ori Eden era plecat 
— chiar şi în luna lui de miere în 1952 — Churchill a preluat conducerea 

Foreign Office-ului şi s-a lansat în tot felul de inițiative politice. Acest 
amestec permanent l-a înfuriat tot mai mult pe Eden. Cu toate acestea, 
nu trebuie să exagerăm diferendele dintre Churchill şi Eden. Churchill 
s-a bazat în mare măsură pe judecata lui Eden şi i-a dat adeseori mână 
liberă. De fapt, toată lumea, inclusiv Churchill, ştia că Eden este prim 
ministru în aşteptare. 

Eden a fost “băiatul de aur” al vieţii politice britanice, el deţinea o 
funcţie ce i-a permis să își demonstreze întreaga măiestrie. În realitate, 
însă, atât funcţia cât şi Eden au fost mai puţin impresionante. Funcţia 
de ministru de externe era poate cel mai dorit post din guvern. Eden 
spunea că “această funcţie l-a omorât pe Bevin şi l-a distrus pe Morrison 
şi abia acum înțelege de ce”. După câteva săptămâni a recunoscut că 
“abia reuşeşte să țină pasul cu telegramele zilnice”. Suprasolicitat şi 
nefiind dispus să lase conducerea Foreign Office-ului în seama altcuiva, 
a ajuns să fie extenuat, hăituit de călătoriile foarte frecvente şi măcinat 
de o stare proastă de sănătate până la sfârşitul anului 1953. 

Unii istorici îl critică pe Eden, socotindu-l un intelectual superficial, 
un tip, care după părerea lui Anthony Adamthwaite, “avea mult fler, dar 
nu era un geniu”, şi “nu avea clarviziunea şi priceperea necesare pentru 
a anticipa evenimentele”. Această apreciere este poate exagerată. Eden 
a obținut totuşi unele succese importante în perioada 1951-1955 şi 
importante în perioada 1951-1955 şi a fost un negociator de prim rang. 
Deşi după 1951 s-au petrecut unele schimbări majore în orientarea 
politicii externe, Eden a condus politica externă într-o manieră total 
diferită față de Morrison. Multă lume a fost de părere la vremea aceea 
că Marea Britanie este din nou reprezentată în străinătate cu stil şi 
siguranță. 


3. “O relaţie specială” 


Churchill, el însuşi pe jumătate american şi cu o înclinaţie specială pentru 
toate “popoarele vorbitoare de limba engleză”, a fost exponentul de 
bază al relaţiei speciale cu Statele Unite. Convins că parteneriatul cu 
America este esenţial pentru securitatea Marii Britanii, crezând, de 
asemenea, (în mod eronat) că relaţia anglo-americană s-a deteriorat în 
timpul guvernării Attlee, Churchill s-a hotărât să colaboreze îndeaproape 


116 Politica externă şi colonială a guvernului conservator, 1951 - 1955 


cu liderii americani, aşa cum colaborase şi cu Roosevelt în timpul 
războiului. Acceptând ideea că acum Marea Britanie este un partener 
mai mic în această alianță, principalul său obiectiv a fost să contribuie 
la instaurarea unor relaţii cât mai strânse cu Statele Unite, sperând că 
astfel ar putea tempera excesele politicii americane şi ar putea-o orienta 
într-o direcție convenabilă intereselor Marii Britanii. 

Churchill şi Eden au stabilit relații rezonabile cu Truman şi secretarul 
său de stat, Acheson. Britanicii i-au sfătuit pe americani să abordeze 
într-un stil mai conciliant discuţiile cu Coreea de Nord, susținând, însă, 
în acelaşi timp angajarea acestor tratative pe baza unor principii ferme. 
Churchill era convins că Statele Unite şi Marea Britanie au procedat 
bine opunându-se rezistență agresiunii Coreii de Nord şi era dispus să 
rămână în Coreea pentru a susține autoritatea morală a Naţiunilor Unite. 

După alegerea în 1952 ca preşedinte al Statelor Unite a generalului 
Dwight D. Eisenhower perspectiva unei strânse colaborări anglo-ameri- 
cane s-a conturat tot mai mult. Churchill şi Eisenhower colaboraseră în 
foarte bune condiţii în timpul celui de-al doilea război mondial, se 
plăceau şi se respectau reciproc. Îşi scriau foarte des, dar în perioada 
cât au fost amândoi în funcţie s-au întâlnit numai de două ori în Bermude 
în 1953 şi la Washington în 1954. 

Nu trebuie însă să exagerăm rolul acestei relații speciale dintre cei 
doi. Churchill a recunoscut că Marea Britanie şi Statele Unite nu au 
totuşi puncte de vedere şi interese identice. De exemplu cele două țări 
aveau un mod diferit de a aborda problema Războiului Rece. La începutul 
anilor '50 mulți americani erau obsedaţi de pericolul comunist, iar Joseph 
Macarthy a condus aşa-numita “vânătoare de vrăjitoare” — prin care, în 
Statele Unite, au fost înlăturate din funcții importante multe persoane 
suspectate de simpatii comuniste. Secretarul de stat al preşedintelui 
Eisenhower, John Foster Dulles, părea hotărât să se opună expansiunii 
comunismului, chiar şi cu riscul unui război. El vorbea chiar despre 
desființarea “imperiului” comunist şi eliberarea Europei de Est. 
Churchill, pe de altă parte, era hotărât să adopte o linie mai 
conciliatoristă, sperând să ajungă la o destindere a relațiilor cu Rusia. 

Eden era mult mai suspicios decât Churchill în privinţa unor aspecte 
ale politicii americane şi considera că Marea Britanie ar putea şi ar 
trebui să adopte o linie politică mai independentă pentru a-şi proteja 

interesele tradiționale. Relaţiile anglo-americane au fost poate afectate 
de faptul că Eden şi Dulles se priveau cu oarecare suspiciune — deşi 
animozitatea dintre ei a fost adeseori exagerată de alții. Cu timpul Eden 
şi-a dat seama că politica americană este de fapt mult mai moderată 
decât i-au dat de înțeles declarațiile lui Dulles. 

Marea Britanie avea destul de multă influență la Washington. Marea 
Britanie a rămas cel mai important şi mai puternic aliat al Statelor Unite, 
aliat care avea un întreg imperiu din ce în ce mai important pentru 
înfrânarea comunismului. În plus, multe oficialități americane, deşi nu 
erau deloc încântate de pretenţiile britanicilor, îi respectau şi pe Churchill 
şi pe Eden. Administraţia lui Eisenhower era dispusă să asculte — chiar 
dacă nu şi să aplice întotdeauna — sfaturile Marii Britanii legate de unele 
probleme majore. 


4. Relaţiile cu URSS 


Churchill, ca o ironie a soartei, dat fiind permanenta sa atitudine 
anticomunistă, încă de la numirea în funcţie a fost hotărât să 
îmbunătăţească, pe cât posibil, relațiile cu URSS. Temându-se de 
cumplitele consecințe ale unui război nuclear şi considerând că 
Occidentul nu este îndeajuns de unit şi de bine înarmat pentru a se putea 
adresa URSS-ului de pe o poziţie de forță, Churchill s-a gândit că nu 
are nimic de pierdut dacă va trata cu liderii sovietici. Faptul că ar fi putut 
juca rolul unui important “negociator de pace” (dat fiind că reputația de 
“ațâțător la război” o avea asigurată) l-a îndemnat, se pare, să facă din 
destinderea relaţiilor cu URSS, unul din obiectivele sale majore. 

Relaţiile est-vest nu s-au îmbunătăţit, însă, imediat. Statele Unite, 
care duceau încă greul luptei din Coreea, nu erau interesate să se aşeze 
la masa tratativelor cu URSS. Dat fiind că McCarthism-ul era atât de 
puternic în America, nici Truman, nici Eisenhower nu au vrut să fie 
acuzați că sunt “prea blânzi” atunci când e vorba de comunism. 
Majoritatea politicienilor britanici şi francezi au susținut linia dură 
americană. 

Moartea lui Stalin, în martie 1953, a furnizat, totuşi, o ocazie potrivită 
pentru îmbunătăţirea relaţiilor cu Rusia. Noul guvern sovietic părea a fi 
mai conciliant. Incapacitatea de muncă a lui Eden din aprilie până în 

octombrie 1953, urmată de o operaţie de piatră la fiere, i-au permis lui 
Churchill să preia conducerea politicii externe şi să îşi transforme visul 
în realitate. În mai el a propus în mod public organizarea unei conferinţe 
neoficiale la vârf în spiritul celor de la Yalta şi Potsdam pentru a profita 
de noua atmosferă de la Moscova. Această propunere a fost susținută 
de opoziţia laburistă şi în destul de mare măsură de opinia publică 
britanică. Churchill a acţionat însă fără să îşi consulte Cabinetul sau să 
informeze aşa cum se cuvenea Foreign Office-ul şi Statele Unite. De 
aceea propunerea lui a întâmpinat, aproape imediat, rezistență atât din 
partea Foreign Office-ului cât şi în străinătate. Eisenhower, care 
considera că noii conducători ai Rusiei sunt la fel de dăruiți cauzei 
expansiunii în lume a comunismului ca şi predecesorii lor, i-a cerut lui 
Churchill să fie mai precaut. Atacul cerebral suferit de Churchill în vara 
anului 1953, l-a împiedicat să acţioneze. Încheierea războiului din 
Coreea, în iulie 1953, a determinat, însă, o oarecare detensionare a 
Războiului Rece. 

În iulie 1954, Churchill, tot fără a se consulta cu guvernul şi Foreign 
Office-ul, a trimis o telegramă ruşilor anunţându-le posibilitatea unei 
vizite personale. Această acțiune binevoitoare l-a îngrozit pe Eden (lui 
îi displăcea stilul băgăcios al lui Churchill şi poate şi faptul că juca 
întotdeauna rolul principal), iar rezultatul a fost amenințarea mai multor 
membri ai cabinetului că îşi dau demisia. Churchill era incorijibil. 
Guvernul sovietic a refuzat însă oferta lui Churchill — prevenind astfel 
o criză politică în Marea Britanie! În ultimele şase luni cât a mai fost în 
funcţie, politica lui Churchill, deşi el a continuat să spere că este posibilă 
o întâlnire cu liderii sovietici, nu s-a deosebit de cea a lui Eden şi a 
Statelor Unite în această perioadă, într-un anume fel el i-a jignit pe ruşi 
mai mult decât oricine altcineva. În martie 1955 a rostit un discurs în 
Parlament, favorabil politicii faţă de ruşi, argumentând că a fost 
întotdeauna adeptul destinderii în relaţiile cu URSS şi doar ruşii sunt de 
condamnat, dacă încercările lui au eşuat. Ruşii au răspuns acuzând Marea 
Britanie. 

În încercarea sa de a destinde relaţiile cu Rusia, Churchill a dat dovadă 
de idealism, hotărâre şi abilitate. Complexitatea situaţiei internaționale, 
divizarea din cadrul alianţei occidentale, precum şi starea proastă a 
sănătăţii lui, au determinat eşecul ultimei sale cruciade. 


5. China şi Indochina 


Marea Britanic şi Statele Unite aveau păreri divergente, atât în privința 
relaţiilor cu China, cât şi în privinţa politicii față de Indochina. Churchill 
şi Eden, conştienţi de limitele puterii britanice în Orientul Îndepărtat, 
temându-se de un război generalizat şi de eventualitatea pierderii Hong 
Kong-ului, erau dispuşi să ajungă la o înțelegere cu China şi, spre 
deosebire de America nu se opuneau intrării Chinei în Naţiunile Unite. 
Intransigența Statelor Unite în privința refuzului de a recunoaşte China, 
precum şi masivul sprijin acordat de americani regimului naţionalist 
din Taiwan, erau considerate la Londra un obstacol serios în calea 
exploatării diferendelor dintre China şi Rusia, şi în destinderea relațiilor 
impuse de Războiul Rece. 

Deosebirilc dintre linia dură a Statelor Unite şi cea mai îngăduitoare 
a Marii Britanii se reflectau de fapt în modul în care răspundeau cele 
două țări la problema Indochinei, “cea mai periculoasă şi mai acută 
dintre problemele cu care m-am confruntat în timpul ultimilor mei patru 
ani ca ministru de externe”, scria Eden. După 1945 Franţa s-a luptat să 
menţină o oarecare autoritate colonială în Indochina. În 1950 guvernele 
patronate de francezi din Vietnam, Cambodgea şi Laos luptau împotriva 
revoluţionarilor conduşi de comunişti în Vietnamul de Nord, care erau 
sprijiniți de China. Statele Unite au acordat Franţei un masiv ajutor 
financiar. Guvernul american a acceptat teoria “domino-ului” şi a 
apreciat că dacă Vietnamul cade, întreaga Indochină — şi poate întreaga 
Asie — ar urma la rând. 

Lupta francezilor împotriva forțelor comuniste a atins apogeul în 
1954 cu asediul Dien Bien Phu-ului. Forţele aeriene ale Statelor Unite, 
precum şi flota americană erau solicitate să participe la acţiuni îndreptate 
împotriva Chinei în zona liniei de coastă şi/sau la o intervenţie activă 
împotriva Indochinei pentru a-i ajuta pe francezi. Eisenhower, care abia 
îşi retrăsese trupele din Coreea, nu era dornic să îşi arunce ţara într-o 
altă mlaştină asiatică. Nu dorea însă nici să atârne pe umerii săi întreaga 
răspundere. Una dintre condiţiile puse de Eisenhower pentru implicarea 
Statelor Unite în Vietnam a fost sprijinul britanicilor. 

Eden, considerând că Vietnamul este lipsit de importanță şi 
temându-se că implicarea Occidentului ar putea degenera într-un al treilea 

război mondial, a declarat că nu este pregătit să sprijine acţiunea militară a 
Statelor Unite. În schimb, el s-a declarat pentru o soluţionare paşnică a 
problemei din Indochina şi a susținut ideea unei conferințe internaționale, 
cu care ruşii s-au declarat şi ei de acord. Deosebirile de natură politică au 
determinat o încordare a relaţiilor anglo-americane. Totuşi, în februarie 
1954 Statele Unite (fără prea mare convingere), China, Rusia, Franţa şi 
Marea Britanie au acceptat să se întâlnească la Geneva în mai 1954. 

Chiar înaintea acestei întâlniri Dien Bien Phu-ul a fost cucerit de 
comunişti, iar stăpânirea francezilor în Indochina a luat sfârşit. Dulles 
care nici acum nu era dispus să facă vreo concesie comunismului, a 
avut un rol neînsemnat la Geneva. Eden şi Molotov, ministrul rus de 
externe, au prezidat împreună lucrările Conferinţei şi au colaborat foarte 
bine. Eden a avut un rol esenţial în conducerea lucrărilor Conferinţei de 
la Geneva spre un rezultat pozitiv. 

Prin Acordurile semnate la Geneva în iulie 1954, s-a acceptat statutul 
de țări neutre al Laosului şi Cambodgiei. Vietnamul urma să fie temporar 
împărțit de-a lungul paralelei 17 până la desfăşurarea alegerilor libere 
în 1956. Până una alta, Vietnamul de Nord a rămas sub stăpânirea 
comuniştilor, în vreme ce Vietnamul de Sud urma să aibă un regim pro 
occidental. Divizarea Vietnamului a fost varianta propusă de Marea 
Britanie şi de aceea conferinţa de la Geneva este şi-acum considerată, 
de obicei, o mare victorie a lui Eden. Ea a prevenit, de fapt, un alt 
război cumplit în Asia şi a dat Occidentului posibilitatea să instaureze 
un regim progresist în Vietnamul de Sud. 

Cu toate acestea, rolul jucat de Eden la Geneva i-a înfuriat pe mulți 
americani care au crezut că au pierdut un bun prilej de a nimici o dată 
pentru totdeauna comunismul în Indochina. Administraţia americană a 
socotit Conferinţa de la Geneva o nouă demonstraţie de conciliatorism 
din partea britanicilor şi au refuzat să semneze acordurile încheiate acolo. 
Chiar dacă putem aprecia că, pe termen scurt, Conferinţa de la Geneva 
a fost un:succes — dat fiind că pacea a fost garantată pentru încă câţiva 
ani ~unii ne-ar putea contrazice spunând că ea nu a făcut altceva decât 
să pregătească terenul războiului din Vietnam din anii 1960-1970. 

Curând după Conferința de la Geneva, s-a înfiinţat Organizaţia 
Tratatului Asiei de sud-est (SEATO). La început au fost multe discuții 
pe tema țărilor care vor face parte din această organizaţie. Posibilele 

țări fondatoare erau Statele Unite, Marea Britanie, Franța, Australia, 
Noua Zeelandă, Filipine, Thailanda şi Pakistanul. Din această organizație 
urmau să facă parte nu numai cele două Vietnamuri, ci şi Laosul, 
Cambodgea şi guvernul naţionalist chinez din Taiwan. Țările fondatoare 
sperau că această organizaţie va fi comparabilă cu NATO. Totuşi SEATO, 
spre deosebire de NATO, nu avea o armată corespunzătoare sau o 
comandă comună, iar statele membre aveau mult mai multă libertate 
pentru a stabili dacă intervin sau nu într-un moment de criză. Organizația 
nu a fost însă niciodată pe măsura aşteptărilor fondatorilor ei. 


6. Apărare convenţională şi Apărare strategică 


La începutul anilor '50 se punea tot mai acut problema cheltuielilor 
Marii Britanii pentru apărare. Marea Britanie cheltuia o sumă mai mare 
pe cap de locuitor decât Statele Unite, iar Trezoreria făcuse apel în mod 
repetat pentru micşorarea cheltuielilor susținând că politica de apărare 
este o povară mult prea mare pentru economie. În 1952 şefii Marelui 
Stat Major au elaborat Global Strategy Paper (Studiu Global de 
Strategie) în care era prezentată viitoarea politică de apărare a Marii 
Britanii. Susținând că bugetul pentru apărare trebuie să fie stabilit în 
strategie elaborată pe baza descurajării nucleare.? Bombele nucleare 
vor permite Marii Britanii să fie apărată în mod corespunzător, ceea ce 
va conduce la reducerea bugetului pentru armament convenţional. 
Până în 1952 Marea Britanie depindea în întregime de Statele Unite 
în privința armamentului nuclear şi nu avea nici un cuvânt de spus în 
privinţa folosirii bombei nucleare. În plus, stabilirea în Marea Britanie 
a unor baze militare atomice americane însemna, după părerea lui 
Churchill, că ţara a devenit deja “ţinta unui viitor atac sovietic”. Churchill 
a făcut tot posibilul să reînvie alianța nucleară din timpul războiului, 


2 Nuclear deterrence — concept specific cursei înarmărilor nucleare; convingerea 
că un potenţial agresor va fi descurajat (să lanseze cel dintâi un atac nuclear de 
certitudinea că adversarul său este capabil, ca represalii, să îi provoace pagube colosale. 
Această doctrină este binecunoscută şi ca “mutual assured destruction” (MAD) 
(distrugere reciprocă garantată) (The Wordsworth Encyclopedia — vol. 2) 

susținând că America ar trebui să accepte un schimb de informaţii în 
domeniul atomic şi că Marea Britanie ar trebui să aibă un cuvânt de 
spus în privinţa folosirii bombei atomice. Tot ceea ce a putut obţine, 
însă, a fost o promisiune din partea lui Truman că folosirea bazelor 
militare nucleare americane din Marea Britanie “în caz de urgență va 
face obiectul unei hotărâri comune” a guvernelor american şi britanic, 
“ținând cont de împrejurările predominante ale momentului respectiv”. 
Eisenhower, socotind că Marea Britanie a fost tratată incorect şi că o 
mai strânsă colaborare în domeniul energiei atomice ar fi în avantajul 
Statelor Unite, a fost mai înțelegător. Congresul s-a opus însă dezvăluirii 
unor informații din domeniul nuclear Marii Britanii, iar Eisenhower a 
reuşit să obțină un schimb limitat de informaţii în domeniul nuclear: 

Datorită acestui impas, hotărârea Marii Britanii de a-şi produce 
propriul armament nuclear, este de înțeles. Guvernul lui Attlee a netezit 
drumul şi Marea Britanie a devenit astfel a treia putere nucleară din 
lume, care şi-a testat în octombrie 1952 propria bombă atomică. Din 
acest moment a început epoca termonucleară cu testările americanilor 
şi ale ruşilor, de bombe H (cu hidrogen/termonucleară) în 1952 şi 
respectiv, în 1953. Churchill remarca “că noi suntem acum la fel de 
departe de bomba atomică aşa cum însăşi bomba atomică [este] departe 
de arc şi săgeată”. 

În iulie 1954 Cabinetul a hotărât că Marea Britanie poate produce 
propria bombă H. Deşi exista şi atunci — ca şi acum — o obiecţie de 
ordin moral față de producerea de armament nuclear, hotărârea Marii 
Britanii de a produce bombe de tip A (atomic) şi H (cu hidrogen) a 
reprezentat un raționament de ordin strategic. Churchill vorbea încrezător 
despre o lume mai sigură a cărei siguranță este garantată de impasul 
nuclear. Asemeni lui Attlee şi Bevin, el a subliniat faptul că “nu putem 
spera să ne menţinem influența ca putere mondială decât dacă avem 
cele mai modeme arme nucleare”. În Statele Unite bomba H era 
considerată şi ca o modalitate de “a ne asigura de mai mult respect față 
de opiniile noastre”, deşi cum s-a ajuns la acest lucru nu se ştie. 

La mijlocul anilor '50 Marea Britanie avea un depozit de bombe 
atomice, începuse testările cu propria bombă H şi avea propriile focoase 
nucleare la bordul bombardierelor V cu rază mare de acţiune. Creşterea 
capacităţii nucleare nu determina însă în mod necesar limitarea bugetului 

destinat armelor convenționale. Conducerea armatei, a declarat însă că 
armamentul nuclear nu reprezintă o soluţie pentru problema revoluțiilor 
armate din teritoriile de peste mări. Flota maritimă a susținut şi ea că 
armamentul convenţional va fi încă necesar, chiar şi după lansarea 
bombelor atomice. După 1951 s-au făcut totuşi reduceri în domeniul 
bugetului destinat apărării şi s-a redus numărul militarilor britanici. 


7. Europa 


Churchill şi Eden s-au confruntat în Europa cu două probleme majore: 
în ce măsură vor sprijini sau în ce mod vor reacționa față de acțiunile 
destinate creării Europei unite, şi cum ar putea determina Franța să 
accepte reînarmarea Germaniei. Cele două probleme erau legate între ele. 


a) Unitatea europeană (Europa unită) 


La sfârşitul anilor '40 Churchill s-a declarat în favoarea unității europene. 
Odată ajuns însă prim ministru el avea să îi dezamăgească pe federaliştii 
europeni. Churchill considera unitatea europeană o modalitate de a 
restabili relaţiile între Franța şi Germania, “în favoarea lor, dar nu şi a 
noastră”. În noiembrie 1951 el declara în faţa Cabinetului: 


1 Nu am considerat niciodată că este necesar ca Marea Britanie 
sau Commonwealth-ul britanic, individual sau în mod colectiv, 
să devină parte integrantă a federaţiei europene... Principalul 
nostru obiectiv este unitatea şi consolidarea 

5 Commonwealth-ului britanic şi a ceea ce a mai rămas din fostul 
Imperiu britanic. Al doilea obiectiv pe care ni-l propunem este 
“asocierea frățească” a țărilor vorbitoare de engleză; şi, abia 
apoi, Europa unită, căreia îi suntem un aliat şi prieten apropiat. 


Eden gândea şi el la fel. El a declarat în fața unui public american că 
poporul britanic ştie în adâncul sufletului său că nu se poate alătura 
federaţiei europene. 

Cu toate acestea, mulți europeni, cu sprijinul americanilor, erau 
hotărâți să promoveze integrarea Europei de Vest. În 1951 s-a înființat 

Comunitatea Europeană a Cărbunelui şi Oţelului (ECSC), cu scopul de 
a permite libera circulație a cărbunelui şi a oțelului în interiorul celor 
şase ţări membre. Succesul de care s-a bucurat acest organism a fost 
atât de mare încât în 1951 a avut loc la Messina o conferință specială a 
miniştrilor de externe ai celor şase țări membre (Germania, Franța, Italia, 
Olanda, Belgia şi Luxemburg) pentru a se stabili strategia de viitor. 
Marea Britanie privea cu oarecare îngrijorare evoluția evenimentelor şi 
spera că neînțelegerile dintre țările membre vor împiedica realizarea 
unității europene. 


b) Apărarea europeană şi reînarmarea Germaniei 


În 1951 mişcarea favorabilă unităţii europene în domeniul apărării şi 
problemelor economice a luat amploare. Totuşi, perspectiva unei armate 
europene comune a stârnit mai degrabă teama francezilor pentru 
reînarmarea Germaniei, decât dorința pentru unitatea europeană. Din 
1950 America a făcut serioase presiuni pentru reînarmarea Germaniei 
socotind că acest lucru este garanția cea mai sigură a faptului că trupele 
NATO vor avea şanse să înfrângă, în eventualitatea unui conflict, trupele 
sovietice. Pentru a preveni redresarea armatei germane ca entitate 
separată, francezii au propus înființarea Comunităţii Europene pentru 
Apărare (EDC). Acest lucru însemna o armată europeană depinzând de 
un Minister European al Apărării. Armata europeană va reuni trupe 
aparținând statelor membre şi va avea un buget comun realizat prin 
intermediul taxelor percepute în acest sens, țărilor membre. Acest plan 
a fost dezbătut pe larg şi semnat (dar nu ratificat) de Franţa, Germania, 
Italia şi țările Beneluxului în 1952. 

Statele Unite au fost de acord cu planul EDC, dar Churchill nu a fost 
deloc încântat. El nu dorea integrarea Marii Britanii într-o federaţie 
europeană şi considera ideea EDC-ului un non sens din punct de vedere 
militar — “o combinaţie scârboasă”. El ar fi preferat reînarmarea 
Germaniei în cadrul NATO. Datorită presiunilor repetate ale americanilor 
el şi-a dat acordul de principiu pentru EDC, dar a refuzat participarea 
Marii Britanii în calitate de membru al acestui organism. Singura 
concesie pe care era dispus s-o accepte era stabilirea unor relaţii de 
“asociere” între Marea Britanie şi EDC. EDC a continuat să fie subiectul 

unor îndelungate negocieri dat fiindcă Franţa, în special, urmărea să 
obţină o angajare militară mai concretă din partea Marii Britanii. Eden 
nu prea era dispus să păstreze în permanență un număr de militari 
britanici în Europa, acest lucru putând fi considerat un prim pas pe 
alunecoasa pantă a integrării în federaţia europeană. Pentru a îi împăca 
însă pe francezi şi pe americani, Marea Britanie a acceptat în cele din 
urmă să pună trupe britanice la dispoziția EDC. 

În august1954, însă, după patru ani de intense tratative în care nu 
s-a ajuns la nici un rezultat, Adunarea Naţională a Franţei a respins 
integral proiectul EDC. Alianța NATO a fost extrem de uimită. Dulles 
avertizase deja că în cazul unui eşec al EDC trebuie “reconsiderată 
integral” orientarea politicii americane față de Europa. Teama ca 
americanii să nu revină la politica izolaţionistă i-a determinat pe britanici 
să intre în acțiune. Principala problemă era acum să îi convingă pe 
francezi să accepte reînarmarea Germaniei. 

Eden a obținut acum un mare succes diplomatic. Făcând naveta între 
capitalele europene el a propus în septembrie 1954 ca Germania de 
Vest să fie primită în NATO cu drepturi depline, cu singura excepție că 
aceasta va trebui să renunțe la dreptul de a deţine aşa-numitele arme 
ABC -— atomice, bacteriologice şi chimice. Principala piedică în 
realizarea acestui lucru era Franţa. Ceea ce i-a convins în cele din urmă 
pe francezi a fost acceptul lui Eden de a face o nouă concesie 
angajându-se să pună la dispoziţia federaţiei europene trupe britanice. 
La Conferinţa celor nouă puteri, ţinută la Londra în septembrie, Marea 
Britanie s-a angajat să menţină cele patru divizii şi avioanele tactice 
puse la dispoziția NATO în Germania şi să nu le retragă în mod unilateral 
numai în cazul unei grave crize în ținuturile de peste mări sau al unei 
crize financiare. Înţelegerile — sau acordurile — semnate pe această bază 
la Paris în octombrie 1954 au întrunit acordul Adunării Naţionale a 
Franţei. În mai 1955 Germania de Vest a fost mai întâi recunoscută ca 
stat suveran, iarapoi a intrat în NATO şi a început procesul de reînarmare. 

Rusia a denunțat acordurile de la Paris şi a înființat, drept represalii, 
Pactul de la Varşovia. Ținând seama de dominaţia sovietică asupra 
Europei de Est, e greu de spus că acest pact a fost într-adevăr o reuşită 
din punct de vedere diplomatic sau militar. Reînarmarea Germaniei, pe 
de altă parte, a contribuit la întărirea forțelor Occidentului. Deşi Churchill 

nu era impresionat în mod deosebit de activitatea lui Eden, alți politicieni 
au considerat că abilitarea lui diplomatică a salvat alianța Atlanticului 
de nord. 


8. Orientul Mijlociu 


Churchill şi Eden erau hotărâți să menţină influența de care se bucura 
Marea Britanie în Orientul Mijlociu. Apărarea intereselor Marii Britanii 
depindea în parte de propria putere militară din zonă, dar şi de 
parteneriatul cu o serie de puteri locale, în special Irakul şi Iordania. 
Atâta vreme cât aceste state erau de partea ei, Marea Britanie putea ține 
în frâu celelalte state arabe. Statele Unite, având numeroase alte 
angajamente, au acceptat cu plăcere să dea mână liberă Marii Britanii, 
dat fiind că Rusia era împiedicată să intre în această zonă. Totuşi, la 
începutul anilor '50 Iranul şi Egiptul i-au creat mai multe probleme 
Marii Britanii decât Rusia. 


a) Iran 


Guvernul lui Churchill a moştenit problema Iranului. Pierderea petrolului 
iranian în 1951 a fost o dublă lovitură pentru Marea Britanie; ea a afectat 
în egală măsură economia şi prestigiul Marii Britanii. Cu toate astea, în 
ciuda temerilor manifestate de laburişti, guvernul lui Churchill nu s-a 
grăbit în 1951-1952 să se lanseze într-o acțiune militară, preferând în 
schimb să vadă cum evoluează lucrurile. Marile companii petroliere 
internaţionale au făcut front comun şi au refuzat să prelucreze petrol 
din Iran. Prin urmare producţia de petrol din Iran a devenit apăsătoare, 
iar iranienii erau din ce în ce mai strâmtorați. Eden spera că liderul 
radical iranian Mussadiq va cădea de la putere şi va fi urmat de un 
guvern mai “rezonabil”. Statele Unite, temându-se ca nu cumva 
Mussadiq să ajungă sub influența comuniştilor s-au hotărât în cele din 
urmă să îi ajute pe britanici şi să contribuie la înlăturarea lui de la putere. 

În august 1953 serviciile secrete american şi britanic au regizat o 
lovitură de stat care a avut drept rezultat răsturnarea de la putere a lui 
Mussadig. Noul guvern iranian a încheiat imediat un acord cu Marea 
Britanie în privința petrolului. Compania petrolieră anglo-iraniană — 

care se numea acum British Petroleum — a primit despăgubiri pentru 
toate pierderile sale, iar pe viitor profiturile obținute de pe urma petrolului 
urmau să fie împărțite între guvernul iranian şi un concern internațional. 
Se părea că umilința suferită în 1951 a fost răzbunată şi că Marea Britanie 
a obținut un mare succes. Acest succes a fost, însă, obținut numai cu 
ajutorul Statelor Unite, iar concesiile făcute companiilor petroliere 
americane i-au nemulțumit pe mulți politicieni şi oameni de afaceri 
britanici. După 1953 poziţia Marii Britanii pe piaţa petrolului a intrat în 
declin, americanii preluând rolul principal în politica petrolului din 
Orientul Mijlociu. 


b) Egipt 


Înainte de 1951 guvernele britanic şi egiptean nu au reușit să încheie un 
acord în privința zonei Canalului Suez sau a Sudanului. Churchill 
considera că baza militară din zona Suezului este de extremă importanță 
pentru Marea Britanie, reprezentând un inel de legătură dintr-un întreg 
lanţ strategic care se întindea din Singapore până în Orientul Îndepărtat. 
Tratatul anglo-egiptean din 1936 urma însă să înceteze abia în 1956. 
După aceea Marea Britanie nu îşi mai putea menţine în mod legal trupe 
în nici un teritoriu aparținând Egiptului fără acceptul guvernului 
egiptean: accept pe care cu siguranță nu l-ar fi obținut. 

La începutul anului 1952, relaţiile anglo-egiptene, destul de încordate 
mai tot timpul, s-au deteriorat şi mai mult. Zelul naţionaliştilor egipteni 
a sporit, iar trupele britanice au devenit ţinta sabotajelor şi atacurilor 
trupelor de gherilă egiptene. La Cairo au izbucnit conflicte armate şi 
multe îndreprinderi locale au fost distruse. Churchill spera că cei 80.000 
de militari britanici din zona Canalului Suez vor putea stăpâni situația. 
În 1952 un grup de tineri ofiţeri din armată a venit la putere în Egipt, iat 
regele Faruk a luat calea exilului (luând cu sine extraordinara colecție 
de ceasuri pornografice!). 

Au fost reluate discuţiile privind Canalul Suez şi Sudanul. În mod 
destul de surprinzător, ținând seama de natura profund naționalistă a 
noului regim, relaţiile păreau a fi mult mai destinse. În 1953, în ciuda 
protestelor manifestate de mulți parlamentari conservatori neînsemnați, 
Marea Britanie şi Egiptul au ajuns în cele din urmă la o înţelegere în 

privinţa Sudanului. Timp de trei ani această ţară va beneficia de 
autonomie. Apoi va fi liberă să aleagă între deplina independenţă şi 
unirea cu Egiptul. Marea Britanie şi Egiptul au făcut totposibilul pentru 
a influența alegerile pentru Adunarea Constituantă a Sudanului, care 
urma să decidă soarta Sudanului. Această Adunare, spre satisfacția Marii 
Britanii, a votat pentru independență totală începând cu anul 1956. 

Problema Canalului Suez s-a dovedit mai dificilă. Marea Britanie a 
propus o serie de soluţii de compromis dar, dat fiind că toate presupuneau 
rămânerea trupelor britanice în zona Canalului au fost respinse de 
egipteni. În 1953, Eden, conştient de pericolul înrăutățirii relațiilor cu 
Egiptul, s-a hotărât să schimbe tactica. L-au ajutat în acest sens şi şefii 
Statului Major care erau acum de acord că baza militară din zona 
Suezului nu mai este esenţială. Iniţial Churchill a insistat din răsputeri 
ca trupele britanice să rămână, considerând că noua atitudine a lui Eden 
este dictată de “panică”. Convingându-se că era termonucleară a făcut 
ca vechile baze militare să devină vulnerabile şi demodate, Churchill 
s-a împăcat în cele din urmă cu pierderea Canalului Suez. 

Acordul a fost încheiat abia în iulie 1954. Trupele britanice urmau 
să fie retrase din zonă pe parcursul a 20 de luni. Între timp anumite 
instalații cheie urmau să fie întreținute în comun de tehnicieni britanici 
şi egipteni. În eventualitatea unui atac asupra Egiptului, Marea Britanie 
putea reveni pe poziţii. Politica împăciuitoristă a lui Eden părea să fi 
rezolvat în sfârşit diferendele dintre Egipt şi Marea Britanie. 

Aproape imediat, însă, acordul privind Suezul a provocat probleme 
serioase. Revolta parlamentarilor conservatori de rangul doi, care 
izbucnise cu prilejul semnării acordului privind Sudanul, a căpătat noi 
proporţii. Aşa-numitul “Grup Suez” considera abandonarea Canalului 
o dovadă a pierderii voinţei de către Marea Britanie de a îşi continua 
stăpânirea în Orientul Mijlociu — şi în celelalte zone. Aproximativ 40 
de parlamentari conservatori au dat de înțeles că vor vota împotriva 
oricărui tratat care va include retragerea trupelor din Suez. A apărut 
astfel posibilitatea ca guvernul să fie înfrânt în tentativa sa. Opoziția 
laburistă a hotărât, totuşi, să se abțină de la vot, iar “revolta” celor 26 de 
parlamentari conservatori a fost de mult mai mici proporții decât se 
temuse guvernul. 

Eden considera că acordul Suezului consolidează poziția Marii 
Britanii în Orientul Mijlociu. Marea Britanie avea deja o mare influență 
asupra Irakului şi Iordaniei şi apărea acum şansa de a include şi Egiptul 
pe “orbita” Marii Britanii. În noiembrie 1954, însă, a venit la putere 
Gamal Nasser, un ofițer naționalist hotărât să înlăture toate vestigiile 
imperialismului britanic. Acest lucru a determinat înrăutățirea relaţiilor 
anglo-egiptene. 


c) Cipru 


Churchill şi Eden au sperat că Ciprul (aflat sub stăpânire britanică din 
1878) va deveni o bază alternativă potrivită de unde Marea Britanie îşi 
va putea supraveghea dominaţia asupra Orientului Mijlociu. În 1954 
era însă evident că majoritatea grecilor ciprioți (80 la sută din populația 
insulei) doreau unirea cu Grecia, mişcare căreia i se opunea minoritatea 
turcă. Foreign Office-ul a declarat că insula va rămâne permanent sub 
stăpânirea Marii Britanii. Grecii ciprioţi, conduşi de arhiepiscopul 
Makarios, au făcut presiuni pentru satisfacerea revendicărilor lor, iar o 
organizaţie de gherilă (numită Eoka) a declanşat o campanie teroristă 
împotriva Marii Britanii. Marea Britanie a decretat stare de urgență şi a 
trimis 25.000 de militari să menţină legea şi ordinea. 


9. Relaţiile cu Imperiul 


În 1951 Imperiul/Commonwealth-ul era încă esențial pentru interesele 
economice ale Marii Britanii, el furnizând 49 la sută din produsele de 
import şi asimilând 54 la sută din produsele de export ale Marii Britanii. 
Imperiul/Commonwealth-ul era de asemenea pentru menţinerea Marii 
Britanii în postura de mare putere a lumii. La începutul anilor '50 
Conferinţele Commonwealth-ului prezidate de Churchill, erau în 
continuare dominate de Marea Britanie şi în ciuda faptului că relaţiile 
cu fostele dominioane “albe” nu mai erau atât de strânse ca până atunci, 
se spera totuşi că Imperiul/Commonwealth-ul ar putea încă deveni un 
factor important pentru pace şi progres. Churchill nu intenţiona să adopte 
o politică de decolonizare totală şi era de părere că vor mai trece zeci de 
ani până când majoritatea coloniilor să fie pregătite să îşi dobândească 

independenţa. În 1951 asupra Marii Britanii nu se făceau încă presiuni 
pentru a renunţa la coloniile care îi mai rămăseseră. Opinia publică 
britanică în ciuda bugetului destul de mare destinat apărării imperiului, 
nu părea dornică să renunțe la imperiu. Nici mişcările naționaliste nu 
deveniseră încă o ameninţare. În multe dintre colonii populaţia era prea 
puţin numeroasă pentru a-şi putea permite o mişcare de eliberare. 
Federalizarea părea a fi o soluţie, dar adeseori teritoriile propuse a face 
parte din federaţie (de exemplu în Indiile de Vest) erau despărțite de 
distanţe foarte mari şi aveau foarte puţine interese comune. În alte zone, 
ca de exemplu în numeroase regiuni ale Africii, procentul de oameni cu 
carte părea prea mic pentru a permite acordarea independenţei. În 
numeroase ţinuturi existau de asemenea probleme de natură etnică sau 
de scindare tribală care ar fi putut uşor degenera în vărsare de sânge 
dacă Marea Britanie s-ar fi retras prea devreme. În perioada de început 
a anilor 'SO trupele britanice au continuat să lupte împotriva insurgenților 
comunişti, dar cu sprijinul celei mai mari părți a popoarelor din Malaezia. 

Ceea ce ne uimeşte însă în relațiile Marii Britanii cu coloniile sale la 
începutul anilor '50 este atitudinea şi politica extrem de diversă 
manifestate de Marea Britanie față de o regiune sau alta. Acest lucru 
este extrem de evident în cazul Africii. 


a) Africa de Vest 


Nigeria şi Coasta de Aur (Ghana) erau două dintre cele mai valoroase 
colonii britanice. Amândouă erau mari, cu o populaţie numeroasă având 
un număr crescând de ştiutori de carte şi chiar de oameni cu studii 
capabili să îşi asume responsabilitatea alcătuirii unui guvern. În nici 
una dintre aceste țări nu existau probleme din pricina numărului mare 
de colonişti albi. În 1955 guvernul lui Churchill a acceptat ca ambelor 
țări să li se acorde cât mai curând independenţa. Mulţi specialişti au 
fost de părere că independenţa Ghanei şi a Nigeriei nu vor afecta 
economia sau interesele strategice ale Marii Britanii. De aceea, a fost 
total ignorată posibilitatea adoptării unei politici de tipul dezbină şi 
stăpâneşte — foarte uşor de practicat datorită numeroaselor grupuri de 
minorități etnice (în special în Nigeria). 

b) Africa de Est 


În Tanganyika, Uganda şi Kenya numărul africanilor cu carte era foarte 
mic, se manifestau serioase probleme la nivelul relaţiilor între triburi şi 
exista un număr destul de mare de asiatici, aduşi în regiune de Marea 
Britanie la începutul secolului. În Kenya trăiau de asemenea mii de 
colonişti albi, obişnuiţi să deţină puterea politică pe plan local şi să 
beneficieze de o serie întreagă de privilegii economice şi sociale, care 
erau hotărâți să se împotrivească ideii de guvernare a țării de către 
localnici. Albii ştiau că se bucură de sprijinul multora dintre conservatorii 
britanici care sperau ca Kenya să rămână o “ţară a albilor”. 

Principalul obiectiv al Marii Britanii în Africa de Est era să creeze o 
Federație a Africii de Est (est africană). Marea Britanie spera ca elitele 
negrilor din Tanganyika (unde procentul era de un european la 430 de 
africani) şi din Uganda (unde trăiau şi mai puţini albi) să fie determinate 
să accepte ideea unei conduceri multirasiale în Kenya care să fie însă 
formată preponderent din albi. Lucru deloc surprinzător, planul a 
întâmpinat o puternică opoziţie din partea negrilor africani. 

Negrii din Kenya aveau o situaţie foarte grea. Tribul Kikuyu, cel 
mai mare trib din Kenya, a protestat împotriva măririi preţurilor, a 
faptului că albii dețin cele mai bune terenuri şi împotriva altor aspecte 
de discriminare rasială. Dat fiind că protestele paşnice nu au dat nici un 
rezultat, s-a trecut la manifestări violente, cunoscute sub numele de 
revolta Mau Mau (după numele organizaţiei teroriste a tribului Kikuyu) 
care a durat din 1952 până în 1956 şi în care şi-au pierdut viața 95 de 
europeni şi aproximativ 13.000 de negri. Revolta Mau Mau a fost 
curmată de intervenţia trupelor britanice. 


c) Africa Centrală 


În Africa Centrală, mai ales în Rhodesia de Sud, trăiau numeroşi colonişti 
albi, care se bucurau deja de o destul de mare autonomie locală şi care, 
asemeni albilor din Kenya, considerau că reprezintă o civilizație 
superioară. Ei nu aveau nici cea mai mică intenţie să cedeze puterea 
majorităţii pe care o reprezentau negrii. Guvernul Attlee a alcătuit un 
plan pentru alcătuirea Federaţiei Africii Centrale care să se întindă din 

nordul şi sudul Rhodesiei până în Nyasaland (vechiul nume al Malawi). 
Churchill a fost de acord cu această idee şi în 1953 a luat ființă această 
Federație. Constituţia Federaţiei care susținea “parteneriatul” 
(colaborarea) între rase, lăsa de fapt puterea în mâinile albilor şi era, 
prin urmare, ostilă majorităţii negre. Cei mai mulți africani negri nu 
credeau promisiunile britanicilor privind trecerea treptată la 
autoguvernare. Mulţi rhodesieni albi au fost dezamăgiţi şi ei de faptul 
că Marea Britanie nu a acordat independență deplină noii Federaţii. 


10. Sfârşitul lui Churchill 


În aprilie 1955 Sir Winston Churchill, în vârstă de 80 ani, s-a hotărât în 
sfârşit să îşi dea demisia şi Sir Anthony Eden a devenit prim ministru. 
Istoricii discută încă succesele sau insuccesele administraţiei lui 
Churchill pe timp de pace. Istoricul Anthony Adamthwaite a criticat în 
general acest guvern apreciind că Churchill şi Eden au obținut mai puţine 
succese decât Attlee şi Bevin. El i-a criticat pe cei doi pentru că au ratat 
ocazia de a se retrage treptat de pe arena internaţională. EI l-a socotit pe 
Churchill lipsit de putere şi energie şi a afirmat că Churchill a avut o 
părere exagerată despre poziția Marii Britanii în lume, despre puterea 
ei militară şi economică. Adamthwaite l-a criticat pe Eden, care (după 
părerea lui) şi-a dat seama că trebuie reduse angajamentele Marii Britanii 
din străinătate, dar n-a făcut nimic în acest sens. El a afirmat că politica 
Marii Britanii a avut de suferit din cauza frecventelor neînțelegeri dintre 
Churchill şi Eden. El l-a acuzat pe Churchill pentru că nu a reuşit să 
restructureze orientarea politică a guvernului care se prezenta, după 
părerea lui Adamthwaite ““mai degrabă ca o colecţie de baroni greu de 
pus de acord, decât ca o forță unică”. A mai acuzat administraţia lui 
Churchill pentru că a ratat o mulțime de ocazii importante, printre care 
Şi aceea de a găsi modalitatea de a strânge relaţiile economice cu Europa. 

Istoricul Anthony Seldon are, totuşi, un punct de vedere mai favorabil. 
El a afirmat că nici Churchill, nici Eden nu au supraestimat potențiala 
putere a Marii Britanii. El a susținut că politica celor doi a fost mai 
puţin “războinică”. Guvernul lui Churchill, de exemplu, nu a atacat Iranul 
în 1951 şi s-a opus categoric să trimită trupe în Indochina în 1954. Marea 
Britanie departe de a se crampona de imperiul ei, s-a retras din Sudan şi 

Suez şi a fost de acord cu mişcările de eliberare din Ghana şi Nigeria. 
Guvernul lui Churchill a redus, de fapt, bugetul destinat apărării. Toate 
acestea dovedesc că Churchill şi Eden nu se hrăneau cu false iluzii. 
Amândoi au adoptat, de fapt, o politică pragmatică, iar continuitatea 
politicii externe, de apărare şi coloniale a guvernelor Attlee şi Churchill 
este evidentă. 

Deşi Churchill nu a mai fost poate forța politică de odinioară, el a 
dovedit totuşi un remarcabil simț politic (un exemplu îl constituie, de 
pildă, eforturile pe care le-a făcut pentru a crea punți de legătură cu 
Rusia), iar reputaţia de care s-a bucurat în timpul războiului a continuat 
să cântărească foarte mult atât în Marea Britanie, cât şi în străinătate. 
Seldon a afirmat că, departe de a fi nepotrivit din punct de vedere fizic 
sau mental pentru această funcţie, Churchill “poate fi socotit pe bună 
dreptate cel mai important prim ministru britanic de după război”. El a 
dovedit că ştie să conducă şi să se orienteze — iar apoi să îşi aleagă bine 
succesorii, dându-se la o parte şi lăsându-i pe alţii, ca Eden, să rezolve 
problemele de actualitate. Churchill şi Eden pot revendica, de bună 
seamă, multe succese diplomatice, nu în ultimul rând situându-se 
Conferinţa de la Geneva din 1954 şi acceptarea reînarmării Germaniei. 
Situaţia din 1955 părea, în multe privinţe, mai promițătoare decât cea 
din 1951. Faptul că Marea Britanie avea deja o poziţie mai sigură în 
lume se datora, după părerea lui Seldon, “în destul de mare măsură 
eforturilor guvernului Churchill”. 


Să luăm notițe despre “Politica externă şi colonială a guvernului con- 
servator, 1951-1955” 


Când luaţi notițe despre acest capitol ar trebui să aveţi în minte o 
problemă majoră: în ce măsură a fost încununată de succes activitatea 
guvernului conservator condus de Churchill? Pentru a vă ajuta să vă 
faceți o părere, ar trebui să vă organizați notițele după cum urmează: 
1. Care au fost principalele obiective ale lui Churchill (şi Eden)? 
2. Aceste obiective erau realiste? 

3. Care au fost punctele forte şi scăderile Marii Britanii în 1951 şi 

după 1951? 

4. Care a fost politica Marii Britanii față de: 
a) Statele Unite; 
b) URSS; 
c) Indochina; 
d) Europa; 
e) Orientul Mijlociu; 
f) Imperiu/Commonwealth. 
5. De cât de mult succes s-a bucurat a doua administraţie a lui 
Churchill? 


Să răspundem la întrebări eseu despre “Politica externă şi colonială 
a guvernului conservator, 1951-1955” 


Iată care sunt întrebările referitoare la această perioadă: 

l. De cât de mult succes a fost încununată activitatea celui de-al 
doilea guvern condus de Churchill (1951-1955) în domeniul 
politicii externe şi coloniale? 

2. “Un om în vârstă pe care funcția îl copleşea, şi care nu reuşea, de 
fapt, să mai facă faţă evenimentelor.” Oare rolul jucat de Churchill 
în politica externă şi cea colonială confirmă această afirmaţie? 

3. Faceți o analiză critică a rolului lui Anthony Eden ca ministru de 
externe. 


Deşi conținutul acestor întrebări pare destul de asemănător, abordarea 
lor trebuie să fie diferită. Întrebarea 1 este o întrebare cu caracter general 
pentru care citirea acestui capitol şi în special a secţiunii “Să luăm notițe 
despre” ar trebui să fie de ajuns! Întrebarea 2 vă canalizează atenția 
asupra persoanei lui Churchill. Să fi fost el sleit de puteri? Oare succesele 
lui diplomatice s-au datorat mai mult activităţii lui Eden decât propriei 
sale activități? Au reuşit Churchill sau guvernul său să obțină vreun 
succes în domeniul politicii externe sau coloniale? Nu are nici o 
importanță dacă îl apăraţi sau îl criticaţi pe Churchill, dacă vă susțineți 
afirmaţiile cu argumente extrase din text. Țineţi minte că examinatorii 
sunt adesea impresionați de candidaţii care pot aduce argumente care 
aruncă o umbră de îndoială asupra afirmațiilor cuprinse în formularea 
întrebării. 

Întrebarea 3 vă cere să vă fixaţi atenţia asupra lui Anthony Eden. Un 
element esenţial în formularea răspunsului la o întrebare eseu bazată pe 
afirmarea unui anumit lucru — sau pe afirmaţia cuiva — este acela de a 
identifica cât mai exact criteriile pe care le veţi folosi în formularea 
judecății dumneavoastră. Este bine să explicați cât mai clar acest lucru 
în eseul dumneavoastră. Ce criterii veți folosi pentru a-l caracteriza pe 
Eden şi activitatea lui? Trebuie să aveţi în vedere şi în ce măsură Eden 
avea mână liberă să acţioneze. Politica lui credeţi că a fost doar rezultatul 
influenței lui Churchill sau a propriei lui gândiri? Cei doi politicieni 
aveau puncte de vedere asemănătoare? În ce măsură diferă opiniile lor 
politice? Alcătuiţi, în mare, un plan al răspunsului la întrebarea 3. Ce 
veți spune în introducere? Cam câte paragrafe aveţi de gând să scrieți 
(7 sau 8 este credem cel mai potrivit) şi la ce anume se va referi fiecare 
paragraf? Notaţi-vă apoi concluzia — şi aveți grijă să răspundeți la 
întrebare. Analizaţi activitatea lui Eden! Care au fost succesele lui? Care 
au fost eşecurile lui? Oare succesele au reuşit să depăşească eşecurile? 


Întrebări bazate pe izvoare despre “Politica externă şi colonială a 
P p 
guvernului conservator, 1951-1955” 


1. Obiectivele lui Churchill în 1951 

Citiţi declaraţia politică radiodifuzată a lui Churchill redată la pag. 111-112 

şi discursul rostit în şedinţa guvernului în noiembrie 1951 de la 123. 

Răspundeţi la următoarele întrebări: 

a) De ce oare a fost numit Churchill “ațâțător la război” în timpul 
alegerilor generale din 1951? 

b) Pe cine socotea Churchill “principalii aliați ai Marii Britanii în 
favoarea păcii”? 

c) De ce s-a opus Churchill ideii ca Marea Britanie să devină “parte 
integrantă a federaţiei europene”? 

d) Ce înțelegerea Churchill prin “asocierea frățească a țărilor 
vorbitoare de engleză”? 

e) Consideraţi cele două discursuri consecvente sau inconsecvente 
— şi de ce? 


g) 

Care ar fi putut fi replica Partidului Laburist la declarația politică 
din 1951? 

Care dintre obiectivele lui Churchill au fost i) realizate şi ii) care 
nu pânâ în 1955? 


2. Problemele Marii Britanii în 1952 
Citiţi relatarea lui Evelyn Shuckburgh din decembrie 1952 redată la 
pag. 112. Răspundeţi la următoarele întrebări: 


a) 
b) 


c) 


d) 


e) 


Ce se înțelege prin “concurența germană şi japoneză”? 

Cum îşi exercita de fapt Marea Britanie influența în zona 
Mediteranei şi în Orientul Mijlociu? 

De ce era Shuckburgh prudent în privința Statelor Unite — avea 
oare motive întemeiate să fie aşa? 

Care sunt avantajele şi dezavantajele acestui izvor documentar 
pentru istoricii care analizează situația internațională în decembrie 
1952? 

Ce alte surse documentare ar trebui să consulte un istoric pentru a 
avea o imagine mai complexă? 


3. Conducerea lui Winston Churchill 

Citiţi fragmentul din jurnalul lui Evelyn Shuckburgh şi părerea lordului 
Alexander despre Churchill redate la pag. 113 şi 114. Răspundeţi la 
următoarele întrebări: 


a) 
b) 
c) 


d) 


Ce impresie vă faceți despre Churchill citind relatarea lui 
Shuckburgh? 

De ce ar fi incorect să judecăm stilul de conducător al lui Churchill 
în lumina evenimentelor din august 1953? 

Ce impresie vă faceți despre Churchill citind relatarea lordului 
Alexander? 

Ce alte surse ne-ar furniza elemente convingătoare despre starea 
mentală şi fizică a lui Churchill la începutul anilor °50? 


CAPITOLUL 6 
Anthony Eden şi criza Suezului, 1955-1956 


1. Sir Anthony Eden 


Puţini au fost prim miniştrii britanici care s-au bucurat de o atât de 
mare popularitate sau de o atât de impresionantă reputaţie de om politic 
ca Anthony Eden. Membru al Parlamentului din 1923, el a deţinut funcția 
de ministru de externe în trei legislaturi diferite totalizând peste 10 ani 
(1935-1938, 1940-1945, 1951-1955). La cei 50 de ani ai săi, Eden era 
un om plin de farmec, inteligent, harnic, cu o înfăţişare plăcută, un 
conservator omenos şi progresist, respectat de multă lume, atât din 
stânga, cât şi din dreapta eşicherului politic, pentru realizările lui pe 
tărâm diplomatic. El părea un succesor potrivitpentru Churchill. Aproape 
imediat după numirea sa ca prim ministru, şi pentru a-şi demonstra 
popularitatea, Eden a organizat alegeri generale, câştigând cu o 
majoritate zdrobitoare aproape 60 de fotolii în Parlament. Poziţia lui 
Eden părea foarte solidă. Noul lider al Partidului Laburist, Hugh 
Gaitskell, era în bune relaţii cu “dreapta” împreună cu întregul său partid, 
şi era dispus să îl susțină pe Eden în multe dintre acțiunile sale politice. 
Marea Britanie se bucura, se pare, de o foarte neobişnuită “unitate 
naţională”. 

Noul prim ministru era, însă, departe de a fi un “superman”. Deşi 
avea multe calități deosebite, avea şi multe defecte. Putea fi irascibil, 
arțăgos şi meschin. Muncea ca un apucat, nu lăsa nimic în seama 
nimănui, riscând, de aceea, să îl lase nervii. Existau şi alte probleme. 
Avea foarte puţini prieteni politici apropiaţi, chiar şi în sânul propriului 
partid, avea foarte puțină experiență în conducerea unui partid şi în 
rezolvarea problemelor interne. Tendinţa lui de a se amesteca în toate 
problemele guvernului i-a îndepărtat pe mulți dintre colegii săi şi a sporit 
sarcinile lui Eden. 

Ținând cont de antecedentele sale, nu este deloc surprinzător că Eden, 
ca şi Churchill, a dat prioritate problemelor externe şi nu celor interne. 
Primul său ministru de externe, Harold Macmillan, a fost curând înlocuit 
de Selwyn Lloyd. Numirea lui Lloyd, un avocat cu experienţă redusă în 
domeniul diplomaţiei, a fost un semn clar că Eden vrea să controleze 

personal politica externă. Succesele pe care le obținuse în 1954 în 
Indochina şi în privința reînarmării Germaniei i-au întărit convingerea 
că poate rezolva încă multe din problemele internaţionale. 

Deşi Eden s-a certat adeseori cu Churchill, obiectivele lui erau, 
aparent, asemănătoare cu ale fostului său şef. Deşi era de acord că Marea 
Britanie încearcă să facă prea mult în prea multe locuri, el era hotărât să 
mențină influența Marii Britanii în lume. Călătoriile lui i-au confirmat 
ideea despre unitatea Commonwealth-ului şi convingerea că acesta este 
elementul esențial al puterii de care se bucură Marea Britanie în lume. 
Ca şi Churchill, el spera să tempereze Războiul Rece ceea ce ar fi putut 
permite guvernului britanic să reducă angajamentele militare ale Marii 
Britanii, în special în Europa. 

Existau, totuşi, şi unele deosebiri importante între Eden şi Churchill. 
Churchill îşi făcuse o profesiune de credinţă din colaborarea cu Statele 
Unite. Eden, deşi era conştient de importanța cooperării cu americanii, 
era mult mai suspicios în privinţa inteligenţei şi integrităţii acestora. În 
plus, el avea mai multă încredere decât Churchill în capacitatea Marii 
Britanii de a acţiona ca mare putere, la nevoie, independent de Statele 
Unite, în special în Orientul Mijlociu. În octombrie 1955 Eden a spus 
Cabinetului său: 


1 Interesele noastre în Orientul Mijlociu au fost mai mari decât 
cele ale Statelor Unite, datorită dependenţei noastre de petrolul 
din Orientul Mijlociu, iar experiența noastră în zonă a fost mai 
mare decât a lor. De aceea nu trebuie să ne lăsăm copleșiți de 

5 ideea că nu putem acţiona decât cu concursul şi sprijinul 
americanilor. Ar trebui să ne construim o linie politică în funcţie 
de interesele pe care le avem în zonă şi să îi punem pe americani 
să ne ajute atât cât avem noi nevoie s-o facă. 


2. Reuniunea la vârf de la Geneva 


În 1955 reînarmarea Germaniei de Vest s-a încheiat, iar Occidentul se 
simțea destul de puternic pentru a înfrunta Rusia. De aceea, în iulie 
1955, a avut loc la Geneva, o importantă reuniune la vârf, prima întâlnire 
de după 1945 a liderilor sovietici şi occidentali. Principalul obiectiv al 

reuniunii era discutarea, şi rezolvarea pe cât posibil, a problemei 
Germaniei. Nu s-au obținut, însă, rezultate deosebite. Rusia a insistat 
că Germania reunită nu ar trebui să facă parte din NATO, în timp ce 
puterile occidentale au susținut exact contrariul. Deşi nu s-a încheiat 
nici un acord la vârf, nici nu se poate vorbi de rea voință din partea 
participanţilor, iar atmosfera generală a fost relativ prietenească. Din 
punctul de vedere al lui Eden singura realizare a acestei conferințe a 
fost acceptarea de către noii lideri sovietici, Hrusciov şi Bulganin, a 
unei invitaţii să viziteze Marea Britanie. Această vizită a avut loc în 
aprilie 1956, iar faptul că au acceptat acest lucru părea să indice o 
îmbunătăţire a relaţiilor est-vest. Comportamentul său autoritar şi tonul 
răstit au fost, însă, un semnal pentru problemele pe care în viitor Hrusciov 
avea să le creeze Occidentului. 


3. Europa 


În 1955 Marea Britanie a fost invitată să participe la discuţiile de la 
Bruxelles privind integrarea europeană. Eden s-a opus oricărei idei de 
federalizare a Europei, dar Macmillan a susținut că Marea Britanie ar 
putea influenţa, în măsură mult mai mare, aceste convorbiri, ca 
participant direct decât ca observator. La început Marea Britanie a fost 
reprezentată de un reprezentant al Ministerului Comerțului. Pe măsură 
ce convorbirile de la Bruxelles progresau, reprezentanţii Marii Britanii 
analizau problemele în detaliu. Subliniind importanţa intereselor 
economice ale Marii Britanii din afara Europei, ei au ajuns la concluzia 
că Marea Britanie nu trebuie să se angajeze în procesul de integrare 
europeană, că înființarea unei Piete Comune, ar fi “în ansamblu” în 
defavoarea Marii Britanii şi că, prin urmare, Marea Britanie ar trebui să 
acţioneze pentru a dejuca aceste planuri. Aceste concluzii au fost 
aprobate de Cabinet fără prea multe comentarii. Integrarea europeană 
nu părea încă deosebit de importantă. 

4. Probleme în Orientul Mijlociu, 1955-1956 


Eden, conştient de importanța investiţiilor pe care Marea Britanie le 
făcuse în petrol, era hotărât să menţină situaţia privilegiată de care se 
bucura Marea Britanie în Orientul Mijlociu. În 1955 poziţia Marii 
Britanii părea destul de bine consolidată. Diferendele cu Egiptul păreau 
să se fi rezolvat în 1954. Turcia era legată de Occident prin NATO, iar 
Pakistanul prin intermediul SEATO. În Irak şi Iordan regimul era puternic 
în favoarea Marii Britanii, iar Marea Britanie avea în continuare o 
puternică influență în Libia şi în unele regiuni din peninsula arabă. Pe 
tot parcursul anului 1955 diplomaţii britanici şi americani au depus 
serioase eforturi neîncununate însă de succes, pentru finalizarea 
conflictului arabo-israelian. Marea Britanie a reuşit să pună bazele unei 
organizaţii pentru securitate regională în Orientul Mijlociu. În februarie 
1955 Turcia şi Irakul (cu sprijin din partea Marii Britanii) au încheiat o 
alianță militară cunoscută sub numele de Pactul de la Bagdad. Marea 
Britanie s-a alăturat oficial acestui Pact în aprilie 1955, urmată la scurt 
timp de Pakistan şi Iran. 

Pactul de la Bagdad era destinat în mare măsură stăvilirii influenţei 
sovietice. Totuşi, principalul său efect a fost să îl stârnească pe liderul 
egiptean Nasser. Ce urmărea de fapt Nasser nu se ştie nici astăzi cu 
precizie. Un lucru este însă sigur şi anume acela că el lupta împotriva 
influenţei occidentale (şi în special britanice) în Orientul Mijlociu. 
“Panarabismul” — ideea potrivit căreia toate popoarele ce vorbesc limba 
arabă au interese comune — a fost, ani de zile, o forță cu puteri crescânde, 
iar Nasser se visa liderul lumii arabe. Prin urmare, el s-a opus din 
răsputeri Pactului de la Bagdad, dominat de britanici, socotindu-l o 
amenințare la adresa autorităţii sale. El nu a fost impresionat de 
concesiile făcute Egiptului în 1954, ci doar le-a socotit o dovadă de 
slăbiciune din partea Marii Britanii. Hotărât să reducă influența britanică, 
Nasser a încurajat mişcările arabilor naționaliști în toate țările Orientului 
Mijlociu. Eden s-a temut că guvernele din Iordania şi Irak ar putea, fie 
să se întoarcă şi ele împotriva Marii Britanii, fie să fie înlocuite cu 
elemente naţionaliste extremiste, care cu siguranță vor face acest lucru. 

Un alt motiv de îngrijorare îl constituia faptul că Nasser nu era dispus 
să se alăture țărilor occidentale în cadrul Războiului Rece. În septembrie 

1955, când Occidentul a refuzat să suplimenteze aprovizionarea cu arme 
a Egiptului, Nasser a început să procure arme din Cehoslovacia. Până 
în acest moment Marea Britanie, Franța şi Statele Unite deținuseră 
monopolul aprovizionării cu arme a Egiptului şi Orientului Mijlociu, 
iar acest lucru le-a permis să aibă un control asupra stocurilor de arme. 
Atitudinea Egiptului a fost considerată o amenințare pentru stabilitatea 
din zonă. Temerile britanicilor au crescut atunci când rapoartele 
serviciilor de informaţii, bazându-se pe surse demne de încredere din 
anturajul lui Nasser, au avertizat că liderul egiptean este pe cale să devină 
un instrument al sovieticilor. 

Eden care spera că, poate abil manevrat, Nasser va rămâne de partea 
occidentalilor, a continuat, potrivit planului deja stabilit, să evacueze 
trupele britanice, care mai rămăseseră în zona Canalului Suez. În 
decembrie 1955 Marea Britanie, împreună cu Statele Unite şi Banca 
Mondială, au căzut de acord să ajute financiar Egiptul pentru a construi 
barajul de la Aswan, un amplu proiect prin care Egiptul urma să fie 
alimentat cu apă din Nil. Acest împrumut fusese acordat cu scopul de 
a-l menţine pe Nasser în orbita Occidentului. 

Evenimentele de la începutul anului 1956 au demonstrat, însă, că 
Nasser nu poate fi “cumpărat”. În martie 1956 regele Hussein al Iordaniei 
l-a demis pe Sir John Glubb, ofițerul britanic ce comanda de multă 
vreme legiunea arabă, formată, în mare parte, din ofițeri britanici şi 
finanțată de Marea Britanie. Eden l-a acuzat pe Nasser pentru această 
acțiune care constituia, fără îndoială, o lovitură pentru prestigiul Marii 
Britanii. A-i acorda împrumuturi mari lui Nasser era ca şi când ţi-ai 
recompensa duşmanul pe cheltuiala prietenilor. America, la curent şi ea 
cu relaţiile lui Nasser cu Rusia şi China, a fost de acord cu Marea 
Britanie. La 19 iulie 1956 împrumutul acordat de britanici şi americani 
pentru finanţarea barajului Aswan a fost retras. 


5. Naţionalizarea Canalului Suez 


La 26 iulie, cu ocazia unei demonstraţii de proporţii, Nasser a răspuns 
Occidentului pentru anularea împrumutului. Pentru a obține fondurile 
necesare construirii barajului Aswan, Egiptul va naționaliza Compania 
Canalului Suez, care aducea mari profituri Marii Britanii şi Franței. 

Investitorii vor primi valoarea la cursul pieții a acțiunilor lor, dar de-acum 
înainte Compania va aparţine integral Egiptului. Unii jurisconsulți au 
considerat că acţiunea lui Nasser contravine legislaţiei internaţionale. 
Alţii însă au afirmat că din punct de vedere legal Compania aparține 
Egiptului, şi că Nasser a acţionat corect promițând să plătească 
despăgubiri acţionarilor. Numai dacă Nasser, din nepricepere sau răutate 
nu ar permite desfăşurarea traficului maritim, Egiptul ar încălca legislația 
internaţională. În următoarele câteva luni Nasser a întâmpinat mari 
greutăți pentru a reuşi să mențină Canalul deschis traficului internațional. 

Argumentaţia juridică era pur teoretică. Mare parte din comerțul 
britanic în special cel legat de petrol, depindea de Canal. Prin urmare, 
naționalizarea Canalului îi dădea lui Nasser ocazia să şantajeze Marea 
Britanie şi Occidentul. În plus, conflictul ascundea probleme mult mai 
importante decât pierderea Canalului. Nasser lansase o provocare Marii 
Britanii şi lumii întregi. Dacă avea să fie lăsat să-şi ducă acțiunea la bun 
sfârşit, poziţia lui în lumea arabă avea să fie mult mai solidă, iar prestigiul 
Marii Britanii serios ştirbit. 

Eden a hotărât că Nasser trebuie să fie oprit înainte de a ştirbi definitiv 
prestigiul Marii Britanii în Orientul Mijlociu. La 27 iulie el a spus 
Cabinetului: 


1 Naţionalizarea [Canalului Suez] nu este numai o problemă 
juridică, ea are o deosebită importanță pe plan internațional.. 
Acţiunea colonelului Nasser ne-a dat ocazia să găsim o 
rezolvare temeinică a acestei probleme şi nu vom rata, vă asigur, 

5 această ocazie. Interesele noastre vitale din această zonă trebuie 
apărate, la nevoie, printr-o acțiune armată şi trebuie deci să 
luăm măsurile necesare în acest sens. Chiar dacă va trebui să 
acționăm singuri, nu putem să nu apelăm la forță pentru a ne 
apăra poziţia dacă toate celelalte modalități de protecţie se vor 

10 dovedi zadarnice... Dacă puterile occidentale nu vor lua 
măsurile necesare pentru a redobândi controlul asupra 
Canalului, viața economică, precum şi influența puterilor 
occidentale în Orientul Mijlociu vor avea mult de suferit. 

Kirkpatrick, director în Foreign Office, avea şi el aceeaşi părere: 


1 Dacă vom da înapoi în timp ce Nasser îşi consolidează poziția 
Şi treptat pune stăpânire pe țările deţinătoare de petrol, el poate 
Şi este hotărât, potrivit informaţiilor pe care le deține, să ne 
ruineze... Mă îndoiesc că ne vom puteapermite să plătim măcar 

5 minimul necesar pentru apărarea noastră. Iar o ţară care nu îşi 
poate permite să se apere pe banii ei este o țară terminată. 


Alan Lennox-Boyd, ministrul Coloniilor îi scria lui Eden în august 1956: 


Sunt ferm convins că dacă Nasser va câştiga sau doar se va 
deduce că are şanse să câştige, noi, adică guvernul nostru (şi 
chiar țara noastră) ne putem considera faliți. 


Hotărârea lui Eden de a-l distruge pe Nasser era întărită de astfel de 
puncte de vedere. Asemeni multora dintre consilierii săi, Eden îl 
considera pe Nasser un nou Mussolini (dacă nu chiar un Hitler) care 
trebuie oprit mai devreme sau mai târziu. Acest punct de vedere era 
poate, prea simplist, dar el era într-o oarecare măsură justificat. Regimul 
lui Nasser era caracterizat de anumite trăsături specifice unui stat 
totalitar: suprimarea libertăților civile, naționalism, populism, acțiuni 
subversive organizate în alte țări; şi planuri de extindere a dominației 
teritoriale. Eden nu era singurul care dorea să întreprindă ceva pentru 
înlăturarea de la putere a lui Nasser. Churchill spunea “Nu îl putem lăsa 
pe acest porc răzbunător să fie stăpân pe căile noastre de comunicaţie”. 
Liderul laburist Gaitskell l-a condamnat şi el pe Nasser, iar şedinţa din 
2 august a Camerei Comunelor a lăsat impresia unui consens aparent în 
favoarea unei replici ferme. 

A fost înființat un Comitet al Cabinetului pentru Egipt, format inițial 
din Eden, Selwyn Lloyd, Harold Macmillan, Lord Salisbury, Alec 
Douglas Home şi Sir Walter Monckton, pentru a supraveghea zi de zi 
evoluţia evenimentelor. Era limpede că Eden îi informase permanent şi 
pe ceilalți membri ai Cabinetului şi că, în mare, măsurile propuse de 
Eden fuseseră aprobate de Cabinet. 

6. Politica britanică, iulie-octombrie 1956 


Fără să stea prea mult pe gânduri Eden ar fi putut trimite imediat trupe 
împotriva lui Nasser. Aşa îl sfătuia liderul Irakian, Nuri Said, care 
îndemna Marea Britanie “să îl lovească pe Nasser repede şi cu forță”. 
Eden ştia că poate conta pe ajutorul francezilor. Aceştia, pentru că aveau 
şi ei importante fonduri investite în Compania Canalului Suez, l-au făcut 
pe Nasser răspunzător pentru problemele cu care ei se confruntau în 
Algeria şi considerau criza Suezului modalitatea cea mai potrivită de 
a-l opri să îşi extindă influenţa asupra întregii lumi arabe. Liderii francezi 
erau dispuşi oricând să folosească forța. 

Posibilitatea unei acţiuni imediate a fost, totuşi, înlăturată ținând 
seama de doi factori. În primul rând Eden fusese informat de şefii Statului 
Major că o acţiune militară ar necesita cel puțin şase săptămâni de 
pregătiri. În al doilea rând preşedintele Eisenhower declarase că el nu 
este de acord cu folosirea forței. Preşedintele american, deşi recunoştea 
că Nasser reprezintă o amenințare pentru interesele Occidentului, prefera 
să se folosească mijloace mai discrete pentru înlăturarea acestuia. 
Pierderea Canalului Suez nu leza prea mult interesele americanilor, iar 
guvernul american nu voia să fie implicat în nimic ce ar putea aminti de 
colonialism şi de care ar putea profita apoi comuniştii. Americanii erau 
de părere că această criză ar putea fi foarte bine soluționată pe calea 
tratativelor şi că această criză nu este un bun prilej pentru a încerca 
răsturnarea de la putere a lui Nasser. Eisenhower, care spera să fie reales 
la alegerile din noiembrie, nu voia să fie implicat într-o acţiune militară 
care i-ar fi putut diminua şansele pentru a obține un al doilea mandat ca 
preşedinte. Sprijinul americanilor era foarte important pentru că, în 
eventualitatea unei crize, Marea Britanie va depinde de petrolul american 
şi de suportul lor financiar. 

Iată de ce Eden, s-a hotărât să transforme necesitatea în virtute şi a 
acceptat pentru moment soluţia negocierilor. Între timp, Marea Britanie 
şi Franţa au făcut tot felul de presiuni, exceptând războiul, asupra 
Egiptului. Obiectivul nedeclarat al Marii Britanii nu era refacerea 
Companiei Canalului Suez, ci obținerea unui control internațional asupra 
Canalului. Scopul intim al lui Eden era, totuşi, înlăturarea lui Nasser, 
fie prin forță, fie în urma unui eşec diplomatic, care i-ar ştirbi într-atât 

prestigiul, încât ar cădea dela sine. S-au continuat elaborarea planurilor 
pentru atacarea Egiptului (numită codificat Operaţiunea Muşchetar) şi 
întărirea efectivelor militare britanice din zona de est a Mediteranei. La 
începutul lui septembrie şefii Statului Major au susţinut mai degrabă 
ideea unui atac împotriva Port Said-ului, decât împotriva Alexandriei, 
bazându-se pe faptul că pierderile în rândul populaţiei civile vor fi astfel 
mai mici şi au folosit pretextul că Marea Britanie nu încearcă decât să 
îşi redobândească proprietatea. 

La jumătatea lunii august la Londra a avut loc o conferință pe tema 
Canalului. Cei mai mulți dintre participanți au susținut o propunere a 
americanilor potrivit căreia ar trebui recunoscută suveranitatea Egiptului 
asupra Canalului, dar Canalul ar trebui să se afle sub controlul unui 
organism internațional, din care ar face parte şi Egiptul. Nasser a respins 
în întregime această propunere. La o a doua conferință ţinută în 
septembrie, s-a acceptat un plan american mai detaliat privind înfiinţarea 
unei Asociaţii a Beneficiarilor Canalului Suez. Acest plan nu prea avea 
însă sens dacă nu era dublat de folosirea forței, iar secretarul de stat 
american Dulles a declarat că Statele Unite refuză în mod categoric să 
folosească forţa. Lipsindu-i însă “forța” după cum Dulles însuşi 
recunoştea, Asociaţia Beneficiarilor nu a realizat nimic. 

Statele Unite şi Partidul Laburist sperau că se va putea ajunge la o 
înțelegere prin intermediul Naţiunilor Unite. În octombrie Marea Britanie 
a înaintat spre aprobare o serie de rezoluţii, dar Consiliul de Securitate 
nu a reuşit să obțină acordul tuturor țărilor membre, URSS şi Iugoslavia, 
nefiind de acord cu propunerile britanicilor. Nasser nu era pregătit să 
înainteze propuneri din partea Egiptului, iar negocierile din cadrul 
Naţiunilor Unite s-au poticnit rapid. 

Din nefericire, pe măsură ce negocierile se prelungeau, era din ce în 
ce mai dificil să se justifice refuzul de a se folosi acţiunea armată. Statele 
Unite au refuzat în continuare să susțină sau să treacă cu vederea 
intervenţia militară. La rândul său Partidul Laburist a afirmat răspicat 
că el va susține numai o acţiune a Marii Britanii care a întrunit acordul 
Naţiunilor Unite, ceea ce atât Eden, cât şi liderii laburişti ştiau că nu se 
va întâmpla niciodată. Unii parlamentari conservatori au cerut noi 
asigurări că s-a făcut tot posibilul pentru a se ajunge la o soluţie paşnică 
înainte ca ei să susțină folosirea forței. Chiar şi unii dintre membri 

guvernului ezitau, iar Monckton, ministrul apărării nu a fost de acord 
cu unele dintre măsurile militare propuse. 

În octombrie Eden era convins că negocierile nu duc nicăieri. 
Conştient că mulți dintre membrii partidului său făceau presiuni pentru 
luarea unor măsuri drastice şi că numeroasele trupe concentrate în zona 
de est a Mediteranei nu vor sta degeaba la nesfârşit, Eden era dornic să 
pornească la acţiune cât mai curând posibil. Totuşi, dacă Marea Britanie 
avea să atace Egiptul, era esenţial să se găsească o motivaţie pentru 
acest lucru, motivaţie acceptabilă atât pentru Marea Britanie, cât şi pentru 
opinia publică internațională. 


7. Planul Sevres 


Israelul, asemeni Marii Britanii şi Franței, era îngrijorat datorită acțiunii 
lui Nasser, datorită prestigiului de care acesta se bucura şi datorită 
faptului că el însuşi se considera campionul arabilor care îi va conduce 
spre victoria împotriva Israelului. Nasser avea grijă ca toate vasele 
israeliene să fie împiedicate să treacă prin Canalul Suez, iar comandourile 
egiptene lansau atacuri împotriva Israelului din bazele militare aflate în 
Sinai. Israelul era hotărât să treacă la represalii şi să lupte cu propriile 
forțe împotriva Egiptului şi a întregii lumi arabe. Guvernul israelian 
dorea, totuşi, ca înainte de a lansa un atac împotriva Egiptului să aibă 
de partea sa Marea Britanie, în chip de aliat militar. Până în octombrie 
1956 cooperarea anglo-israeliană nu a părut posibilă, dat fiind că Marea 
Britanie era favorabilă mai degrabă cauzei arabilor, decât evreilor. 
Franţa şi Israelul, pe de altă parte, au avut relații foarte strânse o 
vreme, iar în septembrie cele două țări au avut convorbiri secrete pe 
tema unui atac comun împotriva Egiptului. Ambele țări erau pregătite 
să acţioneze cu sau fără aprobarea americanilor, dar amândouă 
considerau esenţial ajutorul din partea britanicilor. Problema unei 
cooperări între Marea Britanie, Franţa şi Israel pare să i se fi pus prima 
dată lui Eden la 14 octombrie. Francezii au propus ca trupele israeliene 
să atace Egiptul prin Sinai. Marea Britanie şi Franţa, după ce lăsau 
trupelor israeliene timpul necesar să ocupe cea mai mare parte a 
Sinaiului, urmau să ordone retragerea trupelor lor din Canalul Suez. 
Acest lucru va permite trupelor anglo-franceze să intervină şi să ocupe 

Canalul cu pretextul de a-l proteja împotriva unor eventuale distrugeri 
provocate de lupte. Marea Britanie şi Franţa vor putea astfel declara că 
au acționat în calitate de mediatori ai păcii deşi interesul lor era, de 
fapt, să pună din nou stăpânire pe Canalul Suez. 

Eden a fost foarte încântat de propunere realizând că acest plan îi 
oferea o scuză în plus pentru justificarea unei intervenții militare. La 16 
octombrie el şi ministrul său de externe Selwyn Lloyd au participat la o 
întâlnire secretă la vârf la Paris şi au aprobat schema propusă de francezi. 
Două zile mai târziu Cabinetul a fost informat — sau parțial informat — 
despre plan şi l-a aprobat. La 22 octombrie Selwyn Lloyd s-a întâlnit în 
secret la Paris cu prim ministrul israelian şi cu câţiva importanți 
politicieni francezi, întâlnire pe care a relatat-o a doua zi colegilor săi 
din Cabinet. La 24 octombrie după ce planul fusese pus la punct în cele 
mai mici detalii s-a ajuns în sfârşit la o înțelegere între Marea Britanie, 
Franţa şi Israel. Următorul extras din Protocolul de la Sèvres este o 
traducere corectă, credem noi, în limba engleză a originalului în limba 
franceză. Exemplarele oficiale în limba engleză ale Protocolului nu au 
fost văzute niciodată. (Eden a încercat să distrugă toate dovezile 
conspirației şi a negat atât în Parlament cât şi în memoriile sale că ar fi 
la curent cu aceste înțelegeri secrete!) 


1 1. Israelul, în seara zilei de 29 octombrie 1956, va lansa un 
amplu atac împotriva trupelor egiptene cu scopul de a ajunge a 
doua zi în zona Canalului. 

2. Fiind informate despre aceste evenimente, în ziua de 30 

5 octombrie 1956 guvernele britanic şi francez au adresat 
simultan câte un apel guvernului egiptean şi celui israelian după 
cum urmează: 

A. Guvernului egiptean 
a) să pună capăt oricăror acte de agresiune; 

10 b) să îşi retragă toate trupele pe o distanță de 10 mile la est 
față de Canal; 
c) să accepte temporar ocuparea poziţiilor cheie din zona 
Canalului de către trupele anglo-franceze pentru a se garanta 
libera trecere prin Canal a navelor aparținând tuturor 

15 naţiunilor până când se va găsi o soluţie în problema 
Canalului. 
B. Guvernului israelian 
a) să pună capăt oricăror acte de agresiune; 
b) să îşi retragă toate trupele pe o distanță de 10 mile de est 
20 de Canal... 
3. În cazul în care guvernul egiptean nu va respecta în 
perioada menţionată condiţiile prevăzute în apelul ce i-a fost 
adresat, trupele anglo-franceze vor iniția operaţiuni militare 
împoriva trupelor egiptene în primele ore ale zilei de 31 
25 octombrie. 


Planul, deşi furniza Marii Britanii o scuză pentru intervenţie, avea o 
serie de impedimente, de care ar fi trebuit să se țină seama în octombrie 
1956. Era o dovadă de teribilă naivitate ca cineva să îşi închipuie că 
înțelegerea secretă dintre Marea Britanie, Franţa şi Israel se va putea 
ascunde la nesfârşit. În plus, aliații arabi ai Marii Britanii nu priveau cu 
ochi buni un atac britanic pregătit dinainte cu Israelul. Trebuie să mai 
menţionăm, de asemenea, faptul că Statele Unite nu erau încă de acord 
cu o intervenţie militară şi aveau informaţii despre Protocolul de la 
Sevres. Acest lucru reprezenta un argument foarte important dat fiind 
că Eden fusese avertizat de trezoreria britanică că puterea lirei sterline 
este mult prea mică pentru ca Marea Britanie să îşi permită un atac pe 
cont propriu, fără sprijinul Statelor Unite. Faptul că Eden ştia că 
principalele operaţiuni urmau să se desfăşoare în imediata apropiere a 
alegerilor prezidenţiale din Statele Unite pare să fi influenţat 
raționamentul acestuia. El s-a gândit poate că Statele Unite vor fi prea 
preocupate de alegeri pentru a reacţiona în vreun fel sau că administrația 
lui Eisenhower nu va fi de acord să ia măsuri împotriva Israelului pentru 
a nu pierde votul atâtor evrei din America. Eden şi mulţi dintre politicienii 
britanici au contat totuşi pe faptul că în cele din urmă Eisenhower nu va 
abandona Marea Britanie. Ministrul de finanţe, Harold Macmillan, care 
se întâlnise de curând cu Eisenhower în America, pare să le fi dat speranțe 
în acest sens. 

8. Suez: octombrie — noiembrie 1956 


Planul Sevres a fost pus în aplicare la 29 octombrie când trupele 
israeliene au atacat trupele egiptene în deşertul Sinai. A doua zi Marea 
Britanie şi Franţa au lansat un ultimatum cerând Israelului şi Egiptului 
să înceteze ostilitățile şi să îşi retragă trupele la o distanță de 10 mile de 
Canalul Suez. Egiptului i s-a cerut apoi să accepte ca forțele 
anglo-franceze să ocupe poziţii în zona Canalului Suez, Port Said şi 
Ismailia. Ambelor țări li se dăduse un răgaz de 12 ore să se conformeze, 
dacă nu Marea Britanie şi Franţa urmau să intervină cu forța. Israelul 
s-a conformat (bineînțeles). Egiptul (după cum se bănuia) a refuzat să 
se conformeze. La 31 octombrie bombardierele britanice şi franceze au 
atacat aerodromurile egiptene, cu aparenta intenţie de a distruge aviația 
egipteană, dar bombardamentul nu a fost de natură să împiedice Egiptul 
să opună rezistență. A urmat apoi o perioadă de calm, dat fiind că trupele 
anglo-franceze, care se adunaseră la Malta, traversau în linişte 
Mediterana pregătindu-se pentru debarcarea de la 6 noiembrie. Drept 
represalii egiptenii au blocat Canalul Suez şi au oprit livrarea de petrol 
prin conducte prin Siria. 

Atacul anglo-francez împotriva Egiptului a făcut vâlvă în Marea 
Britanie şi în întreaga lume. Dezbaterile din Casa Comunelor pe tema 
Canalului Suez au fost violente. Mulţi parlamenteri laburişti bănuiau 
că există o înţelegere secretă între Marea Britanie, Franţa şi Israel. 
Guvernul a negat acest lucru. La 31 octombrie, Selwyn Lloyd, declara 
în Camera Comunelor: 


1 Este o greşeală să afirmăm că Israelul a fost incitat la această 
acţiune de guvernul Maiestăţii sale. Nu a existat nici o înțelegere 
prealabilă între noi în acest sens. Este adevărat, însă că am fost 
preveniţi dinainte despre mobilizarea forțelor Israelului şi i-am 

5 cerut guvernului israelian să se mai gândească, atrăgându-i 
atenția asupra gravelor consecinţe ale unui atac împotriva 
Iordaniei. 


Parlamentarii conservatori au susținut, în marea lor majoritate acțiunea 
lui Eden, iar guvernul a câştigat cu o majoritate confortabilă în fața 

moţiunii de cenzură a opoziţiei. Unii conservatori s-au abținut, totuşi, 
de la vot, iar doi miniştri mai puţini importanţi şi-au dat demisia. Opinia 
publică avea şi ea păreri împărțite în privința Canalului Suez. Absența 
unui sprijin ferm din interior a umbrit poate dorința lui Eden de a lupta. 
Pe de altă parte, însă, sondajele de opinie păreau să indice că majoritatea 
populației Marii Britanii este de acord cu acțiunea militară, iar Eden s-a 
simțit uşurat primind o scrisoare de încurajare de la Churchill. 

Multe guverne străine au condamnat acţiunea anglo-franceză. 
Atitudinea critică a Rusiei nu constituia o surpriză. Principala ei 
preocupare era, însă, criza din Ungaria, care s-a petrecut independent 
de criza Suezului, dar aproape în acelaşi timp cu ea. La sfârşitul lui 
octombrie poporul ungar s-a ridicat împotriva guvernului comunist 
susținut de ruşi. Occidentul dovedea multă înțelegere în privința 
Ungariei, dar era conştient că nu poate face nimic să îi ajute pe unguri 
fără a risca un război generalizat cu Rusia. Evenimentele din Ungaria şi 
criza Suezului au sporit tensiunea în lume, dar nu s-au influențat reciproc. 

Mai important decât protestele Rusiei a fost faptul că preşedintele 
Eisenhower pentru a fi chit, a condamnat invadarea Suezului. Mânia lui 
Eisenhower era de înțeles. El se declarase încă de la început categoric 
împotriva folosirii forţei, iar criza izbucnise într-un moment foarte 
nepotrivit, în timpul campaniei electorale prezidenţiale, putându-i 
micşora şansele de a obține al doilea mandat ca preşedinte. Eisenhower 
era afectat, de asemenea, de faptul că cel mai apropiat aliat îl dezamăgise. 
Vehemenţa lui Eisenhower l-a surprins pe Eden. 

Țările membre ale Naţiunilor Unite, printre care şi mai multe țări 
membre ale Commonwealth-ului (în special India) au criticat acțiunea 
Marii Britanii. Rezoluţia americană prin care se cerea încetarea imediată 
a focului a fost votată cu 64 voturi, 5 împotrivă (Marea Britanie, Franța, 
Israelul, Noua Zeelandă şi Australia). Acest verdict nu a reuşit să 
clintească de fel convingerea Marii Britanii că trupele ei acţionează ca 
un polițist universal pentru a proteja însăşi existența lumii. Doar 
folosindu-şi dreptul de veto în Consiliul de Securitate, Marea Britanie a 
reuşit să blocheze apelurile de înceiare a focului lansate de Naţiunile 
Unite. La 3 noiembrie Marea Britanie s-a abținut să voteze o rezoluţie 
propusă de Canadapentru desemnarea unui corp de Armată al Naţiunilor 
Unite care să apere Canalul. 

La 5 noiembrie paraşutiştii anglo-francezi au aterizat la Port Said în 
Egipt. În aceeaşi zi URSS a ameninţat că ar putea trimite “voluntari” 
sovietici să ajute Egiptul şi ar putea chiar lansa un atac cu rachete 
împotriva Londrei şi Parisului dacă nu se va renunța la invadarea 
Egiptului. Aceste amenințări nu şi-au prea atins scopul, se pare. 
(Guvernul britanic bănuia că ruşii joacă tare pentru a-şi intimida 
adversarul şi ştia că în cazul unui atac sovietic poate conta pe sprijinul 
Statelor Unite.) Mult mai importantă era atitudinea americanilor. La 
începutul lunii noiembrie presiunile financiare americane au determinat 
o scădere a valorii lirei sterline şi o pierdere de 15 la sută din rezervele 
de aur şi dolari ale Marii Britanii. Ministrul de finanţe Harold Macmillan 
un cunoscut “hrăpăreț”, şi-a pierdut cumpătul şi a hotărât că Marea 
Britanie nu îşi poate permite să continue aventura Canalului Suez. 

La 6 noiembrie forțele maritime anglo-franceze au debarcat în sfârşit 
în Egipt. Din punct de vedere militar operaţiunea, la care au participat 
45.000 de militari britanici, a fost un mare succes. Zona aflată pe o rază 
de 20 mile (circa 32 km) de la Canal a fost ocupată rapid, iar pierderile 
au fost uşoare. Întreaga zonă a fost ocupată probabil într-o săptămână. 
Egiptul şi Israelul au acceptat acum încetarea focului. Israelul îşi 
realizase toate obiectivele militare, iar egiptenii s-au gândit că ar avea 
poate mai multe şanse în fața unui tribunal internaţional decât continuând 
lupta. Încetarea focului a înlăturat însă pretextul invaziei anglo-franceze. 
Convins de Macmillan că Marea Britanie este ruinată financiar, Eden a 
hotărât să renunţe la operaţiunea Suez. Într-un efort de a salva aparențele, 
el a anunțat că este gata să sprijine ideea Canadei de a trimite o forță a 
Naţiunilor Unite să apere Canalul şi a ordonat încetarea focului începând 
de la miezul nopţii de 6 noiembrie. Francezii nu au avut încotro şi au 
respectat instrucțiunile. 

Eden şi-a păstrat optimismul susținând că Marea Britanie are încă o 
poziţie solidă de care poate profita în cadrul unor negocieri. Speranțele 
lui s-au dovedit însă curând deşarte. Eisenhower a pretins retragerea 
totală a trupelor franco-engleze, condiționând astfel sprijinul financiar 
pe care Statele Unite l-ar putea acorda celor două țări. Presiunile 
americanilor au avut un efect dezastruos datorită hotărârii Marii Britanii 
de a nu devaloriza lira sterlină. Englezii se temeau că devalorizarea 
lirei ar determina pierderea statutului de care aceasta beneficiase până 

atunci pe plan internaţional. Prin urmare, guvernul a decis să renunțe la 
politica din Orientul Mijlociu în favoarea politicii lirei sterline. La 28-29 
noiembrie Macmillan a convins Cabinetul, deja demoralizat (în absența 
lui Eden care era bolnav) că Marea Britanie trebuie să se retragă 
necondiționat. Eisenhower a refuzat să permită Marii Britanii şi Franţei 
să deblocheze Canalul şi le-a interzis să facă parte din forța Naţiunilor 
Unite de menţinere a păcii, careavea ca sarcină supravegherea frontierei 
dintre Egipt şi Israel. Preşedintele american era dispus să acorde sprijin 
financiar numai după retragerea în întregime a trupelor anglo-franceze. 
La sfârşitul anului 1956 trupele britanice şi franceze fuseseră retrase 
definitiv din Egipt. Abia în aprilie 1957 Canalul a fost, în sfârşit, deblocat 
Şi s-a ajuns la unele înțelegeri privind supravegherea lui. 


9. Urmările crizei Suezului 


La 19 noiembrie 1956 Eden, extrem de surmenat, a plecat în Jamaica să se 
refacă. Sănătatea lui a continuat să se înrăutățească şi la 9 ianuarie 1957 şi-a 
dat demisia. Având în vedere eşecul suferit în problema Canalului Suez, 
demisia lui era probabil un lucru inevitabil. Ținând seama şi de faptul că el 
spusese în mod deliberat în Casa Comunelor o minciună despre înțelegerea 
secretă cu Israelul, demisia lui era probabil un lucru just. 

Mulţi istorici au socotit afacerea Suezului un dezastru categoric. 
Michael Foot, parlamentar laburist în acea perioadă, scria în 1975: 


1 În loc să se deschidă Canalul, el a fost închis; în loc să fie 
salvate vieți şi proprietăți aparținând Marii Britanii, ei le-au 
lăsat pe toate la mila lui Nasser, în loc să îl răstoarne de la 
putere pe Nasser, el a fost încoronat; în loc să lase petrolul să 

5 curgă în valuri, curând el avea să fie naționalizat, în loc să 
câştigăm noi prieteni, noi i-am pierdut pe toți... această acţiune a 
avut exact rezultatul opus intenţiei declarate de guvern. 


Este greu să răspundem acestor acuzaţii. Eden, deşi fusese avertizat de 
Trezorerie că o operaţiune militară costisitoare va da dureri de cap 
deţinătorilor de lire sterline, a supraapreciat puterea Marii Britanii. Ba 
mai mult, el s-a înşelat, din păcate, şi în privința reacției Americii față 

de operaţiunea lui militară. În consecință, nici unul dintre obiectivele 
pe care şi le propusese nu a fost realizat. Nasser a ajuns, după criza 
Suezului, liderul incontestabil al naționaliștilor arabi, iar prestigiul Marii 
Britanii a avut serios de suferit atât în Orientul Mijlociu, cât şi în întreaga 
lume. 

Eden are, totuşi, şi unii simpatizanți care susțin că tot ce s-a petrecut 
în cazul crizei Suezului este de înțeles, ţinând seama de faptul că la 
vremea aceea Marea Britanie era încă o mare putere. Tot în apărarea lui 
Eden putem spune, că starea proastă a sănătăţii lui din toată perioada 
crizei Suezului l-a putut determina să judece greşit lucrurile. Rămânând 
în Jamaica, el a fost de fapt exclus de la luarea hotărârilor de la sfârşitul 
lui noiembrie. Unii istorici au încercat să deplaseze vina împărțind 
responsabilitatea pentru deciziile de a merge înainte şi apoi de a se opri. 
Macmillan, care la început a susținut intens operațiunea, pentru ca mai 
apoi când lucrurile mergeau prost să îşi piardă entuziasmul, are şi el 
partea sa de vină. Cei mai mulți membri ai Cabinetului au susținut deplin 
politica lui Eden. Puţini dintre politicienii britanici au prevăzut 
intensitatea reacției americanilor, atât în cadrul Naţiunilor Unite, cât şi 
atunci când au refuzat să sprijine lira sterlină. 

Guvernul american a fost acuzat la vremea aceea de mulți 
conservatori că şi-a abandonat cel mai apropiat aliat. Dulles a fost şi el 
atacat pentru că a dat de înțeles — în mod confidenţial — că ar putea fi de 
acord cu folosirea forţei, ceea ce a încurajat acţiunea britanicilor. 
Noţiunea de “perfidie americană” nu trebuie însă exagerată. Eisenhower 
a spus în tot timpul crizei că el nu este de acord cu folosirea forței. În 
concluzie, erorile fatale sunt ale britanicilor, şi cele mai multe dintre 
ele ale lui Eden. Churchill spunea mai târziu că dacă el ar mai fi fost 
prim ministru, în mod sigur “nu aş fi acţionat niciodată fără să îi consult 
pe americani”. 

Eden ar mai fi putut avea o scuză dacă, folosind rapid forţa, ar fi pus 
lumea în faţa unui fapt deja împlinit. La vremea aceea trupele britanice 
nu erau, însă, capabile să acţioneze rapid. Armata britanică ducea lipsă 
de trupe gata de luptă şi de mijloace adecvate de transport aerian şi 
naval. Alţi istorici susțin că, dacă Eden nu ar fi ţinut cont de presiunile 
americanilor şi ale Naţiunilor Unite, s-ar fi putut bucura de succes. Se 
spune că Churchill ar fi spus, “Nu sunt sigur că aş fi avut curajul să 

încep această acțiune, dar sunt sigur că nu m-aş fi oprit”. Din punct de 
vedere militar, evenimentele din perioada 31 octombrie — 6 noiembrie 
s-au desfăşurat bine. 

Se pare însă că Eden nu s-a gândit suficient exact la ceea ce va face 
dacă va redobândi controlul asupra Canalului. Deşi Marea Britanie 
avusese convorbiri în secret cu unii politicieni egipteni, pare incredibil 
că Eden a continuat să spere că Nasser va fi înlăturat şi înlocuit cu un 
nou guvern egiptean probritanic. La fel de incredibil pare şi faptul că 
Marea Britanie şi Franța şi-au putut închipui că vor menţine Egiptul 
prin forță în stare de dependență. 

Operaţiunea Suezului a fost cea mai aberantă acțiune cheie a Marii 
Britanii de după război. Înțelegerea secretă cu Israelul era în totală 
contradicţie cu încercarea de a căuta noi parteneri arabi. Alianţa cu Franța 
fără a ţine seama de America, contrazicea întreaga politică britanică de 
după 1945 şi punea sub semnul întrebării viitorul “relaţiei speciale”. 
Înțelegerea secretă cu Franţa şi Israelul a fost rezultatul unei judecăți 
copilăreşti a lui Eden şi este greu de înţeles cum şi-a închipuit primul 
ministru britanic că nu va dezamăgi astfel opinia publică internaţională. 
Suezul a fost un sfârşit trist pentru îndelungata carieră, în general, 
onorabilă a lui Eden. Ca o ironie a sorții cauza eșecului său nu o constituie 
politica internă (pentru care îi lipseau experienţa şi subtilitatea), ci 
politica externă care era de fapt meseria lui. 

S-a scris mult despre rezultatele crizei Suezului. Unii istorici au 
socotit-o un eveniment major din istoria modernă a Marii Britanii — un 
moment de cumpănă între anii în care supraviețuirea Marii Britanii ca 
mare putere a lumii părea posibilă (şi era de dorit) şi anii de după aceea 
— care au marcat sfârşitul imperiului şi coborârea ştachetei în privința 
angajării Marii Britanii pe plan internaţional. Alți istorici au considerat, 
dimpotrivă criza Suezului, ceva mai mult decât un episod melodramatic, 
care nu a făcut altceva decât să sublinieze declinul evident al puterii 
Marii Britanii. 

Criza Suezului a avut desigur unele urmări importante. Ea a 
determinat schimbarea prim ministrului. Ea a distras atenţia lumii întregi 
de la evenimentele din Ungaria şi a împiedicat Occidentul să profite de 
avantajul moral pe care îl avea asupra comunismului. Consecințele crizei 
Suezului pentru poziţia Marii Britanii în Orientul Mijlociu au fost foarte 

grave. Regimurile probritanice din regiune au fost serios sărăcite şi 
slăbite. Iordania s-a văzut silită să denunțe tratatul ei cu Marea Britanie. 
Influenţa Marii Britanii în Irak a pălit, iar în 1958 a venit la putere un 
guvern având aceeaşi proveniență ca cel din Egipt. Nasser a devenit un 
erou al lumii arabe — numită pe bună dreptate lumea a treia — şi i-a 
încurajat pe naționaliștii arabi şi pe naționaliștii anticoloniali de 
pretutindeni. Prestigiul internaţional al Marii Britanii a avut mult de 
suferit. Commonwealth-ul s-a dovedit a fi mai puțin solid şi mai puţin 
dispus să accepte stăpânirea britanică, decât şi-au închipuit mulți 
politicieni. Faptul că un fost colonel egiptean şi-a permis să apuce leul 
de coadă şi să îl răsucească până a terminat cu el, a fost o lovitură 
puternică pentru amorul propriu al Marii Britanii. 

Nu trebuie să exagerăm, totuşi, consecinţele crizei Suezului. Cu 
excepția retragerii lui Eden, criza Suezului nu a influențat atmosfera 
politică din Marea Britanie. Ba mai mult ea a determinat refacerea unităţii 
Partidului Conservator care în 1959 avea să câştige alegerile. Imediat 
s-au luat măsuri pentru reluarea bunelor relaţii cu America. Multă lume 
în Marea Britanie începuse să fie sceptică în privința rolului Marii 
Britanii pe plan mondial cu mult înainte de criza Suezului. Ar fi prea 
simplu şi prea nefondat să considerăm desființarea rapidă a 
colonialismului după 1960 o consecinţă directă a umilințelor din 1956. 
Criza Suezului nu a provocat o explozie în sânul Imperiului britanic, ea 
a impulsionat doar nişte rotițe care se puseseră deja în mişcare. 


Să luăm notițe despre “Anthony Eden şi criza Suezului, 1955-1956” 


Notiţele pe care le luaţi la acest capitol trebuie să vă ajute să înțelegeți 
cauzele, desfăşurarea şi consecinţele crizei Suezului. (Eden are într-un 
fel ghinionul ca numele lui să fie legat de acest eşec şi nu de numeroasele 
lui realizări!) Trebuie să înțelegeţi de ce Eden, un om cu o bogată 
experiență în diplomaţie, a acţionat astfel. Pe măsură ce citiți capitolul 
încercați să vă dați seama ce ar fi făcut Eden şi Marea Britanie în alte 
împrejurări. Oare Eden n-ar fi trebuit să îl împiedice pe Nasser să 
naționalizeze Canalul Suez? N-ar fi fost oare bine să colaboreze mai 
îndeaproape cu Statele Unite? N-ar fi trebuit să atace Egiptul mai 


158 Anthony Eden şi criza Suezului, 1955 - 1956 


devreme? N-ar fi trebuit să nu ţină seama de dificultățile financiare şi 
să rămână în Egipt? 


Să răspundem la întrebări eseu despre “Anthony Eden şi criza Suezului, 
1955-1956” 


Este foarte puţin probabil să vi se ceară să enumeraţi evenimentele legate 
de deciziile lui Eden ca prim ministru sau să descrieți criza Suezului. 
Este mai degrabă posibil ca elementele din acest capitol să vă ajute să 
răspundeţi la unele întrebări despre rolul lui Eden în criza Suezului. 
Două exemple tipice pentru astfel de întrebări ar fi: 
1. Justificaţi implicarea Marii Britanii — şi eşecul ei — în criza Suezului. 
2. “Nu sunt sigur că aş fi avut curajul să încep această bătălie, dar 
sunt sigur că nu m-aş fi oprit.” Comentaţi opinia lui Churchill 
despre criza Suezului. 
Întrebarea 2 pare — şi probabil este — cea mai dificilă. Cele două întrebări 
sunt însă asemănătoare. În ambele cazuri trebuie să comentaţi motivele 
pentru care Marea Britanie s-a implicat în criza Suezului şi de ce apoi a 
dat înapoi. Aşezaţi principalele cauze ale implicării Marii Britanii într-o 
anumită “ordine”. Aveţi acum “materialul” necesar pentru ambele eseuri. 
Introducerile şi concluziile pentru aceste două întrebări trebuie să fie, 
totuşi, diferite. Încercaţi să scrieţi câte un posibil paragraf de introducere 
pentru ambele întrebări. Prin ce se deosebesc aceste două paragrafe? 
Prin ce se aseamănă? Acum procedaţi la fel cu paragrafele de încheiere. 
Reţineţi că în timp ce într-un paragraf introductiv puteți vorbi în linii 
generale despre un anumit lucru, în concluzie trebuie să fiți foarte exacţi 
şi să răspundeţi la întrebarea ce vi s-a pus. 


Întrebări bazate pe izvoare despre “Anthony Eden şi criza Suezului, 
1955-1956” 


1. Eden şi America 
Citiţi părerea lui Eden despre America (octombrie 1955) redată la 
pag. 139. Răspundeţi la următoarele întrebări: 


b) 


c) 

Ce interese, în afară de petrol, avea Marea Britanie în Orientul 
Mijlociu? 

Ce s-ar putea spune, fără să gândim retrospectiv, în sprijinul 
declarației lui Eden? 

Gândind retrospectiv, ce s-ar putea spune împotriva atitudinii lui 
Eden? 


2. Reacții față de naționalizarea Suezului 

Citiţi punctele de vedere ale lui Eden, Kirkpatrick şi Lennox-Boyd 
referitoare la situația din iulie-august 1956, redate la pag. 143. şi 144. 
Răspundeţi la următoarele întrebări: 


a) 
b) 
c) 


d) 


De ce Eden consideră Canalul Suez o problemă “de cea mai mare 
importanță pe plan internațional”? 

Cum şi-a închipuit oare Eden că ar putea Marea Britanie “profita” 
de situaţie? 

Care era principalul argument al lui Kirkpatrick şi în ce măsură se 
potriveşte cu punctul de vedere al lui Eden? 

Ce argumente, gândind retrospectiv, s-ar putea aduce împotriva 
punctelor de vedere exprimate în cele trei extrase? 


3. Înțelegerea secretă a Marii Britanii 

Citiţi extrasul din Protocolul de la Sèvres şi discursul rostit de Selwyn 
Lloyd în Camera Comunelor (paginile 148-149 şi 150). Răspundeţi la 
următoarele întrebări: 


a) 
b) 
c) 
d) 


e) 


De ce credeți că exemplarele oficiale în limba engleză nu au fost 
date publicității niciodată? 

Oare Marea Britanie, Franța şi Israelul se aşteptau ca Egiptul să 
accepte pretenţiile anglo-francezilor? Argumentaţi-vă răspunsul. 
În ce măsură au fost de fapt înfăptuite înțelegerile încheiate la 
Sèvres? 

Comentați afirmația lui Selwyn Lloyd: “Nu exista o înțelegere 
prealabilă între noi”. 

De ce să îşi fi exprimat oare Lloyd îngrijorarea față de un atac 
israelian împotriva Iordaniei? 


CAPITOLUL 7 


Vântul schimbării, 1957-1964 


1. Harold Macmillan 


În ianuarie 1957 toată lumea se aştepta ca R. A. Butler, care îl înlocuise 
pe Eden după ce s-a îmbolnăvit în noiembrie 1956, să devină prim 
ministru. Mulţi conservatori, aripa de dreapta, considerau că Butler este 
prea moderat, iar Lord Salisbury şi Churchill au sfătuit-o pe regină să îl 
numească prim ministru pe Harold Macmillan. 

Deşi Macmillan nu avea experienţa lui Butler, el părea un candidat 
“sigur” care va putea uni aripile dreaptă şi stângă ale Partidului 
Conservator. Născut în 1894, cu studii la Eton şi Oxford, intră în afacerile 
editoriale ale tatălui său înainte de a participa (cu eroism), cu unitatea 
sa de grenadieri, la primul război mondial. În anii '30, şi-a criticat 
propriul partid pentru conciliatorism şi pentru că nu a făcut mai nimic 
pentru şomeri. A făcut parte din guvernul condus de Churchill în anii 
"50, mai întâi ca ministru al construcţiilor de locuinţe şi apoi ca ministru 
al apărării. După câteva luni petrecute în Foreign Office devine ministru 
de finanţe în Cabinetul condus de Eden. În mod surprinzător Macmillan 
nu a fost acuzat pentru criza Suezului, în ciuda faptului că el, după 
spusele lui Harold Wilson, a fost “primul care s-a implicat şi primul 
care a renunţat”. 

Macmillan avea o personalitate complexă: sensibil şi cinic; milos şi 
neîndurător, timid în particular, dar stăpân pe sine în public: o combinaţie 
fascinantă de politician profesionist, provincial amator şi mare actor — 
în special de televiziune, care a devenit rapid un mijloc esenţial de 
comunicare politică. Deşi era adeseori nervos şi foarte tensionat, avea 
darul de a părea calm şi imperturbabil şi, spre deosebire de Eden, nu se 
simțea niciodată copleşit de muncă, pentru care avea o poftă deosebită. 
El şi-a impus rapid autoritatea asupra colegilor de Cabinet, a avut o 
teribilă ascensiune politică în Camera Comunelor şi s-a bucurat 
într-adevăr de putere. 

În 1957 principala lui preocupare era să redea atât țării, cât şi 
partidului său prestigiul de altădată, profund afectat acum datorită crizei 
Suezului. A reuşit să facă exact ceea ce şi-a propus. Conservatorii s-au 

bucurat în octombrie 1959 de a treia victorie consecutivă în alegerile 
generale, obținând un număr şi mai mare de fotolii în parlament. Această 
victorie a fost de fapt o dovadă a ceea ce înțelegea “Super Mac” prin 
victorie pe propriul teren. Mulți credeau spusele lui Macmillan, că 
“niciodată n-au avut o victorie mai frumoasă”. Abilitatea cu care 
Macmillan se descurca în politica externă şi sentimentul că el a redat 
Marii Britanii prestigiul pierdut, au contribuit la triumful său electoral. 

Macmillan, asemeni lui Churchill şi Eden, considera că politica 
externă are o importanţă vitală şi era hotărât să joace un rol important 
pe scena politică a lumii. 

Fiindu-şi propriul ministru de externe (în problemele de importanță 
majoră), el avea să devină unul dintre cei mai activi prim miniştri 
britanici. Macmillan părea să aibă obiective comune cu cei doi 
predecesori conservatori. “Suntem o mare putere mondială”, spunea el 
în mai 1957 în Camera Comunelor, şi “intenționăm să rămânem astfel”. 
N-a avut nici cea mai mică intenţie de a-şi cere scuze pentru Suez (şi 
nici n-a făcut-o vreodată!). Ca o sfidare la adresa lumii întregi, el l-a 
păstrat pe Selwyn Lloyd în funcţia de ministru de externe. În 1957 nu 
părea încântat de ideea ca Marea Britanie să se alăture unei Europe 
federalizate şi părea dornic să menţină unitatea Imperiului/ 
Commonwealth-ului. Mai presus de orice, Macmillan era hotărât să 
refacă “relaţia specială” cu Statele Unite care se deteriorase serios din 
pricina crizei Suezului. El însuşi pe jumătate american, Macmillan era 
convins că interesele comune ale Marii Britanii şi Statelor Unite ar fi 
mult mai bine slujite prin colaborare decât prin acuze reciproce. 
Amenințarea sovietică, reafirmată cu ocazia evenimentelor din 1956 
din Ungaria, era destul de serioasă pentru a merita reluarea de urgenţă a 
bunelor relaţii anglo-americane. Deşi era ferm hotărât să se opună 
amenințării comuniste, Macmillan spera că se va ivi o ocazie pentru 
îmbunătăţirea relaţiilor cu URSS şi era extrem de preocupat de încheierea 
unor acorduri privind dezarmarea nucleară. El îşi dădea, însă, seama că 
acest lucru nu va fi uşor. Hruşciov, liderul necontestat al Rusiei, 
impertinent şi imprevizibil, părea hotărât să îşi terorizeze duşmanii, cu 
intenţia, poate, de a testa rezistența alianţei occidentale. 

2. Relaţiile cu Statele Unite şi URSS, 1957-1960 


Macmillan era hotărât să încerce cât mai curând posibil să dreagă relaţiile 
cu America. În martie 1957 el s-a întâlnit cu preşedintele Eisenhower în 
Bermude. Cei doi luptaseră împreună în Africa de Nord, iar convorbirea 
lor s-a desfăşurat într-o atmosferă relaxată şi prietenească. Relaţia 
specială s-a restabilit rapid, spre încântarea lui Macmillan. Eisenhower 
a acceptat staționarea pe teritoriul Marii Britanii a 60 de rachete 
americane de tip Thor potrivit unui acord comun (sau “comandă dublă”) 
de tragere. La următoarea întâlnire cu Macmillan de la Washington în 
octombrie 1957, Eisenhower a promis că va cere Congresului să anuleze 
Macmahon Act din 1946 (legea Macmahon) care interzicea schimbul 
de informaţii în domeniul nuclear cu orice altă ţară, inclusiv cu Marea 
Britanie. Legea a fost abrogată în 1958, ceea ce a determinat reluarea 
schimbului de informaţii în domeniul nuclear, între Marea Britanie şi 
Statele Unite. Hotărârea Statelor Unite de a împărtăşi Marii Britanii 
tehnologia ei nucleară (nici o altă ţară nu se bucura de un astfel de 
tratament) dovedea intenția Americii de a aplana neînțelegerile prilejuite 
de criza Suezului şi de a reafirma faptul că parteneriatul anglo-american 
continuă să fie elementul esenţial al apărării Europei. Schimbul de 
experiență în domeniul nuclear ar fi fost de neconceput fără o deplină 
încredere reciprocă de care erau animate instituţiile politice şi militare 
ale celor două țări. 

Abilitatea de care a dat dovadă Macmillan în refacerea alianţei 
anglo-americane nu putca masca însă o schimbare decisivă petrecută în 
poziţia pe care o ocupa în lume fiecare dintre aceste două ţări. Înainte 
de criza Suezului, o acţiune independentă a Marii Britanii fără aprobarea 
Statelor Unite părea încă posibilă. Numeroase țări din lumea necomunistă 
Şi în special din Orientul Mijlociu, se aflau încă sub influența Marii 
Britanii mai degrabă decât sub influența americanilor. Anii de după 1957 
au marcat extinderea neîntreruptă a influenței americane şi pătrunderea 
ei în zonele rezervate înainte influenţei britanice (sau franceze). 

Acest lucru era valabil în Africa unde se înregistra o creştere evidentă 
a activităţii diplomatice americane şi a ajutorului economic acordat în 
perioada 1958-1963, acesta ajungând să fie în 1963 de cinci ori mai 
mare decât iniţial. Era valabil în cazul Asiei de sud-est, unde Statele 

Unite se implicaseră mai îndeaproape în politica Laosului şi a 
Vietnamului. Era valabil şi în cazul Orientului Mijlociu unde Statele 
Unite erau deja pregătite să se implice mai profund. Eşecul înregistrat 
în criza Suezului, precum şi faptul că colaborase cu Israelul au şubrezit 
poziția Marii Britanii în lumea arabă. Exemplul lui Nasser a creat un 
precedent care a stat ulterior la baza numeroaselor tentative de a înlătura 
dominaţia statelor occidentale. 

Aşa-numita doctrină Eisenhower, din 1957 afirma preocuparea 
americanilor pentru securitatea Orientului Mijlociu. De acum înainte 
dacă țările Orientului Mijlociu vor fi amenințate “de forțe străine 
dușmane libertăţii” ele vor putea cere ajutorul americanilor. În mai 1958 
infanteria marină a Statelor Unite a debarcat la Beirut pentru a proteja 
guvernul libanez. În iulie 1958 paraşutiştii britanici, cu aprobarea Statelor 
Unite, au fost lansați în Iordania pentru a-l ajuta pe regele Hussein să 
rămână la putere după răsturnarea regimului probritanic din Irak. 
Acţiunile americanilor şi ale britanicilor au reuşit să menţină într-o 
oarecare măsură influența Occidentului în Orientul Mijlociu. 

Rusia devenea o ameninţare din ce în ce mai mare. Hruşciov, interesat 
să extindă influenţa sovietică asupra aşa-numitei “lumi a treia” a sprijinit 
activ mişcările de eliberare naţională. URSS, care părea să fi câştigat în 
forță, a devenit un exemplu demn de urmat pentru fostele colonii. În 
octombrie 1957 Rusia a lansat primul satelit artificial al pământului, 
Sputnik. Peste o lună a fost lansat pe orbită al doilea satelit Sputnik 2, 
având la bord un câine pe nume Laika. Americanii au fost puternic 
impresionați de această dovadă evidentă a progresului ştiinţific şi 
tehnologic al Rusiei, precum şi de potenţialul acesteia de a realiza rachete 
cu rază de acţiune intercontinentală (Macmillan şi-a notat în jurnalul 
său că majoritatea opiniei publice din Marea Britanie a fost mai 
preocupată de misiunea câinelui!). 

Hruşciov a adoptat o atitudine agresivă față de Occident. În noiembrie 
1958 el a adresat un ultimatum prin care cerea forțelor aliate să se retragă 
într-un interval de şase luni din Berlinul de Vest care va deveni un oraş 
liber demilitarizat. Această ameninţare l-a determinat pe Macmillan să 
facă o vizită la Moscova în februarie 1959 pentru a afla ce are de gând 
Hruşciov. Vizita — prima de acest fel a unui lider occidental după 1945 
— s-a materializat într-o serie de convorbiri cu cărțile pe față ceea ce a 


164 Vântul schimbării, 1957 - 1964 


determinat, poate, o destindere a tensiunii est-vest. Deşi Conferința 
Miniştrilor de Externe desfăşurată la Geneva în mai 1959 nu a ajuns la 
nici o soluţie în problema Berlinului, ultimatumul de şase luni acordat 
de Hruşciov a trecut fără consecinţe grave, iar în septembrie 1959 
Hruşciov, în timpul unei vizite în Statele Unite, a retras ultimatumul. 

Cu toate acestea, Conferinţa la vârf ce urma să aibă loc la Paris în 
mai 1960 a încetat înainte de a începe după doborârea unui avion spion 
american U2 deasupra teritoriului sovietic. Hruşciov a denunțat politica 
Statelor Unite şi a cerut să i se adreseze scuze, Eisenhower însă a refuzat. 
În acest moment, delegaţia sovietică a părăsit Conferinţa — spre marea 
dezamăgire a lui Macmillan. Războiul verbal în problema Berlinului a 
continuat, iar relaţiile est-vest au cunoscut o nouă perioadă “de răceală”. 
Macmillan a susținut cu tărie mai toate aspectele politicii americane. În 
septembrie 1960 el l-a înfruntat pe Hruşciov în Adunarea Naţiunilor 
Unite. În timpul discursului lui Macmillan, Hruşciov, după o serie de 
întreruperi mitocăneşti, a început să lovească cu pantoful pupitrul în 
dreptul căruia stătea. Macmillan s-a oprit şi a întrebat calm, “Domnule 
preşedinte, poate ne traduceţi, nu înțeleg ce vreţi să spuneţi”. Remarca 
l-a ofensat pe Hruşciov, dar l-a făcut celebru pe Macmillan în Statele 
Unite pentru spontaneitatea şi eleganța sa. 


3. Politica de apărare a Marii Britanii 


În 1957 experţii în marea lor majoritate erau conştienţi că Marea Britanie 
cheltuieşte pentru apărare mai mult decât îşi poate permite de fapt — în 
special într-o perioadă în care industria britanică se confrunta cu o 
puternică concurență din partea Germaniei şi a Japoniei. Deficitul de 
echipamente de tot felul pe care l-au nivelat pregătirile ocazionate de 
criza Suezului a pus pe gânduri guvernul şi l-a determinat să se întrebe 
dacă cheltuielile masive din ultimii ani destinate armamentului 
convenţional nu au fost, de fapt, bani irosiți. În 1957 Macmillan l-a 
numit pe Duncan Sandys (ginerele lui Churchill) ministru al apărării 
trasându-i misiunea să reducă cheltuielile afectate apărării. Macmillan, 
conştient de rezistenţa pe care o va întâmpina în rândul reprezentanţilor 
forțelor armate, l-a asigurat pe Sandys că se va bucura de tot sprijinul 
său. 

Carta Albă a Apărării (White Paper on Defense) votată în aprilie 
"57, care stabilea criteriile de bază ale viitoarei politici de apărare, reunea 
diferite orientări ale specialiştilor britanici apărute în anii '50. Extrasul 
care urmează ne prezintă unele din considerentele care au stat la baza 
formulării principalelor obiective ale apărării: 


1 Politica de apărare a Marii Britanii este determinată de obligația 
ei de a-şi îndeplini datoria față de NATO şi de celelalte alianțe 
destinate apărării colective, precum şi de obligaţia ei de a se 
elibera de răspunderea pe care o are în diferite zone ale lumii... 

5 3. A venit, iată, vremea să revizuim nu doar amploarea, ci 
însăşi structura planului de apărare. Amenințarea comunismului 
este o realitate, dar natura ei s-a schimbat; este, de aceea,evi- 
dent faptul că trebuie să avem în calcul o nouă evaluare a 
problemei, atât din punct de vedere militar, cât şi economic, şi 

10 să adoptăm o nouă strategie. 

4. În ultimii ani tehnologia militară a făcut paşi uriași... În 
mai puţin de zece ani bomba atomică lansată asupra Hiroshimei 
a fost depăşită de mult mai puternica bombă cu hidrogen. În 
paralel evoluţia rachetelor de tot felul, atât ofensive cât şi de- 

15 fensive, a înaintat cu paşi repezi. 

5. Câtva timp a fost absolut limpede că aceste progrese 
ştiinţifice vor schimba în mod fundamental însăşi strategia 
militară de apărare... 

7. În ultimii cinci ani, apărarea a înghiţit în medie cam 10 

20 la sută din produsul naţional brut al Marii Britanii. Aproximativ 
7 la sută din populaţie fie lucrează în armată, fie sprijină armata. 
A opta parte din producţia industriei metalurgice, de care 
depinde atât de mult exportul acestei țări, este destinată apărării. 
Un număr exagerat de mare de cercetători ştiinţifici şi ingineri 

25 sunt angajaţi în cercetare, în domeniul militar. În plus, men- 
ținerea peste graniță a unor trupe atât de însemnate nu- 
meric prilejuieşte mari probleme care influențează puternic 
balanţa de plăți... 

15. Lumea liberă de astăzi depinde acum în primul rând 

30 pentru protejarea ei de capacitatea nucleară a Statelor Unite. 

În vreme ce Marea Britanie, prin comparație, nu îşi poate aduce 
decât o modestă contribuţie în acest sens, este de la sine înțeles 
faptul că ea trebuie să deţină propriul arsenal nuclear pentru 
apărare. 


Carta Albă afirma că esența apărării Marii Britanii ar trebui să fie bomba 
atomică. Apropiatele testări ale bombei H aparținând Marii Britanii (ea 
a fost testată cu succes în mai 1957), precum şi darea în folosință a unei 
flote de bombardiere Vulcan capabile să ţintească Moscova, i-au permis 
lui Sandys să pună un accent deosebit pe apărarea nucleară, mai mult 
decât au putut s-o facă predecesorii săi. Forțele convenționale aveau să 
fie reduse de la 690.000 (în 1957) la 375.000 (în 1962). În 1960 avea să 
se renunțe la serviciul militar obligatoriu. Întregul buget destinat apărării 
avea să fie micşorat în 1962 de la 10 la sută la 7 la sută din produsul 
național brut. 

La început noua politică de apărare a guvernului nu a întâmpinat 
obstacole pe plan intern. Majoritatea conservatorilor erau de acord cu 
apărarea nucleară, considerând că astfel Marii Britanii îi va fi mai uşor 
să rămână o putere mondială. Liderul laburist Hugh Gaitskell a fost de 
acord cu armamentul nuclear. La fel Aneurin Bevan, favoritul aripii de 
stânga a laburiştilor. El a declarat la Conferința Partidului Laburist din 
1957 că fără armament nuclear, influența Marii Britanii în lume se va 
diminua şi a adăugat că, dacă Marea Britanie nu va avea bomba atomică, 
ministrul britanic de externe va fi trimis de acum înainte “ca şi dezbrăcat 
în sălile de conferințe”. Mulţi activişti ai Partidului Laburist doreau, 
însă, ca Marea Britanie să renunţe la bomba H. Unii s-au alăturat 
Campaniei pentru Dezarmare Nucleară (CND), înființată în februarie 
1958 şi curând după aceea au organizat marşuri de protest de la Londra 
spre Institutul de Cercetări în domeniul Armelor Nucleare de la 
Aldermaston. 

Guvernul lui Macmillan nu s-a lăsat totuşi impresionat de CND. 
Principala problemă a apărării continua să fie aceea a banilor. Guvernul, 
care se confrunta în continuare cam cu aceleaşi probleme ca şi înainte 
de 1957, a considerat că este dificil să reducă cheltuielile afectate 
armamentului convenţional. Costul apărării nucleare a depăşit după 1957 
toate aşteptările. La scurt timp după ce bombardierele H au fost fabricate, 

ele erau deja depășite datorită absenței unei tehnologii adecvate pentru 
fabricarea rachetelor strategice. Încercările de a pune la punct o rachetă 
sol-sol — Blue Streak — s-au dovedit prea costisitoare, iar în februarie 
1960 proiectul a fost abandonat. 

În iunie 1960, după trei luni de tratative, Macmillan a parafat o 
înțelegere prin care Marea Britanie putea achiziționa rachetele americane 
aer-sol Skybolt, destinate aviației Statelor Unite. Acestea puteau fi 
lansate cu ajutorul bombardierelor V de la mare distanță de țintă şi erau 
de aceea mai puţin vulnerabile în fața apărării antiaeriene sovietice. 
Rachetele Skybolt aveau să fie puse exclusiv la dispoziția Marii Britanii. 
Marea Britanie a acceptat, în schimb, să înființeze o bază militară în 
Scoţia pentru “Polaris”, noile submarine lansatoare de rachete pe care 
Statele Unite tocmai le produseseră. Eisenhower acceptase în mod 
neoficial că în cazul unor defecţiuni la rachetele Skybolt, Marea Britanie 
să primească în schimb submarinele Polaris. 


4. Macmillan şi Kennedy 


După relaţiile atât de strânse pe care le-a avut cu Eisenhower, Macmillan 
s-a temut de relaţiile pe care le va avea cu John F. Kennedy, noul 
preşedinte al Statelor Unite ales în 1961. Cei doi preşedinţi au fost legați, 
însă, printr-o relație profund prietenească, în ciuda diferenței de vârstă 
şi de stil. Macmillan spunea “I-am fost ca un fiu lui Ike, iar lucrurile au 
stat exact invers în cazul lui Kennedy”. Kennedy eticheta astfel relațiile 
dintre ei: “Mă simt ca acasă cu Macmillan pentru că ne putem împărtăşi 
unul altuia singurătatea. Ceilalţi îmi sunt cu toţii străini.” Kennedy a 
apelat adeseori la Macmillan pentru a-i cere sfaturi şi era fericit să îl 
folosească drept rezonator pentru ideile sale. Numirea lui David Ormsby 
Gore, un vechi prieten al lui Kennedy, în funcţia de ambasador britanic 
la Washington a contribuit la menţinerea influenței britanice în America. 
Faptul că tensiunile provocate de Războiul Rece nu dădeau semne să se 
diminueze, a contribuit la întărirea relaţiilor anglo-americane. 
Kennedy, un adept al menţinerii Războiului Rece, era hotărât să 
revitalizeze America şi să combată comunismul. Debutul lui în funcția 
de preşedinte nu a avut un start prea strălucit. Tentativa, orchestrată de 
americani, de asasinare a lui Fidel Castro, liderul prosovietic al Cubei, 

a eşuat lamentabil în aprilie 1960 în Golful Porcilor. Acest eşec l-a 
convins probabil pe Hruşciov că preşedintele american, în vârstă de 
numai 43 ani, este un biet amator care poate fi oricând scos din joc. În 
iunie 1961 Kennedy l-a întâlnit pe Hruşciov la Viena. Convorbirile s-au 
încheiat pe un ton violent. Problema Berlinului nu a fost rezolvată, iar 
relaţiile est-vest au rămas încordate. În august 1961, Hruşciov, pentru a 
curma valul de refugiați din Germania de Est, a dat ordin să se 
construiască zidul Berlinului, înlăturând astfel orice cale de acces din 
sectorul de est spre sectoarele de vest ale oraşului. Această soluţie 
diabolică s-a dovedit eficientă şi criza a trecut. Macmillan i-a câştigat 
încrederea şi respectul lui Kennedy pentru că a susținut Statele Unite 
pe tot parcursul crizei Berlinului. 

La începutul anilor '60 Rusia, care a lansat primul om în spațiu, în 
aprilie 1961, părea să câştige supremaţia erei tehnologice. Acordul 
ruso-american privind “controlul asupra armelor nucleare” despre care 
vorbea Kennedy (în timpul alegerilor din 1960) a fost doar o legendă. 
Statele Unite se bucurau de o netă superioritate în acest domeniu, şi 
această superioritate s-a accentuat după 1961. 

În octombrie 1962 avioanele americane de recunoaştere au dezvăluit 
existența instalării în Cuba a unor rachete sol-sol cu rază medie de 
acţiune, acțiune supravegheată de specialişti sovietici. Rachetele 
sovietice instalate în Cuba erau menite să refacă echilibrul în domeniul 
nuclear, iar Kennedy a cerut imediat ca aceste rachete să fie îndepărtate 
din zonă. În loc să invadeze Cuba, el a impus o blocadă navală în jurul 
insulei şi a anunţat că toate navele purtătoare de rachete vor fi întoarse 
din drum. Pe măsură ce navele sovietice se apropiau de zona blocadei, 
lumea se afla tot mai aproape de izbucnirea unui război nuclear. În cele 
din urmă, însă, navele sovietice s-au întors din drum, iar Hruşciov a 
acceptat să îndepărteze rachele sovietice din Cuba dacă preşedintele 
american promite că nu va invada insula. 

Criza cubaneză a demonstrat o dată în plus faptul că lumea este 
dominată de supraputeri şi că Marea Britanie nu mai face parte din 
această ligă. Potrivit unor critici aparținând stângii parlamentare, 
indiferența Statelor Unite față de punctele de vedere ale Marii Britanii 
a demonstrat faptul că rolul lui Macmillan, pe arena internaţională, este 
doar o iluzie, la fel relaţia specială a Marii Britanii cu Statele Unite. 

Kennedy i-a cerut, totuşi, sfatul lui Macmillan pe parcursul crizei 
cubaneze, cei doi având în acest interval câteva lungi convorbiri 
telefonice. La sfârşitul lui octombrie Kennedy i-a mulțumit lui 
Macmillan pentru “sprijinul încurajator”, şi a adăugat “convorbirile 
noastre zilnice au avut o valoare inestimabilă în ultima perioadă”. Mai 
târziu, Macmillan scria, “A m fost consultați şi am participat (fiind chiar 
răspunzători) la fiecare mişcare a americanilor. Calmul nostru desăvârşit 
i-a ajutat şi pe ceilalți europeni să îşi păstreze calmul. Ormsby Gore, pe 
de altă parte, care din proprie iniţiativă l-a convins pe Kennedy să ia 
unele decizii importante, comenta, “Ca să fiu cinstit, nu cred că Londra 
a influenţat în vreun fel acţiunea Statelor Unite”. Kennedy a luat deciziile 
esenţiale înainte de a-l consulta pe Macmillan. Această criză a demonstrat 
că, în ultimă instanță, un preşedinte american, şi nu guvernul britanic, 
poate decide soarta Marii Britanii. 

Iminenţa izbucnirii unui război nuclear a speriat ambele tabere. Acest 
lucru a determinat o îmbunătăţire a relaţiilor sovieto-americane şi a 
creat premisele încheierii, în august 1963 a unui Tratat de interzicere a 
experiențelor nucleare în atmosferă. Acesta a fost cel mai important 
pas, pe calea dezarmării, făcut din 1945 încoace. Macmillan putea fi 
mândru pentru că el se gândise mai intens decât oricare alt şef de stat la 
această măsură. 

În toamna anului 1962 statutul de putere nucleară al Marii Britanii 
părea să fie amenințat. În noiembrie 1962 Statele Unite au anunțat că 
intenționează să caseze rachetele Skybolt, pe care Marea Britanie avea 
de gând să le cumpere. Înalte oficialități americane, temându-se că, 
dacă Marea Britanie ar avea şi ea arme nucleare, acest lucru nu ar face 
altceva decât să încurajeze proliferarea nucleară, au vrut să se folosească 
de acest prilej pentru a elimina Marea Britanie din grupul țărilor 
deţinătoare de arme nucleare. Macmillan, în cadrul unei întrevederi pe 
care a avut-o cu Kennedy la Nassau în Bahamas, în decembrie 1962, a 
cerut ca America să furnizeze Marii Britanii un înlocuitor al rachetei 
Skybolt. Kennedy, impresionat de înflăcărarea cu care Macmillan şi-a 
susținut cauza, a trecut peste sfaturile consilierilor săi şi a acceptat să 
furnizeze Marii Britanii ultimul tip de submarine Polaris. 

Macmillan a prezentat afacerea Polaris, pe bună dreptate, drept o 
importantă victorie diplomatică. Marea Britanie, a fost singurul aliat al 

Americii, căruia i s-a permis să cumpere tehnologie nucleară americană 
de ultimă oră, la un preţ extrem de generos. Rachetele nucleare Polaris, 
ce aveau să fie integrate tehnologiei britanice de fabricaţie, au consolidat 
o vreme şi statutul de putere nucleară al Marii Britanii . Harold Wilson, 
noul lider laburist, a susținut, însă, că aşa-numitul sistem defensiv nuclear 
independent al Marii Britanii nu este deloc independent, şi nici britanic, 
nici măcar defensiv şi a declarat că un guvern laburist va renegocia 
Acordul de la Nassau. Cel care a criticat însă cel mai vehement afacerea 
Polaris a fost Charles de Gaulle. Achiziționarea rachetelor cu încărcătură 
nucleară Polaris, a evidenţiat în acelaşi timp faptul că francezii îşi 
puseseră la punct propria tehnologie nucleară defensivă. În loc să devină 
din ce în ce mai dependentă de America, Marea Britanie ar fi făcut 
poate mai bine să încerce să coopereze în domeniul tehnologiei nucleare 
cu Franţa, acest lucru demonstrând în acelaşi timp aprecierea de care se 
bucura în Europa. 


5. Decolonizarea 
a) Macmillan şi Imperiul 


În 1957 Marea Britanie stăpânea încă importante zone din Africa, Asia 
şi Indiile de Vest. În perioada 1948-1957 numai trei colonii britanice îşi 
dobândiseră independenţa — Sudan (1956), Coasta de Aur (1957) şi 
Malaysia (1957). În perioada 1957-1964 însă (şi în special 1960-1963), 
imperiul colonial al Marii Britanii a încetat să mai existe. În 1964 Marii 
Britanii îi mai rămăseseră câteva teritorii care, în marea lor majoritate, 
erau socotite prea mici pentru a putea forma noțiuni independente. Puţine 
imperii au dispărut definitiv atât de rapid şi cu atât de puţine conflicte 
armate. Istoricii discută şi-acum de ce s-a petrecut acest lucru. 

În 1957 Macmillan nu părea să aibă vreun plan pentru lichidarea 
rapidă a imperiului — deşi se întreba adeseori dacă el este cel sortit să 
remodeleze sau să lichideze imperiul: “Macmillan ca şi mulți alți 
politicieni britanici, îşi propusese să redea puterea coloniilor numai 
atunci când acestea vor fi capabile să se autoguverneze. A renunța la 
putere prea curând, însemna a trăda responsabilitatea Marii Britanii față 
de popoarele băştinaşe. 


Decolonizarea 171 


În 1957 a fost înființat un Comitet pentru politică colonială al 
Cabinetului, având ca sarcină evaluarea bugetului pe care îl presupune 
existența imperiului. Concluziile au fost destul de încurcate, dat fiind 
că din punct de vedere economic investiţiile erau oarecum echilibrate 
de avantajele obținute. Concluzia a fost că: 


1 Retragerea prematură a stăpânirii Regatului Unit ar determina 
nelinişte şi nemulțumire pe plan mondial... Regatul Unit a fost 
prea mult timp luat de coloniile sale pentru a putea rupe brusc 
aceste legături fără să creeze o stare de confuzie compro- 

5 mițătoare şi periculoasă în acelaşi timp. 


Totuşi, la sfârşitul anului 1959, Macmillan părea să se fi convins că 
programul lent de preluare a puterii, program alcătuit de Ministerul 
Coloniilor, în special în Africa, nu mai poate continua. Mulţi comentatori 
au considerat numirea, în octombrie 1959 a lui Iain Macleod în funcția 
de ministru al Coloniilor o dovadă a schimbării politicii lui Macmillan. 
Macleod, spre deosebire de predecesorii săi, era de acord cu aspiraţiile 
africanilor şi a înlesnit rapid decolonizarea. Nu se ştie însă precis dacă 
Macleod a acţionat din proprie inițiativă sau în virtutea principiilor deja 
stabilite de Macmillan. Acei istorici care îl consideră pe Macmillan 
păpuşarul care a planificat şi manevrat schimbarea politicii coloniale, 
apreciază că alegerile generale din 1959 au fost elementul crucial în 
acest sens. Ei afirmă că o mulțime de parlamentari conservatori mai 
tineri şi mai liberali au intrat cu această ocazie în Camera Comunelor, 
ajungând să predomine elementele reacționare mai în vârstă, care erau 
ataşate sentimental de imperiu şi de coloniştii albi. Această situație pare 
să îi fi oferit lui Macmillan ocazia să îşi pună planul în aplicare. 

În toamna anului 1959 Macmillan reprezenta autoritatea supremă în 
toate aspectele politicii externe britanice — iar înțelegerea lui față de 
revendicările africanilor negri crescuse mult în ultimul timp. Rolul său 
politic colonial nu trebuie totuşi, exagerat. Mulţi politicieni britanici 
din Cabinet, Foreign Office şi Ministerul Coloniilor aveau păreri 
asemănătoare cu Macmillan şi nu se ştie precis cine a convins pe cine. 
Nu se ştie cu exactitate nici dacă Macmillan (sau Macleod) ştia exact ce 
se va întâmpla cu Africa sau cu vreo altă colonie. Se pare că niciodată 

Colonii britanice sau sub protectorat britanic, având marcată data obținerii independenţei sau a plecării britanicilor. 

Cabinetul nu a luat decizia de a se desființa rapid imperiul. Guvernul 
lui Macmillan a preferat să ia în calcul condițiile politice atât de diferite 
de la o colonie la alta, decât să adopte o linie politică generală. Totuşi, 
rapiditatea cu care s-au desfăşurat evenimentele după 1959 (în special 
în Africa) şi consecventa liniei sale politice demonstrează că era vorba 
de ceva mai mult decât de un simplu rezultat în serie al condiţiilor 
specifice fiecărei colonii. Ce anume să fi determinat guvernul lui 
Macmillan să îşi schimbe orientarea politică? 


b) Situaţia din Africa, 1959-1960 


Un factor important a fost, desigur, avântul sentimentului naționalist în 
coloniile britanice. În toată Africa organizaţiile naţionaliste se bucurau 
de tot mai mult sprijin în rândul populaţiei şi păreau gata să opună 
rezistență activă şi chiar violentă regimului colonial. Macmillan s-a 
convins o dată în plus de forța naţionalismului african cu ocazia unui 
tur al Africii pe care l-a făcut timp de şase săptămâni în 1960. 
Adresându-se Parlamentului sud-african la Cape Town în 1960, 
Macmillan a spus: 


1 Cu cincisprezece ani în urmă această mişcare [de eliberare) 
națională a cuprins Asia. Numeroase țări, indiferent de rasă şi 
nivel de civilizaţie şi-au cerut atunci dreptul la independență. 
Astăzi se întâmplă acelaşi lucru în Africa. Cea mai puternică 

5 impresie pe care mi-am format-o de când am părăsit Londra 
cu o lună în urmă este aceea a forței pe care o are conştiinţa 
națională a africanilor. Ea poate îmbrăca forme diferite, dar a 
cuprins întreaga zonă. Vântul schimbării bate pe tot continentul. 
Fie că ne place sau nu, conştiinţa naţională a africanilor a 

10 devenito realitate politică... politica noastră trebuie să ţină cont 
de ea. 


Avântul mişcărilor de eliberare naţională nu a cuprins numai regimul 
colonial britanic. Franța şi Belgia erau şi ele vizate. Eforturile prelungite 
ale francezilor de a păstra Algeria au avut drept rezultat, în cele din 
urmă, căderea celei de-a IV-a Republici. Noul preşedinte al Franţei, 

Charles de Gaulle, a acordat în cele din urmă independență deplină 
Algeriei. A făcut apoi acelaşi lucru cu majoritatea coloniilor din Africa 
ale Franţei. În 1960 Belgia a urmat exemplul Franței şi a acordat inde- 
pendența Congo-ului. 

Marea Britanie nu putea să nu ţină seama de politica Franței şi a 
Belgiei. Pe măsură ce o ţară îşi dobândea independenţa, altele veneau la 
rând să o ceară şi a devenit practic imposibil să se mai poată amâna 
undeva acest proces. În 1960 circa 16 noi state africane au intrat în 
ONU, modificând echilibrul de forțe al membrilor săi. Aceste state 
devenite, de curând, independente făceau presiuni asupra celorlalte 
colonii să ceară independenţa. Marea Britanie, în calitatea sa de inițiator 
al procesului de transmitere a puterii în mâna guvernelor locale, a rămas 
într-o postură jenantă, aceea de a părea mai mărginită decât restul 
Europei. Mai mult, era greu de justificat motivul neacordării 
independenței unor colonii britanice ale căror mărime şi dezvoltare 
economică şi politică le depăşeau cu mult pe cele ale fostelor colonii 
franceze. Presiunile asupra Marii Britanii s-au accentuat în momentul 
izbucnirii revoltelor din Congo, care s-au transformat apoi, în iunie 1960, 
în război civil. Exista deci posibilitatea ca tulburările să cuprindă una 
sau mai multe colonii britanice de la granițele cu Congo. 

Părerea potrivit căreia naționalismul s-a bucurat de succes deplin şi 
a determinat în mod inevitabil desfiinţarea regimului colonial, este cam 
prea simplistă. Forța mişcărilor de eliberare naţională este uneori 
exagerată. Nu toţi liderii acestor mişcări au cucerit sufletele şi 
conştiințele popoarelor lor, deşi de cele mai multe ori ei afirmau acest 
lucru! În principiu, existau mari deosebiri de interese şi de identitate. 
Multe colonii se temeau că după dobândirea independenței, puterea va 
fi acaparată de un trib, de un ținut sau de o grupare religioasă. De aceea 
Marea Britanie era în situația de a stârni un grup împotriva altuia, aşa 
cum făcuse şi în trecut. În cazul pericolului unor serioase tulburări 
sociale, Marea Britanie se putea baza pe sprijinul grupărilor 
conservatoare ce aveau interese legitime în colonii. În plus, în ultimă 
instanță, Marea Britanie avea forța militară necesară pentru a menţine 
măcar sub control mişcările de eliberare naţională. Portugalia, o putere 
mult mai neînsemnată decât Marea Britanie, şi-a putut păstra coloniile 
mult mai mult timp decât aceasta, iar regimul minorităţii albe din 


Decolonizarea 175 


Rhodesia de Sud şi Africa de Sud a supravieţuit şi după 1964. Ceea ce îi 
lipsea Marii Britanii nu era forța de a înăbuşi mişcările de eliberare 
națională şi dorința de a menţine regimul colonial. Această situaţie era 
motivată foarte divers. În 1960 Macmillan considera că orice acțiune 
cu altă destinaţie decât aceea de a preda puterea forțelor locale, ar putea 
provoca o insurecție şi vărsare de sânge. El şi-a dat seama că a renunța 
în foarte scurt timp la colonii însemna pentru Marea Britanie o diminuare 
rialism şi rasism sunt folosite ca arme în Războiul Rece, Macmillan nu a 
vrut să îşi îndepărteze opinia publică din Lumea a Treia. El se temea de 
răspândirea comunismului şi de posibilitatea ca Africa să devină noul 
măr al discordiei dintre est şi vest. În 1960 intervenţia de mari proporții 
a Rusiei în Africa părea iminentă de vreme ce personalul militar sovietic 
fusese trimis să profite de situaţie în Congo. Macmillan, dornic să câştige 
sprijinul noilor state apărute în Lumea a Treia, s-a gândit că cea mai 
bună cale ar fi să predea puterea naționaliștilor locali (prooccidentali). 

Macmillan a recunoscut de asemenea că opinia publică britanică, 
indiferentă față de situația imperiului, nu pare dispusă să accepte noile 
cheltuieli militare, mai ales dacă acestea vor aduce cu ele şi 
reintroducerea serviciului militar obligatoriu. Mai mult, represiunile 
sistematice din colonii păreau a fi la fel de prost văzute atât pe plan 
intern cât şi pe plan extern. Guvernul britanic fusese deja pus într-o 
poziţie destul de delicată în 1959 cu ocazia dezvăluirilor privind 
maltratarea deținuților Mau Mau la Hola Camp în Kenya. Partidul 
Laburist era tot mai favorabil mişcărilor de eliberare din Africa şi tot 
mai critic la adresa regimului colonial al albilor. 

Poate că mai important decât orice altceva i s-a părut lui Macmillan, 
ca şi altor politicieni britanici, faptul că nu există destule motivații de 
ordin strategic sau economic care să justifice cheltuirea unor sume atât 
de mari de bani şi riscul pierderii a mii de vieți omeneşti pentru a încerca 
să menţină stăpânirea britanică asupra unor popoare care nu vor să fie 
conduse de Marea Britanie. Evenimentele din Palestina, Egipt, Kenya 
şi Cipru au accentuat poate, hotărârea Marii Britanii de a renunța la 
imperiul ei. 

Astfel, în 1960, Macmillan şi mare parte din membrii Cabinetului 
său au fost de acord că o retragere rapidă din imperiu ar putea fi mult 

mai puţin dureroasă pentru toate părțile implicate decât o îndelungată 
companie prin care să se încerce menţinerea controlului asupra coloniilor, 
control care ar putea fi în cele din urmă pierdut oricum. Dorinţa lui 
Macmillan era să se pună bazele unor regimuri democratice, favorabile 
Marii Britanii. El spera ca noile state să rămână membre ale 
Commonwealth-ului care ar continua să fie pivotul puterii economice 
şi militare a Marii Britanii. 

Perspectiva transferului rapid al puterii în mâna africanilor negri a 
provocat o puternică reacţie din partea unor grupări ale Partidului 
Conservator, care susțineau cauza coloniştilor albi; Macmillan a 
întâmpinat însă mult mai puţină rezistență decât era de aşteptat. Mulţi 
conservatori au acceptat schimbarea de optică a politicii externe britanice 
şi au realizat că este mai uşor să te laşi măturat de vântul schimbării 
decât să i te pui împotrivă. Aripa dreaptă a conservatorilor, din care 
făcea parte Lord Salisbury, care s-a opus acţiunilor lui Macmillan, şi-a 
dat seama că nu mai poate face nimic. În ultimă instanță ei puteau fi 
daţi deoparte, dat fiind că primul ministru putea conta pe sprijinul 
laburiştilor pentru politica de decolonizare. 


c) Decolonizarea în Africa, 1960-1963 


Transferul de putere a fost destul de uşor în Africa de Vest unde erau 
prea puţini colonişti albi pentru a complica acest proces. În martie 1957 
Coasta de Aur şi-a dobândit independenţa şi s-a rebotezat Ghana, 
avându-l pe Nkrumah preşedinte. Acesta a fost un pas important. Dacă 
locuitorii din Ghana se pot autoguverna, de ce n-ar putea face acest 
lucru şi alte popoare africane? În plus, preşedintele Nkrumah a încurajat 
mişcările de eliberare naţională şi în celelalte țări din Africa de Vest. În 
1960 Nigeria a devenit independentă, iar în 1961 i-a urmat Sierra Leone. 

În Africa de Est Marea Britanie sperase să înființeze o federaţie care 
să includă Tanganyika, Uganda şi Kenya şi care să fie, cel puţin la 
început, condusă exclusiv de minoritatea albă din Kenya. (În Tanganyika 
sau Uganda trăiau foarte puţin colonişti albi.) Totuşi, amploarea pe care 
au luat-o la sfârşitul anilor '50, mişcările de eliberare națională în aceste 
teritorii i-a convins pe politicienii britanici că ideea unei Federaţii 
est-africane nu poate fi pusă în practică. 

În 1959 era limpede că Uniunea Naţional-Africană din Tanganyika, 
condusă de Julius Nyerere, se bucură de sprijinul africanilor. Nyerere a 
cerut autoguvernare şi a ameninţat cu greve şi boicoturi. Conştientă că 
Tanganyika nu are o deosebită importanță strategică şi economică, Marea 
Britanie i-a promis lui Nyerere în decembrie 1961 independență deplină. 
Astfel a fost creat precedentul pe care îl vor invoca apoi toate statele 
din Africa de Est. 

În 1959 părea puţin probabil ca Uganda să îşi dobândească 
independența. În cadrul coloniei se înregistrau serioase neînțelegeri între 
triburi şi exista posibilitatea unor confruntări sângeroase în cazul 
retragerii rapide a Marii Britanii. Totuşi, ținând seama de conflictele 
dintre triburi, Uganda părea să devină unstat neguvernabil sau guvernabil 
doar prin măsuri represive. Marea Britanie a hotărât că cel mai bun 
lucru ar fi să se retragă cât mai rapid şi mai discret posibil. În octombrie 
1962 Uganda şi-a dobândit deplina independență. 

Kenya era cea mai valoroasă dintre coloniile britanice din Africa de 
Est. Cei 50.000 de colonişti albi stăpâneau aproape în totalitate terenurile 
rodnice şi conduceau consiliul legislativ al Kenyei, blocând astfel orice 
tentativă politică din partea africanilor. În 1959 şansele ca populaţia 
majoritată să vină la putere sau ca țara să îşi dobândească independența 
păreau extrem de reduse. Jomo Kenyatta, presupusul lider Mau Mau, 
care fusese arestat în 1953, era încă în închisoare, iar coloniştii albi 
erau convinşi că pot face față oricărei tentative a africanilor de a ajunge 
la putere. Autorităţile britanice erau conştiente, însă, că evenimentele 
din Tanganyika şi Uganda nu vor trece neobservate în cea mai evoluată 
dintre coloniile est-africane. Albii din Kenya, însă, nu erau deloc uniți. 
Unii dintre ei, în special cei angajaţi în slujba guvernului britanic (spre 
deosebire de cei care erau fermieri) erau gata să încalce modelul politicii 
Kenyei şi să formeze un partid multirasial. Politicienii britanici puteau 
profita de acest lucru. În ianuarie 1960 a avut loc la Londra o conferință 
la care au participat politicieni albi şi negri din Kenya; a fost ridicată 
atunci interdicția în privința mişcărilor de eliberare ale africanilor şi a 
fost adoptată o constituţie prin care africanii aleşi au obținut majoritate 
în Parlamentul Kenyan. Odată ce s-a trecut la autoguvernare sub 
conducerea majorității, procesul de desăvârşire a democraţiei şi de 
dobândire a deplinei democraţii nu mai putea fi oprit. În decembrie 

1963 ceea ce părea incredibil cu trei ani înainte s-a întâmplat şi Kenya 
a devenit deplin independentă sub conducerea lui Kenyatta. 

În Africa Centrală procesul de înlăturare a regimului colonial a fost 
mai dificil. Marea Britanie avea în stăpânire Rhodesia de Nord (cu 70.000 
albi şi 2.000.000 africani), Nyasaland (7.000 albi şi 2.500.000 africani) 
şi Rhodesia de Sud (220.000 albi şi 3.500.000 africani). Guvernarea 
acestor teritorii de către Marea Britanie era îngreunată datorită faptului 
că ele făceau parte din Federația Centrafricană, condusă de coloniştii 
albi din Rhodesia de Sud. Africanii nu beneficiau, de fapt, aici de nici o 
formă de reprezentare politică. În 1957 guvernul lui Macmillan era decis 
să susțină Federaţia, în ciuda faptului că majoritatea africanilor negri 
nu erau de acord cu ea. Guvernul britanic spera că albii vor accepta 
treptat participarea negrilor la guvernare. Cu toate acestea, în 1957, 
perspectiva unei guvernări a negrilor părea îndepărtată. 

În 1959, însă, atmosfera politică în Africa Centrală, destul de paşnică 
după înființarea Federaţiei în 1953 a devenit din ce în ce mai tulbure. 
Politicienii albi, temându-se de amplificarea dezordinilor şi de sprijinul 
tot mai mare de care se bucurau liderii africani Dr. Hastings Banda (în 
Nyasaland) şi Kenneth Kaunda (în Rhodesia de Nord), s-au hotărât să 
ia măsuri severe. În martie 1959 guvernul colonial din Nyasaland, 
afirmând că are dovezi privind o lovitură de stat pusă la cale de africani, 
a declarat stare de necesitate, iar în timpul operațiunilor militare şi poli- 
țieneşti care au urmat, au fost ucişi 51 de africani. Această acțiune s-a dovedit, 
însă, neproductivă. O anchetă independentă, condusă de Lord Devlin, a 
condamnat acțiunile guvernului din Nyasaland şi l-a acuzat că a instaurat 
“un stat polițienesc”. Nici unul dintre guvernele coloniale britanice nu 
a fost atât de aspru criticat de o anchetă oficială. După Raportul Devlin, 
Marea Britanie a refuzat să mai sprijine măsurile represive. 

Principala dificultate cu care s-au confruntat după 1959, Marea 
Britanie şi politicienii albi din Federație reprezentau forța şi amploarea 
naţionalismului din Nyasaland şi Rhodesia de Nord. Opoziția față de 
Federația dominată de albi i-a unit de fapt pe toţi africanii negri. Dat 
fiind că revolta şi violenţa luau amploare în Nyasaland, exista pericolul 
restaurării actualei ordini. În iulie 1960 Nyasaland avea deja propria 
constituţie care prevedea reprezentarea majorității africane în adunarea 
legislativă. 

Macmillan a înființat, între timp, o comisie regală, condusă de Walter 
Monckton, pentru a lua o hotărâre în privinţa viitorului Federaţiei. 
Raportul Comisiei a fost înaintat în octombrie 1960. Concluzia acestui 
raport era că, deşi Federaţia aduce serioase beneficii economice, 
suspiciunea africanilor a dobândit proporţii “aproape patologice” şi în 
consecință, sunt absolut necesare schimbări urgente în structura 
Federaţiei. Raportul recomanda ca puterea să revină în mai mare măsură 
autorităților locale, iar în adunarea legislativă a Federaţiei să fie 
reprezentați în mod egal albii şi negrii. 

Guvernul lui Macmillan, care era de acord în principiu cu concluziile 
Comisiei Monckton, a făcut serioase eforturi să îi convingă pe albii din 
Rhodesia să facă eforturi pentru a ajunge la o înțelegere cu liderii africani. 
În conformitate cu această linie politică, Macleod a anunţat o conferință 
ce urma să dezbată constituţia Rhodesiei de Nord. 

Sir Roy Welensky, prim ministru al Federaţiei, sprijinit de majoritatea 
albilor rhodesieni care erau la curent cu haosul din Congo, fosta colonie 
belgiană, era hotărât să lupte împotriva a ceea ce el numea (în mod 
corect) mişcarea în favoarea guvernării majorităţii negre în Rhodesia. 
Au urmat apoi îndelungate tratative pe tema viitorului Rhodesiei de 
Nord. Orice încercare de a se ajunge la un compromis a eşuat datorită 
intransigenței ambelor părți. Macmillan, temându-se de un conflict rasial, 
nu mai ştia pe cine este mai potrivit să susțină. Pentru a pune capăt 
presiunilor exercitate de aripa dreaptă a conservatorilor l-a schimbat pe 
Macleod din funcție. Acest lucru nu a avut, însă, nici un efect. În martie 
1962, Cabinetul britanic, conştient că mişcarea pentru o mai bună 
reprezentare a negrilor în Adunarea legislativă nu mai are cale de 
întoarcere, a acceptat ca în Rhodesia de Nord să conducă populaţia 
majoritară. 

Guvernul britanic spera că cedând puterea majorității africane în 
Rhodesia de Nord şi Nyasaland, va curma obiecțiile la adresa Federaţiei. 
Liderii africani, însă, aveau acum posibilitatea să militeze mai intens 
pentru obținerea independenței față de Federație. La alegerile din 
Rhodesia de Nord din octombrie 1962 (desfăşurate în conformitate cu 
prevederile noii constituții) partidele africane au obținut victoria, două 
dintre ele, şi cele mai numeroase de altfel, fiind gata să se unească pentru 
a cere succesiunea. (Nyasaland ceruse deja să iasă din Federație.) Era 

limpede deci că zilele Federaţiei Centrafricane erau numărate. R. A. 
Butler, şeful de cabinet al lui Macmillan, a prezidat negocierile finale 
care au debutat în iunie 1963 la Victoria Falls. Conferinţa de la Victoria 
Falls a aprobat ca la 31 decembrie Federaţia Centrafricană să fie 
desființată oficial, iar Nyassaland (sau Malawi) şi Rhodesia de Nord 
(acum Zambia) să îşi dobândească independența deplină. 

Federaţia a dispărut şi odată cu ea visul Marii Britanii despre 
guvernarea multirasială. Dispariţia Federaţiei a adus însă cu ea o altă 
problemă — aceea a Rhodesiei de Sud în care albii refuzau să recunoască 
guvernarea populaţiei majoritare. În decembrie 1962 Partidul Frontului 
Rhodesian, care avea ca platformă electorală independenţa Rhodesiei 
de Sud condusă de albi, a câştigat alegerile. Guvernul lui Macmillan 
era divizat în privinţa acordării independenței Rhodcsici de Sud. Unii 
dintre conservatori susțineau guvernarea albilor, pe care o considerau 
mai eficientă decât pe cea a africanilor negri. Alţii, preocupaţi de soarta 
populaţiei majoritare africane, s-au opus acordării independenţei unui 
guvern minoritar alb. Rhodesia de Sud, ultimul punct de sprijin al Marii 
Britanii în Africa, avea să provoace dureri de cap şi în următorii 
şaisprezece ani. 

Sud-africanii albi, asemeni albilor din Rhodesia, erau hotărâți să se 
opună “vântului schimbării” care bătea prin Africa. În anii 50 guvernul 
naționalist a înăsprit politica de apartheid acordând întreaga putere 
economică şi politică albilor. În martie 1960 la Sharpeville au fost 
omorâţi 67 de africani în ciocnirile cu poliția din timpul unei demonstrații 
în favoarea înlăturării regimului opresiv din Africa de Sud. Întreaga 
lume a condamnat acest asasinat. În 1960 a fost organizat un referendum, 
prin care sud-africanii albi au votat transformarea Africii de Sud în 
republică. Datorită schimbării statutului său, ţara trebuia să ceară oficial 
rămânerea în Commonwealth. Macmillan, considerând că situația 
negrilor din Africa de Sud nu s-ar îmbunătăți oricum dacă această țară 
ar fi exclusă din Commonwealth, a acceptat ca ea să facă în continuare 
parte din Commonwealth. Unele state africane şi asiatice au amenințat 
însă că se retrag din Commonwealth dacă Africa de Sud rămâne. Liderul 
sud-african Dr Verwoerd a prevenit o criză generalizată retrăgând cererea 
țării sale. Deşi Africa de Sud nu mai făcea parte din Commonwealth, Marea 
Britanie continua să aibă cu ea strânse legături economice şi militare. 

d) Indiile de Vest, zona mediteraneană şi zona de est a Canalului 
Suez 


Marea Britanie a renunţat la coloniile din alte zone. În Indiile de Vest 
principala preocupare a Marii Britanii era să se asigure că noile structuri 
guvernamentale sunt viabile din punct de vedere economic şi politic. În 
1958 ea a convins o parte din coloniile din Indiile de Vest, să formeze 
Federaţia Indiilor de Vest. Unele probleme locale, însă, cum ar fi 
suspiciunea unora dintre lideri şi distanţele dintre colonii, au făcut însă 
imposibilă crearea acestei federaţii. Insulele mai mari şi-au dobândit 
independenţa, cele mai mici au devenit State Asociate, Marea Britanie 
având responsabilitatea politicii lor externe şi a apărării. 

Marea Britanie s-a retras şi din Cipru. Dat fiind că opoziția față de 
administraţia britanică era tot mai puternică, Macmillan a hotărât că 
insula nu merită să lupte pentru ea şi a inițiat noi convorbiri cu 
arhiepiscopul Makarios, liderul grecilor ciprioți. După îndelungate 
tratative s-a ajuns în cele din urmă la o înțelegere. Ciprul avea să devină 
stat independent în cadrul Commonwealth-ului, în 1960. Cele două 
comunități: greacă şi turcă urmau să aibă autonomie totală, Marea 
Britanie păstrându-şi doar dreptul de a avea două baze militare pe 
teritoriul Ciprului. Aceasta părea cea mai potrivită soluție, dar 
neînțelegerile dintre greci şi turci au continuat, ajungând în 1963 de 
proporțiile unui război civil. 

Malta, odinioară o prestigioasă bază navală, şi-a pierdut din 
importanță pe măsură ce a scăzut prezenţa flotei britanice în Mediterana. 
Tentativa de a include Malta în Regatul Unit a eşuat pentru că Marea 
Britanie a refuzat să acorde insulei ajutorul financiar necesar pentru a 
aduce nivelul de trai al maltezilor la nivelul de trai al britanicilor. În 
schimb, mulți maltezi au cerut independența, care le-a fost în final 
acordată în septembrie 1964. 

În mod ironic, retragerea din Africa, Indiile de Vest şi din zona 
Mediteranei a coincis cu o nouă încercare a Marii Britanii de a-şi păstra 
influenţa în zona de est a “Canalului Suez”. Exista temerea că, dacă 
Marea Britanie, şi-ar abandona rolul în Orientul Mijlociu şi în Orientul 
Îndepărtat în această zonă s-ar accentua instabilitatea şi ar creşte 
amenințarea comunistă. 

În 1957 Federaţia Malaya a devenit independentă, dar Marea Britanie 
şi-a asumat răspunderea apărării ei. În 1961, temându-se de creşterea 
influenței comuniste în Asia de Sud-Est, Marea Britanie a acceptat ideea 
înființării unei Federaţii a Malaysiei care să includă Malaysia, Singapore 
şi cele trei colonii ce îi mai rămăseseră, Borneo, Brunei şi Sarawak. 
Marea Britanie a fost de acord să-şi mențină angajamentele luate în 
1957. În septembrie 1963 Federaţia a fost declarată în mod oficial 
înfiinţată. Indonezia, care sperase să îşi anexeze Borneo şi Sarawak, s-a 
opus ideii de Federație şi în următorii trei ani a încercat să determine 
dezintegrarea ei. Marea Britanie a acordat Malaysiei ajutor militar pentru 
a contracara agresiunea indoneziană. 

Macmillan era ferm hotărât să apere interesele Marii Britanii în 
privința petrolului din Golful Persic. 50 la sută din petrolul Marii Britanii 
provenea din Kuwait, independent încă din 1961, dar legat în continuare 
de Marea Britanie printr-un tratat de apărare. În 1961 a fost trimisă în 
Kuwait o unitate de şoc pentru a apăra regatul împotriva agresiunii 
irakiene. Acţiunea britanicilor s-a bucurat de succes şi Irakul a fost 
respins. 

La sfârşitul anilor '50 Aden, un “cap de pod” folositor pentru apărarea 
intereselor Marii Britanii în Orientul Mijlociu şi în Oceanul Indian, a 
devenit o importantă bază militară britanică. Colonia continua însă să 
fie amenințată de naționaliștii arabi atât din exteriorul (în special Yemen), 
cât şi din interiorul Adenului. Pentru a ajuta Adenul, Marea Britanie a 
creat o nouă Federație a Arabiei de Sud în 1963 — un conglomerat de 
emirate nedemocratice, în stare de semifeudalism de pe coasta de sud a 
Peninsulei arabe. Acest lucru nu a rezolvat, însă, problema şi acţiunile 
teroriste s-au întețit. Marea Britanie era ferm hotărâtă să îşi păstreze 
această bază şi era gata să se opună oricărei opoziții. 

După 1960 personalul militar britanic aflat în zona de est a Suezului 
număra circa 100.000 de persoane, iar un studiu de perspectivă alcătuit 
de şefii Statului Major în 1962 prevedea un rol esenţial Marii Britanii 
în Oceanul Indian cel puțin pentru următorii zece ani. Politica britanică 
din zona de est a Suezului, susținută de majoritatea conservatorilor şi 
de mulți dintre parlamentarii laburişti, demonstrează că încă nu se 
renunțase la conceptul de rol global al Marii Britanii. 

e) Decolonizarea: concluzie 


La începutul anilor '60 regimul colonial luase sfârşit aproape peste tot 
mult mai repede şi în condiții mult mai puțin multumitoare decât sperase 
guvernul britanic. În mod tacit s-a renunţat la ideea că unele colonii nu 
sunt pregătite, că sunt prea sărace sau prea mici pentru a deveni 
independente. Mulţi albi din Africa erau de părere că Macmillan a cedat 
mult prea uşor presiunilor naționaliștilor africani. Mulţi istorici cred, 
totuşi, că Marea Britanie a renunțat la imperiul său cu o oarecare 
demnitate şi cu o anumită pricepere. Acest proces nu a provocat vărsări 
de sânge în afara granițelor ei şi nici o criză politică de proporții în 
interior. Opinia publică britanică, având toate asigurările că Marea 
Britanie va rămâne o putere mondială, a privit cu indiferență procesul 
de dezintegrare a imperiului. Toată lumea era convinsă că fostul imperiu 
va fi înlocuit de o influență neoficială, confirmată prin legături 
economice şi tratate de apărare. 


6. Piaţa Comună Europeană 


Toate guvernele britanice de după 1945 au refuzat să implice Marea 
Britanie în efortul comun al țărilor europene destinat cooperării. Nu 
este deci deloc surprinzător faptul că ea nu s-a alăturat Germaniei, 
Franţei, Italiei, Olandei, Belgiei şi Luxemburgului şi nu a semnat Tratatul 
de la Roma din martie 1957 prin care se înființa Comunitatea Economică 
Europeană (CEE), cunoscută mai mult sub numele de Piaţa Comună. 
Cele trei obiective esențiale ale CEE erau desfiinţarea tuturor tarifelor 
vamale în interiorul comunității, libera circulație a mâinii de lucru şi a 
capitalului în interiorul comunității şi adoptarea unor taxe vamale 
comune pentru produsele care intră în Comunitate. Tratatul de la Roma 
stabilea, de asemenea, instituțiile răspunzătoare pentru Comunitate — 
Consiliul de Miniştri, Comisia Europeană, Adunarea Europeană şi Curtea 
de Justiţie. 

În 1957 guvernul lui Macmillar: nu şi-a exprimat dorinţa de a se 
alătura CEE. Exista temerea că un sistem unic de taxe vamale ar afecta 
serios relațiile comerciale de tip special pe care Marea Britanie le are 
cu Imperiul/Commonwealth-ul, iar acesta din urmă reunind sub 

auspiciile lui o populaţie de peste 800 de milioane oameni, pare o piață 
de desfacere mult mai sigură decât CEE-ul care reuneşte aproximativ 
200 de milioane de persoane. Macmillan, ca şi cei mai mulți dintre 
politicienii britanici nu agrea implicaţiile supranaționale ale Pieței 
Comune care păreau să amenințe suveranitatea națională. Astfel, Marea 
Britanie “a lipsit” din Europa într-o perioadă în care guvernul britanic 
ar fi putut influenţa în mod decisiv regulamentul de funcţionare a 
CEE-ului şi structura acestuia, şi când ar fi fost posibil să se desfăşoare 
tranzacţii favorabile agriculturii britanice şi Commonwealth-ului. 

Îngrijorată că va fi exclusă din sistemul comercial al CEE, Marea 
Britanie a încercat să creeze o contrapondere antrenând ţări care se 
simțeau şi ele amenințate de acest lucru. În ianuarie 1960, Marea 
Britanie, în colaborare cu Norvegia, Danemarca, Suedia, Austria, 
Portugalia şi Elveţia, a înființat European Free Trade Association 
(EFTA) (Asociaţia europeană a liberului schimb — AELS). Această 
asociaţie nu presupunea existența unor instituţii supranaționale, iar în 
aria liberului schimb nu intrau şi produsele agricole. 

La doi ani după înființarea AELS, Marea Britanie şi-a exprimat 
dorinţa de a adera la Piaţa Comună. Istoricii au puncte de vedere diferite 
în privința principalelor cauze care au determinat această schimbare de 
optică politică. Unii susțin importanţa factorilor de ordin economic. La 
sfârşitul anilor '50 era evident că CEE reprezintă un extraordinar succes 
din punct de vedere economic şi că economia Marii Britanii a rămas în 
urma statelor membre ale CEE, care constituiau o serioasă concurență. 
În 1961 Marea Britanie avea, după părerea lui Macmillan, “îngrozitoare” 
probleme economice. Procentul pe care îl reprezentau produsele sale 
industriale de export pe piaţa internațională, era în continuă scădere, iar 
deficitul ei comercial se accentua cu fiecare zi. Se înregistra, de 
asemenea, o schimbare în orientarea activității comerciale a Marii 
Britanii dinspre Commonwealth spre Europa de Vest. Commonwealth-ul, 
în ciuda dimensiunilor sale, nu se putea compara cu puterea de cumpărare 
a CEE. Marea Britanie avea nevoie, se pare de tariful vamal substanţial 
al pieţei libere oferit de CEE pentru a preveni agravarea declinului său 
economic. 

Macmillan a subliniat adeseori în timpul apariţiilor sale publice 
aşa-zisele avantaje economice pe care le are un stat membru al Pieței 

Comune. Mulţi istorici sunt astăzi de părere că un rol extrem de important 
au avut totuşi unele consideraţii de ordin internaţional. Macmillan se 
temea că o Piaţă Comună puternică ar putea înlocui Marea Britanie din 
rolul său de stâlp de susținere a Alianţei Atlanticului de Nord, iar acest 
lucru ar periclita relaţia specială cu Statele Unite. Faptul că Statele Unite, 
dornice de a vedea Marea Britanie jucând un rol mai cu seamă european 
pe arena internațională, au încurajat-o încă de la început să adere la 
CEE, a avut şi el o anumită greutate. Macmillan a crezut că aderarea la 
CEE ar menţine sau chiar ar mări influența pe care o are Marea Britanie 
atât în Europa cât şi în relaţiile cu Statele Unite. El era convins că odată 
intrată în Piaţa Comună, Marea Britanie va prelua conducerea. 

În 1960 Macmillan era sigur că cel mai bun lucru pentru Marea 
Britanie este acum să adere la CEE, dar, înainte de a demara negocierile 
oficiale în acest sens, el trebuia să convingă Cabinetul, Parlamentul, 
Partidul Conservator, opinia publică şi Commonwealth-ul că are 
dreptate. Pentru a înlătura opoziția membrilor Cabinetului Macmillan a 
numit în posturi cheie proeuropeni ca Edward Heath. În decembrie 1960 
Macmillan îi convisese pe cei mai mulți dintre miniştrii săi că Marea 
Britanie trebuie să adere la Piaţa Comună; a trimis apoi ambasadori 
itineranți pentru a sonda părerea partenerilor Marii Britanii din cadrul 
Commonwealth-ului. În Marea Britanie o mare parte a presei, a lumii 
bancare, a industriaşilor şi a opiniei publice nu părea să aibă ceva 
împotriva acestei idei. De aceea, în iulie 1961, Macmillan a anunţat 
oficial în Camera Comunelor că guvernul doreşte ca Marea Britanie să 
adere la Piaţa Comună, pentru că în acest fel pot fi salvate interesele 
Marii Britanii, Commonwealth-ului şi ale AELS. În urma dezbaterilor 
guvernul a obținut o majoritate comfortabilă de peste 100 de voturi în 
favoarea acestei inițiative. 

Tratativele pentru aderarea Marii Britanii la Piaţa Comună au început 
în octombrie 1961. Edward Heath, şeful delegaţiei britanice de 
negociatori, a făcut cunoscută dorința Marii Britanii, “de a deveni 
membru activ cu drepturi depline al Pieței Comune”. Tratativele au durat 
mai bine de un an. Foarte curând după începerea acestor tratative s-au 
ivit o serie de obstacole legate în special de agricultura britanică şi de 
preocuparea Marii Britanii de a proteja interesele țărilor membre ale 
Commonwealth-ului, în special Australia şi Noua Zeelandă, ambele 

putând fi afectate de politică comună a CEE în domeniul agriculturii. 
Rămâne de asemenea problema delicată a suveranității. În septembrie 
1962, într-un interviu televizat, liderul laburist Hugh Gaitskell a atras 
atenția asupra faptului că, dacă Marea Britanie va adera la CEE, “vom 
deveni un fel de Texas sau California în cadrul Statelor Unite ale Europei. 
Acest lucru va însemna sfârşitul unei istorii milenare”. Gaitskell era 
purtătorul de cuvânt al marii majorități a membrilor Partidului Laburist, 
care se temeau că intrarea Marii Britanii în Piaţa Comună va marca sfârşitul 
acesteia ca stat național independent şi va afecta relaţiile ei cu țările 
membre ale Commonwealth-ului. Edward Heath a continuat însă rundele 
de negocieri, convins fiind că unitatea Europei esteun lucru foarte important 
şi că Marea Britanie trebuie să adere la Piaţa Comună în interesul ei. 

În toamna anului 1962 aderarea Marii Britanii la CEE înregistra 
adversari redutabili în Europa. Konrad Adenauer, cancelarul 
vest-german, nu îl agrea şi nici nu avea încredere în Macmillan şi îl 
suspecta pe acesta că urmăreşte aderarea Marii Britanii la Piaţa Comună 
cu intenţia de a submina unitatea franco-germană. Nu Germania era, 
însă, adversarul cel mai de temut. Generalul de Gaulle a fost cel care 
s-a opus în mod categoric aderării Marii Britanii la CEE. 

Istoricii încă nu sunt deplin lămuriți în privinţa motivelor pentru 
care liderul francez s-a opus în 1962-1963 aderării Marii Britanii la 
Piața Comună. Unii istorici susțin că generalul de Gaulle, încă din timpul 
celui de-al doilea război mondial, avea un dinte împotriva relaţiei speciale 
anglo-americane. El susținea că Marea Britanie este mult prea legată de 
Commonwealth şi de Statele Unite pentru a putea deveni cu adevărat o 
putere europeană. Preşedintele francez se temea că Marea Britanie ar putea 
fi un cal troian al americanilor, care ar facilita pătrunderea influenţei 
americane în Europa. De Gaulle care era profund naţionalist considera 
Piaţa Comună un instrument pentru reînnoirea hegemoniei Franței în 
Europa şi vedea în Marca Britanie un rival pentru supremaţia Franței. 

Mulţi istorici sunt de părere că acordul Polaris semnat de Kennedy 
şi Macmillan în decembrie 1962 a fost pentru de Gaulle ultima picătură 
care a umplut paharul. Marea Britanie, în loc să colaboreze cu Franța în 
domeniul nuclear, preferase, se pare, să depindă de Statele Unite. Dacă 
acordul Polaris este cel care l-a determinat pe liderul francez să îşi 
schimbe atitudinea oficială privind aderarea Marii Britanii la Piaţa 

Comună, afacerea Polaris poate fi considerată o eroare politică a lui 
Macmillan. Polaris pare să fi fost însă doar o scuză (şi multe amănunte 
ne îndreptăţesc să credem că aşa au stat lucrurile) pe care de Gaulle a 
folosit-o pentru a-şi justifica dezacordul față de aderarea Marii Britanii 
la Piaţa Comună. Dacă aşa ar sta lucrurile, şi dacă serviciile secrete 
britanice ar putea dovedi că Franţa ar fi făcut într-adevăr uz de dreptul 
său de veto, atunci acordul Polaris şi faptul că Marea Britanie a preferat 
să exporte în Commonwealth, nu mai par a fi fost erori tactice. 

Convorbirile de ultim moment pe care le-au avut Macmillan şi de 
Gaulle în decembrie 1962 nu au condus la nici un rezultat. La 14 ianuarie 
1963 de Gaulle a anunţat oficial că se opunc aderării Marii Britanii la 
Piața Comună, iar reprezentanţii Franţei din Consiliul de Miniştri 
european au votat împotriva continuării negocierilor. Faptul că toți 
ceilalți membri ai CEE erau de acord, în principiu, cu admiterea Marii 
Britanii în acest organism, nu a schimbat situația. 

La vremea aceea veto-ul Franţei nu a fost considerat o înfrângere 
națională în mare măsură pentru că Piaţa Comună nu era privită ca un 
remediu pentru toate problemele Marii Britanii. Mulţi politicieni, atât 
de dreapta cât şi de stânga, au fost încântați că tentativa Marii Britanii 
de a adera la Piaţa Comună a eşuat. Puţini au fost cei carc l-au acuzat pe 
Macmillan pentru acest eşec. Majoritatea istoricilor, şi a contempo- 
ranilor, îl acuză pe de Gaulle şi sunt de părere că nimeni nu ar fi putut 
face nimic să schimbe cursul evenimentelor. 

Macmillan a fost marcat, însă, de veto-ul lui de Gaulle. El ajunsese 
să considere aderarea Marii Britanii la Piaţa Comună, un pas esenţial al 
strategiei destinate renaşterii Marii Britanii. La 28 ianuarie 1963, primul 
ministru nota în jurnalul său “Întreaga noastră politică internă şi externă 
s-a prăbuşit”. 


7. Sfârşitul lui Macmillan 


În ajunul Conferinţei Partidului Conservator din octombrie 1963 
Macmillan s-a îmbolnăvit (de prostată) şi datorită recomandărilor 
medicului şi-a anunțat demisia. El a fost înlocuit de Lord Home 
(pronunțat Hume) care a renunțat la titlul său nobiliar şi a devenit simplu 
Sir Alexander Douglas-Home. “Sir Alec” a intrat în Cabinet în 1917 ca 


188 Vântul schimbării, 1957 - 1964 


secretar de stat pentru afacerile Commonwealth-ului şi a devenit ministru 
de externe în 1960. 

Home a fost prim ministru pe parcursul unui singur an — un an foarte 
dificil însă. În Europa el trebuia să încerce să facă ce mai era posibil 
după veto-ul francezilor exercitat împotriva aderării Marii Britanii la 
CEE. După asasinarea preşedintelui Kennedy în noiembrie 1963, relațiile 
anglo-americane au fost mai puțin cordiale. Home nu a reuşit să 
stabilească o relație apropiată cu preşedintele Johnson: cei doi erau două 
personalități foarte diferite în privinţa stilului şi metodelor de lucru, 
precum şi temperamental vorbind; pe lângă aceasta Statele Unite s-au 
implicat tot mai mult în războiul din Vietnam, o ţară care nu prezenta 
nici un fel de interes pentru Marea Britanie. 

În timpul campaniei electorale ce a precedat alegerile generale din 
1964 nu s-au manifestat divergențe de păreri între Partidul Conservator 
şi cel Laburist în privinţa politicii externe. Noul lider laburist Harold 
Wilson susținea ideea ca Marea Britanie să dețină armament nuclear 
defensiv şi ca țara sa să rămână în NATO. Atât Wilson cât şi Home 
considerau absolut necesară menținerea relației speciale cu Statele Unite. 
Amândoi erau de acord în privința faptului că Marea Britanie trebuie să 
mai aştepte intrarea în Piaţa Comună. Amândoi şi-au exprimat speranța 
că Marea Britanie va conduce şi în viitor Commonwealth-ul, amândoi 
erau convinşi că Marea Britanie are un rol important de jucat în regiunea 
de est a Suezului. De aceea victoria destul de modestă repurtată de 
laburişti la alegerile din 1964 nu va aduce modificări importante în 
politica externă a Marii Britanii. 


8. Macmillan: concluzie 


Este dificil să ne pronunțăm în mod categoric spunând că succesele lui 
Macmillan în domeniul politicii externe şi coloniale au depăşit eşecurile 
acestuia. Criticii săi l-au acuzat de inconsecvenţă, că a făcut prea multe 
plecăciuni în fața Statelor Unite, că a renunţat prea repede la Imperiul 
britanic, că a încercat — şi nu a reuşit — să obţină intrarea Marii Britanii 
în Piaţa Comună, şi că nu a reuşit să asigure ţării sale o poziţie 
corespunzătoare pe plan internaţional. Pe de altă parte, susținătorii lui, 
încearcă să evidenţieze o serie de succese pe care le-a înregistrat 

activitatea sa — relația sa specială cu preşedinţii Eisenhower şi Kennedy, 
eforturile pe care le-a făcut pentru destinderea tensiunii dintre Est şi 
Vest, care au culminat cu semnarea în 1963 a Tratatului privind încetarea 
experiențelor atomice în atmosferă, abila, dar dureroasa retragere din 
Africa şi (în ciuda veto-ului francez) insistența lui ca Marea Britanie să 
adere la CEE ca ultimă soluţie pentru salvarea ei. 

În ultimă instanţă, însă, Macmillan nu a reuşit să găsească o soluţie 
la toate problemele — să menţină legăturile cu Statele Unite, să îşi 
consolideze relaţiile cu țările membre ale Commonwealth-ului şi în 
acelaşi timp să deţină un rol important în Europa obţinând aderarea 
Marii Britanii la CEE. Părerea lui Churchill exprimată în 1963, potrivit 
căreia Marea Britanie trebuie să continue să îşi exercite rolul său de 
putere mondială datorită relaţiilor cu Statele Unite, era probabil 
nefondată. O insulă mică cu o economie în declin nu putea juca un rol 
hotărâtor în lume, în epoca supraputerilor. Obiectivul esenţial trebuia 
să fie retragere şi reorientare. El s-a retras — şi a încercat să reorienteze 
Marea Britanie — şi a făcut cu pricepere acest lucru şi nu fără eforturi. 
Macmillan spunea că filosofia lui de viață este aceasta, “oricâte succese 
sau eşecuri ai avea, trebuie să te străduieşti, asta este viața mea”. Acesta 
ar putea fi un epitaf potrivit pentru politica sa externă. 

Să luăm notițe despre “Vântul schimbării, 1957-1964” 


Notiţele dumneavoastră la acest capitol trebuie să vă ajute să răspundeţi 

la următoarele întrebări: 

1. Cât de puternică era “relaţia specială” 1957-1964? 

2.  Decea renunţat Marea Britanie atât de repede la coloniile sale 
1957-1964? 

3. Dece Marea Britanie a ceiut aderarea la CEE şi de ce tentativa a 
eşuat? 

4.  Câtdeeficientă a fost politica externă şi colonială a lui Macmillan? 

Pe măsură ce citiți capitolul încercaţi să înțelegeţi de ce Macmillan a 

făcut ceea ce a făcut. Ce altceva ar fi putut el să facă? Este bine să 

studiaţi hărţile de la pag. 28 şi 172 pentru a vă familiariza cu țările şi 

zonele menţionate în text. 

Să răspundem la întrebări eseu despre “Vântul schimbării, 1957-1964” 


Întrebările referitoare la politica externă şi colonială a Marii Britanii, în 
perioada 1957-1964, se încadrează în patru categorii evidenţiate la 
secțiunea “notițe”: relaţiile cu SUA (şi URSS), decolonizarea; aderarea 
la CEE, concluzii generale. Iată câteva exemple: 

1. În ce măsură “relaţia specială” a lui Macmillan cu Statele Unite 
era benefică pentru Marea Britanie? 

2. “Macmillan a cedat în faţa forțelor naţionaliste africane.” 
Comentaţi acest enunţ. 

3.  Comentaţi hotărârea Marii Britanii de a solicita intrarea în Piaţa 
Comună şi eşecul acestei tentative. 

4.  “Reuşitele lui au prevalat asupra eşecurilor sale.” Comentaţi 
această apreciere la adresa politicii externe şi coloniale a lui 
Macmillan. 

Deşi acoperă aceeaşi perioadă, aceste probleme necesită o abordare 

diferită. Abordaţi pe rând fiecare problemă. Încercaţi să faceți o selecție 

a argumentelor. După ce v-aţi făcut un plan de atac, încercaţi să redactați 

un plan, paragrâf cu paragraf pentru fiecare problemă. 

Întrebarea 1 vă cere să vă concentrați atenţia asupra relației lui 
Macmillan cu Statele Unite. Există pericolul să povestiți tot ce ştiţi 
despre relaţia lui Macmillan cu Eisenhower şi cu Kennedy. Din păcate 
întrebarea nu vă cere acest lucru. Ceea ce trebuie să faceți este să stabiliți 
dacă Marea Britanie a avut de câştigat sau de pierdut de pe urma “relaţiei 
speciale” cu Statele Unite în perioada 1957-1963. Ce părere aveţi 
dumneavoastră despre acest lucru? 

Întrebarea 2 este mai uşoară. Trebuie să vă decideți dacă sunteți de 
acord sau nu cu afirmaţia citată. Ţineţi minte că nu se pune problema 
dacă răspunsul este corect sau greşit. Depinde de dumneavoastră să vă 
argumentaţi afirmaţia. Va trebui, totuşi, să demonstrați că ştiţi că există 
mai multe explicații pentru hotărârea Marii Britanii de a se retrage cât 
mai rapid din coloniile sale. Dacă nu sunteţi de acord cu citatul veți 
demonstra probabil că această explicaţie este mult prea simplistă. Dacă 
apreciați că naționalismul african a fost un factor decisiv pentru luarea acestei 
hotărâri, trebuie să menţionaţi că nu acesta a fost, totuşi, unicul motiv. 

Pentru a răspunde la întrebarea 3 faceţi o listă a motivelor ce au 
determinat Marea Britanie să solicite aderarea la Piaţa Comună şi a 
motivelor care au determinat eşecul acestei acţiuni. În economia eseului 
nu trebuie să apară totuşi o listă. Cum veţi prezenta totuşi aceste motive? 
Care va fi argumentul dumneavoastră esențial? 

Principala dificultate în cazul întrebării 4 ar fi aceea de a şti ce anume 
trebuie inclus şi ce nu în răspuns. Alcătuiţi o introducere şi o concluzie 
la această întrebare. Nu uitaţi să evidenţiaţi ce anume din activitatea lui 
Macmillan vi se pare a fi un succes şi ce anume un eşec. Sunteţi de 
acord sau nu cu afirmaţia citată? 


Întrebări bazate pe izvoare despre “Vântul schimbării, 1957-1964” 


1. Carta Albă a Apărării, 1957 

Citiţi extrasul din Carta Albă a Apărării, 1957, redat la pag. 165-166. 

Răspundeţi la următoarele întrebări: 

a) Care erau obligaţiile Marii Britanii faţă de NATO? 

b) La ce anume se referea Carta Albă când vorbea despre 
responsabilităţile speciale ale Marii Britanii în anumite părți ale 
globului? 

c) Comentaţi afirmaţia, “Amenințarea comunismului rămâne, dar este 
de altă natură”. 

d) Careerau principalele motivații de ordin economic avute în vedere 
de Carta Albă pentru o schimbare a orientării politice? 

e) Ce obiecţii ar fi putut avea oponenții Cărții Albe? 


2. Decolonizarea 

Citiţi extrasul din concluziile Comitetului pentru politica colonială al 

Cabinetului (1957) redat la pag. 17] şi extrasul din discursul rostit de 

Macmillan în Africa de Sud (1960) redat la pag. 173. Răspundeţi la 

următoarele întrebări: 

a) Prin ce se deosebesc cele două extrase? 

b) Ce înțelegerea Macmillan prin cuvintele “acum 15 ani această 
mişcare a cuprins Asia”. 

c) Ce înțelegea el prin “vântul schimbării”? 

d) Câtde important a fost faptul că acest discurs a fost rostit în 1960 
în Africa de Sud? 


CAPITOLUL & 


Politica externă: 1939-1964: O concluzie 


În noiembrie 1964 primul ministru laburist Harold Wilson declara “ori 
suntem o putere mondială şi avem influență pe plan mondial, ori nu 
suntem nimic”. În 1965 el a afirmat că după părerea lui Marea Britanie 
rămâne o putere mondială ale cărei frontiere “sunt pe Himalaya”. Oricare 
ar fi fost, însă, părerea lui Wilson, era limpede pentru oricine că Marea 
Britanie nu mai era o putere mondială de primă mărime. În 1964 Imperiul 
britanic nu mai exista. Marea Britanie, eclipsată de Statele Unite şi 
URSS, încetase să mai fie o voce ascultată în politica internaţională. De 
ce a înregistrat Marea Britanie acest declin în perioada 1939-1964? Cine 
sau ce anume a determinat acest declin? 


1. Să fi fost declinul Marii Britanii inevitabil? 


Se pare că declinul Marii Britanii nu a fost o surpriză neaşteptată. 
Imperiul Marii Britanii, de care depindea în mare măsură faima ei, nu a 
fost niciodată atât de puternic cum pare când îl privim pe hartă. La 
începutul secolului XX Marea Britanie nu avea nici voința şi nici 
mijloacele necesare pentru a face imperiul ei să prospere. Era aproape 
inevitabil ca mai devreme sau mai târziu supuşii ei din colonii să înceapă 
să se agite şi să ceară mai multă libertate. Teoria care a stat întotdeauna 
la baza colonizării britanice a fost aceea că stăpânirea britanică este 
ctapa premergătoare autoguvernării. În 1931 dominioanele “albe” erau 
deplin independente, iar în 1939 India era pe cale să obțină statutul de 
dominion. A fost destul de greu de crezut că o naţiune care reprezintă 
doar 2 la sută din populaţia globului să poată stăpâni la nesfârşit 20 la 
sută din suprafaţa Terrei. 

Puterea Marii Britanii ca imperiu depindea în mare măsură de poziția 
ei economică. La sfârşitul secolului al XIX-lca poziţia economică 
dominantă a Marii Britanii a început să fie amenințată (în special de 
Statele Unite şi Germania), iar prosperitatea ei a început să scadă. Acest 
lucru a influențat capacitatea Marii Britanii de a-şi onora angajamentele 
militare din diferite zone ale lumii. Mai mult, dat fiind că industria 
producătoare de avioane şi submarine a progresat, supremația Marii 

Britanii ca putere maritimă, care îi asigurase până acum atât securitatea 
internă cât şi stăpânirea de peste hotare, nu mai era suficientă. 

Nu trebuie însă, să exagerăm amploarea declinului pe care l-a 
înregistrat Marea Britanie înaintea celui de-al doilea război mondial. În 
1939 Marea Britanie era la fel de competitivă în domeniul comerțului 
internațional ca şi SUA. Producția ei industrială, deşi mult mai mică 
decât cea a Statelor Unite, era comparabilă cu cea a Germaniei şi mult 
mai puternică decât cea a Japoniei. Chiar dacă sunt în pragul dez- 
membrării, imperiile multinaționale rezistă multă vreme, aşa cum au 
demonstrat-o Imperiul otoman şi cel habsburgic în secolul al XIX-lea, 
dacă stăpânii lor doresc acest lucru. Guvernele britanice de dinainte de 
1939 doreau acest lucru. Marii Britanii nu i s-a părut dificil să stăpâ- 
nească manifestările naţionaliste din colonii, colaborând cu cei interesați 
de avantajele unei asocieri cu Marea Britanie şi apelând la forța militară 
în caz de necesitate. Dominioanele au continuat să fie multă vreme 
sateliți ai Marii Britanii. 

Putem deci trage concluzia că, dacă nu ar fi izbucnit al doilea război 
mondial, Marea Britanie şi-ar fi putut menţine încă multă vreme statutul 
de mare putere. În politica internaţională este adeseori foarte important 
să păstrezi aparențele. Puterea Marii Britanii nu a fost însă doar “o 
aparență”. Acest lucru avea să îl demonstreze al doilea război mondial. 


2. Consecintele celui de-al doilea război mondial 


Al doilea război mondial a avut un rol major în declinul Marii Britanii. 
După părerea istoricului John Charmley, Marea Britanie a intrat în război 
în 1939, “convinsă fiind că în calitatea ei de mare putere trebuie să 
lupte împotriva Germaniei naziste, această convingere era însă, ca de 
obicei dovada bunei păreri pe care o avea despre sine”. Ea s-a aliat doar 
cu Polonia şi Franţa. Polonia a fost învinsă rapid, iar evenimentele din 
1940 au demonstrat cât de fragilă este alianța anglo-franceză. În iulie 
1940 Marea Britanie părea să nu aibă de ales decât între a semna un 
armistițiu umilitor cu Hitler sau a suporta o cumplită înfrângere. Totuşi, 
datorită încăpăţânării ei şi a unui fericit complex de împrejurări, Marea 
Britanie a scăpat nevătămată, în primul rând datorită atacului lui Hitler 
împotriva URSS şi apoi datorită intrării Statelor Unite în război. 

Pentru a putea înfrânge Germania (Şi Italia şi Japonia), Marea Britanie 
depindea de puterea economică a Statelor Unite şi de efectivele militare 
ale URSS. Industria britanică şi efectivele ei militare nu puteau face 
față singure războiului. Deşi pierderile de vieţi omeneşti au fost mult 
mai reduse decât cele provocate de primul răzoi mondial, pierderile în 
domeniul economic au fost mult mai mari. Firmele americane erau 
obligate să producă material de război absolut necesar pe care Marea 
Britanie nu îl putea produce. Prin urmare rezervele de aur şi de dolari 
ale Marii Britanii au fost puternic afectate. În plus, Marea Britanie a 
pierdut importante pieţe de desfacere şi a fost obligată să vândă multe 
dintre bunurile pe care le deţinea dincolo de ocean. În 1945, Marea 
Britanie pierduse un sfert din bogăţiile pe care le avea înainte de război 
şi devenise națiunea cu cele maii mari datorii din lume. Economistul 
britanic, Keynes a recunoscut că în timpul războiului, “Ne-am irosit 
cele mai multe bunuri”. Războiul a secătuit economia Marii Britanii şi 
a făcut-o să depindă de Statele Unite, care avea cu totul alte interese 
economice decât Marea Britanie, în special în privinţa sistemului său 
preferenţial față de colonii. 

Deşi al doilea război mondial a lăsat în urma lui o Mare Britanie 
mult mai puţin vlăguită de puteri decât Germania şi Japonia (şi Franța), 
Marea Britanie nu se mai putea compara cu Statele Unite şi URSS. Aşa 
cum se plângea Churchill, în comparaţie cu “uriaşul urs sovietic” şi cu 
“imensul elefant american”, leul britanic părea minuscul (sic). Churchill 
nu şi-a dat seama (înainte de 1939) care aveau să fie consecințele celui 
de-al doilea război mondial. În ciuda rolului (foarte important în multe 
privinţe) pe care Marea Britanie l-a jucat în înfrângerea lui Hitler, se 
poate spune că a fost o greşeală din partea ei să intre în război cu 
Germania în septembrie 1939. Aşa cum a recunoscut Chamberlain, 
Marea Britanie nu avea nimic de câştigat de pe urma unui război, ci 
numai de pierdut, chiar dacă victoria ar fi fost de partea sa. Marea 
Britanie a intrat în război pentru a-l împiedica pe Hitler să stăpânească 
estul şi centrul Europei. În 1945, însă, această zonă era dominată de 
Stalin, care în multe privinţe era la fel de neîndurător şi de amenințător 
ca Hitler. În 1945 Churchill era conştient că este foarte posibil să se 
câştige războiul, dar să se piardă definitiv pacea. 

Războiul a determinat o schimbare în echilibrul de forțe, eliminând 
dominaţia statelor Europei occidentale în favoarea celei a Statelor Unite 
şi a URSS. Acesta a fost debutul Epocii supraputerilor. După 1945 Marea 
Britanie a fost adeseori minimalizată de puterea economică şi veniturile 
unor țări care nu aveau tradiţia ei istorică, adică de Statele Unite şi 
URSS. Aceste două mari puteri considerau că menținerea Imperiului 
britanic este, din punct de vedere ideologic, o ofensă, iar din punct de 
vedere practic, un inconvenient. 

În 1945 însă ca îşi păstra încă imperiul şi era una dintre cele trei 
mari puteri ale lumii. Avea încă importante resurse militare. Mulţi 
politicieni considerau că e o problemă de timp refacerea economică a 
Marii Britanii. De aceea unii istorici condamnă guvernele britanice 
postbelice şi/sau chiar pe politicienii britanici pentru declinul Marii 
Britanii. Alţii sunt, însă, dispuşi să apere performanţele unor guverne 
sau ale unor politicieni! Următoarele două subcapitole evidenţiază 
argumentele pro şi contra acestor guverne. 


3. Argumente contra guvernelor britanice, 1945-1964 


Tot felul de istorici au făcut din unele guverne — sau unii politicieni — 
ținta atacurilor lor. Unii dintre ei acuză, însă, o întreagă generaţie de 
politicieni britanici, pentru că politica lor a fost lipsită de miez şi de 
sens, citând în mod invariabil cuvintele rostite în 1962 de fostul secretar 
de stat american Dean Acheson: “Marea Britanie a pierdut un imperiu, 
dar nu şi-a găsit un rost”. 

Una dintre principalele acuzaţii care li se aduce tuturor guvernelor 
de după 1945 este aceea că au continuat să spere că Marea Britanie va 
rămâne totuşi o mare putere. Rezultatul a fost că Marca Britanic, deşi 
extenuată, a continuat să onoreze numeroase angajamente militare atât 
în Europa, cât şi în întreaga lume. Bugetul uriaş destinat apărării a sleit 
de puteri economia fragilă a Marii Britanii. Ar fi fost mult mai rentabil 
ca resursele umane şi materiale să fie folosite pentru modernizarea 
industriei britanice. lată de ce afirmă ei că Marea Britanie a devenit 
necompetitivă din punct de vedere industrial. În 1950 Marea Britanie 
producea 25 la sută din valoarea totală a produselor industriale de export 
din lume. În 1960 producția ei reprezenta doar 16 la sută. 

Mulţi istorici şi politicieni de stânga au criticat vehement guvernele 
postbelice pentru că au susținut producerea propriilor bombe nucleare 
şi a rachetelor nucleare (model american). Ei s-au întrebat în ce măsură 
avea nevoie Marea Britanie de acest sistem nuclear defensiv (aşa-numit) 
independent, atât de costisitor favorizând proliferarea armelor nucleare, 
de vreme ce acesta, în loc să apere Marea Britanie, mai degrabă a făcut 
din ca ţinta atacurilor nucleare sovietice. 

Alţi critici au atacat guvernele postbelice pentru că au fost prea 
aservite Statelor Unite, transformând Marea Britanie în nimic altceva 
decât un simplu satelit al Americii. Ei s-au întrebat în ce măsură era 
nevoie de această relaţie specială, de vreme ce pericolul sovietic era 
mai mult o simplă exagerare. Fi susțineau că ruşii, care domină deja un 
teritoriu mult prea marc, sunt preocupați mai degrabă să îşi apere acest 
teritoriu, decât să îşi extindă influenţa. Chiar dacă pericolul sovietic ar 
exista, spuneau ei, relaţia specială nu înseamnă mare lucru ținând seama 
de faptul că Siaiele Unite sunt o putere mult mai mare decât Marea 
Britanie. De exemplu, Marea Britanic nu a avut nici un control asupra 
politicii americane în timpul crizei din 1962 a rachetelor nucleare din 
Cuba, criză ce amenința să distrugă Marea Britanie. Mai mult decât 
atât, interesele Marii Britanii se deosebeau foarte mult de cele ale Statelor 
Unite, iar Statele Unite nu s-au dovedit a fi întotdeauna un aliat de 
încredere aşa cum s-a întâmplat în cazul crizei Suezului. 

Marea Britanie nu putca, însă, învinui Siatele Unite pentru pierderea 
imperiului ei. Deşi americanii nu erau dc acord cu imperiile coloniale, 
la sfârşitul anilor '40 Statele Uniie au recunoscut necesitatea sprijinirii 
Marii Britanii împotriva URSS şi au realizat cât de importantă este 
existența Imperiului britanic în cadrul conflictelor impuse de Războiul 
Rece. De fapt, nici una dintre supraputeri nu s-a dovedit interesată să 
pătrundă în zonele care făceau parte din sfera de influenţă a Marii 
Britanii. Apariţia celor două supraputeri nu a determinat însă sfârşitul 
hnperiului britanic. Prin urmare guvernele britanice postbelice sunt cele 
care poartă răspunderea pierderii imperiului. 

Aproape peste tot regimul colonial a fost înlăturat mult mai repede 
şi în condiţii mult mai puţin avantajoase decât sperau politicienii britanici 
— adesea cu rezultate grave pentru fostele colonii. Transferul de putere 
s-a făcut prea repede pentru a permite constituțiilor democratice să se 

înrădăcineze adânc. Prin urmare democraţiile parlamentare pe care 
Marea Britanie le-a lăsat în urmă s-au ofilit şi au pierit. Guvernul Attlee 
a fost criticat în mod special pentru modul în care a abandonat India. 
Unii istorici sunt de părere că această zonă a Imperiului britanic putea sau 
trebuia să fie păstrată printr-o acţiune hotărâtă. Alţii susțin că o mai bună 
organizare a acestui proces ar fi împiedicat vărsarea de sânge care a urmat 
după retragerea Marii Britanii. Mulţi istorici l-au acuzat pe Eden pentru 
criza Suezului. Această criză este considerată adeseori un moment de cotitură 
în politica externă britanică. Se poate spune că până în 1956 Marea Britanie 
“a reuşit să facă să facă față evenimentelor”. După criza Suezului, Marea 
Britanie nu şi-a mai putut ascunde neputinţa, iar coloniile s-au grăbit să 
solicite în avalanşă independența. Macmillan poate fi acuzat, la rândul 
său, pentru că s-a grăbit să renunțe la coloniile britanice din Africa. 
De fapt pericolul pe care îl reprezentau mişcările de eliberare 
națională a fost amplificat peste măsură. Marea Britanie, ţinând seama 
de puternicele sciziuni care se înregistrau în coloniile sale şi-ar fi putut 
găsi cu uşurinţă colaboratori demni de încredere care să se teamă de 
venirea la putere a unui trib rival, a unei comunități sau a unei grupări 
de altă religie. Cea mai veche practică a regimului colonial era doar să 
dezbine reprezentanţii eventualei opoziții şi să câştige noi susținători. 
Arareori, însă, Marea Britanie a avut de înfruntat, chiar şi în cazul 
mişcărilor de eliberare națională, politicieni îndeajuns de uniți pentru a 
reprezenta un real pericol. În multe dintre coloniile britanice puţini erau 
cei care îşi doreau într-adevăr să lupte împotriva stăpânirii britanice, 
iar în unele dintre ele se dorea chiar rămânerea autorităților britanice. 
Mulţi politicieni britanici s-au amăgit cu ideea că acordând atât de 
uşor independența ei vor câştiga bunăvoința liderilor politici locali, iar 
noile state vor face parte dintr-un Commonwealth care va fi dominat 
tot de Marea Britanie. Încă de la început, ideea de Nou Commonwealth 
a fost însă destul de confuză. Spre deosebire de fostele dominioane 
“albe” noile state aveau foarte puţine elemente în comun din punct de 
vedere religios, rasial, politic şi economic. Simplele legături 
sentimentale, chiar dacă presupuneau prietenia sau înrudirea, nu au fost 
niciodată suficiente fără o solidă bază materială, iar Marea Britanie nu 
a mai putut oferi după 1945 destule avantaje pentru o asociere bazată 
pe comerț, investiţie şi protecție militară. Ținând seama de absenţa unor 

serioase interese comune, ar fi trebuit să fie limpede încă de la început 
că ideea Commonwealth-ului ca modalitate de menţinere a influenței 
britanice este doar o fabulaţie. 

De fapt această fixaţie pe care Marea Britanie a avut-o în privința 
comunității statelor ce vorbesc limba engleză a împiedicat-o să realizeze 
semnificația mişcării de integrare europeană până când deja era prea 
târziu. Guvernele britanice, atât laburiste cât şi conservatoare, pot fi 
acuzate în egală măsură pentru că nu au reuşit să preia conducerea 
Europei Occidentale după 1945. Acest lucru a avut drept rezultat faptul 
că Marea Britanie a ratat aderarea la Piaţa Comună, o organizaţie care 
asigura membrilor ei o mai mare dezvoltare economică decât îşi putea 
permite Marea Britanie. Solicitarea Marii Britanii de a adera la CEE în 
1961-1963 aavutun caracter destul de formal. Lipsa ei de convingere, care 
a determinat veto-ul Franței, a împiedicat-o să adere la Piaţa Comună până 
în 1973, când configuraţia de bază a acesteia era deja stabilită. 


4. Argumente pro guvernelor britanice, 1945-1964 


Guvernele britanice şi oamenii politici britanici din această perioadă îşi 
au totuşi susținătorii lor. Istorici favorabili lor au evidențiat gravele 
probleme cu care s-au confruntat politicienii britanici — declinul 
economic, ascensiunea celor două supraputeri, pericolul sovietic în 
Europa, precum şi mişcarea de eliberare colonială. Este posibil ca părerea 
lui Acheson, potrivit căreia Marea Britanie a pierdut un imperiu, dar nu 
a dobândit un statut să fie greşită. (Macmillan scria în jurnalul lui despre 
Acheson că a fost întotdeauna “un neghiob îngâmfat”!) Chiar şi acum, 
privind retrospectiv, este greu să spunem ce poziţie ar fi putut sau ar fi 
trebuit să adopte Marea Britanie. Deşi unii istorici şi politicieni au afirmat 
că guvernele britanice postbelice s-au înşelat în privința stabilirii 
priorităților, nu s-a ajuns încă la un consens în privința adevăratelor 
priorități şi la o înțelegere în privinţa greşelilor majore care s-au făcut. 
Marea Britanie ar fi trebuit, oare, să încerce să îşi menţină imperiul prin 
intermediul unui Commonwealth de amploare. Ar fi trebuit, poate, să 
încerce să îşi consolideze legăturile de peste ocean. Sau, poate, locul 
Marii Britanii era de fapt, în Europa? Toate aceste posibile strategii au 
deopotrivă critici şi susținători. Poate că cea mai înțeleaptă cale ar fi 

fost să se încerce menţinerea statutului de mare putere al Marii Britanii, 
acționând în toate aceste trei sensuri. 

Politicienii britanici de după 1945, indiferent din ce partid provencau, 
au socotit că este de datoria lor să mențină statutul de putere mondială 
al Marii Britanii. Marca Britanie ieşise învingătoare din al doilea război 
mondial. Dacă Marea Britanie nu era o supraputere de mărimea Statelor 
Unite şi a URSS, o despărţea totuşi o prăpastie uriaşă de toate celelalte 
puteri. În 1945 Marea Britanie avea trupe în peste 45 de țări cu scopul 
de a menţine ordinea sau de a preveni eventualele agresiuni. Dacă Marea 
Britanie nu şi-ar fi îndeplinit obligaţiile s-ar fi putut instala haosul de 
care ar fi profitat desigur URSS. Politicienii, în marea lor majoritate, au 
considerat că Marea Britanie are prea multe angajamente de onorat şi 
că încercarea de a menține statutul de mare putere ar putea submina de 
fapt puterea, care trebuia de fapt apărată. Mulţi dintre ci au susținut că 
retragerea rapidă din colonii ar putea dăuna prestigiului internațional al 
Marii Britanii şi o dată cc prestigiul unei țări a început să o ia la valc, 
acest proces, cum nota Eden în 1952, “nu se ştie unde se va opri”. 

Pentru a-şi păstra poziţia şi a-şi apăra securitatea națională, Marea 
Britanie nu a avut altă soluţie decât să afecteze un buget imens pentru 
apărare. Era nevoie de o flotă serioasă pentru protejarea drumurilor 
comerciale şi a imperiului. Era nevoie de o armată puternică şi numeroasă 
pentru a fi onorate angajamentele Marii Britanii din Europa şi de peste 
ocean. Aviația avea şi ea un rol esenţial datorită efectului descurajator 
al bombardamentelor, efect motivat în principal de producerea, la 
jumătatea anilor '50, a bombardierelor V, ce aveau la bord bomba 
nucleară britanică. Faptul că Marea Britanie deținea armament nuclear 
defensiv însemna că ea are deja însemnele unei mari puteri. Pentru că 
nu exista nici o garanţie că America va fi dispusă oricând să apere Europa, 
bomba atomică britanică era o poliţă de asigurare în eventualitatea 
retragerii Americii la un moment dat din NATO. Refacerea cconomiei 
britanice ar fi putut fi însă o garanţie mult mai sigură pe termen lung 
pentru prestigiul şi poziţia Marii Britanii decât bomba atomică. Se pare 
însă că problemele economice ale Marii Britanii nu ar fi putut fi 
soluționate dacă ca nu ar fi produs bomba atomică. 

Se uită adeseori însă că guvernele britanice postbelice au avut 
adevărate succese pe plan economic. În 1950 producţia de export a Marii 

Britanii era de patru ori mai mare decât în 1944, iar balanța de plăți a 
Marii Britanii era echilibrată în 1948. Vânzările de armament în alte 
țări, chiar dacă din punct de vedere moral erau sau nu un lucru bun au 
contribuit în mare măsură la refacerea comerțului ei exterior. Merită să 
amintim aici că guvernele conservatoare din anii '50 au reuşit să reducă 
bugetul destinat apărării şi să desființeze serviciul militar obligatoriu. 

Mulţi istorici vor lăuda, în loc să critice, guvernele britanice care 
s-au succedat după 1945 pentru că au stabilit bune relaţii cu Statele 
Unite şi pentru că au convins Statele Unite să îşi ia obligaţia apărării 
Europei de Vest. Departe de a cxagera dependenţa față de Statele Unitc, 
această dependență era totuşi esenţială. Mulţi istorici cred că a existat 
un pericol sovietic. Dat fiind că planurile ruşilor erau strict secrete, 
aliații occidentali au fost obligaţi să desluşească intenţiile sovieticilor 
din acţiunile lor şi acestea erau în general amenințătoare. Refuzul lui 
Stalin de a accepta desfăşurarea unor alcgeri libere în Europa de Est, în 
ciuda promisiunilor pe carc le făcuse, era un semn clar că nu i se poate 
acorda nici un fel de încredere. URSS a încercat să instaureze în întreaga 
Europă de Est şi oriunde cra posibil regimuri de tip sovictic, dependente 
de Moscova. Marea Britanie nu îşi putea permite să facă faţă singură 
pericolului comunist şi de aceca a fost obligată să sc alieze cu Statele 
Unite pentru a împiedica URSS să se lanseze în acțiuni militare în vestul 
Europei. 

Ideca că Marea Britanie ar fi putut face în aşa fel încât să joace rolul 
unui arbitru onest între cele două supraputeri, este un nonsens. Ideea că 
Europa, Commonwealth-ul sau Naţiunile Unite (sau poate chiar toate 
trei!) ar fi putut conferi mai multă putere Marii Britanii, nu are nici o 
acoperire din punct de vedere practic. În anumite privințe, Marea Britanie 
şi Statele Unite erau în mod firesc aliați. Deşi relația specială era de 
cele mai multe ori unilaterală, ca i-a permis Marii Britanii o relație 
directă cu politicienii americani şi a condus la rezultate importante, de 
tipul alianței în domeniul nuclear de la sfârşitul anilor '50 şi începutul 
anilor '60. 

Nici unul dintre guvernele britanice postbelice nu a vrut să renunțe 
la sferele de influență ale țării, esențiale dacă Marea Britanie avea să îşi 
menţină pretenţiile de putere mondială. În plus coloniile furnizau 
produsele alimentare şi materiile prime, care ar fi costat altfel importante 

sume în dolari. Guvernul Attlee, acuzat uneori pentru că a început 
procesul de decolonizare, a ținut foarte mult seama de valoarea 
economică a imperiului. N-a avut însă încotro şi s-a retras din India şi 
Palestina şi a făcut bine că a făcut acest lucru cu extrem de puţine pierderi 
de vieți omeneşti. Deşi atitudinea lui Eden în criza Suezului pare să fi 
fost o profundă eroare, ea nu a schimbat nimic, cel mult a grăbit cu 
câţiva ani procesul de dezintegrare a Imperiului britanic. Cei mai mulţi 
istorici au susţinut politica colonială de după 1957 a lui Harold 
Macmillan. S-au evitat astfel conflicte sângeroase la nivelul coloniilor, 
iar Marea Britanie a reuşit să rămână în bune relații cu cele mai multe 
dintre fostele sale colonii. 

Marea Britanie spera bineînțeles că renunțând la răspunderea față 
de imperiu se va bucura totuşi de aceeaşi autoritate atât în noile state, 
cât şi pe plan internaţional. În anii '50 părea la îndemână soluţia de a 
transforma imperiul pe care l-a stăpânit într-o comunitate de state 
(Commonwealth) asupra cărora să poată avea aceeaşi influență, ceea ce 
ar favoriza desigur interesele economice şi strategice ale Marii Britanii. 
Canada, Noua Zeelandă şi Australia erau înrudite cu Marea Britanie şi 
acest lucru dădea forță şi o notă de solidaritate Commonwealth-ului. 
Majoritatea țărilor membre ale Commonwealth-ului beneficiau de un 
regim comercial preferenţial. Liderii fostelor colonii, domoliți în avântul 
lor revoluționar de acordarea independenţei şi de egalitatea 
constituţională cu Marea Britanie, ar fi putut accepta rolul de satelit 
într-un Commonwealth condus de Marea Britanie, aşa cum făcuseră şi 
prim miniştrii dominioanelor înainte de 1945. Din nefericire însă, după 
1945 Marea Britanie nu mai avea forța militară şi resursele economice 
necesare pentru ca această asociere să merite osteneala. Iată de ce, Marea 
Britanie nu a reuşit să îşi păstreze autoritatea de care se bucura ca stăpân 
al unui imperiu, şi după ce, renunțând la acest imperiu, a devenit doar 
liderul Commonwealth-ului, este însă de înțeles de ce a încercat din 
răsputeri acest lucru. 

Privind retrospectiv este uşor să afirmi că guvernele postbelice au 
ratat trenul ce conducea în Europa. Totuşi, în anii de după 1945 integrarea 
europeană părea un simplu moft pentru interesele Marii Britanii. 
Integrarea într-o comunitate formată din statele vest-europene având o 
economie în declin şi o situaţie politică instabilă i se părea Marii Britanii 

un lucru mai puțin tentant decât să îşi păstreze vechile legături cu țările 
care făceau parte din imperiu. Majoritatea politicienilor, precum şi opinia 
publică din Marea Britanie aveau o percepţie foarte vagă a identității 
europene. În 1952 Eden vorbea în numele celor mai mulţi dintre britanici 
când spunea: 


1 Gândurile noastre se îndreaptă dincolo de mări spre atâtea şi 
atâtea angajamente pe care poporul nostru şi le-a luat, şi a 
promis să le respecte, în toate colțurile planetei. Acestea sunt 
legăturile noastre de rudenie. Aceasta este viaţa noastră. Fără 

5 ea nu am fi decât câteva milioane de oameni care trăiesc pe o 
insulă în afara granițelor Europei, de care nimănui nu-i pasă 
prea mult. 


Marea Britanie nu avea cum să preia rolul conducător în Europa 
pentru că ea nu voia să meargă într-acolo unde celelalte țări europene ar 
fi urmat-o. Ea nu voia să renunțe la suveranitatea ei în favoarea unor 
organisme supranaționale. Ea nu era dispusă să aibă de suferit din pricina 
eventualelor bariere impuse relaţiilor ei comerciale cu Imperiul/ 
Commonwealth-ul. Totuşi, integrarea progresivă a Europei postbelice 
Şi succesele economice înregistrate de Piaţa Comună (care nu fuseseră 
anticipate la începutul anilor '50) au stimulat, în cele din urmă, interesul 
Marii Britanii. Guvernul lui Macmillan, sperând că aderarea la Piaţa 
Comună va aduce Marii Britanii un avânt economic mai rapid şi 
temându-se că prețul rămânerii în afara CEE ar putea fi scăderea 
vertiginoasă a influenței britanice în cadrul alianței vest-europene, a 
decis că nu are altă soluţie decât să solicite aderarea la Piaţa Comună, 
chiar dacă acest lucru ar pune sub semnul întrebării viitorul 
Commonwealth-ului. Se poate spune că guvernul Macmillan a făcut tot 
posibilul să repare pierderile pricinuite de eşecul suferit în problema 
aderării la CEE. Din păcate însă, Macmillan nu a putut face nimic pentru 
a evita veto-ul francezilor. 

5. Opinia publică britanică 


Toate guvernele britanice postbelice au fost obligate să ţină seara de 
opinia publică. În cadrul sistemului politic britanic influența opiniei 
publice era indirectă. Niciodată nu s-a făcut un referendum peniru a 
cere părerea opiniei publice în privința politicii externe (sau interne). 
Opinia publică cra, totuşi, testată cu ocazia alegerilor parţiale, generale 
şi tot mai des prin sondajele de opinie. 

Politicienii erau conştienţi de faptul că anumite lucruri vor fi sau nu 
vor fi tolerate de opinia publică britanică. De exemplu, la sfârşitul anilor 
"50, opinia publică britanică manifesta o totală indiferenţă (în cel mai 
bun caz!) faţă de imperiu. Cei mai mulți britanici, încurajați de o presă 
care era în marc măsură liberală, umană şi moralistă, dezaprobau vechile 
metode coercitive de menţinere a stăpânirii coloniale şi nu prea erau 
dispuşi să accepte astfel de argumente pentru menţinerea stăpânirii 
minorităţii albe care pornea de la premisa superiorității rasei albe. 

După 1945 opinia publică britanică era mult mai preocupată de 
problemele existenței — costul vicţii, slujbă, educaţie, locuinţă etc. — 
decât de menţinerea imperiului sau de aderarea la Piaţa Comună. Acest 
lucru explică, poate, de ce pe toată durata dizolvării imperiului, Marea 
Britanie s-a bucurat de o deosebită stabilitate politică. 


6. Concluzie 


După 1939 situaţia internaţională care a permis Marii Britanii şi altor 
țări europene “să controleze” zone atât de întinse de pc suprafața 
pământului s-a degradat. Acest lucru a fost, în parte, rezultatul celui 
de-al doilea război mondial. Sc pare însă că afirmarea pe plan 
internațional a celor două supraputeri, mişcările de eliberare naţională 
şi declinul economic al Marii Britanii s-ar fi petrecut cu sau fără ajutorul 
celui de-al doilea război mondial. Putem spune acclaşi lucru despre 
schimbările intervenite în tehnologia militară — extinderea folosirii 
forțelor aeriene, a rachetelor şi armelor nucleare — care au anulat 
avantajele geografice ale Marii Britanii. Marea Britanie, o insulă mică 
cu populaţie numeroasă, era mult mai vulnerabilă în cazul unui atac 
nuclear decât Statele Unite sau URSS. Ținând cont de condiţiile în 
permanentă schimbare, declinul Marii Britanii cra oricând posibil. 

Politicienii britanici s-au adaptat destul de bine la condiţiile pe care 
le impunea această situaţie. Principalul obiectiv al politicii externe, 
menţinerea securității naționale, a fost realizat. Războiul împotriva 
Germaniei a fost poate o greşeală, dar s-a soldat din fericire cu o victorie 
pentru Marea Britanie şi a înlăturat (pentru o generație) pericolul pe 
care îl puieau reprezenta Germania şi Japonia. Guvernele britanice 
postbelice au reuşit, cu un important ajutor din partea americanilor să 
țină în şah pericolul comunist fără a ruina ţara şi cu pierderi de vieţi 
omeneşti destul de modeste (excluzând cazul Coreii). Imperiul, o povară 
tot mai grea de suportat, s-a dezmembrat fără convulsii şi fără problemele 
cu care s-a confruntat Franţa în Indochina şi Algeria. 

Cei mai mulți prim miniştri şi miniştri de externe britanici din această 
perioadă sunt mai curând lăudaţi decât condamnaţi de istorici. Churchill, 
în ciuda tuturor erorilor pe care le-a săvârşit, a fost un marc conducător. 
Attlee şi Bevin au mai mulți apărători decât critici. Churchill şi Eden 
s-au descurcat destul de bine la începutul anilor '50. Criza Suezului a 
fost o pată neagră pe caietul de teme al lui Eden, dar din acest episod 
traumatizant s-au învăţat multe lucruri. Mulţi istorici îl apreciază pe 
SJarold Macmillan carc a fost considerat un important om politic şi pe 
plan internaţional. 

Meritul nu le aparţine însă numai oamenilor britanici. Norocul, mai 
adesea decât priceperea, a fost de partea Marii Britanii. În al doilea 
război mondial, URSS şi Statele Unite i-au venit în ajutor. După război, 
Statele Unite s-au implicat în apărarea Europei, Marea Britanie fiind 
principalul beneficiar al ajutorului americanilor. 

În 1964 Marea Britanie avea încă un cuvânt de spus pe plan 
internațional care nu avea legătură cu mărimea sau populaţia ei. Avea 
încă serioase angajamente în zona aflată la est de Suez. Comerţul britanic 
şi investiţiile ei în lume erau în creştere. Inluenţa culturii britanice — 
limba engleză, BCC World Service, sportul (în special cricket-ul) — era 
notabilă. Commonwealth-ul continua să reprezinte o forță de care trebuia 
să se țină seama, fiind în acelaşi timp o punte de legătură între Marea 
Britanie şi țările lumii a treia. Marea Britanie era una dintre cele cinci 
puteri nucleare. 

În 1964 Marea Britanie nu mai cra o supraputere. Ar trebui să spunena, 
totuşi, că supraputerilor nu li se pare întotdeauna, viaţa în vârful 

piramidei, o experiență uşoară şi plină de recompense. Deşi Marea 
Britanie a cunoscut o perioadă de declin între anii 1939-1964, era loc şi 
de mai rău. Se poate chiar spune că după 1945, în ciuda tuturor 
problemelor, lumea a evoluat în linii mari respectând în mare măsură 
interesele reale ale Marii Britanii — pacea şi prosperitatea. 


| Situaţia în 1964 | 


Să fi fost inevitabil Care au fost consecințele 
declinul celui de-al doilea 
Marii Britanii ? război mondial ? 


Să fi fost oare guvemele 
britanice răspunzătoare pentru 
declinul Marii Britanii ? 


ARGUMENTE 
PRO 


ARGUMENTE 
CONTRA 


Rol de mare putere 


Eşecul în găsirea 


unei meniri 


Apărarea este esenţială 
Importanța dobândirii 
bombei atomice 


Exagerarea problemelor 
ani 


Exagerarea relației Importanța unei 
cu SUA relaţii speciale 
Absența unui pericol Pericolul sovietic 


sovietic Părăsirea imperiului 
Ponderea Imperiului Speranţe legate de 
Eşecul Conmmonwealth-ului OPINIA Că eat 
PUBLICA ? Piața Comună: 
Eşec Piaţa Comună cerere de aderare 


Eşec ? | | Succes ? 

Să luăm notițe despre “Politica externă, 1939-1964: O concluzie” 


Acest capitol reia multe dintre problemele abordate în capitolul 1 şi în 
special aceea a măsurii în care guvernele britanice şi oamenii politici 
britanici ar trebui făcuți răspunzători de declinul Marii Britanii. Ce 
greşeli au comis guvernele britanice? Care dintre aceste guverne este 
de condamnat în mod special? Istoricii şi politicienii încearcă şi astăzi 
să găsească un răspuns la aceste întrebări. Notiţele dumneavoastră ar 
trebui să evidenţieze măsura în care guvernele britanice erau capabile 
să controleze politica externă şi imperială. Cu ce probleme s-au 
confruntat aceste guverne? Cum altfel ar fi putut acţiona? Consideraţi 
că aceste guverne au acționat rațional şi în interesul Marii Britanii? Pe 
parcursul capitolului aţi fost provocaţi să vă formulați propriile păreri — 
acum este momentul să faceți acest lucru. Nu este obligatoriu să fiți de 
acord cu ultimul subcapitol care sugerează (sau încearcă să sugereze) 
că lucrurile până la urmă s-au sfârşit cu bine! Ce argumente ați putea 
aduce împotriva acestui punct de vedere pozitiv în privinţa orientării 
politice externe britanice? 


Gândiţi-vă la următorul titlu de eseu: 
Comentaţi punctul de vedere potrivit căruia declinul Marii Britanii 
pe arena internaţională în perioada 1939-1964 a fost inevitabil. 


Ar trebui ca până acum să aveţi deja în minte paragrafele eseului în 
ordinea importanţei lor şi să le aşterneţi rapid pe hârtie. Mai aveţi din 
păcate încă 7-8 paragrafe de scris. Întocmiţi un plan detaliat care să 
cuprindă principalele teme ale acestor paragrafe. La sfârşit trebuie să 
ajungeţi la o concluzie logică a eseului dumneavoastră. Ce veţi scrie? 
Şi acum testul de foc al oricărui eseu! Imaginaţi-vă că un examinator 
citeşte numai introducerea şi concluzia. Introducerea dumneavoastră 
pregăteşte terenul. Dar concluzia este ea un sumar corespunzător al 
întregului eseu? Introducerea şi concluzia luate separat ar reuşi să 
elucideze toate aspectele problemei puse în discuție? Dacă nu, gândiți-vă 
cum aţi putea îmbunătăţi lucrurile? Dacă aţi reuşit, amintiţi-vă formula 
ideală pentru eseurile viitoare! 


Tabel Cronologic 


1939 Septembrie Izbucnirea celui de-al doilea război mondial. 
Octombrie Hitler face propuneri de pace. 
Noiembrie Rusia invadează Finlanda. 


1940 Aprilie Germania ocupă Danemarca şi Norvegia. 
Mai Chamberlain demisionează. Churchill devine prim ministru. 
Mai Începe Bătălia pentru Franţa. 
Mai-lunie Dunkirk. 
Iunie Italia intră în război. 
Iunie Franţa capitulează. 
Iulie “Ofensiva de pace” a lui Hitler. 


Iulie-Sept. Bătălia Marii Britanii. 
Decembrie Eden devine ministru dc externe. 
1941 Martie Legea americană de împrumut şi închiricre în favoarea 
Marii Britanii. 
Martie-Apr. Germania ocupă Iugoslavia și Grecia./ 
Iunie Germania atacă URSS. 
August Carta Atlanticului. 
Decembrie Pearl Harbor. SUA intră în război. 
1942 Februarie Căderea Singaporelui. 
August Churchill vizitează Moscova. 
Oct.-Nov. Bătălia de la El Alamein. 
Noiembrie Trupele anglo-americane debarcă în Maroc. 


1943 Ianuarie Întâlnirea de la Casablanca. 
Ianuarie Nemţii capitulează la Stalingrad. 
Mai Nemţii capitulează la Tunis. 
Iulie Aliaţii ocupă Sicilia. Căderea lui Mussolini. 
August Prima Conferință de la Quebec. 


Septembrie Trupele aliate debarcă în Sicilia. 
Decembrie Conferinţa de la Teheran. 

1944 Iunie Debarcarea în Normandia. 
Septembrie A doua Conferinţă de la Quebec. 
Octombrie Churchill și Eden vizitează Moscova. 

1945 Februarie Conferinţa de la Yalta. 


Aprilie Mor Roosevelt, Mussolini şi Hitler. 
Truman devine preşedintele SUA. 

Mai Capitularea necondiționată a Germaniei. 

Iulie Alegeri generale. Victoria laburiştilor. 


Clement Attlee devine prim ministru. 
Iulie-August Conferința de la Potsdam. 
August Lansarea bombelor atomice la Hiroshima și Nagasaki. 
Japonia capitulcază. 
Decembrie Înțelegerea privind acordarea unui împrumut american. 
1946 Martie Discursul lui Churchill despre Cortina de Fier. 


1947 


1948 


1949 


1950 


1951 


1952 
1953 


1954 


Iulie 
Iulie 
Februarie 
Februarie 


Martie 
Iunie 
August 
Decembrie 
Februarie 
Martie 
Aprilie 


Mai 

Iunie 
Aprilie 
Mai 
August 
Septembrie 
Septembrie 
Februarie 
Mai-Iunie 


Iunie 
Septembrie 


Octombrie 
Noiembrie 
Martie 
Aprilie 
Octombrie 


Octombrie 
Ianuarie 
Martie 
Mai 

Iulie 

Iulie 
August 
Mai-lulie 
Iulie 


Septembrie 
Octombrie 

Tulburări în India. 

Explozia hotelului King David în Ierusalim. 

Mountbatten devine vicerege al Indiei. 

Marea Britanie anunță SUA că nu mai poate ajuta Grecia 

şi Turcia. 

Doctrina Truman. 

Anunțarea Planului Marshall. 

India şi Pakistan îşi dobândesc independența. 

Marea Britanie anunţă că se retrage din Palestina. 

În Cehoslovacia vin la putere comuniştii. 

Tratatul de securitate colectivă de la Bruxelles (Pactul de la B.). 
Înfiinţarea Organizației pentru Cooperare Economică 

în Europa (OCEE) 

Marea Britanie se retrage din Palestina. 

Începe blocada Berlinului. 

Semnarca Tratatului Nord Atlantic. 

Ridicarea blocadei Berlinului. 

URSS îşi testează prima bombă atomică. 

Devalorizarea lirei sterline. 

În China vine la putere Mao Tze-dun. 

Alegeri generale. Victorie la limită a laburiştilor. 

Marea Britanie nu participă la negocierile legate de înființarea 
Comunităţii Europene a Cărbunelui şi Oţelului (CECO) 
Declanşarea războiului din Coreea. 

Guvernul laburist anunță un program de reînarmare 

de 3.600 milioane lire sterline. 

Planul Pleven. 

China vine în ajutorul Coreii de Nord. 

Bevin demisionează. Morrison devine ministru de externe. 
Compania petrolieră anglo-iraniană este naționalizată. 
Alegeri generale. Victoria conservatorilor. 

Winston Churchill devine prim ministru. 

Testarea primei bombe atomice britanice. 

D. D. Eisenhower devine preşedinte SUA. 

Moartea lui Stalin. 

Churchill face tentative pentru destinderea relațiilor cu Rusia. 
Sfârşitul războiului din Coreea. 

Churchill are un atac cerebral. 

Mussadiq răsturnat de la putere în Iran. 

Conferinţa de la Geneva în problema Indochinei. 

Tratatul anglo-egiptean. Marea Britanie trebuie să îşi retragă 
baza din zona Suezului până în 1956. 

Marea Britanie aderă la Organizaţia Tratatului Asiei de Sud-Est. 
Acordul de la Londra al celor nouă puteri. 

1955 Aprilie Eden îl înlocuieşte pe Churchill în funcţia de prim ministru. 
Aprilie Marea Britanie aderă la Pactul de la Bagdad. 
Mai Alegeri generale. Victoria lui Eden. 

1956 Iunie Baza din zona Suezului evacuată. 
Iulie Nasser naționalizează Compania Canalului Sucz. 
Oct.-Nov. Expediţie anglo-franceză în zona Suezului. 

1957 Ianuarie Harold Macmillan îl înlocuieşte pe Eden în funcția de prim ministru. 
Ianuarie Carta Albă a Apărării pune un accent special pe armamentul 


nuclear defensiv şi pe desființarea serviciului militar 
obligatoriu începând cu 1960. 


Martie Tratatul de la Roma. 
Martie Ghana dobândeşte independența. 
Mai Marea Britanie testează bomba cu hidrogen. 
1958 Iulie Trupele britanice sunt trimise să apere Iordania. 
Noiembrie Sovieticii amenință Berlinul de Vest. 
1959 Februarie Macmillan vizitează Moscova. 
Octombrie Alegeri generale. Victoria conservatorilor. 
1960 Ianuarie Înființarea Asociației Europene a Liberei Circulații a 
mărfurilor (EFAA) 
Februarie Discursul lui Macmillan privind “vântul schimbării”. 
Iunie Marea Britanie achiziționează Skybolt din SUA. 


Octombrie Raportul Monckton despre Federația Centrafricană. 
Decembrie Nigeria dobândeşte independența. 


1961 Ianuarie J. F. Kennedy devine preşedinte SUA. 
Martie Africa de Sud iese din Commonwealth. 
Iulie Cabinetul este de acord să solicite aderarea Marii Britanii 
la Piaţa Comună. 
Iulie Un grup operativ britanic este trimis să apere Kuwaitul. 
August Construirea zidului Berlinului. 
1962  Oct.-Nov. Criza rachetelor cubaneze. 


Decembrie Macmillan are convorbiri cu de Gaulle. 
Decembrie Marea Britanie achiziționează Polaris din SUA. 


1963 Ianuarie Veto al Franţei la cererea Marii Britanii de aderare 
la Piaţa Comună. 
Iunie Conferința de la Victoria Falls hotărăşte dizolvarea 
Federației Centrafricană. 
August Tratatul Test Ban. 


Octombrie Sir Alexander Douglas-Home îl înlocuieşte pe Macmillan 
în funcția de prim ministru. 
Noiembrie Asasinarea preşedintelui Kennedy. 
Decembrie Dizolvarea Federației Centrafricane. 
1964 Octombrie Alegeri generale. Victoria laburiştilor. 
Harold Wilson devine prim ministru. 


Lecturi suplimentare 


Nu trebuie să vă surprindă faptul că există sute de cărți excelente referitoare la politica 
externă şi colonială a Marii Britanii din această perioadă. Pentru cei mai mulți dintre 
clevi (studenţi) este imposibil să consulte prea multe dintre aceste cărți. Este, totuşi, 
foarte important să citiți unele dintre ele, mai ales dacă doriţi să aprofundaţi studiul. 
Această perioadă este foarte controversată și v-ar fi de un real folos să citiți mai multe 
lucrări despre ea. Următoarele sugestii sunt menite să vă servească drept ghid. 


1. Manuale 

Există multe lucrări care acoperă această perioadă şi care analizează atât politica 
internă cât şi cea externă şi colonială a Marii Britanii. lată care ar fi cele mai bune 
dintre aceste lucrări: 

K. G. Robbins, The Eclipse of a Great Power: Modern Britain 1870-1895 
(Longman 1983) (Declinul unei mari puteri: Marea Britanie modernă 1870-1895) 

A. Sked şi C. Cook, Post-War Britain (Penguin 1984) (Marea Britanie în perioada 
postbelică) 

W. N. Medlicott, Contemporary England (Longman 1976) (Marea Britanie 
contemporană) 

(Această carte, deşi a apărut ceva mai demult, este extrem de bine documentată în 
privința politicii externe.) 

D. Childs, Britain since 1945 (Methuen 1986) (Marea Britanie după 1945) 

K. O. Morgan, The People s Peace. British History 1945-1989 (Oxford University 
Press 1990) (Pacea lumii. Istoria Marii Britanii 1945-1989) 


2. Lucrări despre politica externă a Marii Britanii 

Cele mai accesibile dintre lucrările moderne, care ne oferă interpretări actuale asupra 
multora dintre problemele importante, sunt: 

D. Reynolds, Britannia Overruled: British Policy and World Power in the Twentieth 
Century (Longman 1991) (Marea Britanie dominată: Politica Marii Britanii şi politica 
mondială în secolul XX) 

R. Douglas, World Crisis and British Decline, 1929-1956 (Macmillan 1986) (Criza 
mondială şi declinul Marii Britanii, 1929-1956) 

C. J. Bartlett, British Foreign Policy in the Twentieth Century (Macmillan 1989) 
(Politica externă a Marii Britanii în secolul XX) 

R. Holland, The Pursuit of Greatness. Britain and the World Role, 1900-1970 
(Fontana 1991) (În căutarea puterii. Marea Britanie şi rolul ei în lume, 1900-1970) 

Toate aceste cărți analizează politica externă a Marii Britanii în diferite perioade. 
Toate încearcă să explice declinul (relativ) Marii Britanii. Reynolds merită în mod 
deosebit să fie citit. Cartea lui, care se referă la politica Marii Britanii a secolului XX, 
vă va permite să priviți evenimentele anilor 1939-1964 într-un context mai amplu. 


3. Relaţii anglo-americane 

Unele cărți se concentrează asupra relaţiilor anglo-americane. Printre cele mai bune: 

D. Dimbleby şi D. Reynolds, An Ocean Apart (Hodder şi Stoughton 1988) (Un 
ocean singur) Un text accesibil şi erudit care analizează evoluţia relației speciale a 

secolului. Ar fi cel mai bine să citiţi cartea urmărind în paralel serialul TV, realizat pe 
baza acestei cărți. Şcoala/liceul/universitatea dumneavoastră poate obține casetele video 
cu acest serial. 

C. J. Barilett, The Special Relationship. A Political History of Anglo-American 
Relations since 1945 (Longman 1992) (Relaţia specială. O istorie politică a relaţiilor 
anglo-americane din 1945 încoace.) este o lucrare mai recentă. 


4. Lucrări despre politica colonială a Marii Britanii 

Numeroase cărți abordează tema relațiilor Marii Britanii cu coloniile ei şi cu 
Commonwealth-ul. Iată câteva dintre cele mai bune: 

T. O. Lloyd, The British Empire 1558-1983 (Oxford University 1984) (Imperiul 
britanic 1558-1983) — citiţi doar ultimele capitole. 

J. G. Darwin, Britain and Decolonisation (Macmillan 1988) (Marea Britanie şi Decolo- 
nizarea) — un text accesibil şi convingător care merită să fie citit din scoarță în scoarță. 

J. G. Darwin, The End of The British Empire: The Historical Debate (Blackwell 
1991) (Sfârşitul Imperiului britanic: o abordare istorică) — o lectură scurtă şi interesantă, 
în special pentru cei care şi-au format deja o idee despre această problemă. 

B. Lapping, The End of Empire (Granada 1985) (Sfârşitul imperiului) — stă la 
baza unui serial de televiziune şi prezintă desfăşurarea evenimentelor în principalele 
colonii britanice. 


5. Al doilea război mondial 

lată câteva scurte şi excelente relatări ale războiului: 

M. Kitchen, A World in Flames (Longman 1990) (O lume în flăcări) 

A. J. P. Taylor, The Second World War: an Illustrated History (Penguin 1975) (Al 
doilea război mondial: o istorie ilustrată) 

P. Calvocoressi şi G. Wint, Total War (Penguin 1972) (Războiul total) — este o 
lectură folositoare şi nu trebuie să vă lăsaţi impresionați de dimensiunile acestei cărți! 
Chiar şi lucrarea în 6 volume a lui Winston Churchill, The Second World War (Al 
doilea război mondial) vi se va părea probabil prea lungă, dar ea rămâne o lucrare de 
referință. 

Churchill este personajul principal al multor excelente biografii. Printre ele: 

E. Pelling, Winston Churchill (Macmillan 1974) 

M. Gilbert, Churchill — A Life (Heinemann 1991) (Churchill — O viață) 

J. Charmley, The End of Glory (1992 Hodder şi Stoughton) (Sfârşitul Gloriei) — care 
pune un semn de întrebare asupra politicii lui Churchill în cel de-al doilea război mondial. 


6. Politica externă a Partidului Laburist 

P. Hennessy, Never Again. Britain 1945-1951 (Cape 1991) (Nu se va mai întâmpla 
niciodată. Marea Britanie 1945-1951) este cuprinzătoare, foarte accesibilă şi conține 
o analiză amănunțită. Citiţi-o! 

Două biografii care merită să fie citite sau frunzărite: 

K. Harris, Attlee (Weidenfeld şi Nicolson 1982) 

A. Bullock, Ernest Bevin, Foreign Secretary (Heinemann 1983) — o lucrare 
importantă, plină de informații importante, care realizează în egală măsură un portret 
realist al celui mai important ministru de externe. 

Iată şi două culegeri de eseuri care merită atenția: 

R. Ovendale (Ed), Foreign Policy of the British Labour Governments 1945-1951 
(Leicester University 1984) (Politica externă a guvernelor laburiste britanice 1945-1951) 

M. Dockrill şi J. W. Joung (Eds), British Foreign Policy 1945-1956 (Macmillan 
1989) — foarte folositoare şi pentru Churchill şi Eden. 


7. Churchill şi Eden (1951-1955) 

Cartea cea mai bună referitoare la această perioadă este poate A. Seldon, Churchill 5 
Indian Summer. The Conservative Government 1951-1955 (Vara indiană a lui Churchill. 
Guvemul conservator 1951 — 1955) (Hodder şi Stoughton 1981) — în mod limpede 
favorabilă lui Churchill! 

J. W. Young (Ed), The Foreign Policy of Churchills Peacetime Administration 
1951-1955 (Leicester University 1988) Politica externă a administrației lui Churchill 
pe timp de pace) — o valoroasă culegere de eseuri, unele dintre ele critice la adresa lui 
Churchill. 

M. Gilbert, Never Dispair. Winston Churchill, 1945-1965 (Heinemann 1988) (Nu 
dispera niciodată, Winston Churchill, 1945 — 1965) — ultimul volum din biografia epică a 
lui Gilbert. 


8. Eden şi criza Suezului 

Cele mai bune lucrări despre Anthony Eden şi criza Suezului sunt: 

R. Rhodes James, Anthony Eden (Weidenfeld şi Nicolson 1986) —o lucrare biografică 
“oficială” bazată în mare măsură pe documentele lui Eden (favorabilă lui Eden). 

D. Carlton, Anthony Eden. A Biography (Allen Lane 1981) — lucrare mult mai 
critică la adresa lui Eden. 

H. Thomas, The Suez Affair (Weidenfeld şi Nicolson 1986) (Criza Suezului) — 
publicată iniţial în 1966, care rămâne însă un text cheie. 

Wm. R. Louis şi R. Owen (Eds), Suez 1956. The Crisis and its Consequences 
(Clarendon 1989) (Criza Suezului şi consecințele ei) — o interesantă culegere de eseuri. 

K. Kyle, Suez (Weidenfeld şi Nicolson 1991) — foloseşte materiale mai recente și, 
deşi destul de stufoasă, este accesibilă. 


9. Harold Macmillan (1957-1963) 

Cea mai bună carte (de departe) este: 

A. Horne, Macmillan, vol. II 1957-1986 (Macmillan 1989). Această carte vă va 
ajuta să vă formaţi o părere atât despre Macmillan cât şi despre perioadă. Cele trei 
volume scrise chiar de H. Macmillan, Riding the Storm, 1956-1959 (Macmillan 1971), 
Pointing the Way, 1959-1961 (Macmillan 1973) şi Ar the End of the Day, 1961-1963 
(Macmillan 1975) rămân o extrem de bogată sursă de informaţii (Înfruntând furtuna, 
1956-1959; Indicând calea dreaptă, 1959-1961; La sfârșitul zilei, 1961-1963) 


10. Lucrări mai specializate 
Elevii (studenţii) care doresc să consulte lucrări mai specializate pot începe cu 


lucrările indicate în bibliografia cărţii lui Reynolds din 1991. 

